
ENEOLEMATU VÕIB JUHTUDA 


Ammustest aegadest peale on venelasi tuntud kui häid meresõitjaid. Nad sooritasid kaugeid reise 
ja kauplesid teiste maadega. 

Vaenlased püüdsid venelastelt ära võtta väljapääsuteid merele. Musta mere põhjaranniku haarasid 
enda kätte türgi vallutajad. Balti mere kaldad ning nendega külgnevad lätlaste ja eestlaste alad võtsid 
oma valdusse rootslased. 
Tol ajal oli Rootsi väga tugev riik. Tema sõjaväge peeti maailmas üheks paremaks. Lisaks sellele oli 
rootslastel suur ja hästi relvastatud laevastik. 

1700. aastal kuulutas tark ja agar Vene tsaar Peeter I Rootsile sõja. Sõda rootslastega kestis 
kakskümmend üks aastat ja lõppes Vene vägede täieliku võiduga. Ajaloos tuntakse seda Põhjasõja 
nime all. 

Põhjasõda algas Venemaale ebaõnnestumisega. Rootslaste Narva kindluse all said venelased lüüa. 
Sellest, miks ja kuidas see juhtus, aga samuti sellest, mis võeti ette edaspidiste võitude heaks, ja 
esimestest võitudest saategi teada jutustusest «Enneolematu võib juhtuda». 


I peatükk NARVA JÕEL 


Rännak 


Vene väed liikusid Narva poole. 
«Tra- ta-taa, tra —ta-taa!» ,põristasid trummilööjad rännakumamsi. 
Sõjavägi läks läbi iidset'e Vene linnade Novgorodi ja Pihkva, lälks trummipõrina ja laulu saatel. 

Oli kuiv sügis. Ja äkiki hakkas vihma valama. Lehed lendasid puudelt, teed muutusid põhjatuiks. 
Tulid sügishallad. Sõdurid läiksid mööda vihmast uhutud teid, nende jalad vajusid põlvini porri. 

Sõdurid väsisid päeva jooksul, said läbimärjaks, kuid. soojendada polnud kusagil. Külasid juhtus 
harva teel ette. Ööbiti enamasti lageda taeva all. Sõdurid süütasid lõkked, kogunesit tule ümber, 
heitsid märjale maale puhkama. 

Koos kõigi teistega läks Narva poole ka Ivan Brõkin, vaikne, silmapaistmatu sõdur. Nagu kõik 
teisedki, tampis Brõkin sitkes poris, kandis rasket tulelukuga püssi, tassis suur sõdurikotti, nagu kõik 
teised, heitis märjale maale magama. Ainult et Brõkin oli arg. Kes olid julgemad, seadsid end 
lõkkele lähemale, aga Brõkin lebas eemal, viskles terve öö külma käes. 

Juhtus juurde mõni hea südamega sõdur, küsis: 

«Miks sa sedasi, Ivan? Kas elu pole armas?» 

«Mis elu see ka on?» vastas Brõkin. «Meie elu pole kopikatki väärt. Kellele on vaja sõduri elu?» 

Sõdurid kõhnusid, haigestusid, jäid. omadest maha, surid pikikadel teedel ja võõrastes külades, 
nende riided olid räbalais. 

Ka Ivan Brõkin ei pidanud rännakule vasltu. Ta jõudis Novgorodini ja jäi pikali. Brõkinil tõusis 
palavik, luid-konte näris valu. Sõdunid panid seltsimehe voorivankrile. 

Nii jõudis Ivan Ilmeni järve äärde. Vankrid peatusid päris järve kaldal. Sõdurid rakendasid 
hobused lahti, jootsid neid ja heitsid magama. 

Suigatas ka Brõkin. Keset ööd haige ärkas. Ta tundis kohutavat külma, avas silmad, nihutas end 
vankri äärele ja nägi: ümberdngi on vesi, tuul puhub, lained laksuvad. Brõkin kuulis kaugelt sõdurite 
hääli. Mis oli juhtunud? Ilmeni järv oli hakanud üle kallaste tõusma. Tuul piitsutas vett, pani lained 
mässama ja ujutas kalda üle. Sõdurid tormasid vankrite juurde, kuid oli juba hilja. Voor tuli vette 
jätta. 

«Päästke!» karjus Brõkin. 
Just sel hetkel tormas peale laine ja lükkas vankri küljeli. . «Pää-ääst-ikee!» karjus Brõkin uuesti ja 
ahmis vett. Vesi tõusis sõduril üle pea, tiris teda üha sügavamale, kuni järv ta neelas. 

Hommikuks vesi alanes. Sõdurid kogusid järelejäänud kraami !kokiku ja läksid jälle edasi. 
Ivani ei meenutanud mitte keegi. Polnud ta esimene ega viimane, palju sõdureid hukkus tookord teel 
Narva alla. 


Bornbardiiriroodu kapten 


Raske on sõdureil rännakul. Sillal, mis viis üle väikese oja, jäi suurtükk kinni. Üks ratas surus 
kõdunenud palgi katki, valjus rummuni sisse. 

Sõdurid karjusid hobuste peale, peksid neid nahkpiitsadega. Hobused olid pikal teel viletsaks 
jäänud, ainult luu ja nahk, pingutasid kõigest jõust, aga kasu polnud miskit. Suurtükk ei liiikunud 
paigast. 


8 

Silla juures tunglesid sõdurid, kogunesid kobarasse suurtüki ümber, püüdsid seda käterammu abil 
välja, tirida. 

«Edasi!» karjus üks. 

«Tagasi!» käsutas teine. 

Sõdurid käratsesid ja vaidlesid, kuid suurtükki paigast ei saanud. Suurtüki ümber jooksis seersant. Ta 
ei teadnud, mida ette võtta. 

Äkki nägid sõdurid, et mööda teed kihutab nlkerdustega kaunistatud tõld. Rammusad hobused 
kappasid silla juurde ja peatusid. Tõllast astus välja ohvitser. Sõdurid heitsid talle pilgu ja nägid, et 
tegemist on bombardiiriroodu kapteniga. Kapten oli ilmatü suurt kasvu, ligi kaks meetrit pikk, 
ümmarguse näoga, suurte silmadega, nina all pigimustad vuntsid nagu huulele kleebitud. 

Sõdurid kohkusid, võtsid valveseisangu, käed tihedalt vastu külgi. 

«Lood on pahad, vennad,» lausus kalpten, 

«Just nii, bombardiirilkaplten!» raksatasid sõdurid vastuseks. 

Ise arvasid, et nüüd kukub kapten kohe sõimama. 

Nii juhtuski. Kapten astus suuntüki juurde, silmiltses silda. 

«Kes on vanem?» küsis ta. 

«Mina, härra bombardiirilkapten,» lausus seersant. «Kas sa niiviisi hoiadki sõjaväe varandust?» 
käratas kapten seersandile. «Teed ei vaata, hobustest ei hooli!» 

«Aga mina... aga meie...» ei saanud seersant sõna suust. 

Kapten ei hakanud seersanti kuulama, tõstis käe ja andis talle laksu vastu kaela. Astus siis uuesti 
suurtüki juurde, võttis toreda punaste käänistega kafttani seljast ja ronis rataste alla. Kapten pingutas, 
surus suurtükki oma vägilasõlaga. Sõdurid lasksid kuuldavale imestushüüde. Jooksid juurde, panid 
käed külge. Suurtükk nihkus paigast, ratas tuli, august välja ja seisis jälle kindlal pinnal. 

Kapten; ajas end sirgu, naeratas, hüüdis sõduritele: «Tänan, vennad!», patsutas seersandile õlale, 
istus tõlda ja sõitis edasi. 

Sõdutitel jäid suud imestusest ammuli. 
«Vaat kus lugu!» lausus seersant. 
Varsti jõudis sõdurittele järele kilndral koos ohvitseridega. 

«Hei, sõjamehed!» hüüdis kindral. «Kas valitseja tõld pole siit mööda sõitnud?» 
«Ei, teie kõrgus,» vastasid sõdurid, «ainult bombardiirikapten sõitis mööda.» 
«Bombardiirikapten?» päris kindral. 

«Just nii!» vasrtasid sõdurid. 

«Lollpead, teate ka, kes see kapten oli? See oli valitseja Peeter Aleksejevitš!» 


«Ilma Narvata merd ei näe» 


Rammusad hobused traavivad uljalt. Tsaari tõld kihutab mööda paljude kilomeetrite peale veninud 
pollkudest ja porri toppama jäänud vooridest. 
Peetri kõrval istub keegi mees. Ta on niisama pikk kui tsaar, ainult õlgadest laiem. See on Menšikov. 
Menšikovi tundis Peeter lapsepõlvest peale. 
Aleksaška Menšikov oli tol ajal pirukategija juures õpipoisiiks..Ta käis mööda Moskva turge ja 
väljakuid, müüs pirukaid. 
«Ahjupiruikad, ahjupirukad!» karjus Menšiikov kõigest kõrist. 


Kord püüdis Aleksaška Jauza kaldal Preobraženskoje küla vastas kalu. Äkki nägi Menšikov, et 
tema poole tuleb poiss. Riietuse järgi taipas ta, et tulija on noor tsaar. 

«Tahad, ma näitan trikki?» pöördus Alekšaska Peetri poole. 
«Näita.» 
Menšikov võttis niidiga nõela, torkas endal põsest läbi ja tegi seda nii osavasti, et põsele ei jäänud 
verepiiskagi. 
Peeter lasrkis kuuldavalle imestushüüde. 
Üle kümne aasta on sellest möödunud. Menšikovi oleks võimatu ära tunda. Ta on tsaari esimene 
sõber ja nõuandja. «Aleksandr Danilovitš,» pöördutakse nüüd aupaklikult endise Aleksaška poole. 
«Hei, hei!» karjub kutsaripukis istuv sõdur. 
Hobused kihutavad kõigest jõust. Tsaari tõld hüpleb auklikul teel. Kleepuv pori lendab igasse külge. 
Peeter istub vaikides, vahib sõduri laia selga, meenutab oma lapsepõlve, vallatusi ja mängusõjaväge. 

Peeter elas lapsena Moskva lähedal Preobraženskoje külas. Üle kõige armastas ta sõjamänge. 
Talle koguti poisse mängukaaslasteks, toodi püsse ja suurtükke. Ainult tõelisi kuule ei olnud. 
Tulistati küpsenaeristega. Peeter kogus oma sõjaväe kokku, jagas kahte ossa ja lahing algas. Pärast 
loeti kaotusi: Ühel oli käsi murtud; teisel puus pihta saanud, kolmas hoopis teise ilma saadetud. 

Juhtus, et Moskvast sõitsid külla bojaarid, hakkasid Peetriga sõjamängude pärast riidlema, kuid 
tema sihtis nende pihta suurtükist ja - paunh! - lendas küpsenaeris vastu paksu kõhtu või habemes 
nägu. Bojaarid kahmasid väljaõmmeldud kaftani hõlmad pihku ja pistsid plehku, aga Peeter haaras 
mõõga ja hüüdis: 

«Victoria! Victoria! Võit! Vaenlane näitab selga!» 

Nüüd on mängusõjavägi suureks kasvanud. Sellest on saanud kaks tõelist polku ,- Preobraženski ja 
Semjonovski. Tsaar nimetab neid kaardiväeks. Koos kõigi teistega liiguvad need polgud Narva 
poole, koos teistega tambivad põhjatus poris. «Kuidas küll vanad sõbrad-seltsimehed end lahingus 
näitavad?» mõtleb Peeter. «See pole enam bojaaridega sõdimine.» 

«Valitseja!» segab Menšikov tsaalri ta mõtisklustes. «Valitseja, Narva paistab.» 

Peeter vaatab. Narva jõe vasakul, järsul kaldal seisab kindlus. Kindlust ümbritseb kivimüür. Päris 
jõe ääres paistab Narva loss - kindlus kindluses. Kõrgele taevasse sirutub peatorn -.- Pikk Hermann. 

Narva vastas jõe paremal kaldal paikneb teine kindlus, Ivangorod. Ka Ivangorod on piiratud 
vallutamatu müüriga. 

«Raske on, valitseja, sellist kindlust vallutada,» ütleb Menšikov. 
«Raske,» vastab Peeter. «Aga on vaja. Ilma Narvata me toime ei tule. Ilma Narvata merd ei näe.» 


"Räägi, valitseja, sõduritega” 


Peeter sõitis Narva alla, kutsus kindralid kokku ja hakkas vägede seisukorra üle pärima. 
Kindralitel oli piinlik tsaarile tõtt rääkida, nad kartsid tsaari viha. Kindralid kandsid ette, et kõik on 
hästi, et 

väed jõudsid kohale ilma kaotusteta, et suurtükke on küllalt, kuulid on olemas ja püssirohi on hea. 
«Aga kuidas on lood proviandiga?» küsis Peeter. 

«Ka proviant on olemas,» vastasid kindralid. 

«Nii, nii...» ,ütles Peeter, keeras end Menšikovi poole ja sosistas talle: «Ma ei usu seda hästi, 


Danilõtš, teel näis lugu teistmoodi olevat.» 

«Valetavad, jumala eest valetavad!» vastas Menšikov. 

«Mine räägi, valitseja, sõduritega.» 

Peeter läkski. Vaatas, sõdurid seisavad ja puhastavad püsse.. I 

«Kuidas läheb, sõdurid?» küsib Peeter. 

«Pole viga, valitseja, jumal on armuline,» vastavad sõdurid. 

«Kas rahvast sai teel palju otsa?» küsib Peeter. 

«Sai otsa, valitseja. Aga tee oli ju pikk. Vihma kallas, valitseja, ilm oli halb.» 

Peeter vaatas sõduritele näkku, ei öelnud midagi, ainult ta naaskelpeenike vunts tõmbles. 
Peeter läks edasi. Vaatas, bombardiirid askeldavad suurtükkjde juures. 

«Kuidas läheb, bombardiirid?» 'küsib Peeter. 

«Pole viga, valitseja, jumal on armuline,» vastavad bombardiirid. 

«Aga kuidas on lood suurtükkidega, kuidas on püssirohi?» 

Suurtükiväelased vaikivad, tammuvad jalalt jalale. «Kuidas on püssirohi?» pärib Peeter uuesti. 
«Pole viga, valitseja,» vastavad bombardiirid. 

Ja vaikivad jälle, tammuvad jälle ühelt jalalt teisele. 

«Mis tähendab - pole viga? Kus on moonavoor, kus on püssirohi?» ei pidanud Peeter vastu ja hakkas 
karjuma. 

«Voorid jäid maha, valitseja,» vastasid sõdurid. «Tee oli ju pikk, pori põhjatu. Aga püssirohi on 
olemas, valitseja. Ega siis ilma püssirohuta sõtta minda. Küll veetakse ka püssirohi kohale.» 
Jälle tõmbles Peetri vunts, suured käed kiskusid rusikasse.. 

Tsaar läks edasi. Vaatas, tragunid puhastavad hobuseid. «Kuidas läheb, poisid?» küsib Peeter. 
«Pole viga, valitseja, jumal on armuline,» vastavad tragunid. 
«Aga kuidas ninaesine on?» 


12 


«Ninaesisega pole asi küll kiita. Aga pole viga, valitseja,» vastavad tragunid. «Inimesed peavad 
vastu. Hobustest on kahju.» 

Peetri nägu kõverdus vihast. Tsaar sai aru, et kindralid valetasid. Peeter läks kindralite tarre tagasi, 
kutsus uuesti nõupidamise kokku. 

«Kuidas me siis rootslastega sõdima hakkame?» alustas Peeter. «Kus on püssirohi, kus 
moonavoorid? Miks te sõdureid teel hukkuda lasksite? Millega ellujäänuid toitma hakkame? Miks te 
luiskasite, miks tõtt ei rääkinud?!» 

Kindralid vaikisid, vahtisid tsaari altkulmu, kartsid sõna lausuda. 

Lõpuks tõusis auastmelt vanim, Artamon Golovin. 

«Peeter Aleksejevitš, ära vihasta. Vene talumees on vastupidav. Jumal on armuline; küll tuleme 
kuidagi toime.» 

«Loll!» käratas Peeter. «Jumala armuga kaugele ei jõua! On vaja suurtükke, kuule, toitu hobustele 
ja inimestele. Ega see naljamäng ole. Naha koorin teil seljast, kui korda majja ei saa! Saite aru?» 

Läks välja ja virutas ukse nii kõvasti kinni, et kindralitel jooksid külmajudinad üle selja. 


“Kes araks lööb, mingu voori” 


Narva kindluse piiramist pani Peeter jälgima insenerivägede kindrali parun.Hallarti. Venemaal oli 
tol ajal vähe teadmistega inimesi, seepärast tuligi välismaalasi appi kutsuda. 

Kuid Narva all hakkas parun oma ülesandeid täitma vastu tahtmist. Teda ärritas kõik: küll oli 
venelastel suurtükke vähe, küll olid hobused kõhnad ja sõdurid halvasti välja õpetatud. Hallart käis 


ringi vingus näoga ja ainult vihastas Peetrit. 

Mitu korda õhutas tsaar võõramaalasest kindralit ümber kindluse käima, oma silmaga rootslaste 
kindlustusi vaatama, kuid Hallart keeldus. 
Siis võttis Peeter paberilehe ja pliiatsi ning läks ise. Rootslased nägid tsaari ja hakkasid tulistama. 
Kuulid vihisesid lausa Peetri kõrvalt mööda, aga tema käis, sehkendas midagi paberile ja tegi nao, 
nagu ei märkakski 

kuule, Hallartil hakkas häbi. Vastu tahtmist läks ta Peetrile järele. 

Peeter kõndis päris kindluse juures, Hallart aga kartis kindlusele läheneda. 
Parun jäi seisma ohutusse kohta ja hüüdis: 

«Teie kõrgusi» 

Hallart tahtis, et tsaar paneks teda tähele, vehkis Peetrile käega. 

Peeter vaikis. 

«Teie kõrgus!» hüüdis Hallart valjemini. 

Ikka Peeter ei vastanud. 

Hallart taipas, et Peeter ei vasta meelega, vaid ootab, millal parun tuleb lähemale. Kindral võttis 
julguse kokku, astus paar sammu edasi. Sel hetkel kärgatas kindlusemüürilt rootslaste kahur, 
sügisõhus vihises vaenlase mürsk ja patsatas loiku peaaegu Hallarti kõrval. Parun viskus maha, ei 
elus ega surnu. Lamas ja ootas, millal mürsk lõhkeb. 

Kuid mürsk ei lõhkenudki. Siis avas Hallart silmad, kergitas pead, vaatas - tema kõrval seisab 
Peeter. Peeter naeratas, ulatas kindralile käe. 

Hallart punastas, tõusis pori seest üles ja ütles tsaarile: 

«Teie kõrgus, tsaaril ei sobi kuulide all käia!» 

«Kas sobib või ei sobi,» vastas Peeter, «aga on vaja. Paistab, et mul on halvad abilised. Aga sõda on 
sõda. Siin on nii, et kes araks lööb, mingu voori.» 

Kindral Hallartil hakkas piinlik, ta solvus, võttis maast oma kübara ja läks Vene laagri poole. 
Peeter vaatas talle järele ja vangutas ainult pead. 


Kaks talupoega 


Narva piiramine venis pikale. Algul oodati teele mahajäänud polke. Seejärel, kui alustati vaenlase 
kindluse tulistamist, selgus, et venelaste suurtükid on viletsad. Tulistamisel tulid suurtükid lafettide 
küljest lahti, rattad purunesid, nõrgad suurtükitorud lõhkesid. 

Vene laagris hakkasid liikuma kuuldused, et rootslastest ei saada jagu, et Rootsi kuningas tuleb ise 
kindlusele appi. 

Lähenes talv. Saabusid pikad külmad ööd. Vinge tuul vuhises. Madalal kihutasid mustad 
pahaendejised pilved. 
Ühel sellisel ööl kõndis Peeter laagris ringi, läks Narva jõe äärde. Mööda jõe kallast sammus 
külmast lõdisev tunnimees. 
«Hei, sõjamees!» hüüdis Peeter. 
Tunnimees võpatas. Pööras end ringi. Tundis Peetri ära ja võttis valveseisangu. 
«Kuidas arvad, kas lööme rootslasi?» pöördus Peeter sõduri poole. 
«Jumal on armuline, valitseja. Võib olla, et löömegi,» vastas tunnimees. 
«Mis tähendab - jumal! Aga kuidas sina arvad?» 
«Mis nüüd minal Mina arvan nagu kõik,» lausus sõdur. 
«Aga kuidas kõik arvavad?» uuris Peeter. 


«Eks igat moodi räägitakse, valitseja. Rootslased löövat meid puruks, räägitakse.» 

«Loll!» sõimas Peeter, sülitas pahameelega ja astus edasi. 

«Valitseja,» kuulis ta tasast hüüet. 

«Mis on?» küsis Peeter pahaselt ja pöördus sõduri juurde tagasi. 

«Valitseja, luba üks mõistujutt rääkida.» «Mõistujutt?» küsis Peeter ja muigas. «Räägi.» 

«Muistsel ajal,» alustas sõdur, «elasid ühes külas kaks talupoega. Talupojad kündsid maad, külvasid 
rukist, kuid elujärg oli neil erinev. Ühel olid aidad sügiseks vilja täis, aga teine lõikas ainult veidi 
rohkem kui külvas. Teisel talupojal läks meel pahaks. Milles siis asi on, mis saladus on naabrimehel? 
Talupoeg pikutas terve talve ahju peal, mõtles ja mõtles. Lõpuks ei kannatanud enam välja, läks 
naabri juurde. 

«Mispärast sinul alati veab?» küsis ta. 

«Minul on oma saladus,» kuulis ta vastuseks. «Milline saladus?» küsis hädavaresest talupoeg. 
«Näed,» vastas naaber ja näitas oma peopesi. «Vaata, siin ongi mu saladus.» 

Teine mees rõõmustas, vaatas naabri pihke, kuid pihud olid tühjad. 

«Siin pole ju midagi!» ütles ta solvunult. 

«Kuidas ei ole? On,» vastas naaber. «Vaata paremini,» ja näitas rakke. 

«Mis saladus see on?» solvus teine talupoeg veel enam. «Rakud on minul ka!» ja vaatas oma käsi. 
Vaatas, kuid ei näinud ühtegi rakku. Talupoeg oli terve talve ahju peal vedelnud ja rakud olid pihust 
kadunud.» 
«Ehee,» lausus Peeter. «Ma vaatan, sa pole rumal!» 
«Just nii, bombardiirikapten.» 
«Mis tähendab - just nii?» päris Peeter. 
Sõdur kohmetus. 
Peeter puhkes naerma. 
Mõne päeva pärast võttis Peeter Menšikovi kaasa ja sõitis Novgorodi. Peeter tõttas uusi polke 
koguma ja teele mahajäänud voore takka kihutama. 
Kogu tee sõitis Peeter vaikides ja mõtles sõduri mõistujutule. 


«Hirm on hullem kui surm» 


Sõdur Fjodor Gratš istus kaevikus. Gratš hoidis käes tulelukuga püssi ja ootas, millal tulevad 
rootslased. Eluilmas polnud Fjodor veel püssi lasknud. Püssi käsitsemist õpetamata oli ta sõtta 
saadetud. 

«Kas on hirm?» küsis Fjodorilt kaevikunaaber, eakas vuntsidega sõdur. 

«On küll,» vastas Gratš punastades. 

«Arusaadav,» ütles vana sõdur. «Aga sa ära hirmule mõtle. Tema, hirm, teeb sõjas palju kurja. Hirm 
on hullem veel kui surm.» 

Ööl enne rootslaste rünnakut tuli udu maha. Ao ajal hakkas lund sadama. Tõusis tuul, kihutas 
venelaste poole lumevihureid. Sõdurid kangestusid jäises tuules. Hakkas tuisku keerutama. Isegi 
kahekümne sammu kaugusele ei olnud enam midagi näha. 

Vuntsidega sõdur surus kogu aeg kõrva vastu maad, kuulatas, kas rootslased ei tule. 
Rootslased ilmusid ootamatult otsekui maa alt. Rootsi laskurid ründasid vene kaevikuid. 

Gratš tõstis püssi palge ja tulistas. Mis edasi juhtus, seda ta enam ei suutnud taibata. Kaevikutes 
olid segamini vene ja rootsi mundrid. Fjodor oleks heameelega tulistanud, aga kuhu, ei tea. Tuisk 
keerutas, pimestas silmi, kes on oma sõdur, kes rootslane - raske oli aru saada. 


Ja äkki levis kuuldus, et sakslased reetsid. Selgus, et 
16 


parun Hallart ja teised välismaised ohvitserid olid rootslaste poole üle läinud. Jäänud ilma 
komandörideta, lõid venelased vankuma, algas paanika. Polgud soöstsid Narva jõe suunas. Sõdurid 
jooksid ainsa üle jõe viiva silla poole. Koos teistega tormas ka Fjodor Gratš. Jooksis midagi 
nägemata, jooksis, komistas, kukkus, tõusis ja jooksis jälle. Sild oli ajutine, kerge ehitis. Gratš jõudis 
silla juurde ja äkki meenusid talle vana sõduri sõnad. Fjoctor jäi seisma, pöördus seltsimeeste poole. 

«Seis!» karjus ta. «Seis, vennad! Hirm on hullem kui surm!» 

Gratš karjus, kuid keegi ei pannud teda tähele. Gratš haaras seltsimeestel kätest, tahtis neid 
peatada, aga sellest ei tulnud midagi välja. Sõdurid tõukasid Fjodori kõrvale ja tormasid edasi mööda 
õhukesi, õõtsuvaid sillalaudu. Sild paindus, vajus alla, puudutas vett, pani jõe lainetama. Siis ei 
pidanud sild enam vastu, kanepist köied rebenesid, Sild kriiksus ja purunes. Gratš vaatas Narva 
jõele, mille vood kandsid endaga vene sõdureid. 

Fjodor pööras pea kõrvale, istus kivile, haaras kätega 

peast kinni. Äkki tundis ta, et keegi pani talle käe õlale. Gratš tõstis pea ja nägi, et tema ees seisab vana 
sõdur. «Näed, mis hirm teeb?» ütles sõdur Fjodorile. 
«Näen.» 
«Nii, nii.. »> sõnas sõdur. «Pea meeles. Aga nüüd võta püss. Kuuled, paremal käib laskmine. Seal 
võitlevad tsaari kaardiväelased - Preobraženski ja Semjonovski polk. Lähme appi. Aga rahvas 
hukkub selle pärast, et on sõda. Kes on hirmust võitu saanud, see ongi tõeline sõdur.» 


«Sõdigu kurat ise selliste sõduritega!.. 


Narvale lähenedes ütles Rootsi kuningas Karl: «Moskva talupojad jooksevad laiali üksnes minu 

sõdureid nähes.» 

Varsti pidi aga kuningas oma arvamust muutma. Ei tahtnud küll, kuid ikkagi pidi. Juhtus see niiviisi. 
Kuuldes tugevat laskmist Narva jõe ääres - seal pidasid lahingut Preobraženski ja Semjonovski 

polk -, tormas Karl oma vägede juurde. 

Kuningas jõudis kohale õigel ajal: kaardiväelased suru- 

sid rootslastele peale, sundisid neid taganema. Vaata, et rootslased võivad iga hetk häbistavalt putku 
panna. 
«Rootslased, rootslased!» hüüdis Karl. «Teiega on jumal ja teie kuningasl Minu järel, rootslased!» 
Sõdurid said sellest julgust ja tormasid uue jõuga lahingusse. 

Vasakult, väikeselt künkalt, tulistas vene suurtükk. Susisedes lendasid kahurikuulid rootslaste 
hulka, lõid mitu inimest korraga jalust maha. 
«Suurtükke, saatke siia suurtükke!» hüüdis Karl. 
Mõned sõdurid tormasid käsku täitma. Peagi tuli rootsi patarei nähtavale. 
«Tuld!» 
Kuulid ei jõudnud sihitud paika, langesid umbes meetrit kolmkümmend vene suurtükist ettepoole. 
«Tuld!» hüüdis Karl uuesti. 
Jälle puudulend. 
Kolmanda lasu ajal langesid rootsi kuulid vene suurtüki juurde. Kerkis lumesammas. Vene sõdurid 
paiskusid õhku ja lendasid mitmesse kaarde laiali nagu mängusoldatid. 
«Hurraa!» hüüdis Karl. «Hurraa!» ja lehvitas kübarat. 


Kui lumetolm alla langes, nägi kuningas, et suurtüki juures seisab sõdur, nagu poleks tabamust 
olnudki. Karl nägi ka; et sõduril polnud paremat kätt. Kogu suurtükiväelase külg oli verd täis. Ölast 
paistis paljas luukönt nagu murtud oks. Sõdur karjus midagi, sihtis suurtükiga otse kuninga peale. 
«Hullumeeine!» röökis kuningas. 
Sel hetkel kärgatas lask ja Karl kukkus hobuselt. 
Kui kuningas tapetud hobuse alt välja ronis ja ringi vaatas, polnud sõdurit enam endisel kohal. 
Nikastatud jalga longates ronis Karl künkale. Vene suurtüki kõrval lamas verest tühjaks voolates 
sõdur. Kangelase silmad olid poolavatud, huuled sosistasid mingeid sõnu. Karl kummardus surija 
kohale. «Venelane peksab rootslast ka ainult vasaku käega,» kordas sõdur jonnakalt. 

Hiljem, kui lahing oli lõppenud, püüdis Karl teada saada, kuidas oli kangelase nimi. Kuid mitte 
keegi ei osanud. kuninga küsimusele vastata. Siis kutsus Karl enda juurde parun Hallarti. 
«Kes see sõdur oli, ei tea,» vastas Hallart, «kuid, teie hiilgus, ma võin kinnitada, et selliseid on 
venelastel palju. 

«Need pole inimesed, vaid hullumeelsed. Sõdigu kurat ise selliste sõduritega!» 
Karl vaatas Hallartile otsa, talle meenusid sõnad; mis ta oli öelnud Narvale lähenedes, ta jäi 
mõttesse ega vastanud midagi. 


Kuidas major Piel surma sai 


Juba Moskvas ennustas vana mustlanna majar Pielile, et ta saab surma vene sõduri käe läbi. 
(Sakslane major Piel oli venelaste teenistuses.) 

Piel oli lõbusa ja kerge meelelaadiga inimene. Ta naeris mustlanna sõnade üle, rääkis neist 
seltsimeestele ja unustas seejärel. Need sõnad meenusid talle alles Narva all lahingumöllus. 

Kuulnud, et parun Hallart ja teised välismaa ohvitserid venelasi reetsid, tahtis major Piel samuti 
rootslaste paale üle minna. Kuid majoril ei vedanud. Vene sõdur püüdis Pieli kinni. Sõduril oli 
ümmargune nägu ja kurjad silmad. Major pääses ta käest vaevu hingega tulema. Hea, et tuisk aitas. 

«Fuih, sa sinder!» meenus majarile sel hetkel mustlanna. 

Piel lippas laagrisse, puges ohvitseride muldonni ja istus seal õhtuni. Kagu aeg kartis ta, et 
muldanni tungib kurjade silmadega sõdur. Rahunes pikkamööda. Oht oli möödas ja major hakkas 
ootama, millal rootslased lõpuks Vene laagrisse jõuavad. 

Kuid rootslased ei tulnud. Preobraženski ja Semjonovski polgu üle võitu saavutamata lõpetasid 
rootslased lahingu. 

Õhtul jooksis muldonni juurde vene sõdur, koputas uksele ja hüüdis: 

«Härrasid ohvitsere palutakse sõjanõukokku!» 

Piel saabus kindralite tarre, kui seal oli juba kõik otsustatud. Kindralid olid kokku leppinud, et 
saadavad oma saadikud vaherahu paluma. Otsustati saata vürst Kozlovski ja majar Piel. 

Saadikud väljusid. Ümberringi olid sõdurid. Nad kogunesid salkadesse, vaidlesid millegi üle; 
käratsesid, hüüdsid üksteisele vahele. Öises õhus kaikusid sõdurite hääled: «Me ei alistu 
rootslastele!» 

«Ei tagane!» 

«Anname või elu, aga häbiga ei lahku!» , 

Vürst Kozlovski ja major Piel läksid sõduritest ringiga mööda, läksid igaks juhuks ettevaatlikult 
hiilides, Nad liikusid rootslaste positsioonide poole, kuid Vene laagri piiril hüüti neid. 


«Seis! Kes seal on? Kustkohast?» kostsid kõlavad hääled. Ja kohe astus pimedusest mitu inimest 
saildikute juurde. «Need on ju omad,» imestasid sõdurid. «Mis teid siia tõi?» 
Saadikud kaotasid pea. Piel pilgutas oma pungis silmi, astus ettevaatuse mõttes sammu tahapoole, 
tõmbus vürst Kozlovski selja taha. 
Vürst tõstis häält, püüdis sõdurite peale käratada, kuid sellest ei tulnud midagi välja. Jäi üle 
rääkida, milles on asi. 
«Lurjused!» hüüdis keegi. «Päästate oma nahka!» 
«Mis te nüüd, vennad, mis te nüüd!» sekkus Piel. «Teie pärast püüame...» Ta keel jäi kurku kinni: 
Pielile näis, et tema ees seisab seesama kurjade silmadega sõdur. 
«Reeturid! Pekske reetureid!» kõlasid sõdurite hüüded. 
«Pidage! Pidage, vennad!» jõudis vürst Kozlovski ainult öelda. 
Sõdurid tormasid neile kallale, paiskasid nad maha, hakkasid jalgade ja püssipäradega peksma. 
Pielile meenus veel kord vana mustlanna, ta tõmbles ja jäi siis lijkumatult lamama. Veriseks 
löödud pead käte vahel hoides ohkis ja oigas vürst Kozlovski. 
Aga ümberringi kostis: 
«Me ei anna rootslastele alla!» 
«Ei tagane!» 
«Anname või elu, aga häbiga ei lahku!» 


Õpilased õpivad ja tänavad oma õpetajaid.. 


Sõdurid valmistusid uueks lahinguks, kuid kindralid otsustasid teisiti. Vene armee uude 
lahingusse ei astunud. 

Kindralid leppisid kuningas Karliga kokku auga taganemise suhtes. 
Öösi ehitati üle Narva jõe sillad. Seejärel hakkasid Vene väed rood roodu järel paremale kaldale 
minema. Jõe üle- 

tamist katsid Preobraženski ja Semjonovski polk. Trummipõrina saatel, ja lehvivate lippudega 
ületasid nad viimastena Narva jõe. 

Teade Vene vägede kaotusest jõudis Peetrini Novgorodis. Vahuleaetud hobusel kihutas Peetri juurde 
ratsanik. 

«Mis on lahti?» küsis Peeter. 

«Häbi, valitseja!» suutis saabunu üksnes vastata. Juurde astus Menšikov. Kuulnud Vene vägede 
kaotusest, kahvatas ta ja hakkas halama: 

«Mis nüüd teha? Mis nüüd saab?» 

«Vait!» nähvas Peeter. 

«Püha jumalaema, mille eest sa meid...» ei jätnud Menšikov järele. 

«Pea ometi suu, lollpea!» karjus PeetJr. «Raud muutub tagumisest tugevamaks, inimene mehistub 
lüüasaamisest. Ole rõõmus, loll, et õpetust said. Ega me esimest korda rootslastega sõdi. Vaata, kui 
palju meil tööd ees on. Kas sõda meid vähe õpetas? Eh, ainult tööta, ehita tehaseid, vala suurtükke! 
Regulaararmeed on vaja, oma ohvitsere ja kindraleid. Venemaa on maha jäänud. Maa on suur, aga 
korda on vähe. Pea meeles: õpilased õpivad ja tänavad oma õpetajaid.» 


II peatükk KES PISKU ÜLE EI RÕÕMUSTA, SEE SUURT EI SAA 
«Valitseja, luba sõna lausuda.. 


Talv. Pakane. Tuul. Mööda täistuisanud teed sõidab nikerdustega saan. Sõitjat raputab auklik tee. 
Hobuse kapjade alt lendavad lumekänkarid. Peeter kihutab Tuulasse, sõidab relvatehasesse Nikita 
Demidovi juurde. 

Demidovit tundis Peeter ammu, juba sel ajal, kui Nikita oli alle's lihtne sepp. Juhtus, et 
asjatoimetused viisid Peetri Tuulasse, ta astus Demidovi juurde sisse ja ütles: 

«Õpeta, Demidõtš, mulle rauatööd.» 
Nikita sidus põlle ette, krahmas ääsilt pihtidega hõõguva rauatüki, tagus rauda, näitas Peetrile, kuhu 
lüüa. 

Siis haaras Peeter-vasara, võttis hoogu, virutas näidatud kohale - pauhh! Sädemeid lendas igasse 
kaarde. 
«Niiviisi, niiviisi!» sõnas Demidov. 
Aga kui tsaar viltu lõi, karjus Demidov: 
«Kobakäpp! » 
Seejärel lisas: 
«Valitseja, ära vihasta. Sepatöö armastab kärkimist. Siin teeb ilma kärkimiseta niisama vähe kui ilma 
käteta.» 
«Olgu peale,» vastas Peeter. 
Nüüd on tsaar jälle Tuulas. «Mitte niisama,» mõtleb Demidov, «mitte asja ees, teist taga ei 
suvatsenud tsaar tulla.» 
Nii see ongi. 
«Nikita Demidovitš,» ütleb Peeter, «kas oled kuulnud, mis Narva all juhtus?» 

Demidov ei tea, mida vastata. Ütled äkki midagi valesti ja vihastad tsaari. Ent sellest, mis Narva 
all juhtus, on võimatu mitte teada, kui kõik ümberringi sosistavad: näe, rootslased andsid meile vastu 
päid-jalgu. 

Demidov vaikib, mõtleb järele, mida vastata. 

«Ära kavalda, ära kavalda,» ütleb Peeter. 

«Olen kuulnud,» vastab Demidov. 

«Tead mis,» sõnab Peeter, «suurtükke on vaja, Demidõtš. Saad sa aru, suurtükke.» 

«Kuidas sellest siis mitte aru saada, valitseja.» 

«Ja palju suurtükke on vaja,» ütleb Peeter. 

«Arusaadav, Peeter Aleksejevitš. Ainult kehvad on meie Tuula tehased. Rauda ei ole. Metsa ei ole. 
Pisar tuleb silma nende tehaste pärast.» 

Peeter ja Demidov vaikivad. Peeter istub nikerdustega pingil, vaatab aknast tehaseõue. Seal 
tassivad kaks katkistes kuubedes ja äratallatud viiskudes meest haavapalki. 

«Näe, mihukesed nad on, meie Tuula rikkused,» sõnab Demidov. «Palkihaaval, palkihaaval korjame 
nagu kerjused.» Siis kummardus ta Peetri poole ja lausus vargsi ning lipitsevalt: «Valitseja, luba 
sõna lausuda.» 

Peeter tõmbus pingule, vaatas Demidovile otsa ja ütles: «Lausu oma sõna.» 

«Minu inimesed käisid Uraalis,» rääkis Demidov.«Mina käisin ka, valitseja. Kus on alles rauda. Ja 
mets, mets nagu meri, pole otsa ega äärt näha. Sinna, valitseja, peaks 

tehased ehitama. Need annaksid sulle suurtükke, mürske, püsse ja kõike muud, mis vaja.» 

«Uraali, ütled sa?» küsis Peeter. . 

«Just nimelt,» vastas Demidov. 

«Olen kuulnud Uraalist, aga see on ju kaugel, Demidõtš, maailma lõpus. Oi-oi, kui palju läheb aega, 
enne kui tehased valmis saavad!» 

«Pole midagi, valitseja, pole midagi,» sõnas Demidov veendunult. «Rajame teed, jõed on olemas. 
Mis sest kaugusest - oleks ainult tahtmist. Ja mingu pealegi palju aega, ega me ainult üks päev ela. 
Aasta paari pärast on Uraali malm ja Uraali suurtükid - kõik on olemas.» 

Peeter vaatab Demidovile otsa ja taipab, et Nikita mõtted sihivad ammu Uraali poole. Ka 
Demidov ei pööra silmi Peetrilt, ootab tsaari vastust. 

«Hea küll, Nikita Demidovitš,» lausub Peeter lõpuks. «Saagu sinu tahtmine, annan käsu, sõidad 
Uraali. Saad riigikassast raha, saad inimesi - ja jumal kaasa! Kuid vaata ette. Tea, praegu ei ole riigis 
töid, mis oleksid mäeasjandusest tähtsamad. Pea meeles: kui alt vead, ei halasta.» 

Kuu aja pärast võttis Demidov parimad maagikaevandamise ja relvameistrid kaasa ning sõitis 
Uraali. 

Peeter jõudis selle aja sees saata inimesi Brjanskisse, Lipetskisse ja teistesse linnadesse. Paljudes 
Venemaa paikades käskis Peeter kaevandada rauamaaki ja ehitada tehaseid. 


Kirikukellad 


«Danilõtš,» ütles Peeter varsti pärast Narvat Menšikovile, «kirikutest võtame kellad maha.» 
Menšikovil läksid imestusest silmad sikku. 

«Mis sa jõllitad?» käratas Peeter. «Vaske on vaja, malmi on tarvis, valame kellad suurtükkideks. 
Suurtükkideks, said aru?» 

«Õige, valitseja, õige,» hakkas Menšikov tagant kiitma, kuigi ei taibanud, kas tsaar teeb nalja või on 
tal tõsi taga. 

Peeter ei naljatanud. Varsti sõitsid paljudesse kohtadesse sõdurid tsaari korraldust täitma: 

Sõdurid saabusid ka suurde Lopasnja külla, kus asus 

Uspenski katedraal. Nad jõudsid sinna pimedas, sõitsid külla sisse õhtuse kellahelina saatel. Kellad 
kõlisesid külmas talveõhus, kõik uppus nende mitmehäälsesse helinasse. Seersant jäi seisma, luges 
kellad sõrmedel kokku, sai kaheksa. 

Kuni sõdurid külmetanud hobuseid, lahti rakendasid, läks seersant preestri juurde. Kuulnud, 
milles on asi, muutus preester süngeks, kortsutas kulmu, kuid võttis sõdurid lahkesti vastu, öeldes: 
«Astu sisse, astu sisse, sõjamees, kutsu oma sõdurid ka kaasa. Eks te ole väsinud, läbikülmunud.» 
Sõdurid astusid majja ettevaatlikult, peksid kaua viltidelt lund, lõid risti ette. 

Preester andis sõduritele süüa, tõi napsi. 

«Jooge, sõjamehed, sööge, sõjamehed,» keelitas ta. 

Sõdurid jäid vinti, uinusid. Hommikul läks seersant välja, vaatas kellatorni, seal rippus kõigest 
üksainuke kell. 

Seersant tormas preestri juurde. 

«Kus kellad on?» karjus ta. «Kuhu kellad kadusid?» Preester laiutas käsi ja vastas: 

«Kogudus on meil vaene, üksainuke kell ongi meil terve koguduse peale.» 

«Kuidas nii. - üks?» sai seersant pahaseks. «Eile nägin ise kaheksat Ja kuulsin, kuidas nad 
hellsesid.» 

«Mis juttu sa ajad, sõjamees!» Preester hakkas kätega vehkima. «Mis sa luiskad! Purjuspäi paistis 
sulle nii.» 


Seersani sai aru, et teda ei joodetud lihtsalt niisama. Ta kogus sõdurid kokku, laskis läbi vaadata 
terve kiriku, ronida keldritessegi. Kelli polnud, olid kadunud nagu tina tuhka. 
Seersant ähvardas Moskvasse kaevata. 
«Eks kaeba,» vastas preester. 
Kuid seersant ei hakanud kirjutama. Ta sai aru, et tal endalgi tuleb vastust anda. Ta otsustas jääda 
Lopasnjasse ja hakata otsima. 
Sõdurid elasid külas nädala, elasid teisegi. Käisid tänavatel ringi, astusid majadesse sisse, kuid 
kelladest ei teadnud keegi mitte midagi. «Olid küll,» öeldi, «aga kus nad praegu on, pole aimugi.» 
Selle aja jooksul kiindus seersandisse poisike Fedka. Sörkis teine seersandi sabas, uudistas püssi, 
päris sõja kohta. Vilgas poiss sihuke, aina püüdis seersandilt padrunit näpata. 

«Ära terhbuta,» ütles seersant. «Otsi üles, kuhu papid kellad peitsid, ja padrun on sinu.» 
«Annad?» 
«Annan.» 
Kaks päeva polnud Fedkat näha, kolmandal päeval jooksis, seersandi juurde, sosistas talle kõrva: 
«Leidsin.» 
«Tõsi ka või?» ei uskunud seersant. 
«Jumala eest, leidsin. Anna padrun.» 
«ELi» vastas seersant, «seda me veel vaatame.» 
Fedka viis seersandi külast välja, kihutas omatehtud suuskadel mööda jõekallast, seersant jõudis talle 
vaevu järele. Tuul keerutas mööda jäätunud koorikut lumevihureid. Fedka pääses hõlpsasti edasi, tal 
suusad all, aga seersant komistas, vajus vööni kohevasse lumme. 
«Tule, onuke, tule,» ergutas teda Fedka. «Varsti oleme päral!» 
Nad jooksid külast umbes kolme versta kaugusele, laskusid kaldajärsakust alla jõejääle. 
«Näe, siin,» lausus Fedka. 
Seersant vaatas ja nägi jääs auku. Selle kõrval veel üht, veidi edasi veel ja veel. Luges kokku - seitse. 
Igast august ,ulatus välja Jäässekülmunud köis. Seersant taipas, kuhu preester oli kellad peitnud: jää 
alla, vette. Ta rõõmustas, andis Fedkale padruni ja kihutas külla tagasi. 
Seersant käskis sõduritel hobused ette rakendada, ise läks preestri juurde,ja ütles: 

«Andesta, isake, küllap ma purjuspäi ajasin vist tõesti midagi segi. Me lahkume nüüd Lopasnjast. 
Ära pahanda, palu meie eest jumalat.» 

«Head teed!» naeratas preester. «Head teed, sõjamees. Küll ma palvetan, kindlasti palvetan.» 
Järgmisel päeval kutsus preester koguduse kokku. 
«Häda on möödas,» ütles ta. 
Koguduserahvas läks jõele kelli välja tirima, kuid jääaugud olid tühjad. 
«Petised, jumalasalgajad!» karjus preester. «Sõitsid minema ja viisid kellad kaasa. Oleme kelladest 
ilma.» 

Jõe kohal vuhises tuul, tungis papirüü alla, sasis talumeeste habemeid ja kihutas edasi, puistates 
nõlvakui lund laiali. . 

«Heinad, õled !.. 


Pärast Narvat said venelased aru, et väljaõpetamata sõjaväega sõda ei pea. Peeter otsustas rajada 
regulaararmee. Kui sõda ei ole, õppigu sõjamehed relvi käsitsema, harjugu distsipliiniga. 
Kord sõitis Peeter kasarmutest mööda. Vaatab - sõdurid on üles rivistatud, õpivad rivisammu. 


Sõdurite kõrval käib noor porutšik, annab käsklusi. Peeter jäi kuulatama: käsklused olid kuidagi 
ebatavalised. 

«Heinad, õled!» karjus porutšik. «Heinad, õled!» 

«Mis see tähendab?» mõtles Peeter. Peatas hobuse ja jäi silmitsema. Sõduritel oli jalgade külge 
midagi seotud. Tsaar nägi: vasaku jala küljes on heinad, parema küljes õled. 

Ohvitser märkas Peetrit ja hüüdis: 

«Valvel!» 

Sõdurid kangestusid paigale. Porutšik jooksis tsaari juurde ja raporteeris: 

«Härra bombardiirikapten, porutšik Vjazemski rood õpib rivisammu!» 

«Vabalt,» andis Peeter käskluse. 

Tsaarile meeldis porutšik. Algul kavatses Peeter «heinte ja õlgede» pärast pahandada, kuid mõtles 
ümber. Ta küsis porutšik Vjazemskilt: 

«Miks sa sõduritele igasugust rämpsu oled jalgade ümber sidunud?» 

«See pole rämps, bombardiirikapten,» vastas porutšik. 

«Kuidas see siis rämps pole?» vaidles Peeter vastu. 

«Häbistad sõdureid. Kas sa määrustikku ei tunne?» 

Porutšik jäi endale kindlaks. 

«Miks ei tunne?» vastas ta. «See on sellepätast, et sõduritel oleks kergem õppida. Harimatud on nad, 
bombardiirikapten, mitte kuidagi ei suuda vahet teha, kumb on vasem, kumb parem jalg. Aga heinu 
ja õlgi nad segi ei aja, nad on ju külapoisid.» 

Tsaar pani sellist seletust imeks ja muigas. 

Varsti võttis Peeter paraadi vastu. Viimane rood marssis kõige paremini. 

«Kes selle komandör on?» küsis Peeter kindralilt. 

«Porutšik Vjazemski,» vastas kindral. 

Bojaaride habemed 


Moskvas elasid bojaarid Buinossov ja Kurnossov. Mõlemad olid vanast soost ja majad olid neil 
varandusest lõhkemas ning pärisorjegi oli nii ühel kui teisel tuhandeid. 

Kuid kõige enam uhkustasid bojaarid oma habemetega. Habemed olid neil suured:ja kohevad, 
Buinossovillai nagu labidas, Kurnossovil pikk nagu hobusesaba. 

Akki tuli tsaari ukaas habemed maha ajada. Peetri ajal kehtestati Venemaal uued kombed: 
habemed kästi ära pügada, riided välismaa moe järgi õmmelda, kohvi juua, tubakat suitsetada ja veel 
palju muud. 

Kuulnud uuest ukaasist, hakkasid Buinossov ja Kurnossov ohkima ja hädaldama. Nad leppisid 
kokku, et ei aja habemeid maha, aga et mitte tsaari silma alla sattuda, otsustasid mõlemad haigeid 
teeselda. 

Kuid varsti tulid bojaarid tsaarile meelde ja ta kutsus nad enda juurde. 

Bojaarid hakkasid vaidlema, kumb peab minema esimesena. 

«Mine sina,» ütles Buinossov. 

«Ei, sina,» vastas Kurnossov. 

Heideti liisku, esimesena tuli minna Buinossovil. Bojaair läks tsaari juurde, viskus ta jalgade ette. 
«Ära saada mind hukka, valitseja,» palus ta, «ära häbista vanas eas!» 

Buinossov roomas põrandal, haaras tsaari käe, püüdis suudelda. 

«Tõuse püsti!» käratas Peeter. «Mitte habemes pole mõistus, vaid peas.» 

Buinossov on käpuli maas ja aina kordab: «Ära häbista, valitseja!» 


Peetril sai siis hing täis, ta hüüdis teenrid ja käskis bojaaril habeme vägisi maha lõigata. 
Buinossov läks Kurnossovi juurde tagasi pisarsilmi, hoidis käega paljast lõuast kinni ega osanud 

midagi arukalt seletada. 

Kurnossovil oli hirm tsaari juurde minna. Ta otsustas joosta Menšikovi käest nõu ja abi paluma. 

«Aita, Aleksandr Danilõtš, räägi tsaariga,» palus Kurnossov. 

Menšikov mõtles kaua, kuidas tsaariga juttu alustada. Lõpuks läks ta Peetri juurde ja ütles: 

«Valitseja, aga mis oleks, kui me bojaaridelt habememaksu võtaksime? Riigikassale oleks vähemalt 
kasu.» 
Parajasti oligi kassas raha napilt. Peeter mõtles järele ja nõustus. 

Kurnossov rõõmustas ja tõttas kiiresti raha maksma, sai vastu vaskplaadikese kirjaga «Raha 
võetud». Kurnossov riputas plaadikese endale kaela nagu risti. Kui mõni pidas ta kinni ja küsis, miks 
pole habet ära ajanud, kergitas ta habet ja näitas plaadikest. 

Kurnossov ajas nüüd nina veel enam püsti, kuid asjatult. 

Aasta läks mööda ja Kurnossovi juurde tulid maksukogujad ning nõudsid uut tasumist. 

«Kuidas nii!» oli Kurnossov nördinud. «Mul on raha makstud!» ja näitas vaskplaadikest. 
«Selle plaadikese aeg on läbi,» vastasid talle maksukogujad. «Maksa aga uuesti.» 

Kurnossov pidigi uuesti maksma. Ja aasta pärast jälle. Kurnossov hakkas siis mõtlema, arutas seda 

asja endamisi. Tuli välja, et varsti ei jää Kurnossovite varandusest mitte midagi järele. Paljalt habe. 


Kui maksukogujad kolmandat korda tulid, nägid nad, et Kurnossov istub puhta lõuaga ja vahib neid 
tigedal pilgul. 
Järgmisel päeval jutustas Menšikov tsaarile Kurnossovi habemest. Peeter puhkes naerma. 

«Seda neile, lollidele, vaja ongi,» ütles ta. «Las harjuvad uute kommetega. Aga raha asjus 
mõtlesid sa, Danilõtš, selle hästi välja. Üheainsa Kurnossovi habeme eest sai peaaegu terve diviis 
mundrid selga.» 


Mida noored bojaarid välismaal õppisid 


Buinossov ja Kurnossov ei jõudnud veel unustada vana pahameelt, kui said tsaarilt uue solvangu 
osaliseks. Peeter käskis viiskümmend kõige tähtsamate bojaaride poega kokku koguda ja välismaale, 
õppima saata. Buinossov ja Kurnossov pidid ka oma pojad saatma. 

Bojaaride majades algas kisa ja nutt. Emad jooksid ringi, teenijarahvas sagis, just nagu polekski 
teelesaatmine, vaid kaklus käimas. 

Buinossovi naine ahastas: 
«Ainuke poeg tuleb saata jumal teab kuhu välismaalaste 

hulka, kuradi hammaste vahele, sakslaste lõugade vahele! Ei anna!» karjus ta. «Ei anna!» 
«Vait!» röökis Buinossov naisele. «See on valitseja käsk, lollpea! Tahad Siberisse, piinapingile?» 
Ka Kurnossovi majas polnud kisa vähem. Kurnossov pidi samuti naise peale käratama: 
«Lollpea! Ega sa võimu vastu saa, uskmatu tsaari käest pääse! Kannata välja, vanamoor.» 
Aasta pärast tulid noored bojaarid tagasi. Nad kutsuti tsaari juurde riigiteenistusse määramiseks. 
«Jutusta, bojaaripoeg Buinossov,» nõudis Peeter, «kuidas sa välismaal elasid?» 

«Hästi elasin, valitseja,» vastas Buinossov. «Rahvas on seal lahke, sõbralik, mitte nagu meie 


matsid, kellele teeb rõõmu üksteisele habemesse karata.» 

«Aga mida sa õppisid?» uuris Peeter. 

«Palju, valitseja. «Isake» asemel õppisin Vater ütlema, «emake» asemel Mutter.» 
«Aga mida veel?» nõudis Peeter. 

«Õppisin veel kahe- ja kolmekordset kummardust tegema, valitseja, tantsima õppisin, võõramaa 
mänge oskan mängida.» 

«Jah,» sõnas Peeter, «sulle on palju õpetatud. Aga kuidas sulle välismaal meeldis?» 

«Oh, kuidas meeldis, valitseja! Määrake mind saadikuks, tahaksin kangesti välismaal elada.» 
«Aga mida sina ütled?» küsis Peeter noorelt Kurnossovilt. 

«Mida ma mõistan öelda, valitseja. Küsi.» 

«Hea küll,» nõustus Peeter. «Ütle mulle, bojaaripoeg Kurnossov, mis on fortifikatsioon?» 

«Fortifikatsioon, valitseja,» vastas Kurnossov, «on sõjateadus, mis õpetab vägesid vastase eest 
kaitsma. Fortifikatsiooni peab iga sõjaväeülem tundma nagu oma viit sõrme.» 

«Asjalik,» ütles Peeter. «Asjalik. Aga mis on lootsiasjandus?» 

«Lootsiasjandus, valitseja,» vastas Kurnossov, «on mere või jõe kirjeldus, kus on näidatud ära 
madalikud ja sügavikud, tuuled ja hoovused, kõik see, mis võib laeva ta teel segama hakata. 
Lootsiasjandus, valitseja, on esimene, mida tuleb teada, kui meresõiduga tegemist teha.» . 

«Asjalik, asjalik,» sõnas Peeter jälle. «Aga mida sa veel õppisid 2» 

«Eks iga asja silmitsesin pisut, valitsej,a,» vastas Kurnossov. «Kuidas laevu ehitatakse ja kuidas 
maaki kaevandatakse ja millega haigusi ravitakse. Aitäh hollandlastele ja sakslastele. Seal on 
teadmistega rahvas, hea rahvas. Ainult ma arvan, valitseja, et meil ei passi kõike enda oma, vene 
oma, maha teha. Pole meie maa kehvem, inimesed pole meil halvemad ja head pole ka vähem.» 

«Tubli!» Ütles Peeter. «Õigustasid usaldust, tegid heameelt.» Ja Peeter suudles, noort 
Kurnossovit. «Aga sina,» pöördus Peeter Buinossovi poole, «nagu loll olid, nii ka jäid. Välismaale 
tahad! Eks sa näe, temale pole Venemaa kallis. Kao mu silmist!» 

Nii jäigi noor Buinossov tundmatuks, aga Kurnossov sai üsna pea riigis silmapaistvaks isikuks. 


Az, buki, vedi... 


Tol ajal oli Venemaal vähe kirjaoskajaid. Lapsi õpetati mingil moel kirikute juures ja vahel oli 
jõukate majades ka koduõpetajaid. 

Peetri ajal hakati linnades ja alevites koole avama. Neid nimetati arvutuskoolideks ning seal 
õpetati kirjutamist, aritmeetikat ja geograafiat. 
Kool avati ka Serpuhhovis, mis asub poolel teel Moskva ja Tuula vahel. Serpuhhovi sõitis õpetaja. 
Õpetaja ilmus kooli, hakkas õpilasi ootama. Ootas päeva, teise, kolmanda - mitte ühtegi ei tule. 
Siis hakkas õpetaja mööda maju käima, selgitama, milles asi on. Astus ühte majja, kutsus enda 
juurde peremehe, kohaliku kaupmehe. 
«Miks su poeg koolis ei käi?» küsib õpetaja. 
«Pole tal seal midagi teha!» vastab kaupmees. «Meie oleme ära elanud ilma kirjatarkuseta, küll elab 
tema ka. Sihuke asi kui kool on kuradist.» 
Õpetaja astus teise majja: kingseppmeistri juurde. 
«Mis meietaoline koolist ka aru saab?!» vastab meister. 
«Meie asi on saapaid teha. Pole meil vaja ilmaasjata ajaraiskamist, igasuguse jampsi kuulamist!» 

Siis läks õpetaja Serpuhhovi vojevoodi juurde, rääkis, kuidas on lood: Vojevood laiutas ainult käsi. 
«Mis mina sinna parata saan?» ütles ta. «See on isade asi. Igaüks teeb, nagu heaks arvab: kes õpiti, 


kes mitte.» 

Õpetaja silmitses vojevoodi, mõistis, et temalt abi loota pole, vihastas ja ütles: 

«Kui niiviisi, siis kirjutan valitsejale endale.» 

Vojevood vaatas õpetajale otsa. Õpetajal oli otsustav ilme. Vojevood taipas, et õpetaja oma sõnadest 
ei tagane. 

«Hea küll, ära kiirusta,» ütles ta. «Mine kooli.» 

Õpetaja läks kooli tagasi, hakkas ootama. Peatselt kuulis ta akna taga sammude müdinat. Vaatas 
välja ja nägi: sõdurid tulevad, toovad lapsi püsside vahel. 

Terve nädala saatsid sõdurid lapsi kooli. Hiljem polnud seda enam vaja, isad nähtavasti leppisid ja 
harjusid. Õpilased hakkasid ise kooli tulema. 

Öpetaja hakkas poistele kirjatarkust õpetama. Alustati tähtedest. 

«Az,» ütles õpetaja. (See tähendas «a» tähte.) 
«Az,» kordasid õpilased kooris. 
«Buki,» ütles õpetaja. (See tähendas «b» tähte.) «Buki,» kordas klass. 
«Vedi .. .» 
Seejärel tuli aritmeetika. 
«Üks j a üks,» ütles õpetaja, «on kaks.» 
«Üks ja üks on kaks,» kordasid õpilased. 
Varsti õppisid poisid nii tähti kirjutama kui ka arve liitma. Said teada, kus on Kaspia, kus Must ja 
kus Balti meri. Lapsed õppisid palju. 

Kord sõitis Peeter läbi Serpuhhovi Tuulasse. Tsaar ööbis Serpuhhovis ja otsustas hommikul minna 
kooli vaatama. Peeter oli kuulnud, et isad saadavad vastumeelselt lapsi õppima. Ta otsustas 
kontrollida. Peeter astus klassi, kuid klass oli lapsi täis. Tsaar imestas, küsis õpetaja käest, kuidas nii 
palju õpilasi on kokku saanud. 

Õpetaja rääkis kõik ära. 

«Vaat kui vahva!» hakkas Peeter naerma. «Vojevood on tubli. See on meie moodi. Tõsi. Annan 
käsu, et ka teistes kohtades lapsed vägisi kooli viidaks. Meie inimestel on mõistust napilt, nad ei saa 
aru, mis neile kasulik on, ei hoolitse riigi asjade eest. Oi, kuidas meil on kirjaoskajaid inimesi vaja! 
Venemaa hukkub haritud inimesteta.» 

Las teavad kõik 


Peeter seisis peegli ees, passis uut kaftanit selga. Kaftan oli punast värvi, kaelus ja hõlmad kuldse 
kandiga ääristatud. Üksteist sädelevat nööpi nagu jaaniussid käisid sirges reas päris ülevalt kuni 
allääreni välja. Külgedel rippusid kaks suurt taskut nagu kotid ja ka neil olid nööbid, kummalgi kolm 
tükki. 

Peetri ümber keerles Menšikov. 
«Oi, kus on munder!» kiitis Aleksandr Danilovitš. «See alles on munder! Ja millisest kalevist, 
millisest kalevist, valitseja! Kus sa varem sellist kalevit näinud oled?» 

Kaftani kinkis Peetrile Menšikov. Relvatehaste järel hakati Venemaal rajama kalevi- ja 
ketrusvabrikuid, ka nahavabrikuid. Tehaste ehitamine oli tulus. Tsaar tuli kaupmeestele ja 
töösturitele kõigiti vastu. Koos ühe kaupmehega ehitas kalevivabriku Menšikovgi. Ja nüüd uut kaf- 
tanit kiites lootis Menšikov saada tellimuse terve armee varustamiseks. 

«Kus sa oled varem näinud sellist kalevit?» kiitles Menšikov. «See on meie, vene kalev. Ma 
ütlesin ju sulle: Menšikov suudab kõike, võib kõigile sõdureile sellised kaftanid selga .panna.» 
«.Ära kiitle, ära kiitle,» vastas Peeter. 


Endal aga oli hea meel. Väärt kaftan, pole midagi öelda. Peeter. pingutas selga, kõverdas 
küünarnukkidest käsi kaftan oli tugev, ei rebenenud kusagilt. Peeter andis käsu osta Menšikovilt 
kalevit kogu armee jaoks. 

Varsti läks Peeter õppusi vaatama. Sõdurid kaevasid kaevikuid, roomasid kõhuli, pidasid 
täägivõitlust. Õppused kulgesid hästi. Kui aga sõdurid üles rivistati, vaatas Peeter ja ahhetas. Sõdurid 
olid täiesti räbalates. Ühel oli kaftanil hõlm küljest rebenenud, teisel selg lõhki, kolmandal haigutas 
äratulnud nööbi asemel auk. Peeter tormas sõdurite juurde, haaras esimese ettesattunu mundirist, 
sakutas, ja kalev lagunes nagu vatt. Haaras teisest sama lugu. Mundrikalev oli pude. 

Valitseja silmad valgusid verd täis, ta laskis pilgul üle rivi käia. 
Peeter rebrs ühel sõduril seljast kaftani, jooksis kindrali juurde, toppis sellele hilbu nina alla ja 
kisendas: 
«Kes varustab kaleviga?» 
32 


Kindral kohkus, hakkas silmi p'ilgutama, sai suurivaevu sõna suust: 
«Aleksandr Danilovitš Menšikov.» 
Menšikov vottis samal ajal välissaadikuid vastu, käis ringi tähtsa näoga, ehitud kui papagoi: üll 
kollane kaftan, valged sukad ja kuldpannaldega kihgad jalas, peas parukas nagu lõvilakk. 
Menšikov käis mööda saali, vestles saadikutega ja vahtis ise kogu aeg peeglisse. Menšikov meeldis 
iseendale. 
Saadikud tundsid huvi võõrustaja vastu, küsisid, kas Menšikov on kuulsast soost, kes on ta 
esivanemad. Menšikov luiskas, et juba Aleksander Nevski ajal oli ta suguvõsa üle Venemaa kuulus. 
Ja äkki kuulis Menšikov trepilt hirmsat kolinat. Sellele järgnes mürtsatus vastu ust nagu 
kahuripauk ja tuppa sööstis Peeter. Menšikov nägi, et tsaar hoiab sõdurimundrit käes. Aleksandr 
Danil5tš aimas halba, hammustas huult. 
«Selline su kalev siis ongi!» pistis Peeter juba lävel karjuma. «Rämpsu oled kaela määrinud, 
petnud!» 
Peeter kargas, Menšikovi juurde ja lõi talle rusikaga näkku. Ühe korra, teise - vasakule ja paremale. 
«Oled end täis õginud!» karjus Peeter. «Rasva läinud. Riigivargaks hakanud! Minema kihutan su, 
hävitan, sunnin uuesti pirukaid müüma!» 
Menšikov varjas end käega ränkade hoopide eest, ajas siidise.kaftaniga verd näol laiali, ise halises: 
«Mille eest, valitseja, mille eest? Jumal näeb, et mina pole selles süüdi!» 
«Kutsub veel jumalat appi!» karjus Peeter. «Pole süüdi, ütled sa? Ma sulle näitan, kuidas sa «pole 
süüdi»!» Ja viruras uuesti Menšikovile kõigest jõust. 
Menšikov tabas paraja hetke, viitas silmadega saadikute poole: saa aru, ebameeldiv. 
«Las vaatavad,» ütles Peeter. «Las tegvad, milline varas mul on!» ja peksis.edasi. 
«Andesta, valitseja!» hakkas Menšikov lõpuks paluma. «Küllap tõukas kurat mind eksiteele . . .» 
Peeter jättis Menšikovi peksmise, läks nurka, istus pingile, hingas raskelt. Menšikov tõusis 
vahepeal jalule ja kadus kuskile. Toast lipsasid vargsi välja ka säadikud. Mõne minuti pärast tuli 
Menšikov tagasi, talumehemüts peas, kandelaud pirukatega käes. 

«Ahjupirukad, ahjupirukad!» hüüdis Menšiköv. «Kellele ahjupirukaid, kellele ahjupirukaid?» 
Peeter vaatas ja hakkas naerma. Tsaari viha läks üle. «Istu; hea küll,» ütles ta Menšikovile. 
«Seda tegid sa asjata,» hakkas Aleksandr Danilõtš end uuesti õigustama, «mitte millegi eest.» 
«Nonoh!» tõstis Peeter häält. 
Menšikov jäi vait. 

«Valitseja,» lausus ta lõpuks, «aga mida nüüd saadikutega teha? Nad ju räägivad seda üle terve 
ilma. Mul pole enam prestiiži.» 


«Las räägivad,» vastas Peeter. «Las teavad ka teistes maades, et Venemaal on selline varas nagu 
Aleksaška Menšikov, Niisuguse asja eest peaks sind piinapingile tõmbama, tapalavale viima! Kui 
sinust muudes riigiasjades kasu poleks, tuleks sind peajagu lühemaks teha. Aga kalev anna uus. 
Kontrollin,» 


«Kes pisku üle ei rõõmusta, see suurt ei saa» 


«On aeg hakata ajalehte väljaandma,» ütles Peeter korduvalt lähikondlastele. «Ajalehest on kasu 
kõigil, nii kaupmehel, bojaaril kui ka linnakodanikul.» ...... 

Ühel päeval oli Peeter paleest kadunud. Ta ei ilmunud õhtuni nähtavale ja paljud kartsid juba, et 
tsaariga on midagi halba juhtunud. 
Peeter aga valis koos trükimeister Ejodor Polikarpoviga trükikojas materjali esimese vene 
ajalehenumbri jaoks.. 
Polikarpov, pikk ja kõhn nagu teivas, prillid ninaotsal, seisab tsaari ees valvel nagu sõdur ja loeb: 
«Valitseja, Uraalist, Verhoturskist teatatakse, et sealsetes tehastes on meistrid palju suurtükke 
valanud.» 

«Kirjuta,» ütleb Peeter, «teadku kõik, et kaotus Narva all on tühine võrreldes sellega, mida hea 
tahtmise juures teha võib.» 
«Ja veel teatatakse, valitseja,» jätkab Polikarpov, «et Moskvas on kirikukelladest valatud nelisada 
suurtükki.» 
«Seda kirjuta ka,» ütleb Peeter, «las teavad, et Peeter ilmaasjata kirikukelli maha ei võtnud.» 
«Nevjanski tehasest Nikita Demidovi juurest kirjutatakse,» teatab Polikarpov, «et tehasemehed 
tõstsid 

mässu, jooksid metsa ning et kaupmehed ja bojaarid on nüüd elu pärast hirmul.» 
«Seda ära kirjuta,» ütleb Peeter, «Tuleb anda käsk sinna sõdurite saatmiseks ja selliste asjade eest 
tehasemeestele säru teha.» 
«Aga Kaasanist kirjutatakse, valitseja,» jätkab Polikarpov, «et sealt leiti palju naftat ja vasemaaki.» 
«Seda kirjuta,» ütleb Peeter, «Las teavad, et Venemaa rikkustel põle otsa- ega äärt, tema varandused 
on loendamatud ja mõõtmatud.» 
Peeter istub ja kuulab. Siis võtab paberid. Sellele, mida trükkida, teeb punase risti, tarbetu paneb 
kõrvale. 

Polikarpov loeb üha uusi teateid. Sellest, et India valitseja saatis Moskva tsaarile elevandi, et 
Moskvas sündis viimasel kuul kolmsada kaheksakümmend inimest, ja paljust muust. 

«Kirjuta ka koolidest, ja hästi, nii et kõik näeksid, mis kasu neist on,» ütleb Peeter. 

Paari päeva pärast ilmus ajaleht. Selle nimeks oli «Vedomosti». 
Ajaleht tuli väike, kiri peen, seda oli raske lugeda, ääred puudusid, paber oli hall. Ajaleht polnud 
suurem asi. Kuid Peeter oli rahul - ikkagi esimene. Haaras «Vedomosti», jooksis paleesse. Igaühele, 
kes ette juhtus, näitas ajalehte. «Vaata,» ütles ta, «ajaleht, oma, vene ajaleht, esimene.» 
Peeter kohtas ka vürst Golovinit.. Teda peeti targaks inimeseks, ta oli välismaal käinud, oskas 
võõrkeeli. Golovin silmitses ajalehte, tõmbas suu kõveraks ja ütles: «See ka mõni ajaleht,- valitseja! 
Käisin Saksa linnas Hamburgis, seal alles oli ajaleht mis ajaleht!» 

Peetri näolt oli rõõm nagu peoga pühitud. Ta süngestus, tõmbas kulmu kortsu. 

«Oh sind küll,» lausus ta. «Sa ei mõtle õige kohaga, vürst, Ja ise veel Golovin ! Ise veel vürst! 
Leidsid, millega üllatada - .Saksa linna Hamburgiga. Tean isegi, et seal on parem leht, aga võõras. 
Tea, et ka neil ei olnud alguses kõik hästi. Anna aega. Kes pisku üle ei rõõmusta, see suurt ei saa.» 


1 rOJloiJa (vene k.) - pea. Toim. 

Valevorst Mitka 


Mitka ei kõnelnud' mitte kunagi tõtt. Teda hakati külas «valevarst Mitkaks» kutsuma, Mitka oleks 
saanud s<)geli kere peale, kui ta poleks Varka Glebovaga sõbrustanud. Varka oli riiakas ja julge 
loomuga. Kõik poisid nutsid ta käes, aga Mitka oli Varkal umbes nagu adjutandi eest. Poisid kartsid 
Mitkat puudutada, teadsid-et Varka astub vahele. Seevastu Varka enda käest sai M'itkCj sageli nahu 


tada. Nagu valetama hakkas, oll Var-" kohe rusikatega kallal. 
«Küll ma sind valetamisest võõrutan,» ütles tüdruk. 
«Ära valeta ise ja ära luba ka teistel.» 
Võõrutaski. Ja tegi seda nähtavasti asjata. 
Kogu külas ei olnud vaesemat talupoega kui Varka isa. Viltuvajunud tare ja sarvedeta. kits oli 
Kuzma Glebovi kogu varandus, Kuzma ootas kitsetallesid, lubas Varkale siis prääniku osta. Kuid ka 
siin tegi saatus talupojale liiga. Tõsi küll, talled sündisid, kuid kits heitis hinge. 

Varka unustas lapsemängud, unustas sõbrad ja seltsilised, jändas päevade kaupa kitsetalledega. 
Tallekesi oli kaks. Väikesed, valged ja pehmed nagu vatitopsud. 

Mitkal hakkas üksinda igav. Ta lippas Varka juurde, kutsus mängima, aga tüdruk vastas: ei saa, 
näed, mul on tegemist. Mitkal sai hing täis. Meelitas Varkat rõngassaiaga, tõi võitaignakorpe, kuid 
sellest polnud kasu. Varka ei lahkunud kitsetalledest sammugi. Ka talled hakkasid Varkat hoidma 
nagu oma ema. Läheb Varka metsa talled järel. Istub tares, on talled tema kõrval kõpsutavad 
sõrgadega vastu põrandat, suruvad end Varka säärte vastu nagu kassipojad. 

Kord vaatas Varka aknast välja ja nägi sõdureid tulemas. Püssid helkisid päikese käes. «Vasak, 
parem,» kamandas seersant. Varka jooksis tänavale vaatama. 

Sõdurid ei tulnud külasse niisama. Pärast Narvat pandi talupoegadele suured maksud peale, aga 
maksta polnud millegagi. Peeter saatis siis küladesse sõdurid, käskis talupoegadelt viimase ära võtta. 

Sõdurid hakkasid tarest tarre käima. Seersant luges ette, kui palju keegi on riigile võlgu. Igaühelt 
võtsid sõdurid midagi ära: ühest perest hobuse, teisest lehma, kolmandast rakmed. Külas tõusis kisa 
ja kära. Lehmad ammusid, lambad määgisid, tüdrukud ja eided nutsid. 

Varka taipas, kuidas asi on. Ta haaras talled' kaenlasse ja peitis end vana sauna taha juurviljaaeda. 
Sõdurid tulid Varka tarre, vaatasid ringi, aga võtta polnud midagi: tares oli ainult laud ja lavats. 
Sõdurid vaata õue üle, astusid küüni - igal pool tühjus. Seersant sülitas pahameelest, andis Varka 
isale võmmu kuklasse ja viis sõdurid järgmise maja juurde. Nad ei läinud aga mööda teed, vaid läbi 
aia. Sõdurid lähevad ja kuulevad kellegi häält: 

«Kükitage, pisikesed, vagusi, vaenlane ei võta teid ära.» 

Sõdurid läksid sauna juurde, nägid seal tüdrukukest, kellel kitsetalled süles. 

«Kelle tütar sa oled?» küsis seersant Varkalt. 

Varka aimas ohtu ja vastas: 

«Ma olen külavanema tütar.» 

Vaevalt oli ta jõudnud seda öelda, kui nägi, et Mitka on sõduritega kaasas. Mitka astus ette ja ütles: 
«See on vale. Pole sa ühtigi külavanema tütar. Sa oled hoopis Glebovi oma.» 

Seersant pöördus Mitka poole ja küsis: 

«Millise Glebovi? Kas selle, kelle pool me praegu käisime?» 


«Sellesama,» vastas Mitka. 

Seersant võttiski Varkalt kitsetalled ära. 

Varka läks Mitkale kallale. 

«Mis sa, loll, tegid!» karjus ta ja hakkas Mitkat kolkima. Mitka pilgutas silmi ega saanud mitte 
millestki aru. Esimest korda elus rääkis ta tõtt ja jälle tehti tuupi. 

Mitka oli alles väike ja rumal. 


Lugu Danilast 


Danilat peeti kogu ümbruskonnas targaks meheks. Iga kohta oli tal oma arvamus, 

Pärast Narvat polnudki külas muust juttu kui rootslastest, kuningas Karlist, tsaar Peetrist ja 
sõjaväeasjadest. «Tugev on rootslane, tugev,» rääkisid talupojad. «Pole meist talle vastast. Ja milleks 
meile seda merd vaja on? Elasime ilma selleta ja elame edasi.» 

«Pole tõsi,» ütles Danila. «Mitte rootslane pole tugev, meie oleme nõrgad. Ja mere kohta pole ka 
tõsi. Vene- 

maa ei saa mereta elada. Kalapüügiks ja kauplemiseks, paljuks muukski on merd vaja.» 
Kui kirikukellad maha võeti, oli külas jälle mitu päeva lärmi. 

«Maailma lõpp on tulemas!» karjus diakon ja katkus endal juukseid. 

Eided nutsid ja lõid risti ette, mehed käisid süngena ringi. Kõik ootasid õnnetust, aga Danila ei 
mõelnud jälle nagu teised. Jälle ajas ta oma joru. 

«Nii oligi vaja,» rääkis ta. «Riigi huvid on kallimad kui kirikukellad. Issand jumal selliste asjade 
eest ei karista.» 

«Usust taganeja! Jumalasalgaja!» ütles siis Danila kohta papp ja kandis sellest alates tema peale 
viha. 

Varsti kehtestas Peeter uued maksud. 

Talupojad ägasid; kandsid kroonule viimse kui raasu, pingutasid ise püksirihma. 

«Kuidas sulle tsaari uued käsud meeldivad?» küsisid nad 

Danilalt. «Kas on jälle õige? Jälle on sinu arvates hea?» 

«Ei,» vastas Danila, «kõiges mul tsaariga üksmeelt ei ole.» 

«Kas sa näe,» nöökasid mehed. «Või temal tsaariga! Leidis alles sõbra! Tsaar ei hakka sinu peale 
vaatamagi.» 

«Vaatama ei hakka, aga mõelda mul ka ei keela,» vastas Danila. «Mis riigile kuulsust toob, selle 
eest Peetrile suur tänu, aga selle eest, et ta talupojal kolm nahka seljast võtab, tuleb tal vastust anda.» 
Talupojad olid Danilaga nõus, noogutasid pead ning keegi hüüdis: 

«Sa ütle seda tsaarile endale!» 

«Ütlengi,» vastas Danila. 

Ja ütleski. Ainult et mitte kohe, ja juhtus see niiviisi. Keegi, oli see siis papp või mõni teine, kandis 
Danila kõnedest võimudele ette. Külla sõitsid sõdurid, sidusid Danila kinni, viisid Moskvasse 
Salajase Prikaasi ! ülema vürst Romodanovski ette. 

Danilal väänati käsi, ta tõmmati piinapingile ja teda hakati piinama. 

«Mida sa valitsejast rääkisid, kes sind õpetas?» küsis vürst Romodanovski. 


! Prikaas - ministeeriumile vastav asutus Vene riigis XVI-XVII sajndil. Toim. 

«Mida rääkisin, selle on tuul laiali kandnud,» vastas Danila. 

«Mis?» röökis Romodanovski. «Selliste juttude eest aetakse sind neetud mässajat teibasse!» 
«Eks aja,» vastas Danila. «Talupojal ükskõik, kus olla. Võib-olla on teibas isegi parem kui 
bojaaride heaks rühmata.» 

Vürst Romodanovski vihastas, haaras tules kuumaks aetud raudora ja surus selle vastu Danila 
paljast ihu. Danilal kadus jõud, ta jäi rippu nagu kalts. 

Sel hetkel astus sisse Peeter. 

«Mille eest see mees piinapingil on?» küsis tsaar Romodanovskilt. 

«Mässaja,» ütles vürst.. «Võimu vastu, valitseja, lausub halbu sõnu.» 

Peeter astus Danila juurde. Too avas silmad ja nägi, et tma ees on tsaar. Danila võttis kogu jõu 
kokku ja sõnas: 

«Valitseja, suuri asju oled sa algatanud, aga lihtrahval enam elu ei ole. Kõik olete rahvalt ära võtnud 
nagu teeröõvlid. Rahvas ei unusta selliseid asju, valitseja, ei mäleta hea sõnaga.» 

Uu-sti sulges Danila' silmad, laskis pea karvasele rinnale langeda. Peetrit oleks nagu miski 
sisemuses kõrvetanud: 

Ta:pea tõmbles vasakule ja paremale, silmist lendas raevukas pilk Danila poole. 

«Poo üles!» karjus ta nagu nõelatult ja läks uksest välja. 


IIl peatükk NEEVAL 


Paadid liiguvad mööda maismaad 


Venelased lähenesid Nöteborgile sügisel. Puhusid külmadpõhjatuuled. Rahutu Laadoga järv mässas. 
Kõrged lained pahisesid murdudes kaldale. 

Venelased lähenesid mööda Laadogat rohkem kui poolesajal lodjal - suurel paadil - ja hakkasid 
valmistuma 

rünnakuks. Nöteborgi oli kõige parem rünnata Neeva poolt: sealt oli kindluseni vähem maad ja 
jõelained polnud nii tugevad. Aga kuidas viia lodjad kindlusest mööda? Rootslased hakkavad 
tulistama. Täpsed rootsi laskurid uputavad vene lodjad. 
Mida teha? 
Terve päeva lõid venelased laagrit üles: püstitasid suuri telke, tegid lõkkeid, puhastasid relvi. 

Õhtul, kui kõik olid magama heitnud, läks Peeter järve äärde. Vaikus. Kaldal põlesid lõkked. 
Järve kohale tõusis kuu. Peeter silmitses kuud ja jäi mõttesse. 

Äkki kostis tsaari kõrvu vali jutt. Ta vaatas ringi ja nägi, et kaldale lõkke äärde olid kogunenud 
sõdurid. Nad vaidlesid millegi üle. Peeter jäi kuulatama. 

«Vennad, ma arvan, et rootslast saab lüüa kavalusega,» ütles üks hääl. 

Peeter astus lähemale, silmitses rääkijat. Too oli kleenuke ja väikest kasvu. Peetril tuli isegi naer 
peale -, kus mul kangelane väljas! 
«Kuidas sa, vilets vend, mõtled siis rootslast kavalusega lüüa?» pöördus Peeter sõduri. poole. 

Sõdur tundis tsaari äta ja jäi hirmunult vait. 
«Nonoh, lase aga kuulda,» nõudis Peeter. 
«Ma mõtlen nii, valitseja,» lausus sõdur kogeldes, «et võiks raiuda metsasihi ja sihti pidi lühistada 
paadid kindlusest mööda.» i 
«Lohistada sihti pidi!» muigas Peeter. «Kuidas sa neid siis lohistaksid? Ega need kelgud ole?» 
«Kui see oleks sinu tahtmine, valitseja,» rääkisid sõdurid kooris, «tiriksime nad käte jõul Neevani!» 

Sõduri plaan meeldis Peetrile. Järgmisel päeval käskis Peeter sihi raiuda. Siht raiuti arukalt, nii et 
puuladvad langetati keskele: mööda oksi on kergem vedada. Iga lodja juurde asus inimest 
viiskümmend, sest raskete paatide sikutamine oli ränk töö. 


Sõdurid asusid kummagi paadikülje. juurde, haarasid servast ja nilhutasid paadi suurivaevu paigast. 
«Üks, kaks, korraga!» kõlas Peetri hääl. 

«Ja üks ja kaks,» kordasid tema järel roodukomandörid. Sõdurid väsisid, nende jõud hakkas otsa 
saama. Peeter karjus ära oma vägilashääle. Tsaar vihastas, kutsus kleenukese sõduri enda juurde. 

«Mis sa, vilets vend, rääkisid!» karjus Peeter. «Näed nüüd, mida tähendab paate vedada?» 

Sõdur vaikis, kuid Peeter sõimas veelgi ägedamalt. 

Lõpuks sõdur solvus ja ütles: 

«Milline töö siis ilma vaevata tehtud saab?» 

Peeter imestas sõduri vastuse üle ja jäi vait. Astus siis tle, patsutas sõdurile õlale ja ütles: 

«Tubli, õigust räägid! Kui võidarne lahingu, ei unusta sind. Saad valitseja autasu.» 

Ent autasuni sõdur ei elanud. Kleenuke sõdur komistas raske lodja nina alla. Kui seltsimehed appi 
jõudsid, seltsimehed appi jõudsid, oli juba hilja. Lodi lömastas sõduri. Ta näris valu pärast huuli kuid 
suri ühegi karje ja oigeta. 

Taas imestas Peeter: kust selline jõud võetakse? Niisuguste sõduritega ei karda rootslase vastu 
minna. Peeter kübara peast, kummardas ja käskis langenu matta auavaldustega nagu ohvitseri. 
Hilisõhtuni raiusid venelased sihti. Hommikul algas kindluses paanika. Müüridel sebisid valvurid. 
Kõrgesse torni tõusis komandant. Rootslased vaatasid Neevale. Seal kõikusid kergetel lainetel vene 
paadid nagu pardipere. Rootslased ei saanud kohe arugi, mis see tähendab. Kui taipasid, oli juba 
hilja: venelased alustasid tormijooksu. 


«Valitseja Peeter Alekseitš käskis taganeda.» 


Kaks nädalat kõmisesid vene suurtükid vahetpidamata kui päeval. Sagedasest käskluste andmisest jäi 


suurtükiohvitseridel hääl kähedaks. Väsinud bombardiirid varisesid kokku. Nöteborg põles. 

Ent rootslased ei alistunud. E 

«Küll on pähkel!» ütles Peeter. «Kuidagi ei õnnestu seda katki hammustada.» 

Lõpuks, neljateistkümnendal päeval, varises üks müür. Mürinal kukkusid kivid. Kui vaikseks jäi ja 
tolm alla langes, nägid venelased müüris suurt auku. 

Sõdurid tormasid paatide juurde, hakkasid aerutama . Peeter tegi tormijooksu juhtimise ülesandeks 
vaprale polkovnikule vürst Golitsõnile. Sõdurid maabusid kaldal ja kihutasid avause poole. 
«Andke alla!» karjusid venelased. 

Rootslased vaikisid, heitsid kindlusemüürideit alla kive ja tuliseks aetud kuule, kallasid 

ründajatele kaela kuuma vett. Venelastel oii raske. Paistis, et tormijooksu alustati liiga vara. 

Peeter mõistis, et väed olid kiirustanud, ja andis taganemiskäsu. 

Tsaari käsuga saadeti Golitsõni juurde noor lahingukogemusteta sõdur. Ta saabus saarele ja hakkas 
Golitsõnit otsima. Aga kust sa teda leiad? Umberringi möllab suits ja tuli, kahe sammu kauguselegi 
pole midagi näha.. Sõdur jookseb ühte kohta, talle öeldakse, et Golitsõn on teisal, kihutab sinna - 
juhatatakse kolmandasse kohta. 

Lõpuks oli sõgur täiesti ära vaevatud ja läks kindlusest eemale. 

Akki hakkas sõduril hirm. Teda haaras õudus, et ta ei täida korraldust ja jätab Golitsõnile tsaart 
käsu edasi andmata. Kuid veelgi õudsem oli uuesti kindlusele läheneda. Heameelega läheks, aga 
jalad lihtsalt ise kannavad teisele poole, kaldale, sinna, kus, seisavad paadid. 

Sõdur lähenes kaldale ja nägi, et mingid inimesed tunglevad paatide ümber. Silmitses vormi - 
preobraženskilased. «Mitte mina üksi ei löönud araks,» rõõmustas noor sõdur. 

Sõdur nägi, et preobraženskilased tõulkavad paate vette. Lükkalvad paadid vette, kuid ise neisse ei 


lähe. «Mis see tähendab?» ei suutnud noor sõdur taibata. «Milles on asi?» Ja äkki ta mõistis: 
preobraženskilased on otsustanud viimseni vastu panna. Aga kui nii, siis pole neile paate tarvis. 
Milleks need paadid kalda ääres seisavad, milleks sõdureid ahvatlevad? 
«Pidage, vennad, pidage! Mis te teete, vennad!» hüüdis noor sõdur. 
Preobraženskilased silmitsesid uustulnukat, imestasid, mis see kisakõri tahab, ja jätkasid oma tööd. 
«Pidage, pidage!» hüüdis noor sõdur jälle, jooksis paatide juurde, haaras ühe servast kinni. «Ei 
lase!» karjus ta. «Ei lase, vennad! Valitseja Peeter Alekseitš käskis taganeda. Millega me tagasi 
läheme?» 
«On aga argpüks!» mõtlesid preobraženskilased. «Tsaari enda võttis appi!» Preobraženskilased 
astusid sõduri juurde, hakkasid teda paadist eemale rebima, aga tema punnib vastu ja aina kinnitab: 
«Valitseja Peeter Alekseitš käskis taganeda!» 

Kuid keegi ei uskunud teda. Kas saab argpüksi uskuda. Prebraženskilased said kurjaks, otsustasid 
talitada noore sõduriga kui reeturiga. Krahmasid tast kinni, võtsid kõigutades hoogu ja viskasid 
vette. 

Sõdur ei uppunud. Ehkki oli argpüks, aga jõust tal nähtavavasti puudu ei olnud, välja ujus. 
Ronis kaldale, üleni märg, kaftanist jooksid veenired. Noor sõdur vaatas kiridluse poole. Läks tal 
nüüd hirm üle või hakkas seltsimeeste ees häbi, aga sõdur heitis kaftani seljast ja tormas sinna, kus 
haigutas auk müüris. 

Päris avause juures sattus sõdur vastamisi vürst Golitsõniga.. Sõdur tahtis tsaari käsu edasi 
anda, kuid mõistis, et on hilja. Vaikis. 

Venelased jätkasid tormijooksu. 


Rootslased heiskasid valge lipu 


Menšikov sai Peetri käest peksa rohkem kui kord, Peeter ei andestanud talle ühtegi süütegu. 
Menšikov oli tunda saanud nii Peetri ränka rusikat kui ka Peetri käes osavalt liik at rasket 
tammepuust keppi. Kuid Peeter armastas ka Menšikovi üle kõige maailmas. Ta teadis ainult ütle, nin 
Menšikov läheb läbi tulest ja veest. 

Ka nüüd ei jäänud Menšikov Peetrist mitte sammugi maha. Peeter ja Menšikov seisid vene 
patareide juures, silmitsesid kindlust. Venelaste lood olid halvad. Rootslased lõid nende tormijooksu 
tagasi, said julgust juurde. Vaata, et alustavad veel rüunakut. 

«Valitseja,» pöördub Menšikov tsaari poole, «meie omad ei pea vastu, luba mul appi minna. 
Luba, valitseja!» anub Menšikov. 

Peeter vaikib. Peetri peenike vunts tõmbleb. Tsaar närveeib. 

«Valitseja . . .» alustab Menšikov uuesti. 

Müüriavause juures on asi päris halb. Rootslased on kindlusest väljunud, suruvad venelasi jõe 
poole. Kogukale preobraženskilasele tungisid korraga kolm rootslast kallale, haarasid mõõgad, 
torkasid mehe läbi nagu liblika. 

«Valitseja,» ei jäta Menšikov järele «luba mul minna! Kas jah, valitseja?» 
«Hea küll, mine,» annab Peeter lõpuks järele. 

Menšikov võttis kaasa kaksteist paati ja sõudis kindluse poole. Sõdurid vajutasid .kõigest jõust 
aerudele. Vastu käredat voolu.oli raske sõuda. Sõdurid vehkisid aerudega, surusid peale, vesi keerles 
ja vahutas ümberringi, aga paadid peaaegu ei liikunud paigast. 
«Las käia, vennad, rõhuge peale, vennad!» julgustas Menšikov ja vaatas ärevalt kaldale. 

Kindluselt ei pööranud silmi ka Peeter. Venelasi oli saarele üsna vähe jäänud. Abi ei jõua õigeks 
ajaks pärale. Peeter pööras näo ära, lõi lootusetult käega. 


Kui ta uuesti vaatas, ei uskunud oma silmi: paadid olid saare juures. 

Esimesena hüppas kaldale Menšikov, vehkis mõõgaga, kiilus end rootslaste summa. Alles nüüd 
märkas Peeter, et Menšikov oli ilma kaftanita, ainuüksi roosas siidsärgis. Menšikov tungis müüri 
juurde. Osavalt kui kass ronis ta mööda redelit üles, haaras auguäärest kinni, vinnas end müürile, 
hüppas jalule ja vehkis rõõmsaltkübaraga. 

«Kiidukukk, oi milline kiidukukk,» ei pidanud Peeter vastu. . 

Ootamatult mattus müüriavaus suitsu, leegid nilpsasid õelate keeltega. Tulekumas vilksatas 
Menšikovi roosa särk. Mis edasi juhtus, seda Peeter ei näinud, suits segas. Kramplikult, otsekui 
oleks keegi seda niidist rebinud, tõmbles Peetri vunts. 

Möödus minut, teine, kolmas. Ja äkki. 

«Näed?» kisendas Peeter naabruses seisvale sõdurile otse kõrva. 
«Üldse mitte midagi ei näe, bombardiirikapten!» vastas sõdur. 
«.Loll! Kuhu sa vahid? Vaata sinna!» ja Peeter näitas müürile. 

Seal, kõige kõrgemal, keset tuld ja suitsu, müüri teravate hammaste vahel lehvis nagu võidulipp 
bombardiiriporutšiku Aleksandr Menšikovi roosast siidist särk. Lahingust hullunud, kohutavalt 
kõverdunud näoga Menšikov vehkles lausa müüri äärel. Tema kõrval vilksatasid vasemal ja paremal 
vene sõdurite rohelised kaftanid. Neid tuli üha rohkem ja rohkem. Rootslasi polnud peaaegu enam 
nähagi. Nüüd... 

Peeter vaatas kiikrisse. Klaasis väreles midagi valget. Lipp, valge lipp! Rootslased heiskasid valge 
lipu. Rootslased alistuvad! 

Peeter heitis kiikri kõrvale ja hüüdis: 

«Victoria! Victoria! Puresime pähkli katki. Vaat, kuidas läks!» 
Vanale vene kindlusele andis Peeter uue nime - Schlüsselburg. 
Nüüd nimetatakse tsaar Peetri auks Schlüsselburgi Petrokrepostiks. 


Enneolematu võib juhtuda 


Rootsi pealinna saabus pikast teest kurnatud käskjalg. Ta tõi ärevust tekitava teate: venelased 
lähenevad Soome lahele, Nyenskansi kindlusele. 

Nyenskansi kindlus seisis Neeva kaldal, üsna selle koha lähedal, kus Neeva suubub Soome lahte. 
Nyenskansi kaotamine tähendaks rootslastele venelaste laskmist mere äärde. Rootslased läksid 
ärevusse, seadsid sõjalaevad lahingukorda ja saatsid omadele appi. 

Täispurjedes kihutavad Rootsi laevad Neeva poole. Taganttuul lennutab Rootsi fregatte. Laevade 
kohal tiirutavad kajakad, kuulutavad kalda lähenemist. Sel ajal venelased ründasid juba kindlust. 
Rootslased ei pidanud rünnakule vastu, ei lootnud abi saada - nende trummid põristasid 
allaandmissignaali. Laevad saabusid Neeva suudmesse, kuid hilja, venelased olid juba kindluses. 

Laevadel ei teatud Nyenskansi langemisest veel mitte midagi. Jäädi ankrusse Soome lahte, kaks 
fregatti, «Gedan» ja «Astrild» liikusid kindluse poole. Rootslased tahtsid päevavalgel jõuda 
Nyenskansi alla, kuid ei jõudnud. Nad pidid purjed rehvima ja Neevale ööbima jääma. Laevadele 
pandi tunnimehed, meeskonnad heitsid magama. 

Rootsi tunnimehed kõnnivad laevalael ega aima mingit ohtu. Saabus pime öö, taevas oli tähitu. 
Ümberringi valitses vaikus! Laevad seisavad nagu Neevasse kinni joodetud, ei vähimatki kõikumist. 
Tunnimehed sammuvad, hõiklevad vastastikku. 

«Hei, teie «Astridil»!» hüüab tunnimees «Gedanilt». 
«Hei, teie «Gedanil»!» vastatakse talle «Astrildilt». 
Algul hüüdsid tunnimehed teineteist sageli, siis üha harvemini ja harvemini. Peagi vaikis «Astrildi» 


tunnimees. Vaikne öö uinutas rootslase magama. 

Kõndis, kõndis tunnimees «Gedanil». Üksi üli igav. Ta nõjatus mastile ja uinus samuti. 

Hommiku eel viirastus «Gedani» tunnimehele tullide kääksumine. Rootslane võpatas, avas 
silmad. Ümberringi on udu. Puhus kerge hommikutuul, mastis väreles Rootsi lipp. Rootslane 
kuulatas: kääksumine kordus. 

«Mis see võib ülla?» mõtles tunnimees ja astus parda äärde. 

Ja äkki - rootslane ei uskunud omaenda silmi, arvas, et näeb und, - tunnimees märkas algul ühte, 
seejärel teist, siis ühekorraga mitut paati. 

Rootslane sööstis teise parda äärde - ka seal olid paadid. Paatides sõdurid. Siis sai rootslane asjast 
aru. «Venelased!» karjus rootsi tunnimees kõigest kõrist. «Venelased!» kaikus kaja Neeva kohal. 
«Venelased!» kajas ärevalt vastu trümmist. 

Laeval hakkas kohe elu kihama. Kohkunud ohvitserid jooksid laevalaele. Unised sõdurid sebisid 
siia-sinna, mõistmata, mis lahti. 

Sel ajal lähenesid vene paadid fregattidele, piirasid laevu igast küljest. Nagu sipelgad mööda 
suhkrupead, hakkasid vene sõdurid «Gedani» järske külgi pidi üles ronima. 

Esimesena hüppas laevalaele Menšikov. Ta käes heikis suitsev püstol, osavalt mängles terav 
mõõk. 

«Ah, kui rumal sa, rootslane, oled!» sõnas Menšikov ja torkas paremale. «Ära tule, rootslane, 
võõrale maale!» ja torkas vasemale. 

Siis tõusis Neeva kohale päike. Udu hajus. Hakkas paistma ka teine Rootsi laev «Astrid». Seal 
käis samuti lahing. «Astridil» oli Peeter ise. Peetri kõrge kuju paistis kaugele. Tsaar naeratas 
Menšikovile: talle oli selge, et rootslased ei suuda vastu panna. 

Kuid võitu ei saavutanud venelased kergesti. Rootsi laevad võitlesid kangelaslikult. Neil oli häbi 
vene paatide kätte vangi langeda, aga muud üle ei jäänud. 

Võidu auks valasid venelased medali. «Enneolematu võib juhtuda» - oli sellele medalile 
kirjutatud. 

Neeva kaldal 


Neeva kaldad olid inimtühjad, ainult metsad, mädasood ja läbitungimatud tihnikud. Sõita üli raske 
ja elada polnud kusagil. Kuid koht oli tähtis - siin oli meri. 

Mõni päev pärast Nyenskansi vallutamist vattis Peeter Menšikovi kaasa ja sõitis paadiga Neeva 
suudmesse. Seal, kus Neeva merre suubub, on saar. Peeter ronis paadist välja, läks saarele kõndima. 
Saar üli pikk ja lame nagu peopesa. Kidurad põõsad turritasid, jalgade all oli niiske sammal. . 

«On aga koht, valitseja!» lausus Menšikov. 
«Mis kohal viga? Koht nagu koht olema peab,» vastas Peeter. «Suurepärane koht, sest siin on meri.» 
Mindi edasi. Äkki vajus Menšikov põlvini sohu. Tiris jalad välja, ronis neljakäpakil kuivale kohale. 
Tõusis püsti üleni pürisena ja vaatas jalgu - teist säärikut pole. 
«Oi, Aleksaška, üi, milline välimus!» hakkas Peeter naerma. 

«Olgu need kohad igavesti neetud!» lausus Menšikov vihaga. «Valitseja, lähme tagasi. Mis me 
neist mädasoodest mõõdame.» 

«Mispärast tagasi? Astu aga edasi, Danilõtš. Tea, et tulime siia peremeestena, mitte külalistena,» 
vastas Peeter ja sammus mere poole. 
Menšikov kõmpis vastu tahtmist ta järel. 


«Vaata ometi,» pöördus Peeter Menšikovi poole. «Sa ütled, et siin pole mingit elu, aga mis see on, 
kui mitte elu?» 

Peeter astus mätta juurde, lükkas põõsa ettevaatlikult laiali ja Menšikov nägi pesa. Pesal istus lind. 
Üllatunult vaatas ta inimesi ega lennanud ära. 
«Ennäe,» lausus Menšikov, «kui julge teine!» 
Lind lehvitas äkki tiibu, tõusis õhku ja hakkas pesa kohal tiirutama. 

Lõpuks jõudsid Peeter ja Menšikov mere äärde. Suure ja süngena veeretas meri oma 
kaameliküürutaoülisi laineid, paiskas rannale, peksis vastu kiviklibu. 

Peeter seisis sirgelt ja hingas täie rinnaga. Meretuul sakutas ta kaftanihõlmu, keerates nähtavale 

kord rohelise pealpoole, kürd punase pahupoole. Peeter vaatas kaugusse. 

Seal sadade versta de taga läänes asusid teised maad, teised kaldad. 
Menšikov istus kivil ja tõmbas saabast jalga. «Danilõtš,» lausus Peeter. 
Kas lausus Peeter seda liiga tasa või tegi lihtsalt näo, et ta ei kuule, kuid ta ei vastanud. «Danilõtš,» 
lausus Peeter uuesti. 
Menšikov jäi kuulatama. 
«Siia mere äärde,» Peeter tegi käega kaare, «siia mere äärde,» kordas ta, «hakkame linna ehitama.» 
Menšikovil kukkus saabas käest. 
«Linna?» päris ta uskumatult. «Siia, nendesse soodesse, linna?!» 
«Jah,» vastas Peeter ja sammus edasi mööda randa. 

Menšikov aga hoidis ikka veel säärikut käes ja vaatas imestunud ning vaimustunud pilgul Peetri 
eemalduvale kogule järele. 

Ranna kohal lendles ärahirmutatud lind. Kord sööstis ta üles, samas langes jälle alla ja tema karjed 
kajasid tühjal rannal. 


Linn mere ääres 


Uue linna ehitamiseks koguti Neeva äärde üle kogu Venemaa meistermehi: puuseppi, tislereid, 
müürseppi, aeti.... kokku lihtsaid talupoegi. 

Koos oma isa Silanti Dõmoviga sõitis uude linna ka väike Nikitka. Dõmovile nagu teistele 
töölistelegi... anti koht niiskes muldonnis. Nikitka magas isa kõrval samal naril. 

Hommik. Kell on neli. Linna kohal kõmatab kahuripauk. See on signaal. Töölised tõusevad, 
tõuseb ka Nikitka isa. Terve päeva müttavad töölised poris ja soos. Kaevavad kraave, langetavad 
puid, tassivad raskeid palke. Koju tulevad nad pimedas. Tulevad väsinutena, riputavad haisvad 
jalarätid ahju juurde, seavad katkised saapad ja viisud kuivama, larbivad lihata kapsasuppi ning 
vajuvad naridele. Magavad hommikuni nagu surnud. 

Varavalgel kõmatab jälle kahuripauk. 
Terve päeva on Nikitka omapead. Talle on kõik huvitav: see, et rahvast on palju, et sõdureid on kõik 
kohad täis ja meri sealsamas. Mitte kunagi varem ei ole Nikitka näi- 

nud nii palju vett. Isegi vaadata on kohutav. Nikitka jooksis sadamasse, vahtis laevu. Käis mööda 
linna, vaatas, kuidas raiutakse metsasihte ning seej ärel sihtide äärde maju ehitatakse. 

Töölised harjusid Nikitkaga. Vaatasid teda ja neile meenus kodu ning perekond. Nikitkast sai 
kõikide lemmik. «Nikitka, too vett,» palutakse. Nikitka lippabki. «Nikitka, räägi, kuidas sa sõdurilt 
tubakat näppasid.» Nikitka räägibki. 

Sügiseni elas Nikitka lõbusasti. Siis aga saabus sügis ja hakkas vihma valama. Nikitka muutus 
nukraks, istus päevade kaupa üksinda muldonnis. Seal oli vesi põlvini. Nikitkal oli igav. 

Silanti nikerdas siis poj ale puutükist mänguasja - püssiga sõduri. 


Nikitka tuju läks paremaks. 
«Püsti!» annab ta käskluse. 
Sõdur seisab, ei pilguta silmagi. 
«Pikali!» hüüab Nikitka, ise tõukab sõdurit märkamatult käega. 

Kui Nikitka mängust tüdines, hakkas ta onnist vett välja kandma. Kandis vee välja, jõudis vaevalt 
hinge tõmmata, juba oli vesi jälle põrandal. Kas või nuta! 

Siis algas linnas nälg. Toiduaineid ei olnud sügiseks varutud ja teed muutusid põhjatuks. Puhkesid 
taudid. Inimesi suri nagu kärbseid. 

Saabus päev, mil ka Nikitka haigestus. Kord tuli isa töölt ja leidis eest palavikus poja. Nikitka 
viskles naril, palus juua. 
Terve öö ei lahkunud Silanti poja juurest. Hommikul ei läinud ta tööle. Päeval ilmus muldonni 
ohvitser sõduritega. 
«Kas sa korda ei tea?» käratas ohvitser. 
«Pojake on mul siin, põeb. Pojake on hinge heitmas,» hakkas Silanti end õigustama. 

Kuid ohvitser et võtnud vaevaks teda kuulatagi. Andis käsu, sõdurid väänasid Silantil käed selja 
taha, ajasid ta tööle. Kui ta tagasi tuli, oli Nikitka juba külm. 

«Nikitka, Nikitka!» raputas Silanti poega. 
Nikitka lebas liikumatult. Kõrval vedeles Nikitka mänguasi - püssiga sõdur. Nikitka oli surnud. 
Kirstu Nikitkale ei tehtud, ta maeti nagu kõik - ühishauda. 
Ka Silanti ei elanud pärast seda kaua. Külmade saabu- 

misel kanti temagi kalmistule. Palju inimesi hukkus tookord. Paljude talumeeste luud jäid soodesse 
ja rabadesse. 

Linn, mida Nikitka isa ehitas, oli Peterburi. 

Mõne aasta pärast sai see linn Vene riigi pealinnaks. 


Kuldrubla 


1703. aastal tuli sügis vara. Peent külma vihma pihutas nagu sõelast. Tuul peksis Soome lahel 
meetrikõrgusi laineid üles. 
Ühel sellisel päeval lähenes Neevale välismaa laev. See oli Taani laev, millega saabusid Taani 
kaupmehed. 
Neeva suudmes jäi laevankrusse. Kapten ei söandanud edasi sõita. Taanlased läksid Peterburist 
lootsi kutsuma. 
Varsti saabuski loots. Kapuutsiga presentmantli. alt vaatas kaptenile otsa noor naeratav nägu. 
Justkui kääriharud liikusid naaskelpeened vuntsid. 
«O, gut, sehr gut!» ' tervitas kapten lootsi. 
Loots kõndis laevalael, ringi, kompas taglast, silmitses norivalt purjesid ja raasid. 
Terve tee loots vaikis. Osavalt rooliratast keerates juhtis ta laeva ettevaatlikult Neevale. 
«Gut, sehr gutl» kiitis kapten. 
Venelane hakkas taanlastele meeldima. Kui loots oli lahkumas, kinkis kapten talle kuldrubla. 
Kolm päeva lossiti laeva. Kuni venelased kerekaid vaate ja raskeid kaste kaldale tassisid, käisid 
Taani meremehed linnas ringi. Varahommikul läks maale ka Taani kapten. Kapten teadis, et 
Peterburi tänavatel võib Vene tsaari kohata, ja ta tahtis väga Peetrit näha. Tsaar Peetri kuulsus oli 
selleks ajaks juba üle ilma levinud. Kuid taanlasel ei olnud õnne. 
Ja siis kohtas kapten lootsi. 


«O, mein Freund!» ? tervitas taanlane vana tuttavat rõõmsalt ja mõtles: «Aga mis oleks, kui ma 
talle oma häda kurdaksin ?» 

Kuulnud, milles on asi, muutus loots lõbusaks ja lubas aidata. 
Loots pidas sõna. Paari päeva pärast kutsuti Taani 


1 Hea, väga hea! (Saksa k.) 
2 Mu sõber! (Saksa k.) 

meremehed Peterburi kindralkuberneri Aleksandr Danilovitš Menšikovi poole. Kindralkuberneri 
avarasse majja oli kogunenud sadakond inimest. Siin oli tähtsaid isikuid ja päris lihtsaid inimesi - 
vene kaupmehi ja ohvitsere. Peagi tuli külaliste juurde ka peremees ise. 

«Tema kõrgus tsaar Peeter Aleksejevitš,» teatas ta. Uks pahvatas lahti ja tuppa astus Peeter. 

Taani kapten vaatas tsaari ja ahhetas. Üle toa astus loots, nii et põrandalauad nõtkusid ta jalgade all. 
Taanlast märgates Peeter naeratas. Ta suured silmad lõid kavalalt sädelema, vuntsid liikusid lahkelt. 
Kapten kohkus, hakkas sügavaid kummardusi tegema ja rääkis midagi kiiresti oma emakeeles. 
«Mida härra Taani kapten räägib?» pöördus Peeter tõlgi poole. 

«Teie kõrgus,» vastas tõlk, «kapten räägib mingist rublast. Kapten palub mitte vihastada ja talle 
rubla tagasi anda.» 

Peeter puhkes naerma. 

«Kaupmehed ja laevurid,» pöördus Peeter taanlaste poole, «te olete esimesed, kes rahumeelselt 
saabusid meie juurde, iidsetele Vene maadele. Au teile, Taani meresõitjad. Tulge meile merelt. Taani 
ja saksa, inglise.ja rootsi kaupmehed - tulge kõik, kõigile jätkub ruumi. Sellepärast me võitlesime 
mere eest, sellepärast langesid siin vene sõdurid.» 

Seejärel ütles Peeter tõlgi poole kummardudes vaikselt: «Aga kaptenile ütle, et rublat ma tagasi ei 
anna. Rubla polnud varastatud. Ütle, et tsaar jõi selle rubla eest Taani meremeeste terviseks.» 


IV peatükk JÄLLE NARVA 
Uuesti sõjaretkele 


«Valitseja!» Menšikov raputas Peetrit ettevaatlikult õlast. «Ärka üles!» 
Peeter tõstis pea ja silmi avamata keeras end teisele küljele. 

«Valitseja, ärka üles,» kordas Menšikov uuesti. 
«Käi minema!» käratas Peeter ja hakkas tekki üle pea tirima. 

«Ärka ometi, valitseja!» ei jätnud Meošikov järele. «Narva all on rahutu, kindral Schlippenbach 
läheneb kindlusele.» 

«Mis?!» Peeter kargas voodist, haaras Menšikovil kaftanikäänistest, tõmbas ta enda poole. «Mis? 
Rootslased lähenevad Narvale?!» 
«Jah, valitseja.» 
Peeter laskis Menšikovi lahti jä sammts ühest toanurgast teise. Jäi siis seisma, puuris pilguga 
Menšikovi ja ütles: 

«Danilõtš, tund on tulnud. Kuni Narva on rootslaste käes, elame hirmus. Mine kutsu kindralid, 
taplus algab uuesti.» . 

Järgmisel päeval asus Vene sõjavägi kiires korras rännakule. Jälle on jalge all tee, nagu tookord, 


neli aastat tagasi. Läheb sõjavägi, liiguvad suurtükid, pika roduna, venivad voorivankrid. 
Jälle kihutab teel tsaari tõld. Peeter jõuab Vene polkudele järele, peatab hobused, hüüab: 
«Tervist, mehed!» 
«Tervist, bombardiirikapten!» vastavad sõdurid. Sõdurid astuvad sirgetes ridades. T,ra-ta-taa” tra-ta- 
taal -põristavad trummid rännakumarssi, lehvivad polkude kirjud lipud. 

Kõrgel taevas särab päike. Soojas õhus tiirlevad piirpääsukesed. Kusagilt eestpoolt kostab 
sõdurilaulu. On kuulda käsklusi: 
«Vasak! Parem!» 
«Samm pikemaks!» 
Peeter seisab tõllas ja on kübara peast võtnud. Tuul sasib Peetri juuksekiharaid. Peeter vaatab 
sõjaväge ja ütleb Menšikovile: 
«Danilõtš, vaata, Vene armee läheb, meie uus armee! Lööme rootslase puruks, eks ole, Danilõtš?» 
«Lööme puruks, valitseja! Igal juhul lööme puruks!» vastab Menšikov. 
«Nii-nii,». sõnab Peeter. «On näha, et me pole ahju peal pikutanud!» ja naerab lõbusalt, lapselikult. 
Äkki muutub ta nägu. «Aga pea meeles,» ütleb ta Menšikovile, «ära 

hoople!» Istub ja hakkab silmitsema taevast, selle ääretut sina, piiritut avarust. 
Sõjavägi läheb Narva poole. 


Maskeraadlahing 


Venelased jõudsid Narva alla ja saatsid luure välja. Selgus, et Schlippenbach on veel kaugel. 
Sõjavägi peatus Narva jõel paremal kaldal. Hakati valmistuma rünnakuks. 

Peetri juurde tuli Menšikov. 

«Valitseja,» sõnas ta, «luba korraldaga maskeraad- lahing.» 

«Mis asi?» päris Peeter. 

«Maskeraadlahing, ütlen,» lausus Menšikov ja sosistas tsaarile midagi kõrva. 

Järgmisel hommikul jooksis Narva komandandi kindral Horni juurde kornet Popenstock. 
«Kindral, kindral!» hüüdis Popenstock. «Schlippenbach läheneb Narvale, venelased valmistuvad 
lahinguks!» 

Horn haaras kiikri, tormas kindlusemüürile, vaatas: tõsi mis tõsi, venelased rivistuvad. Mööda 
vällja jookseb Menšikov, vehib mõõgaga, näitab käega millegi suunas. 

Horn vaatas läände: tõepoolest, sealt metsa tagant kerkis tolmu. 

«Oo, au sulle, püha Maria!» lausus kindral, pöördus siis kornet Popenstocki poole ja ütles: 
«Ülendan teid, härra kornet, kapteniks.» 

Sel hetkel kaikus eemal kaks lasku, seejärel veel kaks ja veel. See oli rootslaste leppesignaal. Horn 
käskis vastata. Kindlusemüüril kärgatasid kahurid. 

Varsti ilmusid metsa tagant sirgetes ridades nähtavale ka rootslased ise. Lehvisid rootslaste 
kollased ja valged lipud, rootsi sõdurite sinised mundrid võtsid enda alla kogu tee. Rootslased 
hargnesid rindeks, veeretasid suurtükid ette ja avasid tule. Venelased seisid seljaga kindluse poole, 
näoga Schlippenbachi väe suunas. Ja Horn mõtles: «Mis oleks, kui lööks venelasi selja tagant? 
Schlippenbach eest, kindluseväed tagant, suruks venelased nagu tangide vahele, purustaks samuti 
nagu tookord, neli aastat tagasi, hoiaks kõrgel rootslaste kuulsust.» 

Horn andis käskluse. Kindluseväravad -avanesid; ratsavägi kappas välja, nende järel jooksid 


jalaväelgsed. Venelased märkasid väljatungimist, nende read lõid vankuma, nihkusid kõrvale. 

«Hurraa!» hõiskas Popenstock ja jooksis kindlusymüürilt alla. 

Ta hüppas hobuse selga ja lendas nagu kuul kindluse väravast välja. Popenstock tahtis ka siin olla 
esimene. Horn nägi, kuidas Popenstocki valge hobune tolmu üles keerutades üle välja kihutas. 
Popenstock kappas venelaste poole, raius mõõgaga vasakule ja paremale, siis juhtis hobuse 
Schlippenbachi vägedele vastu. Juba ta lendaski rootslaste juurde, hüppas hobuselt ja langes ühele 
ohvitserile kaela. 

«Tubli!» sosistas Horn. «Tubli poiss, Popenstock!» Ja vaatas vaimustusega kornetit. 

Aga mis see siis on? Kübara kaotanud, kihutab Popenstock tagasi. Talle kaiguvad järele lasud. 
Rootslased tulistavad rootslasi! 

Värisevate kätega haarab Horn kiikri, hakkab Schlippenbachi otsima. Seal ta ongi hobusel, Rootsi 
lippude keskel. Kuid - oh püha Maria! - Horn vaatab ega usu oma silmi: hobusel istub tsaar Peeter 
Rootsi kindrali vormis. Aga need, keda Horn oli Schlippenbachi sõdureiks pidanud, on seadnud 
relvad rünnakuvalmis ja jooksevad tihedates ridades avatud kindluseväravate poole. 

«Oh jumal, oh jumal!» hüüdis Born. «väravad, kiiresti väravad sulgeda!» 

Kindral jooksis alla. Üsna väravate juures põrkas ta kokku Popenstockiga. Horn kargas Popenstocki 
juurde, peatas ta valge hobuse, rebis ratsaniku maha. 

«Teie, teie...» karjus Horn hingeldades. «Teie, Popenstock, olete poisike! Oh jumal, oh jumal! 
Kõiges olete süüdi teie! Kus on teie Schlippenbach? Teen reameheks, kartserisse, kohtu alla! Oh 
püha Maria! Oh püha Maria!» 

Ligi kolmandik Narva garnisonist langes maskeraad- lahingus. 

Hästi lõppenud kavalus põhjustas Vene laagris lustaka meeleolu. Menšikov käis tähtsalt ringi ja 
rääkis: 

«Peksime neid rootslasi lihtsalt. Mis need rootslased meile tähendavad?» 

«Pea suu!» käratas talle Peeter. «Oled küll kangelane, aga hooplemises pea piiri. Ptüi, vastik on 
vaadata!» 

Babat Barabõka 


Babat Barabõka oli bombardiiriroodu trummilööja. Kogu armees ei olnud teist nii osavat 
trummimeest. Barabõka oskas põristada rännakumarssi ja teadis täpselt kõiki sõjaväesignaale. 
Ja veel oli Barabõka kuulus selle poolest, et oli juttu ajanud kindral Horni endaga. 
See juhtus nii. 
30. juulil, pühapäeval, alustasid venelased Narva tulistamist. Nad sihtisid Victoria ja Honori 
bastionide pihta, et lüüa müüriava, mille kaudu saaks linna tungida. Seitse päeva ei lahkunud 
bombardiirid suurtükkide juurest. Ei lahkunud ka Barabõka. Ta pani trummi kõrvale, tassis kuule, 
puistas püssirohtu suurtükitorudesse. Kaheksandal päeval Honori bastion purunes. Muldvall varises 
ta ümbert kraavi. 
«Niiviisi,» ütlesid sõdurid, «nüüd valmistugem rünnakuks.» 
Just sel ajal kutsuti Barabõka tsaari juurde. Tsaar uudistas Barabõka viltusi silmi. 
«Tatarlane?» küsis ta. 
«Kalmõkk,» vastas Barabõka. 
«Ets kae!» muigas Peeter. «Ja ka sõdur.» 
«Ma olen trummilööja,» vastas Barabõka. 
«Sind mul just vaja ongi,» ütles Peeter. «Lähed kindlusse, annad Narva komandandile kirja. Aga 
mine ettevaatlikult,» õpetas Peeter. «Löö kõvasti trummi, ütle, et oled Vene parlamentäär.» 
Barabõka läks ja taguskõigest jõust trummi. Rootslased märkasid sõdurit, katkestasid tulistamise. 
«Kes oled?» hüüdsid nad, kui Barabõka kindluse juurde jõudis. 


«Olen Vene armee parlamentäär,» vastas Barabõka. 
Raskete, kindluseväravate riivid kriuksusid, aeglaselt avanes üks väravapool. Barabõka astus 
kindlusse. 

Teda juhiti uuslinna kitsaid ja kõveraid tänavaid pidi purustatud ja põlevatest majadest mööda 
Narva lossi poole. Lossi ees oli sügav kraav. Üle kraavi viis sild. Sild oli üles tõstetud. 
«Kes sa oled?» hüüdsid tunnimehed teiselt kaldalt. «Olen Vene armee pa-rlamentäär,» kordas 
Barabõka. Rasked ketid kõlisesid, sild lasti alla. Barabõka astus 

lossi.. Teda juhiti mööda kitsaid koridore ja järske treppe. 

Lõpuks jõuti suurde saali. Selle sügavuses nägi Barabõka pikka kõhna vanameest. «Kindral Horn,» 
tundis Barabõka ta ära. 

Horm võttis kirja, hakkas lugema. «Issand jumal ise purustas Honori,» kirjutas Peeter. 
«Sissepääsutee on avatud. ..» Peeter tegi Hornile ettepaneku loovutada kindlus ja lõpetada 
verevalamine. 

Horn luges kirja läbi ja jäi Barabõkale otsa vahtima. 

«Mine tsaar Peetri juurde,» ütles ta «ja teata: rootslased ei alistu. Said aru?» 

«Ei saanud,» vastas Barabõka. 

«Mine tsaar Peetri luurde,» kordas Horn, «Ütle, et ei ole sellist korda, et rootslased alistuksid.» 

«Kuidas siis ei ole?» vaidles Barabõka vastu. «On küll. Orešeki all alistusid ja Nyenskansis 
samuti. Nii et selline kord on. Aga mis Narva parem on? Alistuvad ka Narvas.» 

«Mis?» karlus Horn. 

Kindrali silmad valgusid verd täis. Horn haaras mõõga, tormas Vene sõduri poole. 

«Välja!» karjus ta. «Välja! Oh püha Maria!» 

Nii lahkuski Barabõka tühjalt. 

Barabõka kandis tsaarile kõik ette nagu oli. 

«Ets kae!» Ütles Peeter. «Ja niiviisi Horn Ütleski: «Rootslased ei alistu»?» 

«Just nii, bombardiirikapten!» 

Peeter kõõritas Barabõka poole, küsis talt: 

«Aga äkki oli kindralil õigus?» 

«Kuidas tal õigus oli?» vaidles Barabõka vastu. «Ma ju ütlesin talle: «Orešeki all alistusite - üks, 
Nyenskansi all. alistusite - kaks ja ka Narva all peate alistuma. Kuidas siis teisiti saab? Jumal kolme 
armastab.» 

«Tubli!» ütles Peeter. «Mõtled nagu Vene sõdurile sobilik.» 

«Üldse mitte, valitseja,» vastab Barabõka. 

«Kuidas siis nii?» ei saanud Peeter aru. 

«Mis sõdur ma olen? Olen trummilööja.» 

«Mis siis sellest, kas trummilööja ei olegi sõdur?» imestas Peeter. 

«Ei, bombardiirikapten,» vastas Babat, «mis sõdur ta on, kui tal püssi pole.» «Etskae!» muigas 
Peeter jälle. «Ütled, et sul pole püssi. 

Hea küll, mine roodukon:mndöri juurde, ütle, et valitseja käskis püssi anda. Aga rootslaste kohta 
ütlesid sa õigesti: 
küll alistuvad.ka Narva all.» 


Rünnak 
Järgmisel päeval alustasid venelased rünnakut Narvale. 


Pealetungile mindi kolmes suures kolonnis. 
Esimene läks ujuvsilda pidi üle Narva jõe ja liikus mööda kitsast maariba jõe ja kindluse vahel. 

Teine marssis üle heinamaa suure avause poole purustatud müüris. Selles kolonnis olid 
preobraženskilased. Nad läksid vaikides, püssid ettekallutatult täägivõitluseks valmis. 

Kolmas kolonn suundus kõrget Narva linnamüüri ründama. Sõdurid kandsid redeleid ja 
pootshaake, seljakotid olid laagrisse jäetud, et oleks kergem astuda. Narva müüri läks ründama ka 
Babat Barabõka. 

Algul liikusid väed aeglaselt, lahingulippude lehvides, rivisammul. Trummid põristasid marsitakti. 
Hiljem trummipõrin kiirenes, muutus mürinaks. Sõdurid lisasid sammu, siis hakkasid jooksma ja 
juba veereski Vene armee vääramatult nagu merelaine kindluse poole. 

Rootslased avasid tule. Suurtükid tulistasid kindlusest ja Ivangorodi kõrgeteit müürideit teiselt 
poolt Narva jõge. Osavalt ja kohutavalt võitlesid Rootsi sõdurid. Äge käsitsivõitlus puhkes 
müüriavauses. Seal, kus venelased seadsid Honori bastioni najale tormijooksuredeleid, lendasid 
ründajatele pähe kivid ja paiskus kaela tuline tõrv. 

Vahuleaetud hobusel kihutas kindral Horn kindluses ringi. . 

«Rootslased, rootslased!» karjus ta. «Ärge häbistage rootslaste au! Edasi, rootslased!» 

Venelaste pealetungil polnud edu. Sõdurid jõudsid peaaegu müüriservale, kuid el suutnud seal vastu 
pidada. Ründajad vajusid tagasi. Koos teistega jooksis ka Barabõka. Saabus vaikus. Keegi ei 
söandanud esimesena rünnakut korrata. Ja äkki häiris seda vaikust trummipõrin. Barabõka tagus oma 
trummi. Aeglaselt, trummipõrina taktis, lähenes ta kindlusemüürile ja hakkas mööda redelit üles 
ronirna. Rootslased jahmusid. Nad vahtisid uljaspead, 

julgemata isegi tulistada. Barabõka jätkas trummilöömist ning ronis aina kõrgemale. Ja äkki lõi kõik 
liikvele. Venelased tormasid uuesti rünnakule. Jälle kõmasid lasud, lendasid kivid, voolas tõrv. 

Barabõka kargas kindlusemüürile. Ümberringi vihisesid kuulid, Barabõkal lendas kübar peast, 
põlevast tõrvast hakkas kaftan kärssama. Tema aga seisis müüri peal ja lõi trummi. 

«Tra-ta-taa! Tra-ta-taa!» kaikus kindluse kohal. 
Nagu vastuseks trummipõrinale kostis teiselt poolt müüri kindral Horni kriiskav hüüe: 
«Rootslased, issanda jumala ja kuninga eest, edasi, rootslased!» 

Kuid oli juba hilja. Venelased tungisid läbi müüriavause, müür läks nende valdusse. Vene 
sõdureid tuli üha rohkem ja rohkem. 

Ent üleval seisis endistviisi Barabõka ja tagus kõigest jõust trummi. Siis heitis Barabõka trummi 
selja taha, pistis pulgad vöö vahele, haaras püssi, krahmas põleva kaftani hõlmad kaenlasse ja 
hüppas alla. 

Venelased tungisid Narva. All mürises kindral Horni hääl: 
«Rootslased, häbi teile, rootslased!» 


Kindral Horni mõõk 


Babatil oli sõdurite hulgas sõber. Tol oli veider perekonnanimi - Perets. Perets aina vaikis, aga kui 
kord suu lahti tegi, siis alles ütles! Ikka püüdis tsaar Peetri kohta midagi pahasti lausuda. 

Nüüd ajas Babat tal lõpuks hinge täis. Niipea kui ta tsaari juurest tagasi tuli, kukkus kiitlema, et 
Peeter käskis talle püssi anda ja lubas autasu. 

«Mis sa, rõõmustad?» pistis Perets Babati jutu sekka. «Leidsid alles isakese-hea tegija! Püssi 
annab ta sulle muidugi rõõmuga. Lollpea, tsaar jääb ikka tsaariks. Kas mõtled, et talle sind vaja on? 
Talle on vaja sinu jõudu. Kas meie inimesi on tema südametunnistusel vähe? Ma suue näitan tsaari 


heldust,» ütles Perets ja tiris särgi üles. Ta 

karvasel seljal tulid nähtavale armide punased jutid. «Aga mille eest?» küsis Perets. «Selle eest, et 
julgesin tõtt rääkida.» 

Juba mitmendat korda sõjaretke jooksul hakkas Perets jutustama, kuidas tema kodukülas olid 
talupojad mässu tõstnud. Tsaar saatis siis sõdurid kohale ja käskis kõik läbi peksta. Aga kes on 
süüdi, et talupoegadel pole midagi hamba alla panna? Teadagi tema, tsaar. 

«Selles pole ju süüdi tsaar, vaid bojaarid,» püüdis Babat vastu vaielda. 

«Leidis nüüd küll - «bojaarid»!» nöökas Perets. «Kes tsaar siis on, talupoeg või? Tsaar ise ongi, 
esimene bojaar. Temast sõltub riigis kõik.» 

«Nii see ju on...» nõustus Babat. 

Ent mõtles ikkagi edasi: «Kuidas siis võib nii olla, et tsaar on halb?» 
Babat oleks jäänudki niiviisi mõtlema, aga siis juhtus selline lugu. 

Babat hüppas kindlusmüürilt alla ja pistis Narva lossi poole jooksma. Vallil, mis lahutas vanalinna 
uuest, kohtas ta kindral Horni. Batabõka jooksis kindrali hobuse juurde, rapsas valjastest kinni ja 
hüüdis Hornile: 

«Anna alla!» 

Kindral tundis Barabõka viltused silmad ära ja haaras mõõga järele. Babat kargas kõrvale, varitses 
siis paraja hetke, hüppas uuesti ligi ja krahmas kindrali mõõga käepidemest kinni. Krahmas kinni, 
hoidis mõõgast ja karjus: «Anna alla!» 

Järsku virutas keegi Babatile püssipäraga abaluude vahele. Babatil lõi silme ees mustaks, ta vankus 
jalgadel, kuid hoidis ikka mõõgast kinni, mõõga ärakiskumiseks tal aga enam jõudu ei olnud. Ka 
Horn ei suutnud end Babati käest lahti rebida. Nii nad hoidsidki kahekesi ühte mõõka. 

Sel hetkel ratsutas nende juurde Vene polkovnik Chambers. 

«Lase lahti!» hüüdis polkovnik Barabõkale. «Reamehel ei sobi kindralilt mõõka ära võtta! Anna 
siia!» 

Barabõka oleks nagu kivistunud, ta ei suutnud sõrmi lahti lasta. Chambers vihastas, lõi Barabõkale 
vastu nägu. Sõdur vankus jalgadel ja kukkus. Nii saigi polkovnik Chambers kindrali mõõga enda 
kätte. Ja just siis sõitis Peeter koos kindralitega mööda. 

«Mis kära see on?» küsis ta. 

Chambers kandis ette, et reamees püüdis kindralilt mõõka ära võtta ega täitnud ohvitseri käsku. 

«Kui nii,» ütles Peeter, «siis tuleb talle selle eest peksa anda.» 

Kindralid eemaldusid. Barabõka jäi üksi. Järsku kerkis nagu maa alt ta ette Perets. 

«Noh, nägid nüüd, kuipalju meiesugusest hoolitakse?» ütles Perets. «Selline on see tsaari heldus.» 
Babatil polnud midagi kosta. Ta seisis ja pilgutas oma viltusi silmi. Olgu Perets pealegi õelust täis, 

aga tõetera on ta sõnades olemas. 


Venemaa kuulsuse auks 


Lahing lõppes. Peeter ja Menšikov ratsutasid kindlusest välja. Neist veidike tagapool ratsutasid 
summas Vene kindralid. Olad kühmus, istus Peeter raskelt sadulas ja vaatas väsinult oma hobuse 
rusket lakka. Menšikov ajas end jalustes püsti ning pööras pead aina ühele ja teisele poole, 


lehvitades vastutulevatele sõduritele ja ohvitseridele kübaraga. 
Ratsutati vaikides. 
«Valitseja,» sõnas Menšikov äkki, «Peeter Aleksejevitš, vaata,» ja näitas käega Narva jõe poole. 
Peeter vaatas. Jõekaldal oli suurtükk, toru ülespidi. Suurtüki ümber tunglesid sõdurid. Lafetil 
seisis seersant, kopsik käes. Ta pistis kopsiku suurtükitorust sisse, ammutas sealt midagi ja valas 
sõduritele. 
«Valitseja,» lausus Menšikov, «vaata, nad ju joovad. Küll aga mõtlesid välja! Vaata, valitseja, nad 
on kahuritorusse veini valanud! Eh, bombardiirid! Kotkad! Kangelased!» .. 
Peeter naeratas. Peatas hobuse. Sõdurite hääled hakkasid kostma. 
«Mille auks joome?» küsib seersant ja vaatab ootavalt sõdurite poole. 
«Tsaar Peetri terviseks!» kuuldub vastus. 
«Narva auks!» 
«Kuulsa linna Sankt-Piiterburhi auks!» 
Peeter ja Menšikov ratsutasid edasi ja nende seljataga kaikusid hääled. 

«Suurtükiväe terviseks!» 
«Seltsimeeste auks, kes andsid oma elu!» 
«Danil5tš,» lausus Peeter, «kui ratsutaksime oige mere äärde.» 
Tunni aja pärast seisis Peeter mere rannal. Lained limpsisid ta suurte säärikute taldu. Tsaar pani 
käed rinnale ja vaatas kaugusse. Menšikov seisis veidi eemal. 
«Danilõtš,» kutsus Peeter Menšikovi lähemale, «mäletad veel meie vestlust Novgorodis?» 
«Mäletan.» 
«Aga Narvat?» 
«Mäletan.» 
«Niisiis. Näib, et me pole mitte asjata siia tulnud, vene verd ja higi valanud.» 
«Mitte asjata, valitseja.» 
«Ja näib, et kirikukelli ei võtnud me ka ilmaasjata maha. Ja tehaseid ning koole ei ehitanud asjata. . 
» 
«Õige, õige,» kinnitas Menšikov. 
«Danilõtš, nüüd pole ka meil patt juua? Eks ole, Danilõtš?» 
«Õige, valitseja.» 
«Mille auks meie siis joome?» 
«Valitseja Peeter Alekseitši auks!» pahvatas Menšikov. 
«Loll!» sähvas talle Peeter. «Mere auks tuleb juua, Venemaa kuulsuse auks.» 


GRIŠATKA SOKOLOVI ELU JA SURM 


Korduvalt tõusid vene talupojad üles aadli ja mõisnike vastu. Kuid nad olid viletsa relvastuse ja 
halva väljaõppega ning said valitsusvagedelt lüüa. 

1773. aastal puhkes üks suurimaid talupoegade ülestõuse. Seda juhtis julge Doni kasakas Jemeljan 
Pugatšov. Ülestõusust kujunes tõeline talurahvasõda rõhujate ja tsaarinna Katariina II vastu. Üle 
aasta võitlesid vaprad pugatšovlased. Nad saavutasid palju kuulsusrikkaid võite, vallutasid palju 
kindlusi ja linnu. Kuid jälle osutusid jõud väheseks. 1774. aasta lõpuks suruti ülestõus maha. Pugat- 
šov võeti kinni, pandi raudpuuri .ja viidi Moskvasse. Seal Pugatšov hukati. . 

Sellest ajast on möödunud nüüd kakssada aastat, kuid mälestas suurest rahvajuhist pole ununenud. 
Nõukogude inimesed peavad seda pühaks. Pugatšovi nime kannavad tämapäevallinnad ja kolhoosid, 
tänavad ja lafIvad. Temast lauldakse laule ja kirjutatakse raamatuid. 

Ka see jutustus on Pugatšovist. Selles te sõbrunete väikese vahva pugatšovlase Grišatka 


Sokoloviga, poisiga, kes koos täiskasvanutega võitles ja langes vabaduse eest. 


I peatükk FANTAASIAD 


Esimene tutvus 


Grišatka Sokolov toodi Orenburgi 1773. aasta alguses. Grišatka elas varem oma isa, ema, vanaisa 
Timofei Vassiljevitši ja õe Annuškaga Totskoje külas. Kogu elu jooksul polnud, ta Totskojest 
kaugemale saanud. Aga nüüd, ole lahke, asu teele Orenburgi. 

Totskoje küla oli suur ja silmatorkav. Ligi sada peret, nelisada hinge elanikke. Jumalakoda künka 
otsas, kalmistu. Vulisev Neznaika jõeke. Kaupmees Nedossekini kivimaja. Härraste valitseja 
erujunkur Hlõstovi kivimaja. Veski. Tared. Lambalaudad. Totskoje küla kuulus koos elanikega 
Orenburgi kubernerile, sakslasest kindralporutšikule Ivan Andrejevitš Reinsdorpile. Tema oli siin 
peremees, kohtunik ja käskija. 

Totskoje talupoegade hulgast valiti kuberneri majja teenijarahvast: kammerteenreid, kokki, 
lakeisid. Härra teenistusse Orenburgi toodi ka Grišatka. 

Kuberner silmitses poissi. 

«Gut, gut,» 1 lausus ta. «Tule siiai» Ta viipas Grišatkat sõrmega. «Anna oma pea.» 
I Hästi, hästi. (Saksa k.) 

Grišatka sirutas pea härra poole. 

Kuberner võttis piibu ja lõi Grišatkale kahaga kop-kop vastu pealage, koputas piibust tuhka välja. 
pähe pudenes tubakapuru ja ka tulesädemeid. Grišatka sai kõrvetada. 

«Ai!» ei kannatanudpoiss välja. 

«Fui milline,» krimpsutas kindral nägu. «Ma teadsin, et ta on loll, see sinu pea.» Ja esimese 
kohtumise tähistamiseks näpistas ta Grišatka kõrva. 


Vavila ja teised 


Grišatka pandi elama kuberneri maja esimesele korrusele Vavila Vjazovi kamorkasse. 

Vavila oli aastat kakskümmend vana. Ta oli kütja ja puulõhkuja, nari all hoidis ta kirveid ja saage. 
Kamorka oli .pime ja rõske. 

Grišatka sai tuttavaks ka härraste teise teenijaga, juuksur Aleksaškaga. Aleksaška oli vigurivänt. 
Esimesel päeval kutsus ta Grišatka juuksurikabinetti ja lokkis ära. 

Kõik said sellest palju nalja. 
Grišatka kohtas nõudepesijat tädi Stepanidat. 

«Oi, 01, minu Vanjake on hauast üles tõusnud!» hüüatas Stepanida. «Kallike, mu südameke!» Ta 
hakkas poissi kallistama, suudlema ja hellitama.. «Vanjake! Vanjake!» 

Grišatka kohkus. Hiljem kuulis ta, et kümmekönd aastat tagasi oli härraste valitseja Hlõstov 
peksnud Stepanida poja Vanjakese surnuks. Sellest ajast peale oligi Stepanida meeltesegaduses - 
pidas kõiki poisikesi: Vanjaks. 

Seejärel lippasid kohale teenijatüdrukud, õed Akulka ja Julka. 
«Oh, oh, või Totskojest!» vadistasid nad. «Kuidas seal meie isa ja ema elavad? Oh, oh, Totskojest 
tuli!» 

Grišatka sai tuttavaks ka Kobõlini-taadiga. Nagu kõik teised, oli taatki Totskojest pärit. Nagu 
Grišatka, oli ka tema kunagi Orenburgi toodud. See oli äga väga ammu. 

Kobõlin oli kuberneri majas olnud kammerteener ja lakei, kuid vanaduse tõttu eemaldati ta 
härraste ruumidest ja ,pandi veevedajaks. Ta vedas igasugusteks majapidamise vajadusteks Jaiki 
jõest vett. 


Vanamehel oli veel teinegi kohustus - peksta pärisorje. 

See tuli tal vahvasti välja. Virutas piitsaga nagu mõõgaga. 
«Mul on talenti,» kiitles Kobõlin. «Selle töö juures on haaret vaja.» 
Taat võttis GrišŠatka laihkesti vastu, viis jutu Totskojele. 

Aga mida GrišŠatkal nii väga jutustada oli? Küla nagu küla ikka. Neljandat suve ikaldus, kevaditi 
on nälg. Surnuid nagu seeni seenerikkal aastal. Härraste valitseja Hlõstov on hirmus metsik. Ei ole 
tema eest kaitset. 

«Nii, nii,» kinnitas ta at ja lisas: «Tean Hlõstovi. Majapidamist juhib ta korralikult. Ega talupoja 
peksmine ole kurjast. Mis sa arvad, millest ikaldus tuleb? Inimesed on laisad - sellest tuleb ikaldus. 
ütled, et talupoegi sureb. Aga see on issanda tahtmine.» 

Taat hakkas Grišatkale aru pähe panema.. 

«Meie härra on kindral ja kuberner, vaata, et sa talle vastu ei räägi. ütleb tema sulle: «Loll!», vasta: 
«Just nii, teie hiilgus.» Annab sulle vastu kõrvu, võta härra käsi ja suudle seda. Nii on rahulikum,» 
seletas Kobõlini-taat. 

Grišatka jutustas taadile oma kohtumisest kindraliga. 

«Mis see ka ära ei ole, et pead kõrvetas,» vastas vanamees. «Sina naerata, otsekui teeks see sulle 
rõõmu. Oled veel väike ja rumal, Grišatka. Elus on hea läbisaamine kõige tähtsam. Kuula mind, ja 
kui issand ,annab, saad inimeseks, lakeiks, aga äkki veel kõrgemale, kohe kammerteenriks.» 
Mõne päevapärast käsutati Grišatka uuesti kindrali juurde. 

Kindral pikutas pehmel diivanil pärsia vaibal ja suitsetas piipu. 

«Kummardab oma pea,» käskis kindral. 

Grišatka laskis pea alla ja arvas, et Reinsdorp hakkab jälle piipu ta pealaele tühjaks koputama. 
Kuid seekord andis härra talle valusa hoobi. 

«Oo, kõva on sinu pea,» lausus kuberner. 

Õhtul tuli Grišatkal Vavilaga härrastest juttu. Grišatka rääkis puulõhkujale piibust ja hoobist. 
«Saksrane on ikka sakslane,» arvas Vavila. «Iga päev uued fantaasiad peas.» 

«Kukeleegu !» 


Vavilal oli õigus. Grišatkal tuli häirraste fantaasiate pärast veelpalju kannatada. 
Algas see sellest, et Reinsdorp otsustas ärgata koidu ajal, koos kukkedega. Et aga majas kukke 
polnud, käskis kindral Grišatkal valjuhäälse linnu eest olla. 
Varavalges ilmus poiss kuberneri toa uksele. 
«Kukeleegu!» kisas ta. 
Kuberner magab. 
«Kuke-lee-guu!» kisas Grišatka veel valjemini. 
Ei aita. 
Grišatka kukeleegutas, kukeleegutas, karjus endal hääle ära. 
Kas või nuta, aga härra ei ärka. 
Grišatka kutsus Vavila a,ppi. Kukeleegutavad kahekesi. Põruta või kahurist - kindralkuberner magab 
ega mõtlegi ärgata. Kella üheteistkümne ajal avas lõpuks silmad. 
«O, mein Gott!»! pistis kindiral karjuma ja haaras Grišatkal kõrvast. «Ei äratanud. Sina käsk ei 
täitnud.» 
«Ma ju äratasin,» õigustas end Grišatka. «Vavila aitas ka. Teil on väga raske uni, teie hiilgus.» 
«O, russisches Schwein,»* ägestus kindral. «Ich bin Soldat. Ich bin Soldat.” Ma olen sõjaväelane. 
Hiir liigutab saba - ja mina olen jalgade peal. Kärbes lendab — mina kuulen.» 


See luiskamine ajas Grišatkale naeru peale. 

«Teid ärata või kahuriga, teie hiilgus.» 

«Mis?!» möirgas kindral. «Kobilin, Kobilin. Anda talle piitsa!» 
Grišatka veeti kööki. Kobõlin andis talle piitsa.” 


Hannibal 


Reinsdorpile tuli pähe, et talle oleks moorlast vaja. Kindralile meenus Peeter I, kellel oli moorlane, 
ja tahtis endale ka. Orenburgis polnud aga aafriklast kusagilt 
1 Oh mu jumal! (Saksa k.) 
2 Oh, vene siga. (Saksa k.) 
3 Ma olen sõdur. (Saksa Kk.) 

võtta ja kuberner otsustas, et kõlbab ka Grišatka. Poiss määriti nõega, Aleksaška tegi talle jälle 
kiharad pähe, pika varrega lehvik anti talle kätte. Grišatka käis Reinsdorpi järel ja vehkis lehvikuga. 
Kindral hakkas Grišatkat Hannibaliks kutsuma, nagu Peeter 1 oli oma moorlast kutsunud. 
Majarahvas naeris. 

«Hannibal mis Hannibal!» 
Ükskord korraldati kuberneri majas suur vastuvõtt. Külalised hakkasid saabuma. 

Kindral pani Hannibali, lehvik käes, paraadukse juurde seisma. Las külalised näevad, las vaatavad 
seda imet, las kadestavad teda, Reinsdorpi. 

Külalised tulid, vaatasid, kadestasid. 

«See on Hannibal,» seletas kuberner igaühele. «Aafrikast tema toodud on. Palju Geld!, tema peale 
kulutatud on.» 

Kõik läks hästi, kuni keegi daam hakkas kummalist poissi näheskäsi kokku lüües imestama: 
«Oi, kui oivaline! Oi, kui armas! Oi, kui must! Kuidas su nimi on?» 
Grišatka sattus segadusse: 
«Grišatka Sokolov,» pahvatas ta. 
Daam imestas, sirutas Grišatka poole käe, võttis tal lõuast kinni. Näpud said nõgiseks. 

Daam laskis kuuldavale üllatushüüde ja puhkes naerma. Tõstis sõrme üles, näitas kõigile ja 
lagistas naerda. 

Kindral Reinsdonp kohmetus ja punastas, kuid kogus end otsekohe. 
«Kallid härrased, mina teile lõbus nali tegin.Nali. Lõbus nali. Hahallhaa!» 
«Hahahhaa!» vastasid külalised kooris. 
Vastuvõtt lõppes. Külalised sõitsid ära.Härra kutsus Grišatka enda juurde: 

«Miks sina oma vastik lõust talle ette panid? Ah?! Kuidas sina julges «Grišatka» ütlema. Ah? 
Kobilin! Kobilin! Ja jälle tiriti Grišatka kööki. Jälle anti talle piitsa. 


1 Raha. (Saiksa ik.) 

Suur hüpnotiseerija 


Reinsdorp käis kord Peterburis ja nägi seal hüpnotiseerijat. Vaatas, kuidas too inimesi magama 
paneb, kuidas neid siis terasnõeltega torgib. 
Kindral tuli Orenburgi tagasi ja kutsus Grišatka enda juurde. 
«Mina olen suur hüpnotiseerija,» teatas ta. 
Ta pani Grišatka toolile istuma. 


«Maga, maga, maga,» sosistas ta. 
Grišatkal polnud üldse und. Aga mis teha! Teeskleski uinumist. 
Kuberner oli rahul - asi edenes.. Näete, milline osav hüpnotiseerija ta on. 
Võttis nõela, torkas. Grišatka ei kannatanud välja, karjatas. 
«Ära valeta! Ära valeta! Ei on valus!» kärkis kindral. Ja torkas uuesti nõelaga. 
GrišŠatka sai täiesti ära piinatud ja valust rvaevatud. Ta läks oma kamorka poole, keha tuikas 
torgetest, pea käis ringi. Grišatka läks ja nägi Kobõlini-taati. 
Poisi silmad lõid vallatult sädelema. Ta jooksis kindrali juurde tagasi. 
«Teie hiilgus, kas te vana Kobõlini saate ka magama panna?» 


«Mis? Kobilini? Võin ka Kobilini.» 

Kobõlinlvutsuti kindrali juurde. Kindral pani Kobõlini 

toolile istuma. 

«Maga, maga,» sosistas ta. 

Vanamees täitis härra tahtmise, tegi näo, nagu jääks magama. 

«Gut, gut,» lausus Reinsdorp, hõõrus rahulolevalt käsi ja võttis nõelad. 

Vanamees nägi nõelu ja silmade ees läks mustaks. 

Kindral sihtis silmaga, torkas taadi kehasse ühe nõela ja valmistus teist torkama. 

«Al-ai!» pistis vanamees lõugama. «Isake, Ivan Andrejevitš, ärge saatke mind hukka!» 
«Mis sa, mis sa...» trampis kindral jalgu. «Ei on valus, ei on valus. Mina on suur hüpnotiseerija.» 
«Valus on, teie hiilgus!» karjus Kobõlin, viskus põrandale, haaras härra käe, suudles seda. 

Kindral sülitas pahaselt ja laskis vana Kobõlini minema. 
«Oh,» ohkas Kobõlin, tulles kindrali juurest. «Kes küll pani härrrale selle mõtte pähe, kes andis 
nõu. Naha nülin sellelt kurjategijalt.» 
Grišatka seisis eemal ja muigas. 


Totskoje 


Kevad. Päike käib kõrgemalt, ööd on lühemad, päevad pikemad. . 

Totskoje küla. Varane hommikutund. Kerged suitsuvined tõusevad tarede kohale. Tänavad on 
tühjad. Haukudes tormab Sarik, kaupmees Nedossekini õuekoer, Oma maja trepile astub täägijunkur 
Hlõstov. Haigutab. Ringutab. 

Kõik on nii nagu ikka. 

Ja äkki... 

Hlõstov näeb, et talupojad jooksevad tema poole. Üks, kaks, kolm... inimest kakskümmend. 
Jooksevad tema juurde, krahmavad mütsid peast, viskuvad ta jalge ette. 

«Isake, halasta! Ära saada hukka, isake!» 

Selgub, et Hlõstov oli käskinud talupoegadelt võlad sisse nõuda. Talupojad olid härrale võlgu — kes 
rubla, kes kaks, kes vilja, kes liha. Ikaldus. Talupojad olid viletsuses. Kõik olid kaelani võlgades. 
«Oota, isake,» paluvad talupojad. «Oota veel pisut, uue lõikuseni.» 

«Kasige minema!» karjub Hlõstov. «Et oleks otsekohe toodud! Juba täna! Tasumata võlgade eest 
hakkan taresid põletama.» 

Ja põletaski Serafim Holodnõi maja maani maha. 

Sellest sai kõik .alguse. Solvang pani talupoegade hinged keema; viha lõi lõkkele. 

«Peksa jumalasalgajat!» 

«Hargi otsa, hargi otsa!» karjus Serafim Holodnõi. «Neznaikasse, Neznaikasse, pea ees!» aitas kaasa 
Natalja Prõtkova, kindrali juuksuri Aleksaška kihlatu. 

«Lõhume ta enda maja maha!» karjusid teised. 

Hlõstov pääses vaevu eluga. Kargas hobuse selga ja kihutas Orenburgi, härra ja kuberneri juurde. 

Reinsdorp saatis Totskojesse korda looma sõdurid ohvitser Gagarini juhtimisel. Sõdurid jõudsid 
külla. 

Talumehed ja -naised läksid neile summas vastu — kes hangu, kes vikati, kes kaikaga. 

Serafim Holodnõi astus ette. 

«Lapsukesed,» pöördus ta sõdurite poole, «te olete ju veri meie verest. Kas te. . .» 

«Vait!» käratas ohvitser Gagarin. «Tuld nende pihta!» andis ta käskluse. 

Sõdurid andsid tuld. Rahvas jooksis .igasse kanti laiali, tapetu'd jäid maha. Nende hulgas olid 
Akulka ja Julka isa ja ema, Natalja Prõtkova, Serafim Holodnõi ja Matvei Sokolov, Grišatka isa. 
Kaks päeva peksti külas talupoegi. Siis sõitsid sõdurid ära. 

Talupojad matsid tapetud maha, rahunesid. 


Meepräänik 


Kubemeri majas oodati ohvitser Gagarini salga naasmist. Teenijaskond oli ärevuses, koguneti 
rühmiti, sosistati. 
«Totskoje saab hukka, sõdurid peksavad talupojad vaeseomaks,» sõnas Vavila Vjazov. 
«N ataša, marjuke, hoidku sind jumal,» meenutas Aleksaška oma pruuti. 

«Ohvitser Gagarin on agar käsutäitja: sõdurid peksavad nii süüdlast kui süütut,» arutasid omavahel 
kammerteenrid ja lakeid. 
«Oh, oh,» ohkasid Akulka ja Julka, «sõdurid peksavad.» Ja ainuüksi vana Kobõlin oleks nagu 
õnnetuse üle rõõmustanud. 
«Las aga lõhuvad sõdurid neil selgi. Siis teavad, kuidas härradele kallale minna.» 

Gagarin jõudis tagasi. Majas levis kohutav teade. Akulka ja Julka pistsid ulguma. Lustakas 
Aleksaška oli pisarais. . 
GrišŠatka nuttrs suure häälega. 
«Taadike,» hüüdis ta, «kullake! Taadike, kallis. Kuidas me nüüd ilma sinuta elame? Kuidas ema ja 
Annuška 

hakkama saavad? Kuidas vanaisa Timofei Vassiljevitš? Taat, taadike!» 
Reinsdorp taipas, et ohvitser Gagarin oli Totskojes üle pakkunud. Ta otsustas oma teenijarahvast 
millegagi lohutada. 
Akulkale ja Julkale anti tükk sitsi. Aleksaškale - hõberubla. Grišatkale - meepräänik. 
«Ta on teie heategija, kaitsja. Langege härra jalgade ette, jalgade ette,» õpetas vana Kobõlin 
teenijarahvast. 
Kuid.härrat tänama ei läinud keegi. Grišatka silmitses präänikut. 
«Taadike,» nuuksus ta, «taadikel» 
«Nataša, marjuke,» ahastas Aleksaška. 
«Isake, meie isake, emake, emake!» vappusid pisarais Akulka ja Julka. 
Oh - seda orjaelu, hädapõlve! Kas tulevad kunagi paremad ajad? Kas saabub tasumistund? 


Il pea tü kk JAHIKULL JA KULLIPOEG 
Tsaarimärgid 


«Tsaar, tsaar on tagasi tulnud. Rahva kaitsja. Valitseja imperaator Peeter III.» 
Need kuuldused levisid 1773. aasta sügisel Orenburgis nagu kulutuli. Räägiti, et imperaator oli 


imekombel surmast pääsenud, üle kümne aasta meretagustel maadel ringi rännanud ja nüüd jälle 
Venemaale tagasi tulnud. Ta viibivat kusagil Orenburgi stepis Jaiki ääres. Aga kõige tähtsam on. see, 
etimperaator on ihu ja hingega kõigi vaeste ja rõhutute poolt. Talupoegadele annab ta maa ja 
Vabaduse, härradele paneb silmuse kaela. 

«Suuri sündmusi on oodata,» sosistasid Orenburgi elanikud tänavanurkadel. 

Vavila oli rõõmus. Rõõmustas vigurivänt Aleksaška. Rõõmsad olid Akulka ja Julka. 

«Vanja, Vanjakese eest maksa kätte,» sosistas Stepanida. 

AS 


Kuid aeg-ajalt jõudsid Grišatka kõrvu ka teistsugused jutud: 
«Ta pole üldse mitte tsaar, vaid lihtne kasakas. Pugatšov on ta nimi. Jemeljan Ivanovitš Pugatšov. Ta 
on pärit Doni äärest Zimoveiskaja staniitsast.» 
Ja Kobõlini-taat sõnas: 
«Mässaja on ta, mässaja, aga mitte mingisugune tsaar. Tsaar Peeter III pole juba kaksteist aastat 
elavate kirjas. Röövel on ta. Varas. Isehakanu.» 
Grišatka oli segaduses: äkki pole ta tõepoolest tsaar. 
Sündmused aga kuhjusid üksteise otsa. 
Vavila Vjazov rääkis, et linnas liigub ringi isakese tsaari kirjutatud paber. 

«Manifestiks kutsutakse seda,» seletas Vavila. «Selles 

manifestis on kirjas: kingin teile vabaduse, samuti kõik riigi ja härraste maad koos metsade, 
jõgede, kalade, põldude ja niitudega. Nii on asjalugu. Ja paberil on tema isiklik allkiri: Valitseja 
imperaator Peeter II. Tuleb välja, et ta on tõeline tsaar, kui manifeste kirjutab,» lõpetas Vavila. 
Järgmisel päeval lippas Grišatka turule ja kuulis selliseid sõnu. 
«Ta on tõeline valitseja,» ütles keegi kleenuke viiskudes mees. «Kõige tõelisem. Tal on tsaarimärgid 
ihul.» 
«Ta on tõeline valitseja,» teatas Grišatka õhtul Akulkale ja Julkale. «Tal on tsaarimärrgid ihul.» 
«Oh, oh,» õhkasid Akulka ja Julka, «või tsaarimärgid!» 


Jaik lõi lainetama 


Tulelõõm ujutas üle Otenburgi stepi. Jaik lõi lainetama. Kaugetest ja lähedastest paikadest läks 
tsaari-päästja kutse peale loendamatul hulgal piinatud ja vaevatud töörahvast. 
Langes Tatištševi kindlus, langes Nižne-Ozjornaja. Lahinguta alistus Tšernoretšenskaja. Soola ja 
leivaga tervitasid isakest tsaari Sakmarski kasakalinn ja tatari Kargala. 
Pugatšovi tohutu suur armee lähenes Orenburgile. Ülestõusnud piirasid kindluse sisse. Lõigati ära 
sisse- ja väljapääsuteed. 

Grišatka süda peksles ärevuses. õhtul tõmbas ta end kamorkas narile kerra ja hakkas unistama. 

Vallutaks isake tsaar ometi rutem Orenburgi. Vabastaks tema, Grišatka. Ta pääseks tagasi 
kodukülla Totskojesse. 

Hoia end, valitseja Hlõstov! Grišatka ei halasta. 
Ta maksaks kätte täie mõõduga kõigi ja kõige eest: isa ja Vanjakese eest, Akulka ja Julka eest, 
Serafim Holodnõi ja Natalja Prõtkova eest. Kõigi, kõigi eest. Mitte kedagi, mitte midagi ei unustaks. 
Grišatka silmad vajusid kinni. 
«Issand, aita sina teda, meie isakest tsaari,» sosistas Grišatka ja uinus. 
Poiss uinus ja nägi und. Nägi, nagu oleks ta kohanud valitsejat, imperaator Peeter III. 
Tsaar on ratsa hobuse seljas. Kallis riietuses. Punane lint üle õla. 

«Ah, see oled sina, Grišatka Solwlov,» lausub tsaar. «Seesama, kelle pea vastu kindral Reinsdorp 


piipu tühjaks koputab. Kindralit tuleb karistada. Ja Grišatka võtta meie suurde vabade kasakate 
väkke. Anda talle hobune, püstol ja piik.» 

Grišatka an lahinguis vapper. Tema kuulsus levib üle kogu Orenburgimaa, lendab linnuna üle 
jõgede ja steppide. 
Poisi kujutlused said unes hoo. Ta tõusis naril istukile nagu ratsanik sadulas. 
«Hurraa! Au isakesele tsaarile! Edasi!» 
Sel hetkelmöödus kamorkast Kobõlini-taat. Ta kuulis 
kummalisi hüüdeid, avas ukse ja nägi Grišatkat. Taat mõistis, milles on asi, astus GrišŠatka juurde ja 
andis rihmaga sähvaku üle pehme koha. 


Kohutav inimene 


Orenburg an võimas kindlus. See pole Tatištševo ega Nižne-Ozjornaja. Käigupealt seda ei valluta. 
Seitsekümmend suurtükki. Kindlusevall püsttaraga. Vallikraav. Bastionid. Sõdurid. 

«Ah, lurjust Ah, röövel!» saatis Reinsdorp needusi. «Ma . sulle näitan!» 

Kord viis Grišatka kubernerile kabinetti piipu. Ta avas ukse ja lausa tardus paigale. Kindral 
kõndis toas tähtsa ilmega ringi. Ukse juures oli valve. Keset tuba seisis ilmatu suurt kasvu mees. 
Mees oli sasipäine, takerdunud, habemega, seljas räbalad. Tema laubale ja põskedele oli «varas» 
põletatud. 

Ninasõõrmed olid tal lõhki rebitud, ainult ninaselg oli alles. Käed ja jalad rasketes raudahelates. 
«Kurjategija,» taipas Grišatka. 

«Sedasi,» Ütles kindral kohutava inimese poole pöördudes, «mina otsustasin sulle vabadus 
kinkima.» 

Kurjategija hämmeldus. Seisis kui post. Ega kuberner ometi nalja tee? 

«Jaa, jaa, vabadus,» kordas kindral. «Sa tahad vabadus?» 

«Isake. .. Isa... Teie kõrgeausus...» Pisarad purskusid hiiglase silmist. Ahelate kõlisedes kukkus ta 
Reinsdorpi jalge ette. 

«Hästi, hästi,» lausus kindral. «Tõuse püsti. Kuula. Sa lähed röövel Pugatšovi juurde laagrisse. 
Nagu oma inimene. Nagu oleksid kindlusest põgenenud. Aga pärast,» kuberner tegi pausi, «suskad 
talle noa kaela - tšik, ja valmis.» 

«Ma teen seda, teie kõrgus, korrapealt,» kõmises hiiglase hääl. Ta vehkis oma vägilaskätega. 
«Silmagi ei pilguta, teie hiilgus.» 

«See on hea, see on hea,» korrutas kuberner. «Sina mulle Vilhelmjan Pugatšovi pea, aga mina 
sulle vabadus.» Siis mõtles veidi. «Ja sada hõberubla annan lisaks. 

Sina mõistab mind?» 

Kurjategija langes jälle põlvili, hakkas kindrali kätt suudlema. 

«Teie kõrgeausus, sain aru, sain aru. Olge rahulik. Ta ei jõua mu käes piiksatadagi. Teie kõrge. . .» 
«Hea küll. Hakka astuma,» katkestas teda kuberner. 

Kui valvur ja kurjategija olid lahkunud, kraaksatas Reinsdorp rahulolevalt ja kutsus Grišatka enda 
juurde. 

«Minu pea,» torkas ta endale näpuga laubale, «on kõigi peade pea. Selline kavalus mitte keegi 
välja ei mõtle,» ja puhkes naerma. 

«Vaata! Kuula!» 


«Vaata! Kuula!» «Vaata! Kuula!» 
Muldvallil sammuvad tunnimehed, hõiklevad vastastikku. Valvavad Orenburgi kindlust. 


Reinsdorpi naerulagin kaikus veel kaua Grišatka kõrvus. 

«Tapab, kurjategija tapab ära tsaari-kaitsja. Halastaja issand, aita!» pöördus poiss palves jumala 
poole. «Haara kinni kurjategija käest. Saada oma inglike, sosista õnnetusest valitseja kõrva. Issand, 
aita!» 

Grišatka palus issandat jumalat ja mõtles: «Oi, issand ei aita, ei aita.» Grišatkale meenus päev, kui 
ta Totskojest ära toodi. Siis palus ta ka jumalat. Ka siin, Orenburgis, on ta palvetanud. Ja ikka 
asjatult. 

Grišatka läks oma kamorkasse süngemana kui kõuepilv. 

Käes on õhtu. Saabub öö. Grišatkale ei tule und. Kui saaks Vavilagagi nõu pidada. Kuid juba 
kolmandat ööd järgemööda aeti Vavila koos sõduritega puust bastione parandama. Grišatkal pole 
mitte kelleltki nõu küsida. 

Ja äkki keset ööd sähvatas tal läbi pea: põgeneda, viivitamatult põgeneda kindlusest! Jõuda 
kurjategijast ette. Ilmuda tsaari juurde esimesena, jutustada kõigest. 

Grišatka kargas jalule, hakkas kuube selga ajama, värisedes erutusest ja läbematusest. Kuidagi ei 
leidnud käsi varrukat üles. 

Lõpuks oli ta riides ja võis minna. Väljas ulgus ja vuhises tuul, külm kargas ninna, lumevihurid 
keerutasid ringi. Oli saabunud talv. Grišatka tõmbus külmast kössi ja mõtles: «Ongi hea. Ongi 
parem. Mind ei nähta.» Ta otsustas ronida üle valli ja ta ra ning läbi kraavi teisele poole. 

Grišatka jõudis vallile, surus end vastu tammepalke, Kuulatas.. Kõik oli vaikne. 

Poiss tonis mööda palke üles, taraservale. Heitis jalad ja keha teisele poole, jäi kätega rippu. 
Ohkas sügavalt, pigistas silmad kinni. Tõukas end palkidest eemale. Grišatka veeres vallilt alla, 
kraavi. Lõi ära pea, jalad. Lendas ülepeakaela. 

Lõpuks jäi ta pidama. Tõusis püsti, elus ja terve. Ainult muhk oli kuklas. 

Grišatka vaatas kindluse poole, kas pole tagaajajaid. 
Kõik oli rahulik. Kostis vaid: 

«Vaata! Kuula!» 

«Vaata! Kuu-uula!» kostis läbi tuule ja lume. 


Hingetuisk 


Lumetorm möllas ja mässas kogu. Orenburgi stepis. Kõikjal pimedus. Tuul vilistas kui röövel, 
torkis nägu ja käsi teravate lumenõeltega. 

Kolmandat tundi hulkus GrišŠatka stepis ringi. Eksles siia ja sinna nagu pime vasikas. Ta ,oli 
arvanud, et maksab ainult kindlusest põgeneda ja leiabki kohe valitseja inimesed üles. Nüüd aga pole 
mitte kedagi. Ainuüksi tuul - ja lumi. Ainult tormi ulg ja möirgamine. 

Poiss külmetas tuule käes nagu leevike. 

«Uu-uu!» karjus ta. 

Karjus ja kuulatas. 

«Uu-uu! Head inimesed, kus te olete?» 

Grišatkal hakkas hirm. Süda tagus. Külmavärinad jooksid mööda keha. Poisi silmade ette kerkisid 
igasugused viirastused. 

See ei olekski nagu enam torm, mis möllab väljal, vaid nõiad ja koletised, kes keerutavad oma 
salapärast tantsu. See pole mitte tuul, mis rebib kaftanilhõlmu, vaid hoopis tondid haaravad Grišatka 
käsist ja jalust. Vihinal lendab uhmris mööda nõiamoor, tõmbab Grišatkal luuaga üle näo. 

«Kallis jumal, aita! Ära jäta mind maha,» sosistas poiss. «Huss, huss, kurjad vaimud!» 

Kusagil hakkas ulguma hunt. Grišatka süda tõmbus kokku, vajus saapasäärde. Poiss kukkus maha, 
haaras pea käte vahele, torkas nina lumehange, jäi hiirvaikseks. 

Tuisk keerutas Grišatka kohale lumevaiba, nagu kataks teda surilinaga. 


Poiss võpatas. Kergitas pead, surus jalad vastu maad, ajas keha vedruna sirgu. 
Jälle hakkas.Grišatka sammuma. Jälle oli ta ümber tuul ja lumi. 

«Uu-uu! Du-uu!» kostis katkev lapsehääl. Grišatka oli täiesti nõrkemas. 

Akki märkas poiss otse nina ees lumist künkakest koristamata heinasaadu. 
«O-oh!» paiskus Grišatka rinnust ohe. 
Poiss kaapis saadu uru, puges sinna sisse, soojendas end hingeõhuga ja jäi nohinal magama. 


Tabatud 


Inimhääled äratasid Grišatka. Keegi puudutas poisikese kätt. 

Ta avas silmad. Saad oli segi paisatud, kõrval seisid sõdurid. 

«Jõmpsikas, vaadake, jõmpsikas.» 

«On alles lugu!» 

«Kust sa oled?» käratsesid sõdurid. 

Juurde astus ohvitser. 

«Teie kõrgeausus, oleksime ta peaaegu hanguga läbi torganud,» kandsid sõdurid ette. 

Oli varane hommik. Torm oli vaibunud. Grišatka vaatas ringi, nägi hangudega sõdureid ja 
vankreid sealsamas. Üks, kaks, kolm, ligi sadakond vankrit. Vasemal ja paremal seisid väljal 
heinasaod. Saadude taga, vaevalt kiviviske kaugusel oli Orenburgi kindlus. 

Grišatka oli pimeduses ja tuisus ringi ekselnud ja mõelnud, et on juba kaugel, aga tuli välja, et ta 
ööbis päris linna külje all. 

Öösi tulid sõdurid heinu vedama. 

Nii tabatigi Grišatka. 

Poiss viidi tagasi Orenburgi, teatati Reinsdorpile. «Tahtsid põgeneda?» päris kuberner kurjalt. 
Grišatka aimas ohtu, hakkas ihust ja hingest välja keerutama. 

«Kukkusin kraavi.» 

«Kukkusid?» 

«Ronisin vallile, palkidele,» vatras Grišatka. «Tahtsin hirmsasti steppi vaadata. . . Aga tuul oli nii 
vali. Ma olen kerge, teie hiilgus. Ei püsinud vallil... Muhugi lõin pähe. . .» Poiss keeras kukla 
kindrali poole. 

Kindral vaatas, et muhk on tõepoolest olemas. 

«Su pea on loll nagu ikka,» lausus kuberner, kuid mitte enam väga kurjalt. 

Ta käskis Grišatkale piitsa anda ja ta viieks päevaks keldrisse kinni panna. Sellega asi lõppeski. 
Kobõlini-taat virutas Grišatka kõhnale seljale hoope ja parastas: 

«Röövli juurde kavatsesid põgeneda. Tema, kurjategija juurde. Mind sa ei peta. Säh sulle 
imperaatori eest, säh sulle valitseja eest.» 


Kummardus Saveli Laptevilt 


Grišatka istus keldris. Möödus päev, teine, kolmas. «Ei suutnud põgeneda, ei suutnud põgeneda,» 
ahastas poiss. «Kuidas küll isakesel tsaaril läheb?» Grišatka mõtted olid üks koledam kui teine. 
«Kurjategija tappis ta, tappis.» 

Neljandalpäeval lühistati keldrisse Grišatka juurde läbipekstud sõdur. 

«Juua, juua,» oigas piinatu. 

Grišatka lippas toobri juurde, tõi sõdurile juua. Mees rüüpas vett ja kaotas teadvuse. 

Tunni kolme pärast sõdur toibus, heitis pilgu poisile. «Kes sa oled?» 


«Grišatka.» 
«Millepärast siis sina siin oled, lapsuke?» 
Grišatka ei teadnud, mida vastata. Ta vaatas sõdurit - mees polnud vana ega noor. Tihedate 
kulmudega. Üle parema põse käis tal nelja sõrme laiune arm. Silmad paistsid olevat heasüdamlikud, 
aga kes neid teab. Grišatka oli ettevaatlik, igaks juhuks pidas paremaks valetada. «Põgenesin 
kindlusest. Külasse. Ema juurde. Kinni püüdsid.» 
«Ahaa,» "venitas sõdur. 
Ligi tund aega vaikisid mõlemad. 
«Tähendab põgenesid?» päris sõdur siis. «Ema juurde?» 
«Nojah, tema juurde.» 
Jälle vaikiti. Ja sõdur päris uuesti: 
«Ema juurde, tähendab, tahtsid põgeneda?» 
«Mis ta tahab?» solvus Grišatka. «Hakkas külge nagu takjas koerale.» 
Sõdur nihutas end poisile lähemale ja ütles: 

«Tead mis, kui hakkad uuesti põgenema, mine Sakmarski värava juurde. Näed seal punapäist 
habemega vuntsidega valvurit. Ta on punane kui tuli. Rõndin on ta nimi. Sosista talle üksainus sõna: 
«Kaaren.» Ta laseb su väravast välja. Nii on lugu.» Sõdur jätkas sosinal: «Aga kui kohtad isakest 
valitsejat, imperaator Peeter III, lange ta jalgade ette ja ütle: «Kummardus sulle, suur valitseja, 
jumala orjalt Saveli Laptevilt.» Jäi meelde - Saveli Laptevilt? Aa-aa,» hakkas ta oigama. 

Sellist juttu polnud GrišŠatka oodanud. Ta sattus segadusse. Ootas. Mõtles. 
«Onuke,» pöördus ta lõpuks sõduri poole, «ma ei põgenenud ema juurde. Ma.. .» 
Kuid sõdur oli pööranud näo seina poole ega lausunud enam sõnakestki. 


Sakmarski värav 


Talv. Ümberringi on kõik valge. Puuoksad on härmas. Hanged. Kobõlini-taat tõstis oma veetünni 
vankrilt reele. 

Grišatka pääses vangistusest ja kihutas otsekohe vallile. Valvurid kõnnivad endiselt. Suurtükitorud 
vaatavad stepi poole. Linnas valitseb ärevus. Ei mingisugust muutust. 

«Elus, elus on isake tsaar,» järeldab Grišatka. «Põgenen, juba täna põgenen. Ootan, kui pimedaks 
läheb, ja lippan Sakmarski värava juurde. Näen habemikku punapead, sosistan talle «Kaaren» ja 
kaon kui vits vette.» 

Seekord Grišatka teelt ei eksiks. Taevas on selge, öö tähine. Isakese tsaari patrullid liiguvad päris 
linna külje all. 


Hakkas hämarduma. Grišatka seadis end valmis, tõttas Sakmarski värava poole. Lähenes väravale 
pikkamisi, vahtis, kael õieli, kas on kohal valvur, kelle mmi on Rõndin. 
Rõndinif polnud. Kõik valvurid värava juures olid kas musta habemega või hoopis habeme ja 
vuntsideta. 
«Eh!» õhkas Grišatka. «Nähtavasti valetas Laptev punapäisest mehest... Aga võib-olla on hoopis 
teine vahetus?» 
Poiss ootas ja piinles veel ühe päeva. Läks uuesti. See 

kord hiilis lähemale. Silmitses teraselt. Seal, seal ta ongi, habemik punapea. Poiss tormas edasi, aga 
äkki haaras kellegi käsi tal turjast kinni. 

Grišatka karjatas, püüdis end lahti rebida, kuid käsi hoidis teda otsekui pihtide vahel. 

Mees pööras Grišatka näoga enda poole. Grišatka nägi, et see on Kobõlini-taat. 


«Miks sa siin oled, lontrus?!» 

Jälle peksti Grišatkat. 

«Hinge peksan sust välja!» karjus vana Kobõlin. «Soolikad löön segi!» Ta peksiski GriŠatkat tiii 
tugevasti, nagu oleks teda tõemeeli tappa kavatsenud. 


«Mul on au» 


Vana Kobõlin sõitis Jaikist vett tooma kas enne koitu või õhtuhämaruses, et «röövlid» ei märkaks. 

Grišatka oli pärast peksu pikali päeva, teise, ega jätnud oma kavatsust. Oh, kui saaks linnuna 
kindlusest õhku söösta! 

Öö. Grišatka lamab ja mõtleb omi mõtteid. Ja äkki lööb käega laubale: «Kobõlini-taadi vaat, 
veevaat!» 

Grišatka tõusis, viskas kuue rutakalt õlgadele, kummardus, ronis Vavila nari alla. Kus kirves on? 
Grišatka läks õue, hakkas tasakesi taadi veevaadi poole hiilirna. Läks ettevaatlikult, kikivarvul, 
kartes, et lumi võib jalge all reetlikult krudiseda. Tegi sammu, vaatas ringi - ,kedagi polnud näha. Jäi 

hiirvaikselt seisma, mitte midagi polnud kuulda. Astus jälle sammu edasi. 

Lõpuks võis Grišatka hinge tõmmata: tänu jumalale, la on tünni .juures. 

Poiss kompas vaadi põhja - see oli tugev. Ta asus tööle, hakkas põhjalaudu lahti kangutama. Nägi 
küll kõvasti vaeva, aga laudadest sai jagu. Toppis pea ja õlad 

läbi, mahtus ilusasti. 

Grišatka sättis lauad kohale ja läks oma kamorkasse tagasi. 

«Et ma nüüd sisse ei magaks!» mõtles poiss. Lamas unetult, ootas hommikutundi. «On aeg,» 
otsustas lõpuks. 

Ta läks vaadi juurde. Nihutas lauad eest ja ronis sisse. Istus. vaikselt. 

Grišatkal oli vaadis ebamugav. Külm. Vaadi seintel oli jääkoorik. 

Möödus tund, võib-olla ka rohkem. Grišatka kannatas. Mõtted torkisid kui mesilased: äkki ei 
sõidagi taat täna vett tooma. 

Kuid siis paugatas uks. Kostsid sammud. «Tema, tema,» hakkas Grišatkal süda põksuma. 
Kobõlini-taat tõi hobuse välja, hakkas ree ette rakendama. 

«Nonoh, laiskvorst!» ,käratas ta hobusele. 

Rakendas hobuse ette, räntsatas reele. Regi hakkas liikuma. 

Grišatka lamas vaikselt, ei liigutanud kulmugi. Hingas poole rinnaga. Regi rappus lumerööbastes. 
Lumi krudiseb ja vaadilauad kääksusid. Grišatka hoidis käsi vastu vaadiseinu, et mitte lasta end 
vaadil loopida, et poleks ainsatki kõbinat kuulda. 

Möödus kümmekond minutit. 
«Meie lugupidamine!» kuulis Grišatka kedagi lausumas. Ta taipas, et nad on linnaväravas. 

Riivid kõlksusid. Roostes väravahinged kriuksusid. Regi jõnksatas viimast korda rattarööpas. Ees 
on Orenburgi stepi avarus. 

Grišatka ootas veidi ja hakkas laudu ära nihutama. Ta piilus august välja. ümberringi oli pimedus 
ja vaikus. Kostis ainult lume krudinat jalaste all, üksnes hobusekapjade matsumist. 

Jumal kaasa! Grišatka libistas end vaadist välja, hüppas reelt maha. 
«Hüvasti, Orenburgi kindlus! Mul on au, kindralporutšik Reinsdorp!» 


«Kuhu tee viib» 


Grišatka sammus versta, teise. Koit haklkas hahetama. Grišatkal oli süda kerge. Ta peatus, heitis 
pilgu kindluse poole, naeratas ja astus jälle edasi, astus hoogsa sammuga. Verstad ei tähenda talle 
midagi. 

Eespool tuli nähtavale kasakate patrull. Hobused sööstsid teekäijale vastu. Veel hetk, ja nad on 


Grišatka kõrval. Uljad ratsanikud ümbritsevad poissi. 
83 


«Kes sa oled?» 

«Kust tuled?» 

«Kuhu tee viib?» 

«Tema tsaarliku kõrguse valitseja imperaator Peeter III juurde.» 

«Kas sa näed!» 

«Meie juurde, tähendab.» 

«Täiendus tuleb!» 

«Aga miks sul on vaja valitseja juurde minna?» 

Grišatka takerdus, mõtles, kas rääkida kurjagijast või mitte. Ta vastas põiklevalt: 
«Salaasjas.» 

«Ohoo!» 

«Räägi meile kai» 

«Ta läks taadiga pahuksisse. Taat andis kere peale. Nüüd läheb tsaarile kaebama.» 

«Jätke irvitamine,» katkestas lõõpijaid pikk mehemürakas, kel oli suur rõngas väljaveninud 
kõrvalestas. «Tule siia!» hüüdis ta Grišatkale. «Räägi.» 

Grišatka astus lähemale, sirutas end rõngaga kõrva poole ja sosistas Orenburgi kuberneri kurjast 
kavatsusest. 

«Hei, kasakad!» hüüdis mehemürakas. «Tagasi Bjordõsse, valitseja juurde!» 

Ta tõstis Grišatka üles, pani ta oma selja taha hobusele istuma. Hobused ajasid end tagajalgadele, 
keerasid ringi ja kihutasid tuulekiirul üle välja. Grišatka klammerdus kasakakuue külge, hoidis 
sellest tugevasti kinni. Hirmu pärast sulges ta isegi silmad. Ta hing oli kinni jäämas. Müts vajus 
kuklasse, nägu oleks nagu tulise rauaga kõrvetatud. Oh seda kasakauljust! 

Ratsanikud sõitsid Bjordõsse. Bjordõ slobodaas ' oli Jemeljan Ivanovitš Pugatšovi peakorter. Siin 
asus ka «tsaaripalee», hiiglasuur viiekandiline maja. Nikerdatud 

kaunistustega välistrepp, astmed. Trepil seisis valve valitseja kaardivägi. Väljavalitud, 
Ühepikkused noormehed, ehtsad vene vägilased. 

Kasakad sõitsid trepi ette. Mehemürakas hüppas hobuselt maha. Ta haaras Grišatka käte vahele ja 
tõstis alla. Siis läks mees valvurite juurde, kandis midagi ette. Juba 
1 Slobodaa - mittepärisorjadest elanikkonnaga suur küla või agul pärisorjuslikul Venemaal. Toim. 

viidigi Grišatka paleesse. Ta astus üle läve ja sattus eeskotta, ,kus oli tammepuust uks. 
Grišatka jäi liikumatult seisma. 
«Mine,» käsutas valvur ja lükkas ukse lahti. 


Grišatkal tardus veri soontes 


Tuppa astudes tõmbas Grišatka silmad vidukile. Tema, valitseja, tsaar on ju kindlasti sametis ja 
kullas. Grišatka kartis, et võib sellest särast pimedaks jääda. 
Poiss astus tuppa ja langes kohe põlvili. Surus lauba vastu laudpõrandat. 
Grišatka põlvitas ega julgenud hingatagi, ootas tsaari käsku. 
«Ah sina, vana sõber!» kõmistas keegi Grišatka kohal. 
Hääl oli vastik ja tuttav. 
Poiss vaatas üles. Sa õnnis jumal! Seesama ninata kurjategija seisis tema ees. 
Ainult mitte nii nagu tookord Reinsdorpi juures, mitte ahelais ega räbalates, mitte sassis 
habemega. Kurjategijal olid juuksed siledaks kammitud, uus kuub üll, side üle vigastatud nina. 


Grišatka kohkus, ei saanud enam sõnagi suust. Veri tardus tal soontes. Süda tõmbus kokku. 
«Hilinesin, hilinesin, pisinatuke hilinesin. Röövel on oma musta töö teinud.» 

Siis avanes kriuksudes kõrvaltoa uks. Sisse astus mees. Grišatka silmitses teda. Mehel oli punane 
kaftan seljas, kindralilint üle õla, püstolid vöö vahel. Juuksed olid tal ümmarguselt pöetud nagu 
kasakatel. Must habe. Silmad veidi kissis, selged, kuid kavalad. 

«Tema, tema, tsaar,» oleks Grišatkat nagu nõelaga torgatud. 

Ta tormas sisseastuja juurde. 

«Valitseja!» karjus ta. «Hoia end, valitseja, hoia!» Poiss surus end Pugatšovi vastu, nagu kavatseks 
teda oma kehaga varjata. 

«Tulista, valitseja, tulista!» näitas Grišatka käega kurjategija poole. «Ta on Orenburgist. 
Reinsdorp saatis ta siia.» 

Pugatšov jäi rahulikuks. 

«Kust sa tuled, lapsuke?» 

«Tulista, valitseja!» 

«Pole vaja tulistada,» naeratas Pugatšov. «See on Sokolov, keda hüütakse ka Hlopušaks. Ta 
tunnistas kõik üles. Ei tõstnud kätt valitseja vastu. Teenis ära mu armulikkuse.» 

«Elu võin anda tema eest!» hüüatas kurjategija. 

Grišatka jahmus, pilgutas silmi. 

«Nii on lood,» lausus Pugatšov. «Aga kust sitia tuled?» 

«Ta on Orenburgist, valitseja,» vastas Hlopuša GrišŠatka eest. 

«Kas tõesti? Sa siis põgenesid?» 

«Põgenesin,» tunnistas Grišatka. 

Ta kõõritas veel kord Hlopuša poole ja jutustas Pugatšovile, kuidas kõik oli sündinud. 
«Vaadis? On alles lugu! Näen, et oled küll väike, aga pea sul lõikab. Miks su juuksed kuklas 
kõrbenud on?» 

Grišabka jutustas, kuidas Reinsdorp oli tema pealael piipu tühjaks koputanud. 

«Ah sa lurjus!» hüüatas Pugatšov. «Ma saan ta veel kätte. Kuidas su nimi on, noormees?» 
«Ma olen Sokolov, Grišatka.» 

«Sokolov?» kordas Pugatšov. Pöördus siis Hlopuša poole. «Ja sina oled samuti Sokolov.» 
«Just nii, teie kõrgus!» kraaksatas kurjategija vastuseks. «Sokolov, Afanassi.» 

«Tore lugu,» muigas Pugatšov. «Tähendab, jahikull' lendas ees minu juurde ja kullipoeg tuli järel.» 


Ill peatükk SUUR V ALITSEJA 


Uues kohas 


Möödus kolm päeva. Grišatka halrjus uue elupaigaga. Ta jäeti sinnasamasse, «tsaaripaleesse». 
Ainult elama ei pandud teda mitte valitsejaga ühte majja, vaid kõrval ehitusse, valitseja koka 
Nenila juurde kööki. 


I COKOJ! (vene k.) -jahiikull, pistrik. Tõlk. 

«Tule, sea end sisse,» ütles Nenila. «Küll me sulle aseme ja kausi leiame.» 
Grišatka juuksed pöeti kasaka moodi. Hlopuša tõi poolkasuka. . 

Nenila muretses kuskilt uued vildid. Need olid küll suured ja püsisid halvasti jalas, see-eest olid 
aga täpipealt samasugused kui isakesel tsaaril - valged, kandadele nahk õmmeldud. 

Grišatka hakkas slobodaas ringi vaatama. Slobbdaa oli suur ja läks iga päevaga üha suuremaks. 
Rahvast voolas siia kokku igast kandist. Kiiruga ehitati uusi taresid, kaevati muldonne. Inimesi oli 


palju nagu laada!. Kasakaid, sõdureid, tatarlasi, baškiire. Talupoegi kõik kohad täis. 
Grišatka jooksis Bjordõ tänavail ringi. 
«Tervitus kasakale!» hüüdsid pugatšovlased. 
«Kuidas elab kindral Reinsdorp?» 
«Kas kindlus annab varsti alla?» 
Grišatka läks koju tagasi. Nenila andis talle süüa. Poiss soojendas end ning lippas uuesti kasakate ja 
sõdurite juurde. 

Slobodaas teati Grišatkast kõike: kuidas ta kuke eest laulma pidi, kuidas Hannibali mängis ja 
kuidas kuberner Grišatka pealage vastu piipu tühjaks koputas. 

Teati Totskojest, Gagarini julmusest. Teati, kes on Vavila, kes juuksur Aleksaška, kes Julka ja 
Akulka, kes Kobõlini taat. 
Grišatkast sai tuntuim isik kogu slobodaas. «Lapsuke,» kutsus Nenila teda hellitavalt. 
«Ah sind küll, põgenesid siia. Varjasid tsaari oma kehaga. Oma elu pärast ei kartnud mitte raasugi,» 
oli Hlopuša Grišatkast vaimustuses. 

«Kasakas, hea kasakas saab temast,» kiitsid paissi pugatšovlased. 


Sinikaugus 
Hommik. Pakane, oma paarkümmend kraadi. Kuid vaikne, tuuletu. 


Papp Ivan, Pugatšovi sõjaväe vaimulik, toob Bjordõsse saabunud uustulnukad vannet andma. 
«Tsaaripalee» välistrepp. Vaip. Tugitoolis istub Pugat- 

šov. Sealsamas, aste madalamal, seisab tikksirgelt vaimulik Ivan, papirüü kasuka peale tõmmatud. 
Ta kullinäol on range ilme. Trepi ees on inimest kolmsada uustulnukaid, nende hulgas ka Grišatka. 
Kõik on paljapäi. Kellel vammus üll, kellel kuub, kes viiskudes ja jalanartsudega, ainult 
mõnel'üksikul on jalas vildid. 

«Mina, valitseja vägede kasakas, tõotan ja vannun kõikvõimsa jumala nimel,» alustab papp Ivan 
madala bassihäälega. 

«Mina, valitseja vägede kasakas, tõotan ja vannun. . .» kordavad seisjad nagu ühest suust. 
«Mina, valitseja vägede kasakas...» sosistab Grišatka. 

«Vannun suurele valitsejale imperaator Peeter III-le teenida teda oma elu säästmata viimse 
veretilgani,» jätkab papp Ivan. 

«Vannun suurele valitsejale...» kaigub karges õhus. «Teenida viimse veretilgani,» kordab 
Grišatka. Veerand tunni pärast on vandeandmine lõppenud. Pugatšov tõuseb oma kohalt, teeb rahva 
ees vööni kummarduse. 

«Lapsed!» Pugatšovi hääl on vali ja innustav, Grišatkal jooksevad seda kuuldes judinad üle selja. 
«Noored ja vanad! Vabad ja pärisorjadl Venelased ja kõik, kes te teistest hõimudest olete! Teie kõigi 
ees kummardan oma valitsejapea. Olgu teiega tsaari arm, mu mõtted ja mu süda.» 

«Palju aastaid sulle, valitseja,» kaigub vastuseks. «Lapsed,» jätkab Jemeljan Ivanovitš, «ärge tõotage 
mulle, tõotage iseendale.» Ta hääl katkeb. «Tõotage suure ettevõtmise, suure tõe, selle nimel, mis on 
kõrgem kõigist tõdedest maa peal. Kutsun teid sinikaugusse, vabasse ellu. Teist teed meil ei ole. 
Ärge andke sammugi järele, lapsed, ärge värisege lahinguis, ärge reetke oma üllast tõotust.» 
Sadadest suudest pahvatab kuuma hingeõhuga: 

«Tõotame!» 

«Tõotame!» 

«Tõotame!» 

«Tõotan!» sosistab Grišatka. 

«Uhl» 


«Grišatka, Grišatka,» hüüdis Nenila. «Pane end valmis, lähed valitsejaga sauna.» 
Grišatka seadis end minekule. Ega isakeselt igaühele sellist austust osaks lange. 

Saun on suur, eeskojaga. Laes ripub latern. 

Väike aken vaatab juurviljaaeda. 

Pärnapuust pink, saunalava, katel keeva veega, Selle kõrval teine, väiksem, kasevihtade a 
urutamiseks. Viimases on kali piparmündiga. Hõõguvad kivid ootavad leili. 

Grišatka riietas end lahti ja silmitses ise kogu aeg valitseja ihu. Talle meenusid tsaarimärgid. Ta 
nägi, et Pugatšovil on rinnanibudest allpool kaks valget krimpsus laigukest. «Needsamad,» taipas 
Grišatka. 

Pugatšov märkas poisi uurivatpilku, muigas. 

«Vaata, vaata. Sina näed selliseid muidugi esmakordselt.» 

Grišatka punastas. 

«Kas need on tsaarimärgid?» 

«Just nii,» vastas Pugatšov. «Igal tsaaril on sellised sündimisest saadik.» 

«Päris lapsepõlvest peale?» 

«Päris lapsepõlvest. Nagu. tsaarilaps sünnib, on ta kohe ära märgitud. Sedasi on lugu, Grišatka.» 

Nad pesid end kaua. Pugatšov vihtles kasevihaga. Küünitas ühtejärge kappa katlasse, milles oli 
piparmündikali. Ammutas sealt, ajas end sirgu ja läigatas kapatäie kuumusest õhkuvale kerisele. 
Üles paiskusid lõhnavad aurupilved. Kalja ja piparmündi lõhn lõi Grišatkale ninna. 

Grišatka pesi end ja ä,kki meenus talle, et oli unustanud suurele valitsejale edasi andmast Saveli 
Laptevi tervituse. Poiss patsatas märjale põrandale Pugatšovi jalge ette: 

«Kummardus sulle, suur valitseja, jumala orjalt Saveli La ptevilt.» 
«Mis?» 

«Kummardus sulle, suur valitseja, jumala orjalt Saveli Laptevilt.» 
«Tõuse, tõuse, aja end jalule!» 

Grišatka tõusis. Pugatšov vaatas kusagile üle Grišatka pea ja jäi mõttesse. 

See oli ammu, 1758. aastal, siis, kui Preisimaaga sõda peeti. Doni kasakas Jemeljan Pugatšov oli 
kaugel sõjaretkel. Kasakas oli noor ja äge. Tikkus kõige ohtlikumatesse kohtadesse, kõige 
tulisemasse taplusse. Lendas tormihoona vaenlase peale. Torkas kasakapiigiga, raius 
kasakamõõgaga. «Metsloom, tõeline metsloom!» imetlesid teda kaaslased. 

Sõjaretke ajal, sai Pugatšov sõbraks suutükiväelase Saveli Lapteviga. Nad kohtusid sageli, 
rääkisid ühest ja teisest, oma elust. Pugatšov jutustas Doni kasakatest, Laptev Smolenski 
talupoegadest. Ta oli sealtpoolt. Räägi ja aruta, kuidas tahad, aga ikka tuleb välja, et talupojal ja 
töötaval kasakal on Venemaal kõige kibedam elu. 

«Oh, kui oleks minu käes võim,» ütles Pugatšov, «ma keeraksin need mõisnikud ja härrad 
rõngasse nagu oinasarve. Aga talupoegadele ja töötavale rahvale annaksin kätte voli ja vabaduse, 
maa ja päikese. Künna, külva, ela, rõõmusta!» 

«Oh, Omelka, sina peaksid olema tsaar, suur valitseja,» vastas Saveli Laptev selle peale. 
«Ennäe, mis ütles,» muigas Pugatšov. «Kas siis nii võib, et tsaar on äkki lihtrahva hulgast?» 
«Seda pole olnud,» nõustus sõdur. «Sul on õigus. Pole olnud, aga paljugi mis pole olnud. . .» 
Hiljem viis saatus sõbrad lahku. Möödusid aastad... 

«Kas Laptev ütles sellised sõnad?» küsis Pugatšov Griša tkalt. 

«Kummardus sulle, suur valitseja . ..» alustas poiss jälle. 

«Pea nüüd, pea,» katkestas Pugatšov. «Suur valitseja!» lausus ta endamisi ja mõtles: «Tähendab, 
Laptev kiidab heaks. Pole vanu aegu unustanud. Nimetab mind tsaariks. Olgu siis nii. Kui tsaar, siis 
tsaar. Pea vastu, Jemeljan I vanovitš.» 


«Hei, Grišatka!» hüüdis Pugatšov. «Roni lavale. Las ma pesen sind tsaari kombel.» 

«Ma saan ise, teie kõrgus.» 

«Heida pikali, heida pikali, Ütlen sulle. Ära punni vastu.» Pugatšov seebitas Grišatka selga ja kõhtu, 
hõõrus ta küljed nuustikugapunaseks. Krahmas siis viha. Grišatka keha lõi vihtlemisesftuikama, veri 
hakkas soontes kiiremini voolama. 

«Sedaviisi, sedaviisi,» sõnas Pugatšov muheldes; «Et 

tõved ja haigused sulle külge ei hakkaks. Et kuulid sind ei tabaks. Et sa, Grišatka, kasvaksid kui 
tamm keset steppi. Et sinust ei saaks ori, vaid kasakas.» 

Siis kahmas Pugatšov toobrist kapatäie vett, astus sammu tagasi, võttis hoogu, läigatas Grišatkale 
kaela. 

Grišatkal jäi hing kinni ja ta karjatas: 

«Uh!» 


Müts 


Bjordõsse kogunes ligi kolm tuhat viiskudes maameest. Eluilmas polnud nad püssi käes hoidnud. 
Paljud neist polnud isegi piiki näinud. 

Pugatšov käskis oma väes teenivaile talupoegadele õppused korraldada. 

Lagedal väljal läkski lahti harjutamiseks. Talumehed jooksid rünnakule. Õppisid piiki käsitsema, 
sadulas püsima. 

Sealsamas lähedal oli üles seatud kolm märklauda. Püssidest lasti nende pihta märki. 

Laskurite ümber keerles Grišatka. Laskmine huvitas teda. 

Talupojad püüdsid kõigest väest. Pugatšov oli kuulutanud, et parim laskur saab endale tema mütsi. 
Müts oli kallis, merluškanahkne, vaarikavärvi põhjaga. Oli vaja ainult märklauda keskkohta tabada. 
Kuid märkilaskmine läks halvasti. Kilpi ehk veel kuidagi tabati - rohkemast polnud juttugi. 
Talupojad väsisid, külm tegi liiga. Nad hakkasid nurisema: 

«Püssid on kõverad. Märklauad on kaugel. Käed värisevad külmast. Proovigu isake tsaar ise keskele 
tabada.» 

Just siis. tuli Pugaltšov vaatama, kuidas õppused lähevad, ja kuulis tallipoegade juttu. 

Jemeljan Ivanovitš sõitis laskurite juurde. Tsaari nähes langesid talupojad silmili. 

«Tõuske püsti!» käskis Pugatšov. «Siin on harjutusväljak, aga mitte valitsejakoda. Siin ei 

kummardata mitte minu, vaid kõige osavama ees.» 

Talupojad tõusid. 

«Püssid on kõverad, tähendab?» 

Mehed kohmetusid. 

Pugatšov ronis hobuselt maha. 

«Anna õige oma kõver püss siia!» 

Pugatšovile anti püss. 

Jemeljan Ivanovitš surus püssipära vastu õlga, pani sõrme päästikule, sihtis - pauhh! 
«Tabas, tabas! Täpselt keskele!» hüüdsid talupojad. Pugatšov võttis teise püssi - tabas teist 
märklauda keskele. Võttis kolmanda, kargas hobuse selga ja tabas käigult kolmandat, jälle keskele. 

Talupoegade suud jäid ammuli. Sellist osavust nähes nad lausa tardusid. Ka Grišatrkal vajus suu 
lahti. «Kus on alles laskur! Ennäe, milline on isake tsaar!» 

Pugatšov ratsutas uuesti talupoegade juurde. 
«Kuidas siis on, lapsed, kas on püssid kõverad või teil silmad viltu?!» 
«Silmad, silmad, valitseja!» hüüdsid talupodad. «Just-just,» naeris Pugatšov. «Kuidas siis mütsiga 


jääb, lapsed?» 
«Müts on sinu, sinu!» karjusid mehed läbisegi. «Kuulub sinule seaduse järgi. Õiguse järgi.» 
«Ei,» Ütles Pugatšov. «Tulgu välja, kes on julge!» 
Julgeid polnud. Laskurid kartsid tsaari ees häbisse jääda. 
Siis märkas Pugatšov Grišatkat ja surus talle püssi pihku. 
«Lase!» 
Grišatka sihtis. Käed värisesid. Silme ees läks uduseks. Kuid ta kartis sõnakuulmatu olla. Tulistaski. 
«Tabas, tabas!» kostis meeste kisa. «Vaata ainult, kui täpselt, otse keskpaika.» 
«Eks sa näe!» imestas ka Pugatšov ja võttis mütsi peast. 
«Võta ja kanna!» 
Grišatka sattus segadusse ega teadnud, mis feha. «Võta, võta!» sumisesid mehed. «Valitseja kingib.» 
Grišatka võttis mütsi, pani pähe, müts vajus üle kõrvade. Kui ta aga mütsi kergitas, polnud Pugatšovi 
enam ta kõrval. Ainult hobuse kapjade poolt üleskeerutatud lumi hõljus veel õhus. 

Saan 


«Vähe, vähe on meil suurtükke! Püsse on vähe. Püssirohtu oleks rohkem tarvis!» kurtis Jemeljan 
Ivanovitš. 

Pugatšov nuputas igasuguseid vigureid välja. Kord vedasid kasakad ööpimeduses heinasületäisi 
Orenburgi külje alla ja süütasid lõkked. Kindluses arvati, et on saabunud Pugatšovi armee, ja avati 
hirmus suurtükituli. 

«Nõndaks;» naeris Pugatšov. «Hästi! Ega neilgi tuhandeid kuule ole. Las kõmmutavad.» 
Hiljem hakati kindlusest sõdurite salku välja meelitama. 
Toimiti nii. Pugatšovi patrull läheneb linnale, aga peajõud on eemal, varitsuspaigas. 

Kindluses nähakse, et rühm on väike, avatakse väravad. Ratsanikud kihutavad välja. 
Pugatšovlased teevad näo, nagu taganeksid. Nad peibutavad vaenlast. Meelitavad sõdurid ettenähtud 
kohta. Seal kargavad seltsimehed varitsuspaigast välja. Ja valitsusvägede salk satub vangi või 
raiutakse surnuks. 

Kuid Orenburgis hakati Pugatšovi kavalusi varsti läbi nägema. 

Keerutagu kasakad Orenburgi all kui palju tahavad, lärmaku kuidas jõuavad, meelitagu nagu 
oskavad - ei mingit edu. 

Siis käskis Pugatšov kolm head hobust saani ette rakendada, riietus ja sõitis ise. 

«Isake, kuhu te lähete?» anusid Pugatšovi abilised. «Kus seda varem nähtud on, et tsaar iseenda 
nagu söödaks välja paneb. Halasta enda peale. Tsaaril on tähtsamaid asju ajada. Äkki veel tapavad 
ära.» 

«Ei tapa, ei tapa, lapsed,» vastas Pugatšov. «Ei tapa. Ma olen nõiutud. Meile on püsse vaja, püsse. 
Ilma nendeta me toime ei tule.» 

Juba on troika päris linna külje all. 
Pugatšov kihutas Orenburgi kindlusevalli ees edasi-tagasi. 

«Hei, sõdurid!» hüüdis ta. «Kas teil häbi ei ole oma seadusliku valitseja vastu sõdida? Hävitage 
härrased, avage väravad!» 

«Pugatšov!» levis kindluses teade. 

Reinsdorp mõtles: «Kus nüüd kukkus õnn sülle!» 
«Hei, ratsanikud välja!» 

Taas avanesid väravad, taas algas tagaajamine. 

Tsaari saan kihutab uljalt, täie hooga. Hobused on nagu linnud, kaelad õieli, lakad tuules lehvimas, 
kabjad tümpsuvad vastu lund. 


Pugatšüv kihutab sada sülda, kakssada, peatub. Laseb tagaajajad lähemale. Ja annab jälle hobustele 
piitsa. 

Ratsanikud aimasid halba. Peatusid. Jäid maha. Otsustasid tagasi pöörduda. 

«Ah, püssid lähevad kaduma!» kahetseb Pugatšov. 

Uuesti keerab ta hobused Orenburgi poole. Uuesti kihutab edasi-tagasi otse kindlusevalli kõrval. Ja 
jälle on tagaajajad tal kannul. 

Nii tegi ta mitu korda ja saavutas lõpuks eesmärgi — meelitas valitsusvägede salga vajalikku kohta. 
Pugatšovlased kargasid välja, purustasid salga. 

«Hästi, hästi!» lausus Pugatšov. «Ongi ligi kolmkümmend püssi käes. Ja mõõgad ning 
hobuserakmed pealekauba. Tsaaril pole ju muidugi kohane niiviisi tilkhaaval koguda! Aga ka meri 
koosneb tilkadest.» 


Kabe 


Pugatšov armastas kabet mängida. Tavaliselt mängis ta oma komandöridega. Siis aga tuli tal mõte 
Grišatkaga mängida. 
«Kõige tähtsam,» õpetas Pugatšov, «on tammi minna. Tamm on kogu laua peremees.» 
Algul Grišatka muidugi kaotas Pugatšovile, hiljem sai ta osavamaks. 5 
Kord kujunes mäng nii, et Grišatka jõudis esimesena tammi ja nuppe oli tal ka laual rohkem. 
Grišatka kohkus: «Kui valitseja nüüd vihastab?» 
Ta tegi näo, nagu ei märkakski, et tuleb tammiga lüüa, see tähendab, Grišatka jättis vastase 
kabenupu ära võtmata. 
Pugatšov märkas Grišatka kavalust. 
«Nii ei lähe!» ütles ta. «Ara kavalda. Ära poe tugevate ees. Löö! Ära maha maga! Kabe on 
sellepärast hea mäng,» hakkas Jemeljan Ivanovitš arutlema, «et siin on nagu sõjas, nagu oleksid sa 
väejuht. Oled tark - võidad.. Jätad midagi läbi mõtlemata - saad lüüa. Sedasi on. lood, Grišatka.» 
94 
Aga pärast, kui mäng Grišatka võiduga lõppes, lausus Pugatšov äkki: 
«Sa võitsid mind, Grišatka. Lõid oma tsaari. Kas sul häbi pole?» 
Grišatka kohmetus ega teadnud, mida vastata. Pugatšov aga heitis ette: 
«Lõid, lõid, ei halastanud, , ,» 
Grišatka punastas, küll alles punastas. Kuidas küll isakesest tsaarist aru saada. Siis mõtles: saagu mis 
saab! «Aga siin on ju nagu sõjas... Löö! Ara maha maga!» 
«Tubli poiss, oi kui tubli poiss!» puhkes Pugatšov naerma. Ta vaatas Grišatka.le läbitungivalt otsa, 
sasis ta juukseid. «Pea sul lõikab. Saaksid sa ainult heal ajal elada!» Pugatšov jäi mõttesse. «Kui 
saan võimu kätte, saadan su õppima, Grišatka. Hispaaniasse või Hollandisse; sakslaste või 
prantslaste juurde. Saad mul teadlaste hulgas esimeseks meheks. Lomonossovist oled kuulnud? Saad 
Lomonossoviks.» 

«Isake tsaar on hea,» mõtles Grišatka. «Hea. Poleks olnud vaja teda võita.» 


Karistada või armu anda 


Pugatšovi juurde Bjordõsse tuli grupp talumehi koos oma härraga. Nad tõid mõisniku tsaarikohtu 
ette. 

Jälle näeb «tsaaripalee» paraadtrepp välja nagu vandeandmise ajal. Tugitool. Vaip. Pugatšov istub 
tugitoolis. 

Ta alustab ülekuulamist, pöördub kord talupoegade, kord mõisniku poole: 

«Noh, lapsed, kas härra on teil julm?» 

«Julm, julm, hirmus julm on ta, valitseja, tema julmuse eest polnud mingit pääsu!» hüüavad 


talupojad. 

«Aga mis sinul ütelda on, hea härra?» pöördub Pugatšov mõisniku poole. 

Mõisnik vaikib, ei vasta midagi. 

Pugagov pöördub uuesti talupoegade poole: 

«Kas härra peksis teid, ajas käsi külge?» 

«Peksis, peksis, isakel Oma kätega. Nahk kipitab siiamaani.» 

«Niiviisi,» lausub Pugatšov ja pöördub jälle mõisniku poole: «Ega talupojad ei valeta, kas nad 
räägivad tõtt?» 

Härra vaikib, ei vasta midagi. 
Pugatšovi nägu hakkab lõkendama, põselihased liiguvad, kael hakkab punetama. 
«Aga kas ta tegi ülekohut vanainimestele ja väikestele lastele?» 

«Tegi ülekohut, tegi, suur valitseja. Oi, kuidas tegi ülekohut! Smirnovi Vasjatka peksis surnuks. 
Krasnovi Fedotka lõi kepiga vigaseks. Rakovite taadi ja eide, issand hoidku, saatis paljajalu pakase 
kätte lumme. Rakovid ei kannatanud välja, surid.» 

Härral,pole enda õigustuseks midagi öelda. Ta mõistab, et hukkamisest ei pääse. 

Äkki muutub Pugatšov leebemaks, ta nägu maheneb. 

«Aga ehk on teie härra midagi head ka teinud? Ehk olete unustanud, lapsed?» 

Mõisnik haarab sõnast kinni. 

«Olen, olen head teinud!» karjub ta kõigest kõrist. 

«Lihavõtteks kinkisin igaühele kopika. Suure paastu ajal palusin surnute hingede eest, kummardasin 
maani.» 

«Nii, nii,» julgustab Pugatšov. 

«Ma palvetan teie eest ka,» lipitseb mõisnik, «teie kõrguse eest. . .» 

«Jah,» muigab Pugatšov, «näen, et su hingel on palju heategusid. Kuidas siis jääb, lapsed,» 
pöördub ta talupoegade poole, «kas karistada teie härrat või anda talle armu?» 
Nagu käskluse peale viskuvad talupojad Pugatšovi jalge ette. 

«Karistada, karistada, isake. Võllasse tõmmata, las kõlgub seal.» 

Pugatšov tõuseb võimukait püsti, vaatab talupoegade kummargil selgi, heidab pilgu mõisnikule, 

siis oma ihukaitsjatele. 

Vaikus. Kõik hoiavad hinge kinni. Ootavad tsaari sõna. 

«Jumal ei mõista selle pärast hukka. Üles tõmmata!» viipab Pugatšov käega. 
«A-ai!» pani mõisnik kisendama. «Röövel! Kurjategija!» 

«Üles tõmmata,» kordas Pugatšov. 

«Isake, kaitsja!» hüüdsid talupojad. 

«Prešpektiivitoru» 
Pugatšovil oli pikksilm. 
Jemeljan Ivanovitš armastas sellega vaadata — kaugele oli näha. Nagu nüüdki. 
Grišatka keerleb tsaari kambris. 
Pugatšov on tõstnud pikksilma silma ette ja vaatab, kuidas kasakad kuskil Bjordõ tänavasopis 
kaklevad. 
«Ah te närukaelad, ah te paganad!» sõimab Pugatšov. Hüüab valvureile: «Kasakad kaklevad. Ära 
lahutada ja algatajatele kere peale anda!» 
Nüüd alles tülinorijad saavad! Pugatšov on korrarikkumiste suhtes range. 
«Mis see sul on, valitseja?» küsis Grišatka torule näidates. 


«Optiline instrument,» vastas Pugatšov. «Seda kutsutakse «prešpektiivitoruks».» 
«Aga mida temaga näeb?» 
«Kõike, mida soovid,» ütles Pugatšov. «Kas või maailma lõppu või homset päeva.» 
«Kas tõesti?» imestas Grišatka. «Kas Totskojet ka?» 
«Ka Totskojet.» 
Pugatšov tõstis toru uuesti silma ette, vaatas sisse ja ütles: 
«Näen küla. Künka otsas on kirik. Kalmistu. Kivimaja trepiga.» 
«See on ju Totskoje!» hüüdis Grišatka. «Meie valitseja täägijunkur Hlõstovi maja.» 
«Näen tüdrukukest. Patsikesega. Pisike selline. Mutukas,» jätkas Jemeljan Ivanovitš. 
«See on Annuška, Annuška, mu õeke!» 
«Näen vanataati. Kepp käes, habe poole arssina pikkune.» 
«Meie vanaisa, vanaisa Timofei Vassiljevitš!» 
Grišatka sirutas käe pikksilma poole: 
«Luba, luba ka vaadata, valitseja.» 
«Vaata,» lausus Pugatšov. 
Grišatka surus ipikksilma vastu silma, aga ei näinud muidugi mingit Totskodet. Tema ette kerkis 
ainult naabermaja katus, nagu oleks keegi selle lausa Grišatka nina alla nihutanud. 
Grišatka sai aru, et Pugatšov tegi nalja. Kuid ta ei lasknud seda välja paista. Talle meeldis 
Pugatšovi väljamõeldis toru maagilisest jõust. 

Paari päeva pärast palus ta Pugatšovilt uuesti pikksilma, hiljem veel ja veel kord. Grišatka heidab 
pingile pikali, üks toruüts vastu silma, teine sihib lakke. Ta lamab ja vaatab ning silme ette kerkivad 
Totskoje ja Orenburg, Moskva ja Piiter, kügu lai maailm. Tema ees avanevad sinikaugused ja see 
vaba elu, millest oli jutustanud Jemeljan Ivanovitš. Ei üle maal enam härraseid ega isandaid. Ei kosta 
enam talupoegade oigeid. Ei üle enam orbude pisaraid. Maa, metsad ja mäed - see kõik pole enam 
härraste oma, vaid kuulub tööinimestele. Elu pn üksainus ime ja mumasjutt! 

Pugatšov hakkas poisi tegevuse vastu huvi tundma. «Mida sa seal teed?» 

Grišatka jutustas Pugatšovile sellest, mida nägi. 

«Kas sa näed!» imestas Jemeljan Ivanovitš. «Sinikaugus, vaba elu...» Ta jäi mõttesse. «Oh, kui 
pikksilm ainult ei valetaks! Jaa-jaa, kuidasküll hakkaksid inimesed ilmas elama! ... Aga võib-olla 
lähebki nii, Grišatka? Eks ole? See pole ju tavaline, vaid «prešpektiivitoru».» 


Uraali 


-Hlopuša hakkas GrišŠatkat armastama, poiss meeldis talle esimesest kohtumisest peale. Vähe 
sellest, et ta poisile poolkasuka muretses, vahel tõi ta peotäie klaaskompvekke, siis sinise särgi, 
lõpuks viis Nenila kätte Grišatka jaoks terve lambakülje. 

«Oled sa hulluks läinud?» kargas kokk hiiglasele harja. «Kas talle siis süüa-juua ei anta? Sööb 
tsaariga ühes lauas. . .» 

«Ninatu käis jälle,» rääkis Nenila pärast poisile. «Paistab, et sa meeldid talle, Grišatka.» 

Kord tuli Hlopuša kasakamõõgaga. 

«Säh, võta!» 

Grišatka silmad lõid sädelema. See oli alles kingitus! «Mis?» karjus Pugatšov, kui poisi käes mõõka 
nägi. 

«Kes selle viguri välla mõtles?!» 

«Las laps mängib,» hakkas Hlopuša paluma. «Ta on ju poisike, valitseja. Ära solva teda. Nemad, 
poisikesed, on kõik relvade peale maiad.» 

Mõ6k jäigi poisile. 

Grišatka kinnitas selle vööle, jooksis alevis ringi. M56k oli pikk, lohises mööda lund järel. 
«Ataman mis ataman!» hüüdsid pugatšovlased igalt poolt. 
Suurtükkide, kuulide ja püssirohu puudus ei andnud Pugatšovile endistviisi rahu. «Ah, Uraal, 

isake Uraal, kui saaks sinna!» mõtiskles Pugatšov. «Otse raua- ja relvatehastesse.» 

Ja äkki ilmusid ootamatult Pugatšovi juurde kolm tehasemeest Uraalist. 

«Valitseja, sind oodatakse tehastes. Saad suurtükke ja kuule. Sea oma inimesed reisiks valmis.» 

Ühte, Petrovski tehasesse Avzjani asulas, otsustati saata Hlopuša. 

Hlopuša kuulas tsaari käsu ära: 

«Kuulan, isake.» 

«Jumal kaasa! Asu teele!» 

Hlopuša lahkus, kuid tuli mõne minuti pärast tagasi. 

«Mis sul vaja on?» 

«Luba, valitseja, mul poiss endaga kaasa võtta.» 

«Missugune poiss?» 

«Grišatka, teie kõrgus.» 

«On sul aru peas, Hlopuša?» 

«On küll, on küll, valitseja. Luba tal sõita. See on talle huvitav. Ta on ju poisike. Nemad, ipoisikesed 

. » Pugatšov hakkas naerma, mõtles järele, lõi käega. 

«Hea küll, olgu sinu tahtmine. Võta kaasa, Sokolov, Hlopuša. Aga hoia teda hästi,» lisas ta rangelt. 
«Kuidas siis teisiti!» 

Grišatka sõitis ära. 


IV peatükk RIIKLIK ÜLESANNE 


Galia 


Hlopuša kiirustas Avzjani kõigest väest. Ega see pole naljaasi, tal on ju riiklik. ülesanne. Isake 
tsaar oli teda teele saates ise öelnud: «Riiklik.» 

«Aga mis kõige tähtsam,» oli Pugatšov kinnitanud, «too mulle mortiire. Kas või kaks tükki. Et 

võiks Orenburgi pihta tule avada.» 
Hlopušale anti saatjaks viis kasakat. Koos temaga sõitis tehasemees Avzjanist, madalat kasvu 

kõhetu mehike nimega onu Mitjai. 
Hlopuša ja kasakad ratsutavad. Onu Mitjai ja Grišatka sõidavad härraste kombel saanis. 
Alalõpmata käib Hlopuša Grišatkat vaatamas. 
«Ega sul külm ole, lapsuke? .. . Ega kõht tühi pole?» 
Neljandal teekonnapäeval jäi nende salk ööbima baškiiri külakesse Irgizlasse. Hlopuša otsustas siin 
inimestele ja hobustele puhkust anda. Siia jäädi terveks päevaks. Hlopuša, onu Mitjai ja Grišatka 
peatusid ühes jurtas. Kasakad paigutati teistesse, naaberjurtadesse. 
Jurta oli suur, kardinatega mitmeks osaks jaotatud. 
Istuti õhtust sööma. Grišatka vohmis lambaliharooga, tõstis pilgu ja nägi, et kardina tagant piilub 
tüdruk. Tal on süsimustad patsid ja ülielavad silmad, aina vilavad ühest kohast teise. 
Tüdruk nägi, et Grišatka on teda märganud, ja kadus lipsti kardina taha. 

Grišatka langetas silmad. Ootas hetke, vaatas uuesti. Nägi, et patsidega pea paistis jälle kardina 
tagant. Kadus aga otsemaid. 

Kogu õhtusöögi aja oli GriŠat,ka ametis sellega, et vaatas kord kaussi, kord kardina poole, siis 


jälle kaussi, jälle kardina poole. Kael jäi isegi valusaks. Aga tüdruk peitis end kord kardina taha, 
kord vaatas välja, kord peitis, kord vaatas välja. Kardinat nihutav käsigi väsis. . . 
Järgmisel päeval askeldas Grišatka hommikust peale saani juures. 

Äkki kuuleb ta, et tema. selja tagant kihutab keegi ratsa mööda. Grišatka pööras pead ija nägi 
sedasama tuttavat tüdrukut. 

Tüdruk kihutas ühele poole. Keeras hobuse ringi, kihutas Grišaitkast mööda teisele poole. Veel ja 
veel kord. 
Grišatkal pidi hing kinni jääma. Milline tüdruk! 
Lõpuks võttis tüdruk hoo vähemaks. Peatas hobuse Grišatka kõrval, hüppas kergelt lumele. Jäi 
seisma, silmitses poissi. 
«Kuidas su nimi on?» küsis poiss. 
Tlüdruk vaikis. Ei saanud nälhtavasti vene keelest aru. 

Grišatka näitas talle näpuga: saa ometi aru, tahan teada, kuidas su nimi on, tüdruk. 
«Ga-li-a,» venitas tüdruk lõpuks. 
«Aga mina olen Grišatka,» lausus poiss ja toksis endale sõrmega vastu rinda. 
«Gri-Šat-ka,» ütles tüdruk. Siis kordas: «Šatka, Šatka,» ja naeratas. 
«Mitte Šatka, vaid Grišatka,» hakkas poiss parandama. Kuid tüdruk ei kuulanud teda ja kordas ikka 
omamoodi: «Satka, Satka, Satka.» 
Grišatka lõi käega. 
Tüdruk hakkas uudishimttlikult silmitsema poisi küljel rippuvat mõõka ja Grišatka läks kohe 
põlema. Ta tõmbas tera tupest pooleldi välja, siis täiesti, vehkis mõõgaga, tegi õhus poolkaare ja 
pistis mõõga võidukai ilmel uuesti tuppe tagasi. 
Tüdruk ei imestanud. 
Grišatka kordas seda kõike uuesti. Ja jälle ei üllatanud see Galiat. 
Grišatka tõmbus tõsiseks, mõtles, millega veel kiidelda. Talle meenus müts. Nüüd see enam silmile 
ei vaju. Nenila oli selle pa.rajaks õmmelnud. Poiss võttis mütsi peast, keerutas käes, hakkas Galiale 
selgitama, et see pole mitte tavaline müts, vaid tsaari enda peast, aga tema, Grišatka, teenis selle ära 
täpse laskmisega. Oh kui terava silmaga on Grišatka! 
«Pauhh-pauhh!» seletas poiss. «Oh kui taibutu sa oled! 
Pauhh-pauhh!» seadis ta käed, nagu laseks püssi. 
Tüdruk noogutas, jooksis jurtasse ja tuli sealt hetke pärast tagasi, haavlipüss käes. 
«Lõpuks ometi sai aru.» 
Galia ulatas Grišatkale püssi - tahtsid ju, lase siis. «Kuhu lasta?» peab Grišatka aru. 
Aga Galia haaras tema peast mütsi ja viskas õhku. Grišatka pani püssi palge - pauhh! Mööda. 
«Oh sa mait!» 
Siis võttis Galia püssi. 
«Ah nii!» mõtles Grišatka. «Olgu pealegi, lase sina ka mööda.» 
Ta viskas mütsi kõrgele-kõrgele. Müts lendas meetrit kakskümmend taevasse, jäi hetkeks nagu 
õhku .rippuma, ja hakkas siis maa poole langema. 
Sel hetkel kõlas lask. Haavlid ei riivanud merluška 

nahast mütstäärt, mitte ei puudutanudki, tabasid hoopis vaarikavärvi mütsipõhja. Läbi laskis. 
Niipaljuke seda ilu oligi. 

«Ooh!» pääses Grišatka rinnust ohe. 

Järgmise päeva koiduvalgel lahkus Hlopuša salk Irgizla külakesest. Grišatka sõidab ja tunneb, et pea 
külmetab. Ta katab lagipea kätega ja kurvastab: 


«Milleks ma pidin küll kiitlema! Ei võinud tagasihoidlikum olla. Tsaari mütsi rikkusin ära. Oli see 
alles plika!» 


Onu Mitjai 


Grišatka häda märkas esimesena onu Mitjai. 
«Mis sul viga on? Miks sa kogu aeg käsi sirutad?» Hlopuša sõitis nende juurde. Lõi käsi kokku: 
«Lapsuke, mis sinuga on julitunud?! Kuhu su vaarika 
värvi mütsipõhi on saanud?» 
Grišatka vaikis, ei öelnud midagi. Kuid pärast jutustas siiski. 
«Ah siis selline ta on!» kõmistas Hlopuša. «Kuidas ta julges tsaari saadetud inimest solvata? Ah, 
ah! Me talle veel näitame!» 
«Ma olen ju ise süüdi,» püüdis Grišatka Galiat kaitsta. 
Kuid Hlopuša ei kuulanud teda. 
«Seda ma vaatasin, et tal silmad aina välkusid. Sa ära sellepärast veel nina norgu lase, Grišatka. 
Paneme su mütsile uue põhja. Veel parema kui enne. Kui tahad, siis atlassist. Kui tahad, siis 
sametist. Kas tahad hobuse selga istuda?» pakkus Hlopuša ootamatult. 
Nad vahetasid kohad. Grišatka on südamest rõõmus. Ta õpib ratsutama - ja siis hoia alt, Galia! 
Erinevalt Hlopušast osutusonu Mitjai erakordselt torisejaks. Kord olid heinad halvasti saani 
sätitud, kord traavisid hobused aeglaselt, siis jälle keerutas Grišatka kogu aeg. 
«Ma olen väga rahutu,» tunnistas onu Mitjai ise. «Hing on mul haige. Aga miks? Elu on selles süüdi, 
Grišatka.» 
Ehkki onu Mitjai oli väikest kasvu ja kleenuke, olid ta käed tööinimese omad, laiad kui kühvlid ja 
tugevad. Ka isu oli tat hea. Esimeses .peatuspaigas pistis onu. Mitjai 

kinni terve lambakoiva ega teinud teist nägugi. Kuhu see kõik küll mahub? 

«Oleme tehastes kõik nälginud,» seletas onu Mitjai häbelikult. 

Kaheksanda päeva õhtuks, kui oli läbi sõidetud ligi kolmsada versta, lähenesid teelised Avzjani 
asulale. 

«Siin ta ongi, Demidovite Petrovski tehas, meie tehas,» teatas onu Mitjai. 

Nende päevade jooksul oli Hlopuša rühm kasvanud saja viiekümne inimeseni. Stepis liitus temaga 
ligi nelikümmend baškiiri ratsanikku, kusagil vahepeal tuli hulk relvituid talupoegi, hiljem metsas, 
päris Avzjani lähistel, ühines nendega veel umbes viiskümmend söepõletajat. 

«Jää inimestega siia,» soovitas onu Mitjai Hlopušale. «Ööbi siin. Aga mina kihutan nobedasti 
Avzjani, vaja ette teatada.» 

Hommikul tuli onu Mitjai tagasi. 

«Korras,» teatas ta Hlopušale. «Suurtükid on olemas, mortiire tervelt kolm tükki ja ilmatu palju 
kuule on ka. Tööinimesed ootavad meid. Nõndaviisi.» 

«Tänan,» lausus Hlopuša. 


Igaveseksantud 


Tehaserahvas võttis Hlopuša vastu vaimustusega. Ja mitte ainult sellepärast, et ta oli tsaari enda 
saadik, vaid Hlopuša avaldas kõigile tohutut muljet. 

«Oh isake, küll sind on ära rikutud!» hüüdsid inimesed Hlopuša ninata nägu nähes. «Paistab, et 
sinugi elu pole magus olnud.» 

«Ei ole olnud magus, ei ole olnud, töörahvas,» vastas Hlopuša. «aga mis oli, see on möödas. Nüüd 


on kõik järsult teise pöörde võtnud. Tsaar Peeter Fjodorovitš, palju aastaid talle, on nüüd kõigi meie, 
vaevatute ja pekstute kaitsja. Hurraa isakesele tsaarile!» 

«Hurraa!» hüüdsid töölised. 

Neid oli kogunenud tehaseväljakule oma kaks tuhat. 

Kurnatud, näod tolmused ja nõgised. Riided kaltsudes. Seisavad ja vaatavad Hlopuša tohutu suurt 
kogu põlevate silmadega, haaravad iga sõna. 

Samas väljakul tehti teatavaks Pugatšovi manifest, milles oli kirjas, et isake tsaar kingib 
töörahvale kõiksuguseid vabadusi ja saadab neile oma tsaariõnnistuse. 
Ja jälle pani «hurraa!» õhu vappuma. 
Rahvahulgas märkas Hlopuša gruppi ahelais inimesi. Varjudena kõhnad olid siin kõik inimesed, aga 
need eriti: ainult luu ja nahk. Neid nagu ei võinudki enam inimesteks nimetada. 
«Mis rahvas see on?» pöördus Hlopuša onu Mitjai poole. 
«Need on igaveseksantud, isake.» 
«Kes need igaveseksantud on?!» 
«Aga need, isake, kes eluks ajaks Siberisse pagendamise asemel saadeti siia tehasesse. Elupäevade 
lõpuni peavad nad oma kettides vaevlema. Paljud neist on kärude külge aheldatud. Nii nad magavad, 
nii töötavad. Oh issand!» 
Hlopuša nägu läks pilve. 
«Hei!» hüüdis ta. «Kes on siin igaveseksantud, tulgu siia !» 
Inimesed hakkasid ahelatega kõlistama, liikusid Hlopuša poole. Neid oli ligi viiskümmend. 
«Igaveseksantud inimesed!» kõmistas Hlopuša oma kõuehäälega. «Vaevatud ja piinatud!» Ta hääl 
murdus, silmist veeres id pisarad. «Inimesed, kel pole kodu ja päritolu. Isad ja vennad.» Hlopuša 
hääl tugevnes uuesti, kõmises äikesena. «Tänasest peale ei ole te enam igavesti alandatud, olge 
igavesti vabad. Sajanditeks. Hei, sepad! Kähku! Otsekohe ahelad minema!» 
«Isake, päästja!» langesid aheldatud Hlopuša jalge ette. Seejärel korraldas Hlopuša kohtumõistmise 
AvzjanoPetrovski tehase valitseja üle. Rahvasumma heakskiitva sumina saatel poodi valitseja 
sealsamas üles. 
Järgmisel päeval hakkas Hlopuša tehase majapidamist üle vaatama. Ta käskis näidata endale 
mortiire ja suurtükke. 
Äkki selgus, et mortiirid olid kadunud. Kogu tehas otsiti läbi. Mortiire polnud, nagu ei oleks neid 
olnudki. 
«Olid, olid olemas!» kinnitas onu Mitjai. «Kui ma öösi käisin, olid. Kindlasti peitis valitseja need 
ara.» 
«Oh, kiirustasime valitseja üles poomisega!» ahastas Hlopuša. 


Õhtul tabas Hlopušat uus õnnetus: Grišatka oli kusagile kadunud. 

«Ta oli siin, oli,» laiutas onu Mitjai käsi. «Keerles kogu aeg sansamas.» 
«Ei hoidnud. Ei vaadanud järele!» nuttis Hlopuša. «Lapsuke! Kus sa oled, lapsuke?» 


Toober 


Grišatkaga oli juhtunud selline lugu. Ta keerutas ja keerutas Hlopuša ning onu Mitjai läheduses, 
käis tehases ringi, lõpuks tüdines. Peagi piirasid poisikesed ta sisse: 
«Vaata, vaata, mõõk ripub vööl!» 
Grišatka sattus poistega jutuhoogu. Võttis mõõga tupest. Vehkis uljalt paremale ja vasemale. 
Avzjani poistel jäid suud imestusest ammuli. 


«Ehtne!» 
Poisid imestavad. Nemad pole nagu Galia. Grišatka on meelitatud. . 

Grišatka kukkus oma mütsi kiitma. Rääkis, et müts on tsaari enda peast. Et täpse laskmise eest sai 
mütsi endale. Aga mütsipõhja (esialgu mütsil veel uut põhja polnud, Hlopuša oli merluškast 
mütstääred niidiga kokku tõmmanud) tulistas Grišatka õhus läbi, et näidata ühele rumalale tüdrukule 
oma osavust. 

Poisid ei jää Grišatkast sammugi maha, käivad ta kannul. 
«Aga meil on kaevandused,» kuulutas äkki salkus peaga rõugearmiline poiss. «Sü-ga-vad!» 

Nad joolksid kaevandusi vaatama. Maa all sel ja ka eelmisel päeval tööd ei olnud. Tsaari saadiku 
saabumise puhul oli Avzjani tehas töö katkestanud. Poisid lähenesid ühele kaevanduskäigule. Suur 
auk läks maasse. Augu kohale oli seatud jäme palk nagu kaevul. Palgile oli keritud nöör, mille otssas 
rippus toober. 

«See on allalaskumiseks,» hakkas rõugearmiline seletama. «Maak on ju maa all. Ligi poolsada sülda. 
Seal teda kaevandatakse, siis saadetakse tehasesse.» 

Grišatka vaatas auku ega näinud midagi. 

«Tahad, üks-kaks-kolm laseme su alla!» pakkus rõugearmiline äkki. 

Grišatka kõhkles. Ära öelda oli piinlik. Kus su kangelaslikkus on, küsivad veel. 

«Tahan!» 
Ta ronis toobrisse. Poisid hakkasid teda allalaskma. Nöör keris end palgilt lahti. Poisid hoidsid 
palgist kätega kinni, et see väga kiiresti ei pöörleks. 

Grišatka oli läbinud kolmandiku, poole, kaks kolmandikku. Üsna vähe oli veel jäänud põhjani. Ja 
äkki ei suutnud poisid enam palki hoida. See hakkas kiiresti-kiiresti pöörlema. Nöör keris enda 
täiesti lahti. Toober lendas alla, mürtsatas mauhti! vastu kive. 

Poisid kangestusid hirmust. 

«Tõmbarne välja; tõmbame üles tagasi!»! pani rõugearmiline karjuma. 

Poisid hakkasid toobrit kaevanduskäigust üles vinnama. Kiirustasid. Tõmbasidki välja. Toober oli 
tühi. 

«Kukkus puruks!» 

«Hei, hei, vasta!» karjuvad poisid august alla. «Vasta!» Vaikus. Ei mingit vastust. 

Poistel tuli hirm nahka. 

«Kasakad lasevad meid kõiki maha!» hüüdis rõugearmiline. «Ninatu poob üles.. Kaome igaüks oma 
koju, ja et keegi ei iitsataks!» 

Poisid jooksid laiali. 


Unustas 


Hlopuša elas üle õudse öö. Kord tundus talle, et Grišatka on tapetud, siis, et poiss eksis metsa ja 
hundid või karud sõid ta seal ära. Akki viirastus Hlopušale Gli,šatka hääl. Hiiglane kargas oma 
kohalt ja tormas ummisjalu tänavale. 

«Poiss leitakse üles, küll leitakse,» lahutas onu Mitjai Hlopušat. «Ta on siin, siinsamas. Kuhu tal 
kaduda? Egas ta maa alla vajunud. On elus, usu mu sõna, on elus!» 

Grišatka oli tõepoolest elus. 
Kui toober vastu käigu põhja paiskus, lendas poiss sellest välja, lõi pea vastu kivi ja kaotas mõneks 
ajaks teadvuse. 

Grišatka toipus, kui oli juba öö. Pioiss ajas end püsti, kompis käsi ja jalgu. Valu ei olnud. Luud 
olid terved. Ainult pea huugas ja oli arusaamatult raske. Grišatka hakkas appi hüüdma. Mitte keegi ei 
kuulnud ta hüüdeid. 

Poisist vasemal ja paremal olid mingid süvendid. Sealt algasid strekid ja stollid, käigud, mis viisid 
kaevanduse sügavusse. Ümberringi oli pime ija niiske. 

Grišatka mõtles järele ja tegi paar sammu mööda üht käiku. Äkki on sealpool väljapääs? Käik kord 
ahenes, kord laienes, aeg-ajalt ristusid sellega teised käigud. Grišatka keeras kord vasemale, kord 
paremale, lõpuks põrkas ta vastu seina. 

Poiss väsis. Niiskest ja sumbunud õhust läks pea veel raskemaks ja Grišatka tundis, kuidas veri 
tuikas meelekohtades. Hakkas hinge matma. 

Grišatka ei suutnud enam käia ja istus. Masinlikult kobas ta kätega ümbrust ja põrkas äkki millegi 
arusaamatu vastu - see oli midagi pikka ja torujat, auk keskel. Selle kõrval teine samasugune, veidi 
eemal - kolmas. 

«Need on ju suurtükid, need .on mortiiridl» taipas Grišatka. «Siia siis valitseja need peitiski!» 
Poiss kargas jalule ja tormas tagasi. Ta komistas, kukkus, tõusis, jooksis jälle. Kui palju aega niiviisi 
möödus, seda Grišatka ei mäletanud. Nagu arutu viskus ta kord ühele, kord teisele poole. Ta põrkas 
vastu seinu, lõi end ära mingite talade ja müüride vastu. Lõpuks langes ta jälle täiesti jõuetult maha. 
Ninna lõi kibe, vastik hais. Grišatka haigutas ja kaotas teadvuse. 


«Nad on siin, siin !» 

Pärast unetut ööd oli Hlopuša äikesepilvest süngem. 

Kohutav oli teda vaadata, kohutav ligi astuda. 

Kasakad, baškiirid ja Hlopuša ise käisid risti ja põiki läbi terve tehase, küsitlesid kõiki elanikke, 
iratsutasid metsa ja steppi. Ei mingit jälge, ei kippu ega kõppu. Nagu polekski Grišatka tehasesse 
sõitnud. 

Kui jubil tundus, 'et igasugune lootus on kadunud, vajus Hloghša juurde tarre laiaõlgne habemik 
mees, lan ges ta jalge ette. 

«Ära vihasta, isakel» 

«Tõuse püsti, tööinimene,» lausus Hlopuša. 

Mees tõusis. 

«Isake, välja tuli, välja tuli...» tulnukal takerdusid sõnad suus, «pojake, tähendab.» 

Hlopuša kargas jalule, haaras mehel rinnust. «Kus ta on, räägi!» 
«Mängisid jõnglased,» kõneles mees kiirustades, «kaevanduse juures. Ja lasksid toobri alla. Aga 
toobris oli tema, tema ise - sinu oma, tähendab. Jõmpsikad ei julgenud hirmu pärast rääkida. Aga siis 
Sanka, see tähendab, minu oma - võttis kätte ja tunnistas üles. Ma andsin talle, isake, juba keretäie 
ära, tähendab. Ta on mul rõugearmiline, tempude peale meister. Ara vihasta, isake.» 
Ratsuväledusega tormas Hlopuša kaevanduskäigu juurde, ainult päkad välkusid. Ta lausa lendtas 
kohale ja ronis kiiruga toobrisse. 
«Kuhu sa nüüd, isaRe?» .püüdis onu Mitjai hiiglast peatada. «Sa seisa siin. Me läheme ilma 
sinuta.» 
«Vänta!» kanjus Hlopuša juuresseisjaile. 
Hlopuša lasti alla. 
«Grišatka! Lapsuke!» hüüab hiiglane. 
Vaikus. Poissi ei ole. 
Hlopuša sÖöstis maa-alusesse Ikoridori. Tema järel laskusid alla teised. Tõrvikute ja laternatega 
inimesed valgusid maa all igasse külge. 


«Grišatka, Grišatka!» kõlab igast kandist. 

«Grišatka, lapsuke?» kostab Hlopuša hääl kõigist üle. 

Ta kihutab käikudes kui tormihoog. 

Lõpuks hakkas hiiglasele silma väike kössitõmbunud tombuke - lapsekeha. 
«Lapsuke. Kallike. Pojake.» Hlopušal oli hing õnnest kinni jäämas. Ta haaras Grišaika kätele. 

«Peake, käekesed, jalakesed! .. .» 
GrišŠatka avas vaevaga silmad. 

«Onu. .. Afanassi .. .» 

«Mina, mina!» nuuksus Hlopuša ja pisarad purskusid tal silmist. 

Ta kandis Grišatkat värske õhu, väljapääsu poole. 

«Pea, pea!» sosistas Grišatka. 

Hlopuša peatus. 

«Mortiirid.» 

«Mis mortiirid?» ei taibanud Hlopuša. 

«Nad on siin, siin!» 

«Kas tõesti?» oskas Hlopuša ainult lausuda. 

«Jõud jõule lisaks» 


Samal päeval toodi mortiirid maa peale. 

«Needsamad, needsamad,» kinnitas onu Mitjai. «Needsamad, tuvikesed.» 

Hlopuša hakkas kiirustama tagasi Bjordõsse, Pugatšovi juurde. 

Suurtükid ja mortiirid seati nobedasti ratastele. Vankritele laaditi kuulid. Tehase keldrites leidus ka 
püssirohtu. 

Kuni Hlopuša tehaseasjadega tegeles, oli Grišatka baškiir Hakimi hoole all. 

Koos Hakimiga sõitis poiss steppi. Baškiir õpetas Grišatkat sadulas püsima, sammu, traavi ja galoppi 
sõitma. 

Grišatka oli taibukas ja osav. Juba oskas ta hobuse seljast täie hoo peal maha hüpata ja mitte 
kukkuda, kui hobune end tagajalgadele ajab, oskas püsida sadulas, kui hobune hüppas üle aukude 
või kraavide. Kus vaja, tõusis Grišatka jalustes püsti, kus vaja, surus end vastu hobuse kaela. 

«Jakši, jakši,» kiitis bašldir Grišatlkat. 

Seejärel puistas Hlopuša Grišatkale püssirohtu ja andis poolsada kuuli. Kasakas Ferapont Uzlovoi 
seadis Grišatkale märklaua üles ja pani poisi kaks päeva hommikust õhtuni märki laskma kord 
seistes, kord põlvelt, kord lamades. Seejärel hobuse seljast ratsutamise pealt, nagu oli lasknud 
Jemeljan Ivanovitš ise. Grišatka laskis püssi väsimuseni, ta nägu oli suitsust ja püssirohust must, õlg 
valutas püssi tagasilöögist, kuid tema silmades sädeles rõõm. Nüüd ei tabanud Grišatka kuulid enam 
juhuslikult märklaua südamikku, vaid otsekui tellimise peale. 

«Osav poiss,» kiitis kasakas Ferapont Uzlovoi Grišatkat. 

Päris Avzanist lahkumise eelkäskis Hlopuša kontrollida suurtükkide korrasolekut. Ka Grišatkal 
lubati mortiirist tulistada. Grišatka lähendas süüte kahuritorule. Mortiir kärgatas kogu oma 
relvajõuga - kuula, rahvas, jookse kokku, imetle uut suurtükiväelast! 

Saabuski lahkumistund. 

Paljud töölised tahtsid Hjopuša salgaga kaasa minna, kuid ta valis välja ainult viiskümmend meest. 

«Ei saa,» vastas ta ülejäänutele. «Isakesel inimesi jätkub. Suurtükke, kuule ja püsse on tal vähe. 
Teie töötage siin. Selles on teie peamine jõud. Teie ja meie,» lisas Hlopuša. «Jõud jõule lisaks on 
kahekordne jõud!» 

«Töötame, isake, töötame!» hüüdsid töölised. 


Hlopuša jättis tehasesse vanemaks onu Mitjai. «Hüvasti siis!» 
«Jumalaga, jumalaga, Afanassi Timofejevitš!» 


Lehvivad patsid 


Grišatka ei sõitnud nüüd enam saanis, vaid ratsa nagu kasakas kunagi. Ta kannustas oma kimlit, 
oma uljast ratsut, lendas stepis tuulehoona. Hlopuša vaatas ja imetles Grišatkat. 
Baškiiri külas Irgizlas tegi Hlopuša uuesti ööpäevase peatuse. 

«Kus su Galia siis on? Me talle veel näitame.» 

«Onu Afanassi .. .» anus Grišatka. 

«Hea küll, pojake.» 

«Satka, Šatka,» hüüdis Galia poissi nähes. Hüüdis ja punastas. 

Jälle söödi lambaliharooga, istuti kaua jurtas, aeti juttu. 

Seekord ei pugenud Galia kardina taha peitu. Ta kadus aeg-ajalt kusagile, tuli jälle tagasi, kandis 
suurte kandikutaoliste vaagnatega toitu ette. GrišŠatkale tõstis nii vägeva tüki rasvast liha, et isegi onu 
Mitjai poleks sellest jagu saanud. 

Järgmisel päeval istusid Grišatka ja Galia hobuste selga ning sõitsid steppi. Grišatka oleks tahtnud 
kiidelda tüdruku ees laskmise ja suurtükiga, kuid hoidis end tagasi. 

Nad ratsutasid kõrvuti. Ümberringi oli vaikne. Hobused astusid sammu, pead langetatud. Grišatkal 
oli hea olla, ta meel oli rõõmus. Ta hakkas Galiale jutustama Hlopušast, isakesest tsaarist, 
Totskojest, sinikaugusest ja vabadusest. 

Tüdruk kuulas, otsekui saaks aru. Aga võib-olla saigi? Nad olid õhtuni ära. Kus nad ratsutasid, seda 
Grišatka ei mäletanud. Poiss ei märganudki teed. Nägi ainult hobuselakku. Ainult jaluseid ja valjaid. 
Ning patse, lehvivaid patse. .. 

Õhtul võttis Galia Grišatka mütsi ja õmbles sellele uue põhja. Tõsi küll, mitte sametist ega 
atlassist, vaid lihtsast rohelisest kalevist Grišatka vaatas - mis ilus mütsipõhi! 

Veel parem kui vana. Grišatka võis vanduda, et parem! 

Hommikul jätkas Hlopuša-Sokolovi voor edasiliikumist. 

Galia seisis nukrana tee ääres ja lehvitas kaua-kaua. 
«Hüvasti, Galia!» hüüdis Grišatka. 
«Satka, Satka!» kandis tuul vastuseks sosjna. «Sa -at — kraa!» 


V peatükk. VABA LIND 


Kindral Kar 


Väikest kasvu. Peente jalgadega. Peente kätega. Suure peaga. Silmad nagu jänesel - vahivad teine 
teisele poole. Juuksed vasehelgiga, turris. Põsel tüügas, lõual teine. See on Kar. Kindral Kar. 

Kar sõidab mööda täistuisanud Orenburgi steppi. Ruttab appi sissepiiratud Orenburgile, oma 
sõbrale kindral Reinsdorpile. . 

Vägi puruks lüüa ja Pugatšov kinni võtta - selline käsk on antud kindral Karile. 

Pakane. Tuul. Kar istub lahtises saanis. Käed on tal daamimuhvi topitud. Ta kössitab külma ja 
tuule pärast. Sõdurid on rännaklrolonnis laiali valgunud. Ka neile teeb pakane liiga. «Oleks meil 
poolkasukad ja viltsaapadki. Mille nimel me vaeva näeme?» 

Kar sõidab ja mõtiskleb: «Kurjategijad jooksevad laiali ainuüksi mind nähes. Mul on regulaarvägi. 
Püssid ja suurtükid. Vahvad grenaderid. Võtan Pugatšovi kinni, saan aukõrgendust ja autasu.» 

Äkki hakkas silmapiiril lumi kerge pilvekesena kerkima. Ees, kõrval, taga. Lumest tulid nähtavale 
ratsanikud. Stepp oli kisa ja kära täis. 

Kar hüppas saanist välja. 


«Lahinguks valmis olla! Rivistuda! Suurtükid ette!» Sõdurid rivistusid. Püssid seati laskevalmis. 
Suurtükid veeretati ette. 
Pugatšovi ratsamehed jõuavad üha lähemale ja lähemale. Oh milline lugematu hulk! 
«Vennad, lõpp on lähedal!» kostis kindrali vägedest. 
«Vait! Emakese tsaarinna eest! Suurtükkidest tuld!» karjub raevunud Kar. 

Suurtükid kärgatasid. Ründajate poole lendasid kuulid ja õelad kartetšid. Suurtükiväelased on 
tublid, sõdurite silm täpne. Kuid pugatšovlased ei löönud vankuma. Hukkunute asemele astusid 
otsekohe uued, nagu poleks langenuid olnudki. 
«Surm neid ei võta!» 
«Neid on tuhandeid!» käis kõnekõmin sõdurite hulgast läbi. 
«Anna pihta, tulista! Anna pihta, tulista!» ei vannu Kar alla. 

Annab käsklusi, aga ise aina piilub oma saani poole. 

Hobused on väledad, saan kerge. Ohu korral päästavad nad kindrali. 

Pugatšovllased tulid veel lähemale. Nüüd ei paista üksnes ratsanikud, vaid ka jalamehed. Tulevad, 
tulevad, tulevad. Ei suudeta peatada ülestõusnute väge. 

«Tagasi, tagasi! Taganege, vennad!» käis kahin sõdurite ridadest läbi. «Andke alla valitsejale, 
tsaar Peeter III-le.» 

Kari vägi lõi vankuma. Sõdurid pudenesid laiali. Kes sattus vangi, kes plagas lähedase metsatuka 
poole. 
Kar hüppas oma kindralisaani. Ilma jääb ta kõikidest aukõrgendustest ja autasudest! 

Kindral sõitis versta kolm eemale. Peatus, tõmbas hinge. Äkki ilmus jumal teab kust välja vares. 
Ta lehvitas tiibu kindraoli saani kõrval ja karjus: 

«Kar-r!» 

«Issand aita!» lõi kindral ehmunult risti ette ja äigas hobusele uuesti piitsaga, pealegi nii ägedalt, 
et daamimuhv kukkus saanist välja. 


«Kuulen, teie hiilgus!» 


Kindral Reinsdorp ootas kindral Kari, kuid kindral Kar ei tulnud appi. 

Kindral Reinsdorp ootas Hlopuša tagasitulekut, kuid Hlopuša ei tulnud. 
Kuberner mõistis, et vang oll teda alt vedanud. «Russisches Sohwein,» sõimas ta. 
Reinsdorp hakkas mõtlema, kuidas siiski saaks Pugatšovile lõpu peale teha. 

«Vaat mis! Kutsuma vana Kobilin minu juurde.» 

Kobõlin ilmus. 

«Kuulen, teie' hiilgus!» 
«Tahad saada sada hõberubla ja medali tsaarinnalt?» 
«Tahan, teie hiilgus.» 

«Väga hea, sea end minekuks valmis.» 

«Kuhu, teie hiilgus?» 

«Laagrisse, kurjategija juurde.» 

Vanamees mõistis, milleks, ja ta silme ees läks uduseks. «Ma. olen ju vana!» anus Kobõlin. 
«Pole midagi. See on isegi parem.» 

«Ma ei suuda ju talle pistoda ribide vahele torgata.» 

«Pole vaja, ,pole vaja pistoda. Sa anna talle - mürk.» 

«Mürki?! Aga mu vanad käed värisevad.» 

«Mis?!» lõugas kindral. «Käed värisevad? Piitsa tahad. O, Donnerwetter 1, peksa talle.» 
Vana Kobõlin taipas, et valikut ei ole. 

«Kuulen, teie hiilgus!» 


Austus ja tervitus 


See oli rõõmus päev Pugatšovile. Kui palju õnnestumisi! Kar löödi puruks ja Hlopuša tuli tagasi. 
Tõi püssirohtu, kuule, suurtükke. Tervelt kolm mortiiri. Ja tervituse töölisteit. Sõprusliidu Uraaliga. 
Ja Grišatka tuli tagasi. Kangelane! Mine tea, kas ilma temata olekski mortiire saanud! 

«Noh, Sakolov-Jahikull, head meelt tegid! Täitsid riikliku ülesande nagu kord ja kohus. Sokolov- 
Kullipojake, = rõõmu valmistasid!» 

Pugatšov ülendas Hlopuša polkovnikuks. 

«Aga millist autasu sina soovid?» pöördus ta Grišatka poole. 

Grišatka jäi mõtlema. 

«Mina, isake, tahaksin Totskojesse.» 

Grišatka sõidabki Totskojesse, mõõk vööl, müts peas, tõeline püstol vöö vahel. 
Lumi särab ja sädelebpäikese käes. Eredas valguses 

I Tuhat ja tuline! (Saksa k.) 

suleb Grišatka silmad. Nagu muinasjutus kerkib, ta ette Totskoje. 

Inimesi jookseb murdu kokku. Rahvas tervitab Grišatkat. Hüütakse tema auks ja tervitamiseks: 
«Hurraa! Hurraa! Sokolovi Grišatka sõitis siia.» 

«Ta on isakese tsaari juures tähtis ülemus.» 

«Nüüd Hlõstovile alles näidaitakse.» 

Grišatkal on mõnus selliseid mõtteid mõlgutada. Ta selja taga on kirstuke, selles rätt emale, sarafan 
õde Annuškale, saapad vanaisa Ti:mofei Vassiltjevttšile, kitsenahast, täiesti uued, varem pole neid 
keegi kandnud. 

Grišatkast paremal sõidab kasakas Ferapont Uzlovoi, vasakul - baškiir Hakim. Nad on Grišatkaga 
kaasa saadetud. 

Kasakahobused ka:ppavad uljalt. Verst kaob versta järel, verst kaob versta järel; armas Totskoje 
tuleb üha lähemale. 

Juba ta paistabki. Jumalakoda künka otsas. Külakalmistu. Kaupmees Nedossekini kivimaja. 
Täägijunkur Hlõstovi kivimaja. Veski. Juba paistabki kinnikülmunud jõgi, Neznaika jõeke. Sarik 
jaakseb. Seiske, ratsud, peatuge! Arge kiirustage. Oleme kohal. 

Grišatka süda peksleb rõõmust. Tervita, rahvas, roni oma hüttidest välja! 
Aga mis see siis on? Tulijate tee tökestas salk talupoegi. 

Kirveste, hangude, vikatitega. 

«Seiske paigal! Kes te olete?» 

«Me oleme siinsed, siinsed, Totskojest!» karjus Grišatka kõigest kõrist. 

Poiss vaatas - talupojad olid tundmatud. Nad piirasid saabunud igast küljest sisse. Ette astus 
kongninaline kõrvikmütsis mehemürakas. 

«Olete siinsed või mitte, aga hobustelt ronige maha!» 

Ferapont ja Hakim haarasid mõõgad. Grišatka tõmbas nobedasti välja püstoli. Aga mis sa siin 
enam teed? Ühe hetkega kargasid talupajad ratsanike kallale. Tirisid nad hobustelt maha, väänasid 
käed selja taha, sidusid kinni. 

«Vii nad komanäöri juurde!» hüüab kõrvikmütsis kongnina. 
Talupojad viisidki. 
Vaat kus oli kohtumine! Kus oli austus ja tervitused! 

«Ah sina !» - «Oh sina !» 


Talupojad vedasid vangid Hlõstovi kivimajja komandöri ette. 
Grišatka vaatab - tema ees seisab Vavila. 
Vavila vaatab - Grišatka. 
«Ah sina!» 
«Oh sina!» 
Talupojad seisavad kui postid ja vahivad Vjazovit. 
Kongninaline kratsib kõrvatagust. Nad mõistavad, et on eksinud. Paistab, et tõesti võtsid valed 
mehed kinni. 

Vavila rääkis Grišatkale .kogu 100. Ta on juba kaks nädalat siin, Totskojes. Reinsdorp saatis 
puulõhkuja Totsklojest toiduaineid tooma. Vjazov sõitiski, aga tagasi ei läinud. 

Jälle, nagu kevadel, tõstsid Totskoje talupojad mässu. Nad valisid Vavila oma komandöriks. 
Totskoje omadega ühinesid ümbruskonna talupojad. Moodustati terve salk. Kõigile kuulutati 
vabadus. Hakati härraste maad jagama. Nüüd aga kavatsevad nad minna Bjordõsse Pugatšovi juurde. 

«Kord on meil range,» selgitas Vavila. «Valve on väljas. Ärge pange pahaks, et nii juhtus,» 
pöördus ta Hakimi ja Uzlovoi poole. 

«Aga mis sai Hlõstovist?» küsis Grišatka. 

«Üles poosime, oksa tõmbasime. Kas sa oma ema juba nägid? Hei, kutsuge Sokolova siia!» hüüdis 
Vavila. Grišatka ema jooksis kohale, hakkas poega nähes nutma. «Südameke, kallike, lapsuke!» 
Nutab ega usu oma silmi. 

«Tema, tema. Tema ise, tädi Lukerja,» naeratab Vjazov. Tulisi jalu tuli õeke Annuška. Tema järel 
vanaisa Timofei Vassiljevitš. Nende järel naabrid ja muu külarahvas. Hlõstovi maja sai rahvast 
puupüsti täis. 

«Grišatka, Grišatka! Või sina! Juuksed pügatud nagu kasakal, püstol, mõõk, ja vaata - 
merluškanahast müts!» 

Grišatkal tuli kõigile hilisõhtuni jutustada Bjordõst, Orenburgist ja Pugatšovist. 

Poiss viibis Totskojes kolm päeva. Käis isa haual. Nuttis valu südamelt. Nägi oma vanu sõpru ja 
kaaslasi. Näitas oma osavust laskmises. Kiitles Avzjani looga. 
Jõudis kätte aeg, mil tal tuli isakese tsaari juurde tagasi pöörduda. 

«Tead mis,» ütles Vavila. «Sõidame kõik koos.» 

Vavila vägi tuli kokku. Kes hobusel, kes ratsa, kes reel. GrišŠatka jäi neid silmitsema. Kae! Vanaisa 
Timofei ka teiste hulgas. Grišatka toodud kitsenahast saapad jalas. 

«Kuhu sina siis lähed, vanaisa?!» 

«Ole vait,» keelas vanake. «Tema juurde ikka, amperaatori juurde. Kasakaväkke.» 

«Sa oled ju liiga vana, vanaisa.» 

«Kuulake, mida ütles!» solvus taat ja raputas pead, nii et habe lehvis. «Vana, aga kogemustega. 
Mina sõdisin juba tsaar Peeter 1 ajal, rootslastega. . .» 

Siis jooksis kohale Grišafka ema. 

«Ah sind vana rumalat, ah su rahutut hinge! Kes siis sellise pakasega läheb kitsenahkseis saapais. 
Ära tee rahvale nalja. Istu, taat, kodus.» 

Ka Annuška klammerdus vanaisa vammuse külge. Vanaisa Ti:mofei Vassiljevitš jäi maha. 
Talupoegade vägi sõitis minema. 

«Oh, oh,» muretses vanaisa veel kaua, «kuidas nad seal ilma minuta toime tulevad! Kas jätkub neil 
minuta jõudu?» 


Palverändur 


Grišatkat ootas Bjordos hulganisti uudiseid. 

«Õi, mis siin juhtus, mis siin juhtus!» rääkis talle Nenila. «Sinu sõber püüti kinni.» 
«Milline sõber?» küsis Grišatka. 

«Seesama, kes sind piitsaga peksis, see, kes kuberneri juures veevedajaks on.» 
«Kobõlini-taat? !» 

«Tema ise. Tahtis isakest tsaari ära mürgitada.» 

Ja Nenila jutustas, kuidas Kobõlini-taat oli palverändurina slobodaasse ilmunud. 

«Rääkis aina, et läheb palvetama, läheb Siberist kaugesse Kiievi linna, Kiievi Petšerski 
suurkloostrisse. Lubas aina meie isakese tsaari eest palvetada. Andsin talle veel kuivikuid teele kaasa 
ja küpsetasin tüki lambaliha,» rääkis Nenila. «Aga tema häbitu hing raputas mürki katlasse, milles 
ma valitsejale kalasappi keetsin.» 

«Poodi ta üles?» päris Grišatka. 

«Ei, ei. Valitseja laskis ta minema. Ütles: «Mine aga oma Orenburgi tagasi. Ma ei kanna su peale 
viha, sest oled rumal ja pime inimene. Mine ja mõtle järele. Andis. talle, usust taganejale, veel 
kümme rubla. Veidrik ,on see meie isake. Usaldab inimesi. Tal on tõeline, püha tsaarihing.» 

Grišatka kahetses, et vanamees tema kätte ei sattunud. «Või tahtis isakest tsaari mürgitada! Mina 
oleksin ta võllasse tõmmanud nagu Hlõstovi!» mõistis Grišatka mõttes kohut. 


Portree 


Kord istus Grišatka tsaari kambris, võttis paberilehe ja pliiatsi ning hakkas joonistama Pugatšovi 
portreed. Joonistas hobuse, hübuse selga isa/kese tsaari. Seejärel habeme, kindralilindi, püstolid vöö 
vahele. Pildile kirjutas: «Tsaar Valitseja Peeter Kolmas Fjodorovitš.» 

Pugatšov silmitses portreed ja muigas. 

«Sarnane mis sarnane. Sa oled meister, Grišatka.» Mõtles veidi ja sõnas: «Aga tead, Grišat'ka, ma 
pole üldse tsaar.» 

Grišatka jõllitas Pugatšovile otsa: on see isake aga naljamees. Mida ta küll ei ütle. 

«Ei ole tsaar, ei ole,» kordas Pugatšov. «Olen lihtne kasakas Jemeljan Ivanüvitš Pugagov. Nii on 
lood, Grišatka.» 

Grišatka vahtis juhmi näoga. Ta suu venis kõrvuni nagu konnal. Ta ei teadnud, kuidas valitseja 
sõnadesse suhtuda. 

«Aga need tsaarimärgid?» sirutas Grišatka käe Pugatšovi rinna poole. 
«Märgid?» Pugatšov puhkes naerma. «Need on ju Preisi sõjast. Need «tsaarimärgid» tegi kartetšikild 
mu rinnale.» 

Grišatka tundis, nagu oleks maa ta jalge all vajunud. 

Pea hakkas ringi käima. Ta oli mõelnud, et Pugatšov on tõeline ts:älar. Aga selgus, et hoopis 
kasakas ja pealegi veel lihtne. Grišatka oli pisarateni solvunud. Poiss silmitses oma mütsi, vaatas 
vilte. Tuleb välja, et tal polegi ei tsaarimütsi ega tsaariviite. 

Sel päeval kõndis poiss mööda Bjordõt nagu vette kastetu. Õhtul rääkis ta saladuse katte all 
Pugatšovi sõnadest Hlopušale. 

«Suur uudis küll!» hakkas Hlopuša naerma. «Teadagi pole ta tsaar. Teadagi, et on Jemeljan 
Ivanovitš Pugatšov. Kas hakkaks tõeline tsaar võitlema selle eest, et rahvas saaks maa ja vabaduse. 
Oh sind küll, Grišatka!» 

Grišatka kohmetus. 


«Meie isake tsaar ongi sellepärast suur,» jätkas Hlopuša, «et on ise rahva hulgast ja on rahva 
esimene kaitsja.» 
«Aga, onu Afanassi, ta ei olegi ju siis tsaar!» 
«Kuidas ta tsaar ei ole,» vaidles Hlopuša vastu. «Kes ütles, et ta pole tsaar? Tema ongi tõeline 
tsaar.» 
Grišatka peas läks nüüd kõik täiesti segi. Hlopuša keeras kõik pea peale. 
«Ta on tsaar, tõeline tsaar,» kordas Hlopuša. «Ainult mitte aadli hulgast. Ta on talupoegade tsaar. 
Rahva poolt tsaariks kroonitud. Ta on rahvajuht, Grišatka. Aga see on kõrgem kui tsaar. Said aru?» 
«Sain,» sõnas Grišatka. Aga ise mõtles: «Kõrgem veel kui tsaar, näe, mis Hlopuša ütles!» 


Kobõlini-taadi viimne sõna 
«Ütled, et laskis su tulema?» 
«Laskis, laskis tulema, teie hiilgus. Just niisama laskiski.» 

Reinsdorp ühmatas. Ta silmitses Kobõlini-taati. Ei, vanamees ei räägi õigust. Kuberner ei suuda 
mõista, kuidas võis juhtuda, et kmjategija Pugatšov laskis tulema inimese, kes oli saadetud teda 
mürgitama. 2 
Reinsdorp jutustas Kobõlini naasmisest oma kindraliprouast abikaasale, teistele kindralitele ja 
ohvitseridele. 

«Jaa,» jäid needki mõttesse: «siin on midagi korrast ära.» 
«Teie hiilgus,» lausus ohvitser Gagarin äkki. «Aga kas pole teie Kobõlin ära ostetud?» 
Kõik pöördusid Gagarini poole. 
«Ma mõtlen nii,» jätkas ohvitser, «et Pugatšov saatis ta siia eesmärgiga teid tappa, teie hiilgus.» 
Reinsdorpi nägä venis pikaks. 
«Mis?!» 
«Küllap andis kurjategija talle ka raha.» 

Hakati vanameest läbi otsima. Kobõlini juurest leiti Pugatšovi kingitud kümme rubla. 

«Oh, oh!» haaras Reinsdorp südame kohalt! 

«Läbi kadalipu ajada, läbi kadalipu. Halastuseta surnuks peksta.» 

Kobõlini-taat võeti kinni, kooriti vööni paljaks. 

Rood sõdureid rivistati üles. Vanake aeti sõdurite hoopide alla. 

Reinsdorp ise käis samas kõrval. 

«Tunnista üles, tunnista üles!» karjus ta. 

«Ma pole süüdi,» kinnitas Kobõlini-taat hoopide all nõrkedes. «Kas ma pole teid ausalt teeninud, 
isake Ivan Andrejevitš, teie hiilgus? Kas ma pole teie teener? Halasta, heida armu, isake!» 
«Vait, vait! Sa pole mu teener. Sa oled varas ja röövel!» 

«Halasta, ära saada hukka!» oigas Kobõlin. 

«Anna talle! Anna talle! Tugevamini!» 

Vanake kaotas valu tõttu teadvuse. 

«Isake. . .» 

Kindral ei halastanud. 

Ja äkki Kobõlini taadis midagi nagu väratas, ta viskus kuberneri poole: 

«Piinaja! Mõrtsukas!...» 

Vanamees võttis viimse jõu kokku, sülitas Reinsdorpile näkku ja langes .samas nagu niidetult. 
Kobõlini-taat oli surnud. 


«Tormijooksule ! Läbimurdele !» 


Käsk tormijooksuks anti ootamatult. 


Õhtul hakkas Bjordõ kohale udu kerkima, valgus laiali, . voolas igasse kanti. Nagu oleks keegi 
tohutu suurest toobrist piima üle stepi valanud. 
«Valmis olla! . Valmis olla!» kandus muldonnist muldonni, tarest taresse. 

Pugatšovi vägi tõusis, läks liikvele. Peatset lahingut ette aimates hirnusid hobused. Paisunad ja 
vilepillid hakkasid mängima. Sotnikud ja komandörid jooksid ringi. 

Pimedust ja udu kasutades veeretasid pugatšovlased mortiirid ja suurtükid otse Orenburgi vallide 
alla. Pugat- 
1 Sotnik - kasakate väeüksuse sotnja (sadakonna) ülem. Toim. 

šov paigutas väed oma kohtadele. Ratsamehed varitsuspaikadesse, jalaväelased küngaste taha ja 
järsakuisse. Suurtükkide ette käskis ta laduda kividest kaitseseinad, kontrollis isiklikult relvade 
korrasolekut. 

Taevas hakkas õhetama, idakaar helendas. Udu hajus, kadus nagu vastu tahtmist lohkudesse. 
«Alustame mortiiridest. Tuld!» käsutas Pugatšov. 

Mortiirid sülitasid esimesed kuulid. Kärgatas kogupauk, teine, kolmas. 

«Andke neile, andke neile! Tublid poisid!» 

«Põruta, ära vahi!» 

«Sihi! Hurraa! See läks otse kindralkuberneri majja.» 

Trummipõrina saatel kõmiseb ja keeb võitlus kindlusevallide kohal. Valvesuurtükk tulistab. 
Orenburg on segaduses ja ärevuses. 

«Ärge lööge araks!» karjuvad ohvitserid. 

«Sõdurid, joondu!» 

«Kanoniirid', relvade juurde!» 

Selleks aijaks oli Pugatšov varitsuspaigast välja toonud esimese salga oma kasakaid ja baškiire. Nad 
paiskusid kindlusemüüri poole. 

«Tormijooksule! Läbimurdele!» hüüab Pugagov. «Vhüiit! Vhüiit!» võtsid sõdurite kuulid ründajaid 
vastu. «Pauhh!» lendas mürsk inimeste keskele. 

«Julgemini, julgemini, lapsed!» julgustab Pugatšov. 

«Kas meil sobib kuulide ees «kummardada?! Kas meil sobib mütse maha võtta?! Tormijooksule! 
Läbimurdele! Nagu jahikullid!» 

Ründajad jooksid vallini, viskusid nõlvale pikali. Tõmbasid hinge. Andsid kaitsjate pihta 
kogupaugu. Tõusid täies pikkuses püsti ja liikusid hüüete saatel edasi. 

Pugatšov tormas rünnakule, kuid liiga väheste jõududega. 

Orenburgi ohvitserid taipasid seda, avasid linnaväravad. Salk sõdureid hakkas Pugatšovi tagalasse 
tungima. Abi nähes avati ülevalt selline tuli, et vall vappus. 

Pugatšovile sai selgeks, et võitu pole loota. 

«Tagasi, taganege, lapsed!» 

Pugatšovlased tõmbusid tagasi. Taganesid ohutusse paika Jaiki taha. 

I Kanoniir - reamees suurtükiväes. Toim. 

Nenila lõi käsi kokku 


Kogu öö vaevles Grišatka hirmsates unenägudes.. 

Äkki ilmus kindral Reinsdorp, piip käes, ja koputas jälle Grišatkale lagirpähe. Siis tuli tädi 
Stepanida. Ta hüüdis jälle: «Vanja, Vanjake!» Kallistas Grišatkat ja surus teda enda vastu. Siis 
kerkis ootamatult esile ohvitser Gagarin, Grišatka isa tapja. 

Gagarin pole üksi, vaid koos sõduritega. Sõdurid tõstavad püssid palgesse ja sihivad Grišatkat. 


«Tuld!» 'käsutab ohvitser. 
Grišatka karjatas, hakkas unes visklema. Nenila astus tema juurde. 
«Lapsuke, lapsuke, ega sul äkki palavikku pole? Keera end küljeli, lapsuke.» 

Poiss rahunes, kuid varsti algas kõik uuesti. Jälle Reinsdorp, jälle Stepanida, jälle Gagarin. Ja äkki - 
— Pugatšov. 
«Kes teeb Grišatkale liiga?» 
Kaovad Reinsdorp ja Gagarin. Jääb ainult Stepanida. 
Poiss vaatab, kuid see pole üldse Stepanida, vaid Grišatka ema. 
«Meie tsaar, kaitsja!» viskub naine Pugatšovi poole. 
«Ta ei ole tsaar, ei ole,» hüüab Grišatka, «vaid lihtne kasakas Jemeljan Ivanovitš Pugatšov!» 
Grišatka ema nägu muutub karmiks, ta vaatab poega etteheitva pilguga: 
«Ta on tsaar, on, Grišatka!» 
Ja äkki kostab Hlopuša hääl. 
«Ta on rahva tsaar! Juht ja kaitsja!» 
Ja uuesti :kuuleb Grišaika ema häält: 
«Juht ja kaitsja!» 
Grišatka ärkas. Nenila seisis ta voodi ees. 
«Lapsurke, keetsin sulle putru.» 
Grišatka kargas jalule. 
«Tädi Nenila, aga kus. . . kus on meie isake tsaar?» 
«Ära sõitis, Grišatka, läks kasakatega Orenburgi vallutama.» 
Sel hetkel tuli Nenila juurde kööki Grišatkale kõige esimesest kohtumisest tuttav kõrvarõngaga 
kasakas. 

«Just 'praegu tulen Orenburgi alt. Kus oli alles madin! Kus oli madin! Isake tsaar juhtis isiklikult 

baškiire ja kasakaid pealetungi!. Inimesi on meil palju, aga relvi 

vähe. Tsaar on ettevaatamatu. Ronib kõige palavamasse taplusse. Sina, Nenila, vaata poisi järele, 
imperaator käskis.» 
«Oh-oh!» ohkis Nenila. «Küll ma vaatan. Kuidas aga nemad kullakesed seal toime tulevad?» 
Nenila hakkas kasakale süüa andma. Sel ajal viskas Grišatka salamahti poolkasuka õlule, krahmas 
padja alt püstoli, pistis vöö vahele ja ,oli ainsa hetkega täpaval. Ta jooksis hobuse juurde, millega 
kasakas oli Orenburgist tulnud. Jalg jalusesse, hobusele selga, kandadega vastu külgi - kihuta! 
Uljas ratsanik tormas galopiga minema. Kasakas ja Nenila jooksid välja. 
«Pea kinni!» karjus kasakas. 
«Oh sind lapsukest!» lõi Nenila käsi kokku. 


«Piisake rahva verest» 


Päevaveerul alustas Pugatšov uut. rünnakut Orenburgile. Seekord ratsaväega. 
«Minu järel, lapsed!» 
Kasakahobused läksid maruhoona rünnakule, kihutasid ühe hetkega üle lageda välja: 
Ongi kraav ja kindlusevall. 
«Tormijooksule! Läbimurdele!» karjub Pugatšov. 
Jälle paiskus neile vastu kartetširahe, jälle paukusid lakkamatult püssid. 
Kuul tabas Pugatšovi vasakut. varrukat, kasukatükk lendas eemale nagu linnusulg. Kuul tabas 
paremat varrukat, naksas küünarnukist veidi kõrgemalt. 
«Arge kartke!» hüüdis Pugatšov. «Meie võitlus on õiglane. Surm pole hirmus. Hobustelt maha! 
Vallile ronida!» 


Kuid kasakad ei jõudnud Pugatšovi käsku täita. Vallilt hüppasid neile kaela sõdurid. Nad tungisid 
ratsanike ridadesse, algas käsitsivõitlus. 

Kasakad lasksid piigid ja mõõgad käiku. Pugatšov raius vastase sõdureid tükkideks. Argu pistku 
pead ette, hoidku oma nahk! Pugatšovil oli puudane löök, vahe mõõk. Tõstis ja lõi, tõstis ja lõi! 
Valitseja ei mõistnud nalja. 

«Jemelka! See on Jemelka!» karjuvad sõdurid ja nagu mingi imevägi kisuks neid vapra ratsaniku 
poole. 

«Arutud! Hullud!» karjub Pugatšov. «Kas te niiviisi võtate omasid vastu?!» Ja uuesti jagas 
vägilane mõõga" . 

hoope. ) 

Heitleb Jemeljan Ivanovitš, nägu on pingul, silmad liiguvad nagu pendlid, vaatavad kord siia, 
kord sinna. Sassis habemes ripub jääpurikas. 

Pugatšov lõi pilgu vasakule - tema kõrval ratsutas Grišatka. 
«Ära siit!» möirgas Pugatšov. «Kust sa, hull, siia said? 
Hei, kasakad, viige ta ohutusse kohta!» 

Grišatka kavatses Pugatšovist eemale sõita, kuid märkas äkki, et kindlusevalli tagant ilmus 

nähtavale sõduri habemik nägu. Sõdur sihtis Pugatšovile otse rinda. 

«Hoia end, valitseja!» 

Ent Pugatšov kas ei kuulnud Grišatka hüüet või ei mõistnud selle tähendust. Nagu ta ühel kohal 
seisis, nii sinna ka jäi. 

Habernik sõdur tõmbas vasaku silma kissi. Üks hetk ja ta vajutab päästikule. 

Ja järsku lõi Grišatka hobust kõigest jõust. Rebis ratsmetest, nii et hobusel moka d veres. Hobune 
ajas end ta gujalgadele, tegi siis hüppe ettepoole ja varjas Grišatkaga ning iseendaga Pugatšovi. 

Vihises kuul. Tabas poissi. Grišatkal vajusid ratsmed käest. Ta langes alla, nagu oleks keegi teda 
maa poole tõmmanud. Vankus ja pra.ntsatas lumele. 

«Grišatka!» karjatas Pugatšov ja hüppas hobuse seljast. «Grišatka, Grišatka!» 

Mitu kasakat ümbritses otsemaid Grišatkat ja Pugatšovi. «Lapsuke,» raputab Pugatšov Grišatkat. 
«Lapsuke!» 

Poiss vaatab Pugatšovi poolsuletud silmil, vaatab, kuid ei näe ega kuule midagi. Grišatka ei hinga 
enam. Kullipoja lühike elu on lõppenud. 

Pugatšov nöwis Grišatka poolkasuka lahti, rebis lõhki verd täisvalgunud särgi. Kuul oli rinna 
läbistanud otse südamekohalt. 

Äkki krabises miski Pugatšovi käe all. Ta tõmbas poisi põuest välja paberi. Keeras lahti ja nägi 
sellel portreed, mis Grišatka oli temast joonistanud. Ratsu. Pugatšov. Kindralilint. Püstolid voö 
vahel. Pildile oli kirjutatud: «Tsaar Valitseja Peeter Kolmas Fjodorovitš.» Kuid see oli maha 
tõmmatud. Ja vana asemele oli kirjutatud uus, üle 

terve lehe: «Pugatšav, Jemeljan Ivanovitš - rahva juht ja kaitsja.» 

«Lapsuke! Kullipoeg!» puhkes Pugatšüv nutma. «Piisake rahva verest. Veretilgake.» Pisar, suur 
kui hernetera, veeres Pugatšovi habetunud põselt alla ja külmus pakases jääks, jäi hõbedase, ahastava 
piisana rippuma. 


Väli, avar väli. 


Väli, avar vali. Külmunud maasse kaevatud haud. Selle äärel väike puusärk, milles lamab 
Grišatka. Ümberringi seisab vaikiv rahvahulk. 


«Anna rahu, issand, sinu ette ilmunud jumala orja, nooruk Grigori Sokolovi hingele ja jäägu 
temast igavene mälestus!» venitab vaimulik Ivan leinapalvet. 

Nagu ikka, kannab ta kasuka peal papikuube. Kuid seekord ei ole ta näol ranget kulliilmet. Papp 
Ivani näkku oleks nagu kortse juurde tulnud. Ta peab leinateenistust, kuid ise tõmbab aeg-ajalt 
ninaga. Pea vajub longu, pisarad tikuvad silmi. 

Ka hääl on tal seekord vaikne ja huuled peaaegu nagu ei liigugi, nagu ei lausukski tema ise neid 
sõnu, vaid need voolaksid iseenesest, nagu kannaks tuul neid kaugeteit avarustelt. 

Papp Ivan annab käsu. Kõik langevad aeglaselt põlvili ja vaikseks jäänud steppi vapustab 
vaimuliku järel kolm korda lauldud: 

«Igavene mä-ä-älestus.» 

Neli kasakat tõstavad kirstu ja lasevad hauda. Pugatšovi käsu peale kõlab suurtükkidest lahkumis 
saluut. 

Taas on vaikne, kuid äkki. .. 

«Grišake, kullake!» rebis vaikuse katki Nenila ahastav hüüd. 

«Lapsuke, kullipoeg!» tungis oigena Hlopuša rinnast. Selle järel sadade inimeste nuuksuv hala. 
«Läks ära, läks ära! Ära lendas! Kinni valusid su kullisilmad.» , 

«Lapsed, läpsed,» kostis üle halamise Pugatšovi värisev bassihääl. Ta tungis inimeste vahelt läbi 
päris haua äärde, astus mf".llakünkale: «See pole tõsi. Ta elab, elab meie 

Jahikullike! Jahikullide päralt on vaba taevas. Nende päralt on avarus ja igavik.» Pugatšov tõstis 
käed, sirutas need üles sinitaeva poole. «Ta on siin, meie kullipojake!» 

Tahtmatult tõstsid kõik pilgud taeva poole. Ja kuigi taevas ei olnud midagi, kujutasid kõik 
äkkiendale ette vaba lindu. Ta keerles, lehvitas tiibu, laskis kuuldavale kutsehüüdeid. Kord tõusis ta 
taevasse, sealsamas sööstis alla ja kutsus inimesi kaasa... 

Pugatšovi hääl kaikus üha tugevamini, helises vaskselt kui häirekell. 

«Jahikullidele igavene kuulsus! Igavene elu Jahikullidele! Vene rahvas ei unusta julgeid. 
Järeltulevad põlved ei unusta teid!» 

Inimesed vaikisid. Hlopuša pühkis varrukaga pisaraid. 


Lood Suvorovist ja vene sõduritest 


Juba lapsepõlves unistas Suvorov, et temast saab sõjaväelane, kuid ta oli nõrk ja haiglane poiss. 
«Mis sõjamees sinust saab!» naeris teda isa. «Sa ei jaksa püssigi tõsta.» Isa sõnad tegid Suvorovi 
nukraks. Ta otsustas hakata end karastama. 

Oli nii, et saabusid talvekülmad ja kõik riietusid kasukaisse või ei läinud üldse kodunt välja, aga 
väike Suvorov tõmbas kerge kuue selga ja oli terve päeva õues. Saabus kevad. Vaevalt jõudsid jõed 
jääkattest vabaneda; mitte kellelgi ei tulnud veel mõttessegi suplema minna, aga Suvorov kargas 
juba jäisesse vette. Ta ei kartnud enam ei palavust ega pakast. Poiss käis palju jalgsi, õppis hästi 
ratsutama. Suvorov sai oma tahtmise. Ta karastus ja astus varsti sõjaväeteenistusse. 

Suvorov elas seitsmekümne aastaseks. Üle viiekümne neist saatis ta mööda sõjaväes. Alustas 
teenistust lihtsõdurina, lõpetas feldmarssali ja generalissimusena. 

Kolmekümne viies suures lahingus juhtis Suvorov vägesid ja tuli alati võitjaks. 

Suure vene väejuhi Aleksandr Vassiljevitš Suvorovi kuulsatest võitudest ja vene sõdurite 

kangelaslikkusest pajatavadki järgnevad lood. 


I peatükk KÕIKJAL TUNTUD 


Kiri 

Vastuolude pärast imperaatoriga eemaldati. Suvorov armeest. Feldmarssal elas Kontšanskoje 
külas. Mängis poisikestega kossi, aitas kellamehel kirikus kella lüüa. Kirikupühadel laulis ta kooris. 
Siis alustas Vene armee uut sõjaretke. Kuid teist Suvorovit Venemaal ei olnud. Meenuski jälle 
Kontšanskoje. 

Suvorovi juurde sõitis troikas noor ohvitser, kes tõi feldmarssalile viie pitseriga kirja valitsejalt 
imperaator Paul I-lt endalt. 
Suvorov beitis pilgu kirjale ja luges: 
«Krahv Aleksandr Suvorovile isiklikult üle anda.» Feldmarssal keerutas kirja käes ja andis 
ohvitserile tagasi. 
«See pole mulle,» lausus, ta. «Ei ole.» 
«Kuidas nii!» oli kuller jahmunud. «Teile. On kästud teile isiklikult üle anda.» 
«Ei ole mulle. Ei ole,» kordas Suvorov. «Ära viida mu aega, Pean poistega metsa marjule ja seenile 
minema.» 

Läkski. 

Ohvitser silmitses kirja. Kõik oli nagu kord ja kohus, nii «krahv» kui ka «Aleksandr Suvorov». 
«Aleksandr Vassiljevitš!» hüüdis ta. «Teie hiilgus!» 

«Mis on?» peatus Suvorov. 

«Kiri. . .» 

«Ütlesin juba, et see pole mulle,» lausus Suvorov. «Ei ole. Nähtavasti mõnele teisele Suvorovile.» 
Kuller sõitiski tühjalt tagasi. 

Möödus paar päeva ja jälle sõitis noor ohvitser troikal Kontšanskojesse. Uuesti tõi ta valitsejalt viie 
pitseriga kirja. 

Suvorov vaatas ümbrikku ja luges: 

«Venemaa feldmarssalile Aleksandr Suvorovile.» 

«Nüüd on mulle,» lausus Suvorov ja avas kirja. 


Lüüa, aga mitte loendada 


Esmakordselt sattus Suvorov sõtta verinoore ohvitserina. Venemaa sõdis tol ajal Preisimaaga. 
Vene ja Preisi väed seisid laial rindel teineteise vastas. Armeed valmistusid otsustavaks lahinguks, 
aga esialgu õppisid teineteist tundma väikestes kokkupõrgetes. 

Suvorovile anti kasakasotnja ja kästi vastast jälgida. Neljakümne versta kaugusel kohast, kus asus 
korpus, milles teenis Suvorov, oli Preisi linnake Landsberg. Linn oli väike, kuid tähtis. Ta asetses 
suurte teede ristumiskohal. Linna kaitses hästi relvastatud Preisi husaaride salk. 

Suvorov käis oma sotnjaga mitu korda luurel, kappas läbi kogu ümbruskonna, aga nagu kiuste ei 
näinud isegi kaugelt ainustki preislast.. 

Mis sõda see selline on, kui vastast ei näegi! 

Ja siis otsustas noor ohvitser midagi tõhusat ette võtta, proovida õnne ja Landsberg vallutada. 
Suvorov oli noor ja uljas. 

Keset ööd ajas ta oma sotnja jalule, käskis hobused saduldada. 

«Kuhu nüüd?» erutus sotntk. 


«Edasi!» vastas Suvorov lühidalt. 
Enne koitu läbis Suv:orovi sotnja kõik nelikümmend 

versta ja jõudis sügava jõe kaldale just Preisi linna vastas. 
Suvorov vaatas ringi - silda pole. Preislased olid julgeoleku mõttes silla ära põletanud. Nad kartsid 
ootamatut kallaletungi. 
Suvorov seisis kaldal, mõtles ja andis äkki käskluse: «Vette! Minu järel!» ja kargas esimesena jõkke. 
Kasakad jõudsid vastaskaldale otse vaenlase linna müüride alla. 
«Linn on meie! Edasi!» hüüdis Suvorov. 
«Linnas on ju Preisi husaarid,» püüdis sotnik Suvorovit peatada. 
«Jumal appi, kui tore see on!» vastas Suvorov. «Neid me just otsimegi.» 
Sotnik sai, aru, et Suvorovit ei peata enam mitte miski. 
«Aleksandr Vassiljevitš,» ütles ta, «lubage kas või välja uurida, kui palju neid on.» 
«Miks?» oli Suvorov vastu. «Me tulime lööma, aga mitte loendama.» 
Kasakad tungisid linna ja lõid vastase puruks. 


Turtukai 


Suvorovi kuulsus sai alguse Turtukaist. 
Suvorov oli alles hiljuti kindraliks ülendatud ja sõdis feldmarssal Rumjantsev-Zadunaiski juhtimisel 
türklaste vastu. 
Rumjantsev pidas sõda ettevaatlikult. Vene armee tammus ühel kohal, ei võite ega edasiliikumist. 
Suvorov ei mallanud ega tahtnud ühel kohal püsida. 
«Palja vaatamisega kindlusi ei vallutata,» pahandas ta vürst Rumjantsevi arguse üle. 

Luba küsimata astus Suvorov vaenlasega võitlusse. Ta lõi vastase taganema, ajas teda taga ja oli 
juba Türgi kindlusse Turtukaisse tungimas, kui tuli käsk tagasi pöörduda. 

Suvorov mõtles: võit on käeulatuses, ülemjuhataja kaugel, ega täitnud käsku. Läks täägirünnakule: 
«Imevägilased, minu järele!» Vallutaski Turtukai. 
Otsemaid kirjutas Suvorov feldmarssalile ettekande. 
«Au jumalale, au Teile! Turtukai on võetud meile.» 

Rumjantsev sai pahaseks, et noor kindral saavutas türklaste üle võidu, millega tema, feldmarssal, 
polnud hakkama saanud. Ka vihastas Rumjantsevit värsivormis raport. Ta otsustas Suvorovi anda 
kohtu alla sõnakuulmatuse ja käsu täitmata jätmise pärast. 

Need, kes Rumjantsevile lähemal seisid, ütlesid: 

«Feldmarssalil on õigus. Mis armee see on, kui käske ei täideta!» 

Kuid enamik ohvitsere ja sõdureid oli Suvorovi poolt. «Aga käsul ja käsul on vahe,» ütlesid nad. 
«Võidu eest antakse kohtu alla?!» nurisesid teised. «Feldmarssal solvus värsi pärast,» sosistasid 
kolmandad. Kuuldused arveteõiendamisest noore kindraliga jõudsid ka Katariina II-ni. Tema kaitses 
Suvorovi. 

«Võitjate üle kohut ei mõisteta,» kirjutas tsaarinna Rumjantsevile. 

Suvorov tuli vägede juurde tagasi ja mõne päeva pärast saavutas türklaste üle uue võidu. 


Suvorov seisis Kinburnis 

Väikese kasakate ja sõdurite salgaga seisis Suvorov Kinburnis. 

See oli tähtis kindlus. Vasakul on Must meri, kitsas liivaneem selle ees. Paremale jääb Dnepri 
limaan. Suvorovi ülesandeks oli takistada türklasi Dnepri limaanile pääsemast. 


Viiskümmend kuus Türgi laeva lähenesid Kinburni neemele, avasid venelaste pihta tule. 

Türgi laevad lõpetasid tulistamise ja hakkasid oma eliitvägesid rannale saatma. Türklased kartsid 
Topal-pašat', nagu nad Suvorovit kutsusid. Isegi prantsuse ohvitsere olid nad endale appi palunud. 
Suvorov viis oma väikese garnisoni vaenlastele vastu, alustas ebavõrdset lahingut. 

Vene sõdurid võitlevad surmapõlgavalt. Kord siin, kord seal on näha Suvorovit ratsu seljas. 
«Allah! Allah!» karjuvad türklased. 
«Hurraa! Hurraa!» ei vaiki ka venelased. 


1 Topal-paša - lombakas ülemus. Suvorovi! oli tollal jalg haige ja ta lonkas. 

Käib äge lahing, verine käsitsivõitlus. 

Lahingu haripunktis tabas kartetš Suvorovit rinda. Ta kaotas teadvuse, kukkus hobuselt. 
«Topal-paša an langenud! Langenud! Langenud!» kostis türklaste ridadest. 

Türklased said julgust juurde, tormasid uue jõuga lahingusse. 

Kasakad tõstsid vahepeal kindrali üles, pesid haava mereveega. Suvorov toibus. 

«Aitas, issand halasta, aitas!» 

Sõdurid nägid armastatud kamandöri ega taganenud sammugi, ei loovutanud vaenlasele jalatäitki 
maad. Lahinguhoog ei rauge. 

«Hurraa! Allah! Hurraa! Allah!» kõlab üle ranna. Möödus tund ja Suvorov sai uuesti haavata. 
Kasakad tahtsid kindrali vaiksemasse kohta viia. 

«Ei tohi!» hüüdis Suvorov. 

Ta sidus haava särgivarrukaga kinni ja läks uuesti sõdurite juurde. Kuid haavadest oli kindral 
jõuetuks muutunud. Ühtejärge kaatas ta teadvuse. Kasakad asusid ta ümber, toetasid kamandöri 
sadulas. 

Suvorov tõuseb jalustes püsti, vehib mõõgaga, hüüab: «Hurraa!» ja kaotab valu pärast uuesti 
teadvuse. Toibub taas, jälle «Hurraa!» ja vajub jälle kasakate õlgadele. 

Suvorov käskis kasakatel haida hobust künkal, kõrgel kohal, et sõdurid näeksid teda. Kui sõdurid 
kindralit lahingus näevad, siis peavad viimse võimaluseni vastu. 

Kasakad ja grenaderid ei andnud alla. Pidasid vastu abi tulekuni. Saabus ratsavägi, venelased 
andsid tugeva löögi, paiskasid türklased ja prantsuse ohvitserid tagasi Musta mere äärde. Paljud ei 
jõudnudki oma laevadele. Aga need, kes sinna pääsesid, lasksid lendu kuulduse, et Suvorov on 
Kinburnis surma saanud. Kuid Suvorov paranes peagi haavadest ja tuletas end veel palju kordi türk- 
lastele meelde. 


Focsani lahing 


Koos venelastega sõdisid türklaste vastu austerlased. Nende käsi käis halvasti ja Focsani all 
ähvardas neid purukslöömine. 

Austerlased palusid venelastelt abi. Appi tõttas Suvorov. Suvorov jõudis kohale ja jäi peatuma 
austerlaste laagri lähedusse. Austria armee ülemjuhataja Koburgi prints saatis otsekohe Suvorovi 
juurde kulleri palvega, et Vene kindral ilmuks viivitamatult austerlaste juurde sõjanõukogu istungile. 
Aga Suvorov ei võinud silmaotsasiki kannatada sõjanõukogusid, veel vähem siis austerlaste oma. 
Ta teadis, et algavad vaidlused, kõhklused, kahtlused. Aeg aga kaob. 
Ja türklased saavad vahepeal Suvorovi saabumisest teada. 
Koburgi printsi kuller ratsutas Vene laagrisse. «Suvorov palvetab,» teatati kullerile. 
Tunni aja pärast saabus teine kuller. 


«Suvorov sööb õhtust,» vastati talle. 

Möödus veel tund ja tuli uus kuller. 

«Suvorov magab,» seletati austerlastele. «Ei lubanud end äratada.» 

Kuid Suvorov ei maganud hoopiski. Ta uuris vastase positsioone, valmistus lahinguks. 
Keskööl äratati Koburgi prints unest. Saabus kuller Suvorovi juurest, tõi Vene kindralilt kirja. 

«Ründan türklasi,» kirjutas Suvorov. «Lähen vasakult, tule paremalt. Ründa sellega, mis on, mis 
jumal on andnud. Ratsaväega alusta! Raiu, torka, aja taga, lõika ära taganemistee, ära lase käest, 
hurraa! Aga kui ei tule, löön üksi,» hoiatas Suvorov. 

Koburgi prints sattus hirmsasse segadusse. Kuidas siis niiviisi - ilma sõjanõukoguta, arutamata ja 
nii äkki! Kuid polnud midagi parata, tuli alluda. 

Venelased ja austerlased ründasid türklasi ja lõid vastase puruks. 

Pärast võitu leidus mõningaid, kes hakkasid Suvorovile ette heitma, nagu oleks ta austerlastega 
halvasti käitunud. 

«Ei saanud teisiti,» vastas Suvorov. «Ei saanud. Austerlased armastavad lobiseda. Nad oleksid mu 
nõukogus surnuks rääkinud, üle vaielnud. Ja Focsani lahing poleks aset leidnud mitte lahinguväljal, 
vaid Austria staabis.» 

Suurvesiir 


Mitte ükslki teine armee maailmas ei liikunud nii kiiresti kui Suvorovi sõdurid. Vaenlane ei tea 
Suvlorovit veel oodatagi, arvab, et venelased on alles kaugel, aga Suvorov on järsku kohal. Nagu 
välk selgest taevast. Saabus, tegi täägirünnaku. Lõi vastase puruks. 

Nii juhtus ka kuulsas Rämnicu t lahingus. 

Ramnicu oli väike linn. Selle kül:je alla oli kogunenud ilmatu suur, saja tuhande meheline Türgi 
armee. 

Türgi armee ülemjuhataja suurvesiir - Jussuf-paša külitas oma telgis siidpatjadel ja jõi kohvi. 
Suurvesiir oli heas tujus. Äsja oli tema juurest lahkunud Vene laagrist tulnud türgi luuraja. 

Luuraja oli toonud hea uudise: Suvorovi armee on türklaste omast neli korda väiksem. Ta seisab 
Rämnicust kaheksakümne versta kaugusel ega ole veel lahinguks valmis. 

Vesiir külitas patjadel, jõi kohvi ja koostas Suvorovi purustamise plaani. Siis hakkas unistama 
autasudest, millega Türgi valitseja ta võidu eest üle puistab. 

Mõtetega autasudest suurvesiir uinus. Ja äkki koidu ajal kuulis Jussuf-paša läbi magusa une 
metsikuid hüüdeid: 

«Venelased! Venelased! Venelased!» 
Vesiir kargas telgist välja - türklaste laagris valitses paanika. 

Türgi ohvitserid jooksevad ringi. Sõdurid röögivad. Karjed. Lärm. Hobuste hirnumine. Võimatu 
on millestki aru saada. 

«Mis venelased need on?! Kust venelased siia said?» karjub vesiir. 

Aga venelased on juba vasemal ja paremal, löövad eest, tiibadelt ja tagalast. Suruvad kohkunud 
türklastele peale. 

«Hurraa! Hjuaal».kostab igalt poolt. 

«Seiske!» karjub vesiir. «Allahi pojad! Seis!» 
Kuid türklased ei kuula oma ülemjuhatajat. Türgi armeed on vallanud kabuhirm. 
Vesiir võttis siis püha raamatu - koraani - ja hakkas argpükse needma. 


1 Loe: rõmniku: linn Rumeenias. Toim. 
2 Vesiir - kõrgem riigiametnük mõnedes Lähis-Ida maades. Toim. 

Jumala meenutamine ka ei aidanud. 

Siis käskis vesiir tulistada türgi sõdureid oma suurtükkidest. 

Suurtükkidestki polnud abi. 

Sõdurid olid unustanud nii vesiiri kui ka allahi. Jooksid ringi nagu lambakari. Rääkisid: «Amanl 
Aman!» ' Paiskasid üksteist jalust maha, tallasid maaslamajatel. 

«Elajad!» sosistas masendatud vesiir. 

Ta jättis sinnapaika nii koraani kui ka suurtükid, haaras oma samethalati hõlmad pihku ja pistis koos 
teistega punuma enne kui hilja. 

Aleksandr Vassiljevitš armastas hoogsalt tegutseda. 

Ta tungis vaenlasele peale ootamatult nagu välk selgest taevast. 


Izmail 


Türgi kindlust Izmaili peeti vallutamatuks. Kindlus seisis laia Doonau jõe kaldal ja selles üli 
nelikümmend tuhat sõdurit ning kakssada suurtükki. Lisaks sellele ümbritses Izmaili sügav kraav ja 
kõrgt; van. Kindluse vall oli kuus kilomeetrit pikk. 

Vene kindralid ei suutnud Türgi kindlust vallutada. Siis aga levis kuuldus, et Izmaili alla sõidab 
SUVOTOV. 

Tõepoolest, Suvorov saabuski varsti. Saabus ja kutsus koklku sõjanõukogu. 

«Mis me ette võtame?» küsis ta. 

Oli hilissügis. 

«Peab taggsi tõmbuma,» arvasid kindralid. «Koju. Talvekorteritesse.» 

««Talvekorteritesse»!» osatas Suvowv. ««Koju!» Ei,» ütles ta. «Vene sõduri kodutee läheb läbi 
Izmaili. Siitpeale ei üle vene sõduril teist koduteed!» 

Izmaili all algasid ebatavalised päevad. Suvorov käskis samasuguse valli kokku kuhjata nagu 
kindluse ümber ja hakkas sõdureid õpetama. Päeval harjutavad sõdurid täägirünnakule minekut, aga 
öösi, et türklased ei näeks, sunnib Suvorov neid vallile ronima. Sõdurid jooksevad valli juurde, kuid 
Suvorov hüüab: 

«Jätta! Ei sobi joosta nagu lambakari. Uuesti!» 


1 Aman - annan alla, halasta. 

Nii jooksidki sõdurid ikka valli juurde ja tagasi. Hiljem, kui nad hargnema õppisid, hakkas 
Suvorov neile näitama, kuidas vallile ronida. 
«Nüüd juba ronige kõik koos,» ütles ta. «Tulge hulgakesi, lennake vallile ühe hetkega.» 

Mitu päeva harjutas Suvorov sõduritega, siis saatis Türgi kindrali juurde saadikud - tegi ette- 
paneku alla anda. Kuid kindral vastas uhkelt: 

«Enne langeb taevas Doonausse, kui venelased Izmaili vallutavad.» 
Nüüd andis Suvorov korralduse alustada tormijooksu kindlusele. 

Sõdurid tegid kõike seda, mida Suvorov oli neile õpetanud: ületasid kraavi, tõusid kindlusevallile, 
ronisid redelite abil müüridele. 

Türrdased võitlesid vapralt, kuid ei suutnud vene sõduritele vastu panna. Suvorovi väed tungisid 
Izmaili ja võtsid Türgi armee vangi. 

Ainult üks türklane pääses kindlusest terve nahaga. Hirmust värisedes jooksis ta Türgi pealinna ja 
jutustas vene sõdurite uuest kangelasteost ning kindral Suvorovi uuest võidust. 


Miška 

Suvorovil ei olnud hobustega õnne. Ühel rebis vaenlase mürsk pea otsast. Teine sai kaelast 
haavata ja tuli maha lasta. Kolmas hobune oli aga lihtsalt rumal. 

Siis kinkisid Doni kasakad Suvorovile Miška. Feldmarssal silmitses looma: hobune oli kikkis 
kõrvadega, kaapis kabjaga maad. Mitte ratsu, vaid elus tuli. 

Suvorov lähenes talle vasakult, seejärel paremalt. Ja Miškagi keeras pead kord ühele, kord teisele 
poole, nagu vaataks, kas on ka vääriline ratsanik. Suvorovile hakkas Miška meeldima. Miškagi oli 
Suvoroviga nähtavasti rahul. Nad said sõpradeks ja mõistsid teineteist sõnadeta. 

Suvorovil on hea tuju ja Miškal samuti, ta mängleb, kihutab kõigest jõust, Suvorov on mures ning 
nukker ja Miškagi on tõsine, astub sammu, aeglaselt ja ettevaatlikult, et peremehele mitte 
meelehärmi teha. 

Ka lahingus oli Miška uljas. Ei kartnud ta mürske, 

kuule ega kõveraid türgi mõõku. Rämnicu all ründas Suvororv Miškal Jussuf-pašat. Miška seljas 
ratsutas ka Izmaili alla. 

Kuid hobunegi elab sõdurielu. Ühes lahingus sai Miška jalast haavata, hakkas lonkama ega 
sobinud enam sõjaväeteenistuseks. 

Suvorov riidles, karjus tohtrite ja loomaravitsejate peale, nõudis, et nad Miška terveks arstiksid. 
Hobusele tehti vanne, võeti jalast kuul välja, jalg pandi lahasesse. Miski ei aidanud. Miška jäi 
lonkama. 

Suvorov pidi ustavast seltsilisest lahkuma. Feldmarssal jättis hobusega hüvasti, käskis looma saata 
oma mõisasse Kontšanskoje külla. Külavanemale kirjutas, et hobune on «ustava teenistuse eest erru 
lastud ja pensionile lubatud ning käskis Miškat hästi toita, puhastada ja jalutama viia. 

Külavanem pidi iga kuu Suvorovile kirjutama ja teatama, kuidas Miška erus elab. 

Feldmarssal meenutas uljast doni ratsut sageli. Pärast Miškat oli Suvorovil veel palju hobuseid, 

kuid Miškast ei olnud keegi parem. 


Hulljulgus 


Lahingus Focsani all paigutasid türklased oma suurtükiväe nii, et nende selja taha jäi soo. 

Paremat positsiooni ei saanud suurtükkide jaoks enam allagi: vaenlane ei pääse tagant ligi ega 
külgedelt mööda. Türklased olid muretud. 

Kuid Suvorov ei kartnud sood. Suvorovi vägilased läbisid mädasoo ja ründasid türklaste 
suurtükiväge selja tagant nagu välk selgest taevast. Türklaste suurtükid langesid Suvorovi kätte. 

Nii türklased, austerlased kui ka venelased ise pidasid Suvorovi manöövrit riskantseks ja 
hulljulgeks. Hea oli, et sõdurid läksid läbi mädasoo, aga kui äkki poleks pääsenud?! 
«Kui hulljulge, siis hulljulge,» muigas Suvorov. «Hulljulgus pole sõjaväes ülearune.» 

Kuid vähesed teadsid, et enne kui vägesid läbi soo saata, lätitas Suvorov ette kogenud sõdurid, kes 
mädasoo 

risti ja põiki läbi roomasid ning oma seltsimeestele tugeva tee otsisid. Suvorov hoidis sõdureid ja 
tegutses kindla peale. 

Kuu aega hiljem teises lahingus otsustas polkovnik Illovaiski korrata Suvorovi hulljulget manöövrit. 
Olukord oli samasugune: samuti türgi suurtükid ja samuti soo. 

«Suvorovil vedas,» ütles Illovaiski. «Kas mina olen halvem? Ka mul veab.» 


Kuid Illovaiskil ei vedanud.Polkovnik viis sõdurid sohu, ilma et oleks enne teed tundma öppinud. 
Sõdurid jäid sohu kinni. Hakkasid uppuma. Tõusis kisa ja lärm. 

Türklased said asjast aru. Nad keerasid oma suurtükid ringi ja hakkasid vene sõduritele tuld 
andma. Palju sõdureid hukkus. Illovaiski pääses siiski eluga. 

Suvorov vihastas kohutavalt, karjus ja sõimas hääle kähedaks. 
«Tahtsin ju nii teha nagu teie, hulljn1gelt,» õigustas end Illovaiski. 
«Hulljulgelt!» karjus Suvorov. «Hulljulgus on küll, aga kus on oskus?» 
Sõdurite mõttetu kaotamise eest alandas Suvorov polkovniku reameheks ja saatis voorikomandosse. 
«Inimesi talle usaldada ei tohi,» ütles Snvorov. «Hobuste juures on ta ohutum.» 


Tapetud Focsani all 


Rännakul Focsani poole sattus üks Smolenski grenaderipolgu kolonn vaenlase marutule alla. 

Türgi patarei oli metsas peidus ja niitis täpse tulega smolensklasi maha. Kõrval läks teine kolonn. 
Kolonniülem alampolkovnik Kovšov sai aru, et omasid võib päästa ainult kiire rünnakuga vaenlase 
patareile. Ta ratsutas kindral Raiki juurde, kes oli mõlema kolonni ülem. 

«Lubage rünnata vastast,» palus ta. 

Raik oli aga otsustamisvõimetu kindral. Ta istus hobusel ja vaikis. Mõtles: annan loa, aga äkki 
hukkub ka teine kolonn. 

Smolensklased hukkuvad. Abi ei ole. 

Siis jõudis mõlemale kolonnile järele Suvorov. Ta nägi alampolkovnik Kovšovi. 
«Härra, seltsimehed hukkuvad, aga teie seisate! Edasi!» hüüdis Suvorov. 

«Teie hiilgus,» hakkas alampolkovnik end õigustama, «ma täidaksin oma kohust viivitamatult, 
kuid ootan oma kindrali käsku.» 

Suvorov vaatas kindralit, too aga istus endiselt hobusel ja vaikis. 
«Millise kindrali?!» hüüatas Suvorov. «Raiki? Kas te siis ei näe, et ta on tapetud!» 

Kovšov ei saanud algul Suvorovi pilkest aru. Kuidas nii, mõtles ta, mismoodi ta tapetud on? 
Kindral Raik on ju elus ja terve ning istub siinsamas hobuse seljas! 
«Tapetud! Tapetud!» kordas Suvorov. «Minge!» 
Kovšov sööstis oma kolonni juurde, suundus sellega metsa, hävitas türklaste patarei ja pääsltis 
seltsimehed. 

Suvorovi sõnadest solvus Raik kohutavalt. Juba samal päeval andis ta raporti, milles palus end 
Suvorovi armeest välja arvata. 
Suvorov rahuldas Raiki palve. 
«Mulle pole selliseid kindraleid vaja,» ütles ta. «Kui väeülemal pole otsustusvõimet, siis pole tast ka 
kasu.» 
Kui Suvorovilt hiljem küsiti: 
«Aga kus on kindral Raik?» 
Siis vastas ta alati: 
«Tapetud. Tapetud Focsani all.» 


Kus seda nähtud on... 


Kus seda nähtud on, et ratsavägi kaevikuid ründaks! Rämnicule lähenemisel tekkis puhkepeatusel 
sõdurite hulgas vaidlus. 

«Meiesuguseid hukkub sõjas siiski palju,» arvas ümara näoga rõugearmiline sõdur. 

«Sõjas juba ilma surmata läbi ei saa.» 

«Nii see on,» nõustus sõdur, «aga ikkagi, kui mõelda. . 


«Mis siin veel,mõelda on?» 
«Aga näiteks: vaenlane istub kaevikuis, kuni temani jooksed, paneb palju inimesi pikali. Aga kui 
läheks ratsa - üks-kaks, ja oledki kohal.» 

Sõdurid naeravad. Kus seda nähtud on, et ratsavägi kaevikuid ründaks! 

«Tahad sa Suvorovist endast targem olla?» ütlvad nad. 

«Miks siis kohe targem? Niisama tuli keelele,» oli sõduril piinlik. 

Suvorov käis sel ajal laagris ringi ja juhtus sõdurite juttu pealt kuulama. Ta astus vaidlejate juurde. 
«Kuidas su nimi on?» pöördus ta rõugearmilise sõduri poole. 

«Ostap Kapeljuhha.» 

«Kust pärit?» 

«Väike- Venemaalt, teie hiilgus, Tšernigovi lähedalt.» «Sa siis arvad, et ratsaväega võiks kaevikuid 
rünnata?» 

«Just nii, teie hiilgus.» 

Suvorov lahkus. ; 

Järgmisel päeval Türgi laagrit rünnates sattus Smolenski polk vaenlase kaevikutele. Sõdurid 
läiksid rünnakule, kuid türklased avasid marutule ja smolensklased vajusid tagasi. 

Mitu korda läksid sõdurid rünnakule, kuid ikka ebaõnnestunult, ikka olid kaotused suured. Ehkki 
kaevikud ei olnud kaugel, ainult meetrit poolteistsada eemal, kuid sõdurid pidid liikuma lagedal 
maastikul. Türklaste kuulid tõmbasid neid jooksu pealt maha nagu jäneseid. 

Smolenski polku tuli Suvorov. Ta nägi, et sõdurid hukkuvad asjatult. Suvorovile meenusid 
Kapeljuhha sõnad. «Hei!» hüüdis ta. «Eskadron kasakaid appi!» 

Kasakad saabusid. Suvorov rivistas nad laavana üles. «Ratsarvägi, alusta!» hüüdis Suvorov. 
«Hurraa! Traavi! Edasi! Kõigest jõust!» 

Ühe hetkega läbisid kasakad surmatoovad meetrid. Kargasid kaevikuisse. Alustasid heitlust, 
tõmbasid türgi sõdurite tähelepanu endale. Nüüd jooksid smolensklased kaevikuteni ilma kaotusteta 
jakoos kasakatega lõid vaenlase puruks. 

«Milline pea!» ütlesid hiljem sõdurid Kapeljuhha kohta. Sõdur kohmetus, punastas ja vastas 
sobimatult: 
«See oli ju Suvorov. Need olid kasakad. See polnud ju mina. Need olite teie, vennad.» 

Türgi standart 


Taganevat vaenlast ära lõigata püüdes sammus porutšik Vitsini rood kiiresti läbi maisipõllu. 
Varred on kõrged. Varjavad sõdureid üleni. Sõdurid ei liigukski nagu põllul, vaid metsas. 
Äkki näevad nad, et ees lehvib Türgi standart. 
Porutšik Vitsin jäi seisma, peatusid ka sõdurid. Mis see siis on? Ega muud, kui türklased tulevad 
pealetungile. 
Standart lehvib maisivarte kohal ning tuleb aina lähemale ja lähemale. 
«Lahingusse!» andis Vitsin käskluse. 
Sõdurid haarasid püssid ja karabiinid õlalt. Ootavad. Nüüd on Türgi standart juba täiesti siinsamas. 
«Edasi! Hurraa!» hüüdis porutšik. 
Soldatid sööstsid edasi. Neile tuli vastu vene sõdur, Türgi lipp käes. 
Sõdurid puhkesid naerma. 
«Kust see standart pärit on?» 
«Kuidas su nimi on?» 
«Millisest polgust?» 


Sõdur ütles, et ta nimi on Pavel Zaketka, ta on Smolenski polgu esimese roodu sõdur, Türgi lipu 
võitis lahingus ja viib selle nüüd komandörile. 
«Oh seda Zaketkat,» naersid sõdurid. «Kus alles ehmatas meid! Kus ikka pettis!» 

Porutšik Vitsin seletas sõdurile, kust leida Smolenski polgu komandöri. Sõdur läks edasi oma teed. 
Rood aga kiirendas sammu - vaenlasele järele. 

Sada Türgi lippu langes venelastele Rämnicu lahingus saagiks. Standart, mille võttis ära Gavriil 
Zaketka, oli esimene. 


Vene sõdur 


Türklasi jälitades sattus grenader Dõndin hoogu. Dõndin jookseb, torkab tääigiga, lööb püssipäraga. 
«Aman, aman!» karjuvad türklased. 

Joosti peaaegu verst maha. Siis pööras üks türgi sõdureist pead ja nägi, et üksainus vene sõdur ongi 
selja taga. 

Türklane hüüdis seda oma kaaslastele. Põgenikud jäid seisma, keerasid näod Dõndini poole, piirasid 
sõduri sisse, 

«Allah!» karjusid nad. «Allah! Anna alla!» 

Kuid Dõndin polnud allaandjate killast. Ta virutas täägigaühele türklasele, virutas teisele, tulistas 
kolmandat: 

Mis juhtus edasi, seda sõdur ei mäletanud. Türklased vajusid venelasele peale, peksid ta 
püssipäradega teadvusetuks. Dõndin toibus vees. Vangi kaasa tassides ujusid türklased üle Rämna 
jõe. Vesi tõi soldati uuesti teadvusele, ta avas silmad ja taipas, et on elus. Ainult terve keha oli nagu 
tuld täis, kondid valutasid, pea käis ringi. Sõdur sulges uuesti silmad, pea langes norgu. 

Türklased jõudsid vastaskaldale, panid grenaderi rohule maha, pidasid nõu. 

Dõndin kuulas nende juttu; ja ehkki ta türgi keelt ei mõistnud, sai ta siiski aru, et türklased 
otsustasid vangi endaga mitte kauem kaasa vedada, vaid lõigata sõduril pea otsoast ja viia see 
trofeena ülemusele. 

Türklane lähenes Dõndinile, haaras kõvera türgi mõõga ja tahtis talle kaelale virutada, kuid 
Dõndin äigas türklasele jalaga kõhtu. Grenader hüppas jalule, rebis türklaselt püssi. 

Türklased sattusid segadusse. Mis ime see on — surnud sõdur ärkas ellu? Nad pistsid igasse kanti 
punuma. 
«Seis!» karjus Dõndin. 

Ta jõudis ühele türklasele järele - lõi täägiga. Sai teise kätte - torkas selle samuti täägiga läbi. Üks 
türklane hüppas vette. Dõndin talle järele. Seejärel tormas ta uuesti kaldale. Virutas paremale ja 
vasemale. 

Ise näris huuli, türklastelt saadud haavade ja hoopide tõttu tõmbus nägu valust viltu. 

Tunni aja pärast tulid meie sõdurid, nägid, et Rämna kaldal on maas kümme türklast ja nende 
vahel vene sõdur. Vaatasid lähemalt, tundsid ära - see on ju Dõndin. 

«Dõndin, Dõndin!» hüüdsid nad seltsimeest. 

Kangelane liigutas end. . 
«Elus, elus!» panid sõdurid karjuma. 
Nad tõstsid grenaderi kätele, viisid ta sanitaarvankri juurde. 

«Kümme türklast!» sattus Suvürov Dõndini kangelasteost kuuldes vaimustusse. «Vahva mees! Oi, 
kui vahva mees! Tuleb välja, et üks ühe vastu on vähe - meile anna kuus, anna kümme ühe vastu, 
kõiki lööme, paiskame maha, võtame vangi, kui selline sõdur on Vene armees.» 


143 


Esimene 


Õhtul päust võitu Rämnicu all käis Suvorov Vene laagris ringi. 
Ta nägi, et ühe telgi juurde on kogunenud ohvitserid, lärmavad, vaidlevad, kes esimesena türklaste 
laagrisse tungis. 
Suvorov jäi seisma ja kuulatas: 
«Mina tungisin esimesena,» ütleb porutšik Sinitski. 
«Ei, mina,» kinnitab kapten Mordjukov. 
«Esimene olin mina,» tõestab sekundmajor krahv Kalatšinski. 
Ohvitserid vaidievad, mitte keegi ei tagane oma arvamusest. Teavad, et esimene saab autasu. 
Suvorav vangutas pead ja läks edasi. Ta nägi, et. sõdurid on kogunenud lõkke ümber ja vaidlevad 
sellesama üle. 
Suvorov seisatas, jäi kuulama. 
«Esimesena tungis türklaste laagrisse grenader Gagin,» ütleb üks sõdureist. 
«Mitte Gagin, vaid Hotin,» parandab teda teine. 
«Mitte Gagin ega Hotin, vaid Znamov,» kinnitab kolmas. 
Sõdurid otsustasid nii Gagini, Hotini kui ka Znamovi kutsuda, las ütlevad ise. 
Suvorov hakkas asja vastu huvi tundma. Ta otsustas oodata. Sõdurid tulidki. 
«Kas sina olid esimene?» küsivad seltsimehed Gaginilt. «Ei,» vastab Gagin. «Mina ei olnud. 
Esimene oli Hotin.» 
«Sina olid esimene?» küsitakse Hotinilt. 
«Ei, mina ei olnud,» vastab Hotin. «Esimene oli Znamov.» 
«Vennad,» hüüdis Znamov. «Mina ei olnud ju kolmaski. Esimene oli Gagin. Gagini järel läks 
Hotin.» 
Suvorovit rõõmustas sõdurite tagasihoidlikkus, ta astus grenaderide juurde. 
«Lapsed! Imevägilased! Teie kõik olete esimesed. Te kõik olete kangelased!» 
Siis läks Suvorov ohvitseride telgi juurde tagasi. Seal oldi peaaegu käsitsi kokku minemas. 
Ohvitserid vaidlesid endistviisi, üks ei loovutanud teisele esikohta. 
Suvorov vihastas. 
«Marss magama!» käratas ta ohvitseridele. «Mitte ükski teie seast ei olnud esimene. Tõelist 
kangelast teie hulgas ei ole.» 

Medal 


Noor lahingukogemusteta sõdur Kuzma Šapkin lõi Rämnicu all lahingus verest välja ja istus terve 
päeva võsas. 
Šapkin ei teadnud, et Suvorov oli teda märganud. 
Türklaste üle saavutatud võidu auks saadeti Suvorovi armeesse ordeneid ja medaleid. Ohvitserid 
rivistasid oma polgud ja roodud üles. Vägede juurde saabus Suvorov, hakkas autasusid kätte andma. 
Šapkin seisis ikoos teistega rivis ja ootas, et see kõik juba lõpeks. Sõdurit piinas südametunnistus. 
Ja äkki... Šapkin võpatas, arvas, et kuulis valesti. 

«Grenader Šapkin, minu juurde!» hüüdis Suvorov. 

Sõdur seisab, nagu oleks jalgupidi maasse kasvanud, ei saa paigast. 
«Grenader Šapkin, minu juurde,» kordab Suvorov. 
«Mine juba, mine,» müksasid sõdurid Kuzmad. 
Šapkin astus rivist välja, lõi silmad maha, punastas. Aga Suvorov kinnitas kiiresti medali talle rinda. 

Õhtul anti igale sõdurile tops viina. Sõdurid istusid telkide ümber, hakkasid meenutama lahingu 


üksikasju, mille eest keegi mingi autasu sai. Kapeljuhha sai selle eest, et mõtles välja, kuidas 
türklaste kaevikuid vallutada. Žaketka Türgi standardi eest. Dõndin selle eest, et ei löönud kümne 
türklase ees araks, ja ehkki oli haavadest kurnatud, ei andnud end vangi. Medali said ka Gagin, Hotin 
ja Znamov. 
«Aga mille eest sina medali said?» küsivad sõdurid Šapkinilt. 
Tal pole midagi vastata. ; 
Šapkin kannab medalit, kuld ei leia mitte kuskil rahu. On rusutud. Hoiab seltsimeestest eemale. 
Vaikib päevade kaupa. 
«Mis sul viga an, kas medal on keele kinni külmutanud?!» nöökavad sõdurid. 

Nädal möödus, südametunnistuspiinad vaevasid sõduri täiesti ära. Šapkin ei kannatanud enam 
välja, läks Suvorovi juurde. Astus telki ja andis medali tagasi. 

«Jumal halasta!» hüüatas Suvorov. «Toob autasu tagasi!» 
Šapkini pea vajus madalale, peaaegu põrandani, ja ta tunnistas kõik Suvorovile üles. 
«Nüüd,» mõtleb ise, «on mul pea läinud.» 

Suvorov hakkas naerma, embas sõdurit. 

«Tubli,» lausus ta. «Tean, vennas, ilma sinu jututagi tean kõik. Tahtsin su proovile panna. Hea 
sõdur. Hea sõdur. Pea meeles: kangelaseks ei sünnita, kangelaseks saadakse. Mine. Aga medal jäägu 
seniks minu kätte. Pea ainult meeles, see medal on sinu. Sina pead ta ära teenima. Sina pead teda ka 
kandma.» 

Suvorov ei eksinud. 

Järgmises lahingus tungis Šapkin esimesena Türgi kindlusse, teenis ära nii medali kui ka au. 


Rännak 


Suvorovi armee liigub, on kiirel rännakul. Päev, teine, kolmas. . kümnes. Iga päev kuuskümmend 
versta. Kõrvetagu päike, olgu pori põlvi ni või ilm halb - kolonnid marsivad üksteise järel, 
sooritavad pikka retke. 

Sõdurid väsisid teel. Saapad kulusid läbi. Jalad olid villis ja tuikasid väsimusest. Sõdurid olid 
rampväsinud. Sõduritel polnud enam jõudu edasiminekuks. Aga minema peab. Ei tohi peatuma 
jääda. Suvorov jõuab viimasele kolonnile järele. Teeb näo, nagu ei märkaks sõdurite väsimust. 

«Vägilased! Poisid!» hüüab Suvorov. «Kotkad! Teile ei jõua ratsameeski järele! Olete tõesti 
tublid! Samm pikemaks, astuge eesmistele kandadele.» 

Suvorov jõuab järele keskmisele kolonnile. 

«Vägilased! Vennad! Vaenlane väriseb teie ees. Edasi! Edasi! Jalg on jalale toeks - üks, kaks, vasak, 
vasak.. . Käsi annab käele jõudu juurde - üks, kaks, vasak,< vasak! Kärmemini! Kärmemini! 
Tagumised astuvad kandadele!» 

Suvorov jõuab järele esimesele kolonnile. 

«Lapsed! Kotkad! Vaenlane tunneb teieta igavust! Edasi! Edasi! Read tihedamaks, pea püsti, rind 
ette! Uh, sirgeks read, püsti pead, sõduri vahvust igaüks teab! Trummid! Muusikat! Laulu!» 

Pasunapuhujad ja fanfaristidpanid omapillid mängima, lõid põrisema .;trummid, sõjaväe kohal 
hakkas kaikumna laul. Sõdurite kindel samm keerutas teetolmul kõrgele. 

Oma vägede ees ratsutab Suvorov ja on rahul. Vene 

armee ei peatunud, vaid liigub edasi. Sõdurid unustasid villis jalad ja väsimuse. Kolonnid astuvad 
üksteise järel, sooritavad kiirrännakut. 


Vaidlus 


Kord tekkis sõdurite hulgas vaidlus, kas Suvorovil on õigus või mitte, kui ta sõdureid 
kiirrännakutega väsitab. 

Vaidlesid kapral Pepkin ja reamees Krivokorõtov. 

«Muidugi on,» ütles Pepkin. «Suvorovil on õigus. Kiiruses on kogu jõud. Kiirus ja pealetung 
otsustavad kõik.» 

«Seda nüüd küll,» nõustus Krivokorõtov. Kuid samas alustas teist juttu. «Sõduritel on ju rännakul 
raske. Inimesed kulutavad jõudu ja paljud jäävad teel maha.» 

«Maha jäävad vähesed,» vaidles Pepkin vastu. «Jäägu pealegi kümme maha, kui selle eest sada 
võidavad.» 

«Või nii - kümme jäägu maha!» ei andnud Krivokorõtov alla. «Aga äkki on need kümme kõige 
vapramad.» 

«Vapramad!» muigas kapral. «Kes seda kuulnud on, et julged sabas sörgivad!» 

Ka teised sõdurid olid kaprali poolt. 

«Suvorovil on õigus: parem väsida, kuid võita!» 

«Kuidas soovite,» andis Krivokorõtov alla, «aga minul pole kiirustada kusagile. Mulle on tervis 
tähtsam.» 

Tõepoolest, see sõdur jäi kõigil rännakutel maha. Armee oli retke juba lõpetanud ja tegevusse 
asunud, vahel vastase purustanudki, aga Krivokorõtov ja teised temasugused on ikka alles teel, 
lasevad voorikronudel end vedada. 

«See ei lõpe sul hästi, Krivokorõtov!» ütles Pepkin sõdurile mitu korda. «Pea meeles, et 
mahajääjaid pekstakse.» 

Nii juhtuski. 

Suvorov viis Vene polgud kiirmarsil Rämnicu alla, Jussuf-paša laagri juurde. Sõdurid läbisid ühe 
hooga kaheksakümmend versta, lõid Türgi armee puruks. 

Lahing lõppes. Seltsimehed hakkasid Krivokorõtovit otsima. Sõdurit pole. 

Jäädi ootama. Oodati päev, oodati teine - sõdurit ei tule. 

Kolmandal päeval Krivokorõtov leiti. Sõdur oli teel laisaks löönud, teistest maha jäänud, sattus 
türgi patrullide kätte ja raiuti surnuks. 


147 


Sõdurid matsid seltsimehe maha, lõid risti ette. Asja ees, teist taga, iseoma rumaluse pärast jäi 
grenader arutust peast ilma. 


Kepp 


Reamees Penn lahingus esimene olla ei püügnud, kuid pärast linna vallutamist oli väga agar 
igasugust saaki hankima. 
Sõdurid hakkasid seltsimeest häbistama. 
«Mis siis sellest,» vastas Penn, «verd valan, endale armu ei heida. Kas midagi võtta ka ei tohi!» 
Suvorovi väed vallutasid Rämnicu. Suvorov ratsutas türgi linna kõveratel kitsastel tänavatel ja 
nägi, kuidas ühe maja väravast kargas välja sõdur, hani kaenla all. 
«Hei, kangelane!» hõikas Suvorov. «Tule siia!» 
Penn jooksis tema juurde. 
«Kust sa hane said?» 
Penn takerdus, kuid polnud rumal sõdur, leidis seletuse: «Perenaine andis, teie hiilgus. Ütles: võta, 


sõjamees.» 
«Ja ise andiski?» muigas Suvorov. 
«Andis, andis ja käskis uuestigi tulla.» 

Vaevalt oli ta jõudnud seda öelda, kui majast jooksis välja vana türklanna. Küllap eit sai aru, et 
ülemus sõduriga riidleb, võttis julguse kokku, jooksis sõduri juurde ja hakkas hane ära kiskuma. 
Sõdur andis hane ära. Türklanna jooksis minema. «Tähendab, et ise andis ja käskis uuestigi tulla!» 
sai Suvorov vihaseks. 

«Mitte tema ei andnud, vaid teine,» hakkas Penn end välja keerutama. «Noor». 

«Ah noor!» hüüatas Suvorov. 

Vaevalt oli ta jõudnud sedä hüüda, kui majast jooksis välja noor türklanna ja ka sõduri juurde. 
Kargas ta kõrvale, hakkas midagi oma keeles vadistama, vehkis kätega ja seletas. 

Suvorov sai türgi keelest aru, taiipas, et türklanna kõneleb siidsallist. Ta pistis käe sõdurile põue ja 
tõmbas sealt salli välja. 

Penn lõi silmad maha, mõistis, et karistusest pole pääsu. Suvorov kutsuski sõdurid, käskis 
marodööri vahi alla võtta. 

Õhtul pandi süüdlane sõduriterivi ees pingile pikali ja hakati püssivarrastega nuhtlema. 
Soldatid peKsavad varganägu, Suvorov seisab kõrval ja õpetab: 

«Elanikule ära kurja tee - tema sind söödab, ära tee kurja - tema sind joodab. Andke talle! Andke 
talle! Veel, veel!» käsutab Suvorov. «Las peksavad kepid tast lolluse välja. Kepp on kasuks, kui 
sõdur on pikkade näppudega. Sõdur on elanike kaitsja. Sõdur pole röövel!» 


Supp ja puder 


Suvorovi armee oli kiirmarsil. Sõjavägi jäi ööbima metsa, jõe äärde nõlvakule. 

Soldatid süütasid lõkked, hakkasid suppi ja putru keetma, 

Keetsid toidu valmis, istusid sööma. Kindralid aga olid oma telkide ümber kobaras koos, ootasid 
Luškat. Luška oli kindralite kokk. Ta oli teel kusagile maha jäänud ja kindralid on hädas, istuvad 
tühja kõhuga. 

«Mida teha?» küsib Suvorov. «Lähme sõdurite lõkete juurde, härrased kindralid.» 

«Vahest ei maksa,» vastavad kindralid. «Ootame. Luška peaks iga hetk tulema.» 

Suvorov teadis, et sõduritoit pole kindralitele mokkamööda. Ta ei hakanud keelitama. 

«Kuidas soovite.» 

Ise läks ta lähima lõkke luurde. 

Sõdurid nihutasid end koomale, loovutasid Suvorovile parima koha, andsid kausi ja lusika. 
Suvorov istus, hakkas sööma. Feldmarssal on söduritoiduga harj.rlud. Ta ei põlga suppi ega putru. 
Sööb isukalt. 

«Kus on alles supp, suurepärane supp!» kiidab Suvorov. 

Sõdurid naeratavad. Nad teavad, et feldmarssalit supiga ei peta: tähendab, nad on tõesti hea supi 
keetnud. 

Suvorov sõi supi ära ja võttis pudru käsile. «Hea puder, maitsev puder!» 

Suvorov sõi kõhu täis, tänas sõdureid, läks oma kindralite juurde tagasi. Feldmarssal heitis magama, 
vajus vägilasunne. Aga kindralitel ei tule und. Nad visklevad 

ühelt küljelt teisele, tühi kõht ei anna rahu. Ootavad Luškat. 
Luška ei saabunud hommikukski. 


Suvorov ajas sõjaväe jalule, armee läks rännakul edasi. 

Kindralid ratsutavad noruspäi, kõhud löövad pilli - süüa tahaksid. Piinlesid nad, vaesekesed, uue 
puhkepeatuseni. Kui sõjavägi peatus, läksid kindralid kohe Suvorovi järel sõdurite lõkete juurde, sest 
ei või ometi nälga surra. Istusid ja ootasid kannatamatult, millal sõduritel toit valmis saab. 

Suvorov muigas, hakkas ise kindralitele suppi ja putru jagama. Igaühele tõstis, igaühele sõnas: 

«Söö, söö, võta! Ja edaspidi ära põlga sõduritoitu. Sõdur on inimene. Sõdur on mulle iseendast 
kallim.» 


Isa sinel 


Isalt sai Suvorov päranduseks sineli. See oli vana ja kulunud, kohati lapitudki. Kuid Suvorov oli 
isa sineli üle uhke. Ta võttis selle endaga kaasa kõigile sõjaretkedele, ja kui ilmad läksid külmäks, ei 
tunnistanud ta mingit muud rõivast. 

Siis aga sattus Suvorovi sinel vaenlase kätte. See oli suvel. Sinel oli hoiul armee vooris. Kord 
ründas voori türklaste salk, tappis valvemeeskonna ja viis koos muude asjadega ka sineli minema. 
Feldmarssaliloli sinelist hirmus kahju. Ta ei leidnud endale kusagilt asu. Kaotas söögiisu, jäi 
kõhnaks. 

«Me õmbleme teile uue sineli, teie hiilgus,» lohutasid intendandid. «Parema.» 
«Ei, ei,» vastas Suvorov: «Teist taolist sinelit ma enam ei leia. See on hindamatu. See on 
asendamatu.» 

Suvorovi sinelikadumisest said kuulda Fanagooria polgu sõdurid. Nad leppisid kokku, et toovad 
iga hinna eest feldmarssali sineli türklastelt tagasi. 

Porutšik Troitski ja kapral Ivan Kniga juhtimisel läksid sõdurid luurele, kuid tulu sellest polnud, 
sest sinelit nad ei leidntid. See-eest võtsid sõdurid türklase vangi. Hakati uurima, kuid türklane ei 
teadnud sinelist mitte midagI ( 

Järgmisel päeval mindi uuesti luurele, jälle võeti türklane vangi, kuid ka see türklane ei teadnud 
mitte midagi. 

Kaks nädalat käisid sõdurid jonnakalt luurel. Selle ajaga püüdsid nad kinni kuus türgi sõdurit ja 
alles seitsmes oli üks nendest, kes oli võtnud osa vene voori ründamisest. 

Vang ei suutnud kaua meenutada, kas sinel oli teiste asjade hulgas ja mis sellest sai. Lõpuks tuli 
talle meelde, et saadud varanduse jagamisel sattus sinel vanale türklasele, kelle nimi oli Osman. 
«Kus ta on? On see Osman elus?» sattusid sõdurid ärevusse. 

Osman oli elus. Ainult nüüd kerkis esile uus raskus - kuidas Osman kätte saada. 

Siis otsustas porutšik Troitski vangivõetud türklase vabaks lasta ja ütles, et kui ta toob Suvorovi 

sineli tagasi, lastakse ka ülejäänud kuus vabaks. 

Järgmisel päeval tuli türklane tagasi ja tõi sineli kaasa. 

Suvorov sai kuulda, kuidas ta sinel omade kätte sattus, ja vihastas hirmsasti. 

«Inimestega riskida! Sinelitüki pärast sõdureid türgi kuulide alla ajada!» karjus ta porutšik Troitski 
peale. Porutšik kohkus. 

«Aga, teie hiilgus, nad ise.» 

«Ise!» torises Suvorov, kuid mitte enam nii kurjalt. Seejärel võttis ta sineli kätte, silmitses kulunud 
hõlmu, lapitud varrukakäänist ja hakkas äkki nutma. 

«Mis meie feldmarssalil viga on?» küsisid sõdurid, kes asjast ei teadnud. 

«Sinel,» vastas Ivan Kniga. 

«Mis sellega on?» 

«Isa oma,» vastas kapral hellalt. 


«Peibuta!» 


Suvorovi väed sõdisid Itaalias. Trebbia jõel puhkes prantslastega verine lahing. Suvorov jälgis 
tähelepanelikult lahingu käiku. Ta istus kasakahobuse seljas, ilma mundrita, valges särgis, mõõk 
käes. 

Kui lahing oli kõige ägedam, ei pidanud üks Vene polk 

prantslaste smvele vastu. Sõdurid lõid vankuma, taganesid, pistsid jooksu. 
Koos teistega :jooksis ka noor sõdur Jermolai Sokin. 
«Nüüd on surmatunnike tulnud!» mõtles sõdur ja sosistas endamisi palvet. 
Märganud venelaste ridades segadust, kappas Suvorov taganeva polgu juurde, kihutas kohale 
vahutaval hobusel, hüüdis: 
«Peibuta! Väledamini! Nii, hästi! Peibuta! Joostesl» 
Sokin jookseb ja mõtleb: «Kuidas sellest aru saada? Mis peibutamist siin veel olla saab, kui polk 
taganeb?» 
Aga Suvorov hüüab jälle: 
«Väledamini! Väledamini! Peibuta!» 
Joosti umbes kakssada meetrit. kkki Suvorov peatas hobuse, tõusis jalustes püsti, keerutas mõõka 
pea kohal. 
«Seis!» karjus ta. «Küllalt!» 
Põgenejad peatusid. Ka Jermolai jäi seisma. 
«Imevägilased! . .. Lapsed!... Tagasi!...» hüüdis feldmarssal. «Tääkide otsa! ... Hurraa! ... Jumal 
on meiega! Edasi! .. .» 
Sõdurid pöörasid näod vaenlase poole, alustasid täägivõitlust. 
«Edasi!» ei vaiki Suvorov. «Vägilased! Vaenlane väriseb teie ees!» Ja lendab esimesena prantslaste 
poole. 
Sõdurid lõid vaenlase taganema, purustasid ta. 
Šokin jooksis, torkis täägiga ja mõtles: «Oi, kui osavalt, oi, kui osavalt Suvorov kõik teistpidi 
käänas! Ei andnud mõistagi, et taganesime. Ja ei sõimanud.» 
Sedasama mõtlesid ka teised sõdurid, võitlesid ennast säästmata, tegid oma arguse heaks. 
Aga Suvorov oli neist juba kaugel, istus kui kull hobuse seljas ja jälgis jälle tähelepanelikult, kas 
kõik on korras. 
Kolm päeva kestis lahing Trebbia jõel. Võit oli suvoorovlik - täielik. 


Sillad 


Prantsuse armee taganes lahinguta. Prantsuse kindralid valisid endale mugavat kohta - sellist, kust 
saaks Suvorovi kindlasti puruks lüüa. Nad taganesid Adda jõe 
äärde, teisele poole jõge, põletasid enda järel sillad, «Siin- 

samas jõe ületamisel me Suvorovi hävitamegi,» otsustasid nad. 

Et Suvorov nende plaanist aru ei saaks, lasksid prantsuse kindralid paista, nagu liiguksid nad üha 
edasi. Taganesid terve päeva jõest eemale, siis aga pöördusid tagasi ning peitsid oma sõdurid 
põõsastesse ja kuristikesse. 

Suvorov jõudis jõeni. Peatus. Käskis sillad ehitada. Sõdurid käärisid käised üles, võtsid kirved 
kätte. Töö kees. Ehitatikahte silda, ühte teisest veidi eemale. Sõdurid võistlesid omavahel, nii ühe 


kui teise silla ehitajad püüdsid tulla esimeseks. 

Prantsuse piilurid jälgivad seda teiselt poolt jõge. Iga tunni järel kannavad nad oma kindralitele 
ette, kuidas venelastel töö edeneb. 

Prantsuse kindralid on rahul. Kõik läheb täpselt plaani järgi. Nad hõõruvad rõõmust käsi. Ometi 
kord on Suvorov neil pihus! 
Prantslased olid kavalad, aga Suvorov oli veel kavalam. Kui sillad olid peaaegu valmis, viis ta äkki 
öö varjus oma armee mööda Adda kallast allavoolu. 
«Aga sillad, teie hiilgus?» sattusid sapööriohvitserid ärevusse. 
«Vaikige,» pani Suvorov sõrme huultele. «Sildu ehitage edasi. Arge laiselge. Toksige kirvestega 
kärmemini.» 

Jõe kohal kopsisid kirved, aga feldmarssal juhtis samal ajaloma armee allavoolu ja läks 
koolmekohas ilma mingi sillata vaenulikule kaldale. 

Prantsuse kindralid on muretud, teavad, et sillad pole veel valmis. Prantslasi rahustab kirveste 
toksimine jõel. Kindralitel pole millegi pärast närveerida. 


Ja äkki... Selja tagant, tagalast ilmus Suvorov. Tuli täägirünnakuga. . 


«Hurraa! Imevägilased, minu järel! .. .» 
Kindralid mõistsid, kuidas lugu on, kuid oli juba hilja. Prantslased ei teadnud venelasi oodata, 
kohkusid ja pistsid põgenema. Ainuüksi ohvitsere langes Suvorovi kätte üle kahesaja. 

Sillad ehitati siiski valmis. Ei saa ju hakkama ilma sildadeta, kui armees on peale imesõdurite ka 
voorid ja suurtükid. 

Ööl enne tormijooksu Torinole läks Suvorov kahe ohvitseri, major Pronini ja kapten Zabelini 
saatel luurele. Feldmarssal tahtis ise üle vaadata ligipääsuteed linnale, ohvitseridel käskis võtta 
paberi ja joonistada paikkonna plaani. 

Öö on vaikne ja valge, kuu ja tähed paistavad. Paikkond on ilus: väikesed metsatukad, kõrged 
paplid. 

Suvorov ratsutab ja imetleb maastikku. 

Nad sõitsid peaaegu linnani välja, peatusid künkal. 

Ohvitserid ronisid hobuste seljast maha, võtsid paberid kätte. Majür Pronin, julge mees, liigub 
linnale üha lähemale, aga kapten Zabelin, vastupidi, hoiab end Suvorovi seljataha. 

Möödus minutit kakskümmend, siis algas hirmuäratav suurtükituli. Olid nüüd prantslased venelasi 
märganud või otsustasid nad igaks juhuks teed tulistada, kuid vaenlase mürsud langesid päris künka 
juurde, otse Suvorovi kõrvale, paiskasid feldmarssali ümber .mulda üles. 

Suvorov istub hobusel ega liiguta end. Vaatab - ka major Pronin ei löönud kartma, käib mürskude 
sajus ja joonistab ümbruse plaani. Aga Zabelinit ei ole, Zabelin on kusagile kadunud. 

Venelased kuulsid kohutavat suurtükimürinat, hakkasid Suvorovi pärast muret tundma. Kasakate 
salk kihutas Torino poole. 

«Teie hiilgus!» hüüab sotnik. «Ratsutage eemale! See on ohtlik koht!» 

«Ei, sotnik,» vastab Suvarov, «koht on suurepärane. Vaata,» ta näitas käega kõrgete paplite poole, 
«paremat kohta pole enam vajagi. Siit alustame homme rünnakut.» 

Suurtükituli lõppes. Suvorov kavatses tagasi sõita, hüüdis Proninit, hüüdis ka Zabelinit. 

Pronin tuli, paberileht täis joonistatud, kus järsakud, kus künkad, kõik ära märgitud nagu vaja. 
Aga Zabelinit ei ole. Hakati kaptenit otsima. Ta leiti kakssada meetrit Suvorovist tagapool. Vaenlase 
mürsk oli Zabelinil pea otsast rebinud, kõrval vedeles puhas paberileht. 


Suvorov vaatas Proninile, vaatas Zabelinile ja lausus: «Vapper on alati esirinnas, argpüks tapetakse 
ka tagapool.» 

«Toon ise oma pea» 


Vene laagris tabasid sõdurid prantslase. Alguses prantslane vaikis. Ütles ainult «pardon, pardon» E 
ja rohkem ei ühtegi sõna. 

Hiljem, kui sõdurid talle järjest rohkem peale käisid, läksid vangi keelepaelad lahti. Ta tunnistas, 
et tungis Vene laagrisse selleks, et tappa Suvorov. 

«Tappa. .» 
«Näe, kus lurjus!» 
«Pooge ta üles!» käratsesid sõdurid. 
Parajal ajal jõudis konale laagri korrapidaja ja tegi omavolile lõpu. 

Hakati asja selgitama. Selgus, et prantslased olid hinnanud Suvorovi pea kahe miljoni liivri 
vääriliseks. Prantsuse sõdur laskiski end ära meelitada. Ta otsustas varitseda, Suvorovi tappa ja viia 
oma kindralitele Vene feld - marssali pea. 

Asjast kanti ette Suvorovile. 

«Issand halasta, kaks miljonit liivrit!» hüüatas Suvorov. 

«Nii palju!» 

Kuuldus prantsuse sõdurist levis kogu venelaste laagris. Nüüd hakkasid lisaks sõduritele ka 
ohvitserid ja kindralid tema hukkamist nõudma. 

Kuid kõikide imestuseks laskis feldmarssal vangi vabaks. 

«Mine,» sõnas ta, «kanna oma kindralitele ette, et nad oodaku. Toon neile ise oma pea.» 

Suvorov täitis «lubaduse». Mõne päeva pärast lõid venelased Novi linna juures prantslasi. Jätnud 
maha lipud, voori ja kogu suurtükiväe, põgenes Prantsuse armee häbiga. Prantslaste ülemjuhataja 
kindral Joubert” sai surma. 

«Prantslased petsid mind,» «kurvastas» Suvorov. «Asjata läksin. Ei tahtnud maksta. Minema 
jooksid!» 


Lobiseja 

Kindral vürst Pirjatin-Tambovski vedas kõikidel sõjaretkedel endaga kaasa? kullatud ja nikerdustega 
tõlda. 

Kindralina oli Pirjatin vilets, kuid lobisejana esmaklas- 


1 Vabandage. (Prantsuse rk) 
2 Loe: žubäär. Toim. 

siline. Kui ta juba kord suu lahti tegi, siis polnud enam pääsu. Kaasvestleja on ammu minekul, seisab 
lävel, kübar käes, aga Pirjatin sõnab: 

«Minutike, minutike veel. Räägin teile veel ühe 100.» 

Temast vanemad ja auastmes võrdsed hakkasid Pirjatinist eemale hoidma. Siis võttis kindral alluvad 
käsile. Kutsus ohvitserid enda poole ja hakkas neile igasuguseid lugusid rääkima. Alguses see 
meeldis ohvitseridele. Kui aga kindral hakkas samu lugusid teist ja kolmandat worda jutustama, 
muutus asi tüütavaks. Et ülemusele vastu hakata ka ei saanud, siis hakkasid ohvitserid käima tema 
pool kordamööda. Esmaspäeviti major Krasnoštšokin, teisipäeviti porutšik Kuklin, kolmapäeviti 


kapten Rjabov ja niiviisi nädala lõpuni välja. Ohvitseride seas kutsuti seda «jututeenistuseks». Käidi, 
kuulati ja kiruti Pirjatinit. 

Paljudega oli vürst oma pika elu jooksul rääkinud, aga Suvoroviga polnud juhust olnud. 
Feldmarssaliga oleks ta väga tahtnud juttu puhuda. Vürstile avaneski selleks võimalus. 

Üks vaenlase linnadest alistus venelastele lahinguta. Sellisel juhul oli ette nähtud, et võitja peab 
linna sõitma tõllas. 
«Milleks mulle tõlda vaja on?» punnis Suvorov vastu. «Doni hobusest paremat tõlda minu jaoks ei 
leita.» 

Kuid kindralid käisid peale, rääkisid Vene armee prestiižist, sajanditevanusest traditsioonist. 
Suvorov vaidles küll vastu, ent lõpuks andis järele. 

Hakati otsima tõlda ja siis tuli meelde vürst Pirjatin. 
«Kuidas mul vedas!» rõõmustas vürst. «Nüüd ma alles räägin, nüüd alles lõbustan end.» 
Kindral ei maganud terve öö, mõtles välja mitmesuguseid lugusid, valmistus Suvoroviga 
kohtumiseks. 

Suvorov aga ei sallinud lobisejaid silmaotsaski. Ta oli Pirjatinist kuulnud ja arvas, et kindral 
tüütab ta teel oma jutuga ära. Suvorov andis tõlla ja selle peremehe kohta sellise käskkirja: 

«Kindral vürst Pirjatin-Tambovskilt võtta ta kullatud tõid. Peremehel istuda vastas, vaadata 
paremale ja vaikida, sest Suvorov mõtiskleb.» 
Vürst Pirjatin luges käskkirja ja ta tuju oli korrapealt rikutud. Kuid käsk on käsk ja sellele peab 
alluma. 
Pirjatin istub tõllas, hoiab pead käsu kohaselt paremale pööratult ja vaikib. Vaikib, aga endal sees 
nagu midagi 

kriibiks. Hirmsasti tahaks ta Suvoroviga vestlusse astuda. Kindral istus kümmekond minutit 
vaikides, siis ei kannatanud enam välja: 
«Aleksandr Vassiljevitš, ma jutustan teile ühe 100. ..» 
Suvorov vaatgs kindralile vihase pilguga otsa ja kindral jäi vait. Pirjatin istus veel minutit kümme 
rahulikult ja tundis siis, et enam ei suuda. Lobisejal polnud jõudu vait olla. 
«Aleksandr Vassiljevitš, ma jutustan. . .» 
Mitu korda püüdis Pirjatin Suvoraviga juttu alustada. 
Asi lõppes sellega, et ta rikkus Suvorovi! ära piduliku sissesõidu linna ja ajas feldmarssali lõpuks 
vihale. 
«Küll on lobiseja! Küll on lobiseja!» oli Suvorov ahastuses. «Issand, päästa Vene armee sääraste 
kindralite käest.» 
Samal õhtul andis Suvorov käskkirja arvata vürst Pirjatin. kaos oma tõllaga armeest välja. 

«Miks ta küll nii tegi?» imestas Pirjatin-Tambovski. «Tõllast polnud tema jaoks kahju. Kõige 
paremaid lugusid kavatsesin jutustada. Ei hinnanud. Ei mõistnud feldmarssal, et talle talle taheti 
head.» 


«Kuidas teil Pariisis lood on?» 


Porutšik Kozodubov jäljendas kõiges prantslasi. Tal olid prantsuse maneerid, ta rääkis prantsuse 
keelt, luges prantsuskeelseid raamatuid. 

Eriti armastas porutšik lobiseda Pariisist: milliseid riideid rahvas seal kannab, mida sööb, mida 
joob, kuidas aega veedab. Kõik meeldis talle prantslaste juures. Ja venelaste juures oli kõik talle 
halb. Kuigi Kozodubov polnud kunagi Pariisis ja Prantsusmaal käinud, võis tema sõnadest järeldada, 


nagu oleks ta sündinudki Pariisis ja pole üldseg1 venelane, vaid prantslane. 
Porutšiku seltsimeeste kõrvad huugasid neist juttudest Pariisi ja prantslaste kohta. 
Kord nägi Suvorov Kozodubovit, vaatas talle otsa ja küsis: 

«Kuidas teil Pariisis lood on? Mis isa -ema kirjutavad?» 

«Aga ema on mul Piiteris ja isa samuti,» vastas imestunud porutšik. 

«Ah, andesta, andesta!» vabandas Suvorav. «Ma arvasin, et oled prantslane.» 

Porutšik ei taibanud midagi. Endistviisi kiitis ta kõike prantsusepärast ja kirus venelasi. 

Möödus paar päeva. Suvorov kohtas uuesti porutšikut, küsis jälle: 

«Kuidas teil Pariisis lood an? Mida isa ja ema kirjutavad?» 

«Teie hiilgus, ma ju ütlesin teile, et mu ema on Piiteris ja isa samuti. Ja sündinud olen ma Pihkva 
kubermangus.» 

«Ah, andesta, andesta vanamehele, läks meelest ära.» 

Porutšik ei suutnud asjast aru saada. Ta hakkas seltsimeestelt Suvorovi üle kurtma: feldmarssal on 
vanaks jäänud, mälu ei kõlba tal enam kusagile, jutud on tal veidrad ja arusaamatud. 

Suvorov nägi, et parutšik ei mõista ikka veel midagi. See juhtus just siis, kui oli käimas sõda. 
prantslastega. Saabus lahingute vaheaeg. Prantslased tegid ettepaneku vangilangenud ohvitsedde 
vahetamiseks. Suvorov oli nõus. Staabiohvitserid koostasid nimekirjad. Näitasid Suvorovile. 
Suvorov vaatas. 

«Siin pole kõik kirjas,» ütles ta. 
«On kõik, teie hiilgus,» vastasid ohvitserid. 
«Ei, mitte kõik,» kordas feldmarssal. «Siit an üks prantslane puudu. . .» 

Ohvitserid puhkesid naerma, said feldmarssali naljast aru. Jutustasid sellest porutšikule. See 
jooksis Suvorovi juurde, kuidas jalad võtsid. 

«Teie hiilgus!» karjus ta. «Teie hiilgus, eksitus! Ma olen venelane! Venelane! Ma ju ütlesin teile.» 
«Ei ole eksitus,» vastas feldmarssal. «Sa pole venelane.» 

«Olen venelane!» kinnitas parutšik. «Venelane. Mu isa ja ema on venelased. Mu perekonnanimi on 
Kozodubov. Ja Pihkvas olen sündinud.» 

«Vähe sellest, et oled Pihkvas sündinud. Vähe sellest, et isa ja ema on venelased,» ütles Suvorov, 

«aga sina pole venelane. Sul pole vene hinge.» 

Lõpuks ometi hakkas puupea taipama. Ta langes põlvili palus andestust. 

Suvorov mõtfes veidi ja lausus: 

«Olgu peale, jää siia. Ainult kao mu silmist. Mine minema ja mõtle. Tunne uhkust, lollpea, et sa 
venelane oled!» 

Kõikjal tuntud. 


Kogu oma sõduripõlve saatis Proška mööda Suvorovi tentsikuna. . 

Proškale meeldis kiidelda oma seisundiga suure väejuhi juures. Alustas ta oma jutte nii: «Kui me 
feldmarssaliga türklasi peksime...» või: «Kui me preislasi peksime...» 
«Aga mis sina siia puutud?» naersid sõdurid. 
«Kuidas siis mina siia ei puutu!» solvus Proška. «Kuidas ilma minuta üldse läbi saab? Kui mitte 
mina. . .» 
Proška ei valetanud. Lahingute plaane koostades armastas Suvorov oma tentsikuga. «nõu pidada». 
«Mis sa arvad, Proška,» küsis Suvorov, «kas poleks vaja vaenlase tagalasse traguneid' saata?» 


«Saata, saata, tingimata saata,» nõustus Proška. 
«Mis sa arvad, kas poleks meil vaja sellele kindralile seal abiväge lähetada?» 
«Aga muidugi lähetada, kindlasti lähetada,» kiitis Proška heaks. 

Mitu korda päästis Proška Suvorovi surmasuust. Feldmarssal oli ettevaatamatu ja tormakas. Tal 
tuli pidevalt silma peal hoida. Proška ei jäänud temast sammugi maha, käis varjuna Suvorovi kannul. 
Feldmarssal libises parvel, lõi pea vastu palki, läks põhja kui kivi. Proška hüppas otsekohe vette. 
Lahingumöllus sai Suvorovi hobune surma ja jälleoli Proška otsemaid kohal ning tõi uue ratsu. 

Aga kui palju kordi oli Proška põetanud Suvorovit pärast haavatasaamisi! Kord oli haav eriti 
raske. Kuul oli läbinud feldmarssali kaela ja jäänud kuklasse pidama. Kuul lõigati välja, kuid haava 
lõi põletik. 

Suvorov hingas vaevu-vaevu ja kaotas sageli teadvuse. Haige vajas täielikku rahu, kuid Suvorov 
viskles kogu aeg ja püüdis tõusta. 

Ei arstid ega kindralid suutnud Suvorovit rahustada. Jälle leidis Proška abinõu. 

«Ei lubata, ei lubata!» karjus ta haige peale. 

«Kes ei luba!» pahandas Suvorov. 

«Feldmarssal Suvorov,» vastas Proška. 

«Oo, feldmarssalit peab kuulama. Jumal halasta, peab kuulama,» ütles Suvorov ja jäi vaikseks. 


1 Tragun - ratsaväelane mõnedes maades. 

Sõja ajal prantslastega saatis Sardiinia kuningas Proškale ootamatult medali. Sealjuures oli 
rõhutatud, et Proškat autasustatakse «suure väejuhi tervise kaitsmise eest». 

Proška oli medali üle kohutavalt uhke, ja kui ta kellegagi vestlusse astus, mainis kindlasti: «Isegi 
välismaalased on minu isikut märganud. Meie feldmanssal Aleksandr Vassiljevitšiga oleme kõikjal 
tuntud.» 


Kuulsus 


Kindral vürst Barohvostov oli Suvorovile kuulsuse pärast kade. 

Kord küsis ta ühe sõduri käest: 

«Ütle mulle, vennas, mispärast Suvorovit armees armastatakse?» 

«Sellepärast, teie hiilgus,» vastas sõdur, «et Suvorov sööb sõduritega ühte toitu.» 

Barohvostov hakkas samuti kui Suvorov kapsasuppi ja tangaputru sööma. Krimpsutas nägu, kuid 
sõi. Nähtavasti igatses kindral väga Suvorovi kuulsust. 

Möödus päevi, kuid Barohvostovile kuulsust juurde ei tulnud. Ta küsis uuesti sõdurilt: 

«Miks minu kuulsus siis ei kasva?» 
«See on sellepärast, teie hiilgus,» vastas sõdur r «et Suvorov mitte üksnes ei söö kapsasuppi ja putru, 
vaid ka magab sõduri kombel.» 

Ka Barohvostov hakkas sõduri kombel lihtsas telgis karmidel heintel magama. Kindrali hellitatud 
küljed valutasid, tal oli külm, kuid ta kannatas välja. Kohutaval.kombel ihaldas ta Suvorovi kuulsust. 
Möödus jälle mõni päev, kuid kindrali kuulsus ei kasvanud ikkagi. Ta kutsus sõduri uuesti enda 
juurde, «Ütle, mis saladus Suvoravil veel on?» 

«Aga see,» vastas sõdur, «et Suvorov austab sõjaväge.» Ka vürst Barohvostov hakkas oma alluvaid 
austama, sõduritele lahkeid sõnu ütlema. 

Kuid ikka ei saanud kindral kuulsaks. Sõdurid vaatasid teda, muigasid endamisi. See oligi kõik. 
Siis hakkas kindral juba vihastama. Kutsus sõdurist nõuandja uuesti enda juurde. 


«Kuidas siis niiviisi?» pahandas vürst Barohvostov. 

«Kapsasuppi ja putru söön, õlgedel magan, sõduritele lahkeid sõnu ütlen - miks kuulsus minu juurde 
ei tule?!» 

«See on sellepärast, teie hiilgus,» vastas sõdur, «et ka see pole veel kõik.» . 

«Mis siis veel on vaja? Mis saladused Suvorovi! Veel on?» 

«Aga sellised,» vastas sõdur, «et Suvorov oskab suvoorovlikult vaenlast lüüa. Oskab kodumaale 
suurt kuulsust tuua.» 

Siis otsustas ka Barohvostov vaenlast lüüa ja kodumaale suurt kuulsust tuua. See aga Barohvostovil 
ei õnnestunud. 

Sellepärast ei tulnudki talle kuulsust, sellepärast surigi ta tundmatuna. 

Suvorovi kuulsus on aga jäänud püsima sajanditeks. Ja Suvorovist on kuulnud igaüks. 


Il pea tükk. ÕPI VÄSIMATULT TEGUTSEMA 
Proška 


Kui Proška Suvorovi juurde tentsikuks sattus, oli ta väga rõõmus. «Vedas!» mõtles ta. «Ei ole 
tarvis vara tõusta. Ei mingeid riviõppusi, ei mingit režiimi. Õndsus!» 
Kuid juba esimesel :päeval sai Proška ränga pettumuse osaliseks. Kell neli hommikul sikutas keegi 
teda jalast. 
Proška avas silmad ja nägi Suvorovit. 
«Tõuse üles, noormees,» ütles Suvorov. «Pikk uni pole vene vägilase seltsimees.» 
Selgus, et Suvorov tõuseb armees kõigist varem. 
Proška ajas enda jalule, kuid sellele järgnes veel üks ebameeldivus. Feldmarssal käskis tuua 
ämbritäie külma vett ja hakkas end sellega üle valama. 
Suvorov hõõrus üma kaela ja rinda, selga ja käsi. Proška vaatas suurisilmi nagu mõnda maailmaimet. 
«Aga mida sina siis vaatad?» käratas Suvorov ja käskis Proškal end samuti üle valada. 


Sõdur lõdiseb, karjub külmast, kuid Suvorov naerab. 

«Terves kehas terve vaim,» ütleb ta. Ja naerab jälle. Pärast külma veega ülevalamist viis Suvorov 
Proška niidule: Feldmarssal pistis jooksma. 

«Püüa kinni!» hüüdis ta sõdurile. 

Pool tundi jooksis Proška Suvorovi kannul. Sõdur hakkas hingeldama, pisted lõid tal küljesse. 
Suvorov on küll vana mees, aga väsimusest mitte jälgegi, nagu poleks üldse joosnudiki. Seisab ja 
naerab jälle. 

Ja polnudki enam Proškal elu, vaid sulaselge piin. Kord käib Suvorov kaitseposte üle vaatamas ja 
Proška rappub samuti ööpäevade kaupa sadulas, kord kontrollib öövalvet ja Proška ei saa jälle 
magada. 

Kõigele lisaks hakkas Suvorov türgi keelt õppima ja sundis Proškat sedasama tegema. 

«Milleks mul nende paganate keelt vaja on?» protesteeris sõdur. 

«Kuidas milleks?» vihastas Suvorov. «Türklased valmistuvad sõjaks. Türklastega tuleb sõdida.» 
Proška pidi järele andma. 


Ta istus türgi aabitsa taga ja tuupis, nii et higipullid otsmikul. 
Proška oli unistanud vaiksest elust, aga kõik läks hoopis teisiti. Ta tahtis juba tagasi roodu. paluda. 
Hiljem harjus, kiindus feldmarssalisse ja teenis Suvorovit ustavalt oma elupäevade lõpuni. 


«Haisurohi !» 


Peterburist saabus Suvorovi juurde teenistusse noor ohvitser vürst. Meštšerski. Ohvitser oli 
viimase moe järgi riides: keigarlik munder, lakksaapad, põlvini siidsukad. Võitud, lõhnastatud, 
puuderdatud. 

Porutšik ilmus feldmarssali juurde oma saabumisest ette kandma mitte kui staapi, vaid nagu lossi 
pidulikule õhtusöögile. 

Suvorov hingas sisse harjumatut lõhna. 

«Jumal halasta!» hüüatas ta. «Haisurohi!» 

«Mis?» ei taibanud Meštšerski. 

«Lõhnaõli, Ütlesin,» vastas Suvorov. «Haisev.» 
«Prantsuse oma,» kiitis porutšik. 

Suvorov silmitses tulnukat ja oli taas «vaimustuses». 

«Aga munder, milline munder! Ime, aga mitte munder. See läks vist pailju maksma?» 
«Pool tuhat kuldrubla,» vastas Meštšerski uhkelt. 
«Jumal halasta! Jumal halasta!» hüüatas Suvorov. «Kas me ei läheks, kullake, ratsutama?» tegi ta 
porutšikule äkki ettepaneku. 
Noor ohvitser rõõmustas. Nad istusid hobustele, hakkasid liikuma. 
Meštšerski istus sadulas ja imetles iseennast: näete, milline ma olen - noor ja ilus ja ratsutan 
Suvorovi kõrval. 
Terve päev vedas Suvorov uustulnukat enda järel mitmesugustesse kohtadesse. 

Valis käimata teid. Juhtis hobused läbi pori ja rabade, läbi järsakute ja metsatukkade. Kaks korda 
ületasid nad jõe. 
Suvorov ratsutas ja lausus vahetevahel: 
«Mõelda ainult, pool tuhat kuldrubla!» 
Kuid Meštšerski sai juba asjast aru. Ei uhkeldanud enam. Vaatas nukralt oma peent riietust ja taipas, 
et rikub selle asja ees, teist taga. 

Pikal sõidul. kortsutas ohvitser oma kalli mundri, rebis katki siidsukad, rikkus hinnalised 
lakksaapad, hõõrus kõvas kasakasadulas jalad verele. 

Keigar naasis Suvorovi vägede peakorterisse, ronis hobuse seljast maha ja püsis vaevu jalul. Oli 
ümber kukkumas, kuid ei lasknud seda välja paista. Kannatas ära. 

«Vastu pidas. Vaikis kogu tee. Temast saab asja,» arvas Suvorov. 
Ta ei eksinud: 
Peagi kadus porutšikult Piiteri lihv. «Haisurohust» sai tubli ohvitser ja ta paistis silma mitmel 
sõjaretkel. 


Tõeline sõdur 


Suvorov astus kord ühe sõduri juurde ja küsis ilma mingi sissejuhatuseta: 

«Kui palju on maalt kuuni?» 

«Kaks Suvorovi päevateekonda?» pahvatas sõdur. Feldmarssal häälitses üllatunult. On alles vastus! 
On alles sõdur! 


Suvorovile meeldis, kui sõdurid leidlikult ja takerdumata 

vastasid. Ta jättis noormehe meelde. Feldmarssalile meeldis sõduri vastus, kuid ta ei olnud iseendaga 
rahul. «Ei või olla,» mõtles ta, «et mina, Suvorov, ei suuda sõdurit segadusse ajada.» 

Paari päeva pärast kohtas ta leidlikku sõdurit jälle ja küsis taas: 

«Palju on taevas tähti?» 

«Otsekohe loen kokku, teie hiilgus,» vastas sõdur ja hakkas taevasse vahtima. 

Suvorov ootas ja ootas, tuule käes hakkas tai külm, aga sõdur luges pikkamööda taevatähti kokku. 
Suvorov sülitas pahaselt ja läks ära. «On alles sõdur!» mõtles ta jälle. «Aga kolmandal korral,» 
otsustas feldmarssal, «pean saama, mis tahan: ajan sõduri ummikusse.» 

Ta kohtas sõdurit kolmandat korda ja tuli uuesti küsimusega välja: 
«Ütle mulle, noormees, kuidas oli mu vanaema nimi?» 

Suvorov oli küsimusega rahul: kust võib lihtsõdur teada, kuidas feldmarssali vanaema kutsuti. 
Suvorov hõõrus heameelest käsi ja tahtis juba öelda: «Nüüd sa, vennas, jäid vahele», aga sõdur võttis 
äkki valveseisangu ja raksatas: «Viktoria ' teie hiilgus.» 

«Aga ei olnud Viktoria!» rõõmustas Suvorov. 

«Viktoria, Yiktoria!» kardas sõdur. «Ei või ju olla, et meie feldmarssali vanaema ei olnud mitte 
Viktoria.» 

Suvorov sattus segadusse. On alles vastus! Oli talle aga kaval sõdur ette sattunud. 

«Kui sa nii kaval oled,» sõnas Suvorov, «siis ütle mulle, mis vahe on sinu roodukomandöri ja minu 
vahel?» 

«Aga see vahe,» vastas sõdur pikemalt mõtlemata, «et , kui mu roodukomandör ka sooviks mind 
seersandiks ülendada, ei saaks ta seda teha, aga teie hiilgusel pruugib ainult tahta, ja ma. . .» 

Mis jäi Suvorovil üle? Ta pidi sõdurile seersandi auastme andma. 

Suvorov läks oma telki tagasi ja oli vaimustuses. 

«Jumal halasta, kuidas keeras ümber sõrme! See on juba midagi! See on alles sõdur! Jumal halasta, 
tõeline sõdur! 

Vene sõdur!» 


1 Victoria (lad.:k.) - võit. 

Kindral en chef'i ' auastmes saadeti Suvorov Soome piirile. Suvorovile tehti ülesandeks jälgida 
sealsete kindluste rajamist ja ümberehitamist. 
Piir oli pikk. Kindlusi palju. Üksi oli raske. 
Kõige kaugemas lõigus usaldas Suvorov ümberehituste järelevalve ühele polkovnikule. Polkovnik 
viibis seal paar kolm päeva ja andis ülesande edasi oma abilisele - majorile, aga major omakorda 
noorele porutšikule. 
Mõne aja pärast meenus Suvoravile kauge kindlus. Ta sõitis kohale ja nägi, et töö pole paigast 
nihkunud: 
Suvorov vihastas, kutsus polkovniku. 
«Mida see tähendab?» karjus ta. «Miks töö ei edene?» 
Polkovnik lõi vastutuse ees kartma ja veeretas kõik majori kaela: näete, tema on kõiges. süüdi. 
Suvorov kutsus majori. 
«Kas polkovnik andis teile ülesande?» 


«Andis. Aga mina andsin käsu porutšikule.» 

Suvorov kutsus porutšiku. 

«Kas saite käsu?» 

«Just nii,» vastasporutšik, «aga mina mõtlesin, et sellega pole kiiret.» 
«Jah,» lausus Suvorov, «ma näen, et süüdlasi polegi.» Ja käskis tuua vitsa. 
Süüdlased ohvitserid kohkusid - nüüd annab naha peale! 


Aga Suvorov võttis vitsa ja hakkas oma saapaid nuhtlema. Lööb ja kõneleb: 
«Ärge laiselge! Ärge laiselge! Teie olete kõiges süüdi. Kui oleksite kõikide tööde juurde ise 
läinud, poleks seda juhtunud.» 


Siis viskas ta vitsa minema, istus ratsu selga ja sõitis ära. 

Ohvitserid lõid risti ette - õnnetus läks mööda. Kutsusid sõdurid kokku. Käärisid käised üles. 
Võtsid kirved kätte. Asusid tööle. 

Saapad aitasid. Kauge kindlus ehitati valmis enne teisi. . 


1 Feldmarssali tiitlile eelnenud auaste Katariina II ajal. 

Kloostrimüürid 


Kord tegi seersant Kuteikin sõduritega õppust kloostri läheduses. Seersant heitis pilgu kõrgetele 

kloostrimüüridele, mõtles midagi endamisi ja hüüdis äkki: 

«Tormijooksule!» 

Sõdurid sattusid segadusse. 

«Tormijooksule!» kordas seersant. 

Sõdurid hüüdsid «hurraa» ja ronisid osavalt müürile. 

Mungad kohkusid. Nad ei taibanud, mis on lahti, ja pugesid pimedaisse kongidesse. Värisesid seal. 
Kui seersant õppuse lõpetas, kiitis ta sõdureid osavuse eest, rivistas üles ja viis kasarmutesse. 

Järgmisel päeval kordas seersant õppustel sedasama. Seersandi järel hakkasid end liigutama ka 
ohvitserid: kapten Kaškin, major Mõškin ja teised. Kloostrist sai õppekindlus. Sõdurid ründasid seda 
hommikust õhtuni. 

Möödusid mõned päevad. Mungad harjusid õppustega ega kartnud enam. Kloostrielu on ju tapvalt 
igav. Munkadel oli isegi huvitav. Seisavad ja vaatavad. Kloostriülem riidleb, ajab pühi isasid 
kongidesse. Kuid mungad ei taha minna. Küllap neilegi meeldis sõdurite uljus. Nooremad. hakkasid 
ise samuti kloostrimüüridele ronima. Ja klooster polnud enam klooster, vaid tont teab mis. 
Kloostriülem vihastas, läks Suvorovi juurde sõdurite peale kaebama: 

«Ai-ai!» hüüatas Suvorov. «Näe kus nurjatud! Ma neile teen säru, ma neile näitan!» 

Suvorov hakkas uurima, kes esimesena kloostrimüüride ründamise välja mõtles. Talle teatati, et 
Kuteikin. 

Feldmarssal kutsus seersandi enda juurde. vaatab ulja välimusega seersant. Rühikas, ilusa näoga, 

silmad sädelevad kavalalt. 

«Miks sa siis pühi isasid solvad?» küsib Suvorov. 

«Üldsegi mitte,» vastab seersant. «Mina ei solva.» Ise aga kummardub Suvorovi poole ja sosistab: 
«Aga neist müüridest on suur kasu. Siin on just nagu sõjas, paremat õppust enam välja ei mõtle.» 

Kloostriülem läks oma kloostrisse tagasi. «Ajasin kõik korda,» mõtles la. Hommikul vaatas välja 
ega uskunud oma silmi: igast küljest lähenes kloostrile sõjavägi. Sõdurid astusid sirgetes ridades, 


trummid põrisesid, kajas laul, kaasa tassti redeleid, seati suurtükke paigale. Sõjaväe ees 

ratsutas Suvorov. Ta haaras mõõga, tõstis pea kohale ja osutas kloostrimüüride püole. 

«Imevägilased, hurraa! Edasi! Isamaa kuulsuseks!» 

Kloostriülem sai aru, et Suvorovi juures käimisest polnud midagi kasu, kirjutas Piiterisse. Ainult et 

selle aja jooksul, mil kaebus käest kätte käis, oli Suvorov oma vägedega juba sõtta läinud. 
Vägevasti lõi Suvorov vaenlast. Sõdurid vallutasid osavalt vaenlase kindlusi. Kuteikinil oli õigus. 

Suur tänu talle kloostrimüüride eest. 


Suvoorovlikult 


Kasarmute lähedal väljal tegi Kaasani jalaväepolgu kapral oma sõduritega suvoorovlikku õppust. 
«Milleks on õppusi vaja?» pöördus kapral sõdurite poole. 

«Õppimine on valgus, harimatus - pimedus!» vastasid sõdurid kooris. 

«Nii. Õige. Aga milline on väljaõpetatud sõduri väärtus?» 

«Üks väljaõpetatud sõdur on kolme väljaõpetamatut väärt.» 

«Õige. Aga mis on sõjaväes kõige tähtsam?» 

«Vene sõdur.» 

«Nii,» lausus kapral. «Õige.» Ja läks üle käsitsivõitluse õpetamisele. 

Näitas ise. Siis tegid sedasama sõdurid. 

«Torka! ÕigesH! Torka!» hüüdis kapral. «Kuul on loll, tääk on tubli!» hüüdis ta sealjuures Suvorovi 
sõnadega. 

Hakkas vihma sadama. Kuid kapral ei lasknud sõdureid ära. 

«Minu järel!» hüüdis ta. «Edasi!» Ja jooksis üle välja, järsakust alla jõe äärde. «Kiiremini! 
Kiiremini!» ergutas ta sõdureid ja lausus jälle suvoorovlikult: «Pea ei oota saba. Vapper on esirinnas, 
argpüks tapetakse ka tagapool!» 

Joosti jõe äärde. Sumdi! hüppas kapral vette ja sumas teisele kaldale. Sõdurid tema järel. Ronisid 
kaldale ja nägid, et üks on maha jäänud, rabeleb kiires voolus, on uppumas. 

«Tagasi!» hüüdis kapral. «Ise hukku, aga seltsimees päästa! Vette!» 

Sõdurid tirisid hättajäänu välja. Seisavad, tõmbavad hinge. 
«Väsisite ära?» küsis kapral muiates. 
«Väsisime,» tunnistasid sõdurid, kuid samas pahvatasid suvoorovlikult: «Raske õppustel, kerge 
lahingus!» 
«Tublid poisid! Õige!» kiitis neid kapral rahul olles. 
Kuuldused Kaasani polgu sõdurite õppustest jõudsid Suvorovini. Feldmarssal rõõmustas, et sõdurid 
õpivad suvoorovlikku tarkust. Ta tahtis vahva kaprali nime teada, saatis polgukomanäörile kirja. 
Peagi tuli vastus: 

«Nime, teie hiilgus, ei saa öelda. Meil teeb suvoorovlikke õppusi iga kapral.» 


Hospidal 


«Ma ei armasta hospidale,» ütles Suvorov. «Neid armastab see, kes ei hoolitse sõduri tervise eest.» 


Suvorov võttis üle Venemaa põhjapiiril seisvate vägede juhtimise ja sai teada, et sealsetes 
hospidalides on korraga tuhat haiget meest. 

Suvorov ilmus hospidali ja hakkas mööda palateid käima. Astus esimesse, küsis sõtlureilt: 
«Mis haigust te põete, imevägilased?» 
Sõdurid vaikivad. Piinlik on öelda. . 
«Mis haigus teil on?» kordab Suvorov. 
«Kõhtudega oleme hädas,» lausus üks sõdur lõpuks. «Proviantmeister ' siia kutsuda,» käskis 
Suvorov! 
Proviantmeister saabus. «Mis sa sõduritele süüa annad?» küsib feldmarssal. «Kõike.» 
«Mis tähendab - kõike?» . 
«Putru, teie hiilgus, liha. ..» 
«Aga veel?» 
«Kapsast.» 
«Nii, nii,» lausus Suvorov ja käskis tuua kapsast. Toodigi. Suvorov proovis - kapsas oli mäda. 
Suvorov silmitses proviantmeistrit tigeda pilguga ja käratas: 


1 Proviajltmeister - ohvitser, kes juhib sõjaväe varustaniist toiduainetega. 

«Aresti alla! Peavahti! Kümneks päevaks!» 
Suvorov läks teise palatisse. 
«Mis haigust te põete, imevägilased?» 
Sõdurid on kohkunud ega saa sõna suust. 
«Nemad on külmavõetud,» seletas sanitar. «Kaptenarmus ! siia kutsuda!» käskis Suvorov. 
Kaptenarmus saabus. 
«Mis riided sõduritel on?» 
«Nagu ette nähtud, teie hiilgus,» vastab kaptenarmus. 
«Munder, saapad, sukad.» 
«Sukad!» hakkas Suvorov karjuma. «Siin on põhi. Miks pole vilte? Kus on labakud?» 
Kaptenarmus tundis oma süüd. Vaikib. Tammub ühelt jalalt teisele. 
«Aresti! Peavahti! Kümneks päevaks!» andis Suvorov käsu. 
Suvorov läks edasi. Astus sisse kolmandasse palatisse. «Mis haigust teie põete, imevägilased?» 
küsis. 
«Need on haavatud,» vastas sanitar sõdurite eest. 
«Mis haavatud need praegu on?» imestas Suvorov. Sel ajal sõda ei olnud. 
«Porutšik krahv Kutaissavi patareist,» seletas sanitar. 
«Õppustel lõhkes suurtükk, teie hiilgus.» 
Suvorov kutsus porutšiku, riidles, et hoiab mürske ja suurtükke halvasti korras, ning saatis samuti 
aresti, kümneks päevaks peavahti. 
Möödus umbes kuu aega. Sõdurid said vildid ja labakindad. Mädanenud kapsast ei jäänud 
mälestustki. Kutaissov ja teised ohvitserid hakkasid isiklikult kontrollima mürske ja suurtükke. 
Suvorov käis uuesti hospidalid läbi. Vaatas palatitesse, need olid tühjad. Endise tuhande asemel 
tuli vaevu nelikümmend haiget kokku. 
Suvorov käis ringi ja oli rahul. Feldmarssal ei armastanud hospidale. 


1 Kaptenarmus - ohvitser, kes juhib sõjaväe varustamist riietuse ja relvadega. 

Sestroretski tehases 


Katariina II tegi Suvorovile ülesandeks uurida, kuidas töötab Sestroretski relvatehas. 
Tehases hakati valmistama Suvorovile pidulikku vastuvõttu. Tehaseülem sõitis Peterburi 

maanteele, et feldmarssalit aegsasti kohata. 
Samal ajal sõitis Suvorov, lihtne sõdurikuub seljas, kõrvalisi külavaheteid pidi kaherattalisel 

kaarikul tehasesse ja läks otse relvatöökodadesse. 

Suvorov kõndis töökodades, vaatas ringi. 

Uuris karabiine - need olid head. 

Silmitses tääke - head, teravad relvad. 

Meister Ivan Homjakov märkas Suvorovit. «Mida see sõdur siit küll otsib?» mõtles ta. 

«Hei, sõjamees, mida sina siin teed?» 

«Niisama. Ei mi.dagi,» vastas Suvorov: «Kes meister on?» 

«Mina olengi meister.» 

«Kuidas nimi on?» 

«Ivan Homjakov.» 

«Mis tal küll vaja on?» mõtles meister. 

«Mine, sõjamees, oma teed,» ütles ta. «Siin oodatakse feldmarssalit. Kui sind nähakse, saad võtta.» 

Suvorov lahkus. 

Tehaseülem ei kohanudki kõrget külalist, tuli tagasi. 

Homjakov jutustas talle tundmatust sõdurist. «Missugune see sõdur oli?» 

«Selline vana.» 

«Vana?! Aga millist kasvu?» 

«Väikest kasvu oli. Väiksem kui keskmine.» 

«Kõhn?» 

«Kõhn.» 

«Hallipäine?» 

«Hallipäine.» . 

«Juuksed eest turris?» 

«Turris.» 

«Sinisilmne?» 

«Just nii.» 

«See oli ju Suvorov!» karjatas tehaseülem. 

Ivan Homjakov istus ehmatusest. Tormas siis «sõdurit» otsima, kuid temast polnud enam jälgegi, ei 

kaarikut ega hobuseid. 

Tehaseülem kohkus. Sõimas Homjakovi, kärkis väravavalvuritega. Ka meister lõi araks, sest oli ju 
tema ise Suvorovi tehasest ära ajanud. 
Mõlemad olid ärevuses, kartsid karistust. 
Nädala pärast tuli Peterburist kiri. See oli valitsejannalt endalt. Ülem hoidis kirja käes ega julgenud 
avada - errusaatmine, arvas. Avas siiski. Keeras paberi lahti, piilus ühe silmaga, endal käed 
värisemas, süda kloppimas. Luges, luges ega uskunud oma silmi: paberil olid head sõnad - 
Sestroretski tääkide ja karabiinide kohta, monarhi õnnistus ülemale ning käsk anda Ivan 
Homjakovile ja teistele meistritele sada hõberubla- hea töö eest. 


Rtištšev-Umištšev 


Paljusid üleastumisi võis SuvOrov oma sõduritele andestada, aga vastust «ei või teada» ei andestanud 


ta kunagi. 

«Ma ei kannata «eivõiteadjaid»,» rääkis Suvorov. «Nad teevad armeele häbi.» 

Kord sõitis Suvonov oma lemmikpolku, Fanagooria polku, ja otsustas korraldada ohvitseridele 
eksamid. 

Ohvitserid istusid pinkidel reas. Nende vastas polgukomandör ja Suvorov. 

«Mis on rünnak?» pöördus feldmarssal major Kozljatini poole. 

«Rünnak on vägede otsustav edasiliikumine, mille eesmärgiks on vastane hävitada,» vastas Kozljatin 
selgesõnaliselt. 

«Asjalik, asjalik,» kiitis Suvorov. «Õige: Aga mida tähendab «supreneerida»?» küsis ta kapten 
Prokazinilt. 

««Supreneerida», teie hiilgus,» vastas Prokazin, «see tähendab ootamatult rünnata, lüüa vaenlane 
segadusse, purustada, enne kui toibub.» I 

«Asjalik, asjalik,» kiitis Suvorov jälle. 

Feldmarssal on rahul: ohvitserid on teadmistega. Rahul on ka polgukomandör. Istub ja naeratab, ise 
aga näitab Suvorovile kogu aeg noort porutšikut Rtištševit. 

«See on kõige suuremate teadmistega ohvitser kogu polgus,» ütleb ta. «Tarkpea.» 

Jõudis järg ka Rtištševi kätte. 

«ütle mulle, Rtištšev,» lausus Suvorov, «mis on retiraad 19» 

Porutšik hakkas kogelema ja äkki... 

«Ei või teada!» pahvatas ta. 

Kõik ahhetasid. Nüüd rikkus kõik ära! Vedas ohvitsere alt. Häbistas polgukomandöri. 

Suvorov sattus raevu, hüppas pingilt püsti. 

«Sokutasid ette «eivõiteadja»!» karjus ta ja trampis jalgu. 

Suvorov keeras kanna pealt ringi, jooksis majast välja, istus hobusele ja kavatses ära sõita. Kuid äkki 
jäi mõttesse. Ronis hobuselt maha, läks tarre tagasi ja küsis uuesti porutšikult: 

«Mis siis on retiraad?» 

«Ei või teada, teie hiilgus. Meie polgus sellist sõna ei tunta. Meil on suvoorovlik polk, ründav polk!» 
Suvorov silmitses Rtištševit ja hüüdis siis: 

«On alles polk! On alles polk! Vahva polk - Fanagooriapolk. Tähendab mitte keegi ei tea?!» 

«Just nii teie hiilgus.» 

«Poleks uskunud, et neetud «eivõiteadja» mulle niisugust rõõmu teeb!» tuli Suvorovil pisar silma. 
«Vaat sulle Rtištšev! Koguni Umištšev *1» 


Vaenlane 


Sekundmajor krahv Kalatšinski oli endale armees palju vaenlasi soetanud. Sekundmajor ei 
suutnud oma keelt taltsutada. Ikka kippus ta kedagi solvama, tikkus vaidlema, karjus kellegi peale 
või ütles halva sõna. Sellepärast seltsimehed teda ei armastanudki. Sellepärast tekkisidki majoril 
vaenlased. Kord tuli Kalatšinski Suvorovi juurde ja kaebas oma seltsimeeste peale. 

«Jumal halasta,» sõnas Suvorov. «Ai-ai kui paha! Sul on vaenlasi, ütled? Ai-ai. küll me nad käsile 
võtame.» 

Paari päeva pärast kutsus Suvorov sekundmajori enda juurde. 

«Sain teada selle peasüüdlase nime, kes teile nii palju halba teeb,» ütles ta. 


1. Retiraad -taganemine. 2. YM (ve- k.) - mõistus. 

«Kapten Pikin?» pahvatas Kalatšinski. 
«Ei.» 
«Polkovnik Lepjoškin?» 
«Ei.» 
«Porutšik Vjazemski?» 
«Ei.» 
Kalatšinski seisis ja mõtles, kes võiks veel olla. «Tean!» hüüdis ta. «Tean! Kindral-kortermeister 
vürst Obolenskil» . 
«Ei,» lausus Suvorov jälle, vaatas Kalatšinskit mõistatusliku pilguga ja kutsus sõrmega endale 
lähemale. 
Sekundmajor astus ligi, kummardus Suvorovi poole. 
Feldmarssal lausus talle salapärase sosinaga: 
«Aja keel suust välja.» 
Kalatšinski sirutas keele välja. 
«See ongi sinu peamine vaenlane,» sõnas Suvorov. 


«Hoia alt!» 


Suvorov armastas uljast sõitu. Sõitis ta ratsa või sõidukiga, aga ikka nii, et hinge paneb kinni, et 
tuul nägu piitsutab. 

See juhtus põhjas. Kord istus Suvorov saani ja läks koos Proškaga kindlusi üle vaatama. Parajasti 
kihutas Peterburist kohale kuller, kes tõi Suvorovile tähtsaid pabereid. Ohvitser peatas vahuleaetud 
hobused staabihoone ees ja hüüdis: 

«Feldmarssali juurde kiiresti, Suvorovi juurde!» «Suvorov sõitis ära,» öeldi kullerile. 
«Kuhu?» 

«Ozjornaja kindlusse.» 
Ohvitser kihutas Ozjornajasse. 
«On Suvorov siin?» 

«Ära sõitis.» 

«Kuhu?» 

«Likola kindlusse.» 

Kihutas Likolasse. 

«On Suvorov siin?» 

«Sõitis ära.» 

«Kuhu?» 

«Kjumen-gradi.» 

Kappas Kjumen-gradi. 

«On Suvorov siin?» 

«Ära sõitis. . .» 

Suvorov oli küll ära sõitnud, kuid jäi teele toppama. Üks hobune hakkas lonkama. tuli tagasi keerata. 
Sõideti sammu, saan venis kui tigu. Proška istus pukis ja tukkus. Suvorov närveeris, müksas 
tentsikut ühtejärge selga, nõudis, et ta hobused kiiremale sõidule ajaks. 

«Ei tohi, ei tohi, teie hiilgus, hobune on haige,» vastas Proška iga kord ühteviisi. 

Suvorov rahunes, ootas ja müksas jälle. Proškale selga. 

Feldmarssalil polnud kannatust voorihobuse kiirusega liikuda. 


Sõideti versta kaks ja Suvorov näeb; et vastu kihutab troika. Hobused sööstavad kui linnud mööda 
välja. Kapjade alt lendab lumekamakaid, sõõrmetest pahiseb auru nagu korstnaist. 
Suvorov ajas end vaimustusest isegi püstakile. Vaatab - kutsari asemel istub pukis noor ohvitser, 
ohjad pihus, nuut vöö vahel, papaaha ühele kõrvale lükatud, käharad juuksed tuules lendlemas. 
«Uljaspea! Oh,imilline uljaspea!» ei suutnud Suvorov kiitust tagasi hoida. 
«Kuller, teie hiilgus,» lausus Proška. «Paistab, et mitte siinne, vaid Piiterist.» 

Suvorov vaatab ja imetleb. Talitee on kitsas, ühe rajaga. Mööda sõita on raske, aga hobused 
jõuavad aina lähemale. Juba on hobuste korskamine ja saanijalaste krigin üsna kõrva ääres. 
«Hoia alt!» karjus ohvitser. 
Proška kohmitses liiga kaua: polnud harjunud teed andma. 
«Hoia alt!» kordas ohvitser ja samal hetkel põrkasid saanid kokku - mürtsti! 
Suvorov ja Proška kukkusid lumme, vajusid vööni sisse. 
Kuller tormas mööda, vilistas, kihutas tuulekiirusel edasi. 
Proška ajas end jalule, vaatas kullerile vihaselt järele, rapsis lund riietelt, sõimas kõige vängemate 
sõnadega. 
«Tasem!» käratas Suvorov ja imetles taas: «Uljaspea! Issand halasta, milline uljaspea!» 
Kolm päeva kihutas ohvitser Vene riigi põhjapiiril! ringi. Lõpuks sai Suvorovi kätte. 


174 


«Paberid Piiterist, teie hiilgus.» 

Suvorov võttis paberid, vaatas kullerile otsa, äkki tõmbas sõrmest sõrmuse ja ulatas ohvitserile. 
«Mille eest, teie hiilgus?!» oli kuller ehmunud. 

«Uljuse eest!» 

Ohvitser seisab ega saa millestki aru. Aga Suvorov lausub: 

«Võta, võta. Kanna! Uljuse eest. Vene hinge eest. Vahvuse eest!» 


Härra 


Suvorov elas pärisorjuse ajal. Ta oli ka ise suurmõisnik. Moskva, Vladimiri, Kostroma, Pensa ja 
Novgorodi lähikonnas laiusid krahv Suvorovi mõisad ja maavaldused. 
Feldmarssalile kuulus viisteist tuhat pärisorist talupoega. 
Krahv Aleksandr Vassiljevitš Suvorovi Novgorodi mõisas oodati härra saabumist. 

Talupoegadel ei olnud enam jõudu kannatada. Krahvi valitseja Balk oli neid oma norimistega ära 
vaevanud. 

Talupojad otsustasid ära oodata Suvorovi kojusõidu, minna tema juurde ja rääkida kõigest. 
Suvorov saabus. Talupojad ilmusid tema ette. 
«Kuidas nimi on?» pöördus feldmarssal esimese poole. «Deniss Nikitin.» 
«Mille üle kaebad?» 
«Peksa sain, isake.» 
«Mille eest peksti?» 
Nikitin hakkas seletama, et talvel leidis ta üle härraste viljapõllu minnes pooleldi kõdunenud 
viljavihu, võttis viljavihu üles, tahtis koju viia. Teel tuli talle Balk vastu, nabis kinni ja laskis peksa 
anda. 
«Õigesti said peksa,» ütles Suvorov, «ära himusta härra vara.» 
«Aga viljavihk oli ju kõdunemas. Vedeles seal niisama. Oleks ikkagi kaduma läinud.» 

«See pole sinu asi,» katkestas teda Suvorov. «Riknemise eest nõuan, valitsejalt aru. Mine. Aga mis 
sul on?» pöördus ta järgmise talupoja poole. 

«Peksa sain, isake.» 

«Mille eest sind peksti?» 

«Ei võtnud Balki ees mütsi maha, teie hiilgus.» 

«Müts võta maha,» vastas Suvorov. «Öigesti said peksa.» 

«Ma ju ei märganud. See oli kurja mõtteta,teie hiilgus.» 

«Edaspidi märka. Olgu õpetuseks. Aga mis sul on?» pöördus ta küüraka vanaeide poole. 
«Peksa sain, isake, peksa sain,» pomises eit hambutu suuga. «Olen võlgu: kolm rubla ja 
kakskümmend kopikat.» 

«Jumal halasta!» hüüdis Suvorov. «Kolm rupla ja kakskümmend kopikat! Maksa ära. Otsekohe 
maksa.» 

«Kust ma selle raha võtan?» 

«Müü lehm ära.» 

«Ei ole mul lehma.» 

«Laena.» 

«Kes mulle laenab?» 

«Mine,» lõpetas Suvorov jutuajamise. «Öigesti said peksa. Valitseja saab käsu ka edaspidi võlgade 
eest peksa anda.» 

Rohkem kaebajaid ei leidunud. Talupojad lahkusid pettunult. 

«Härra on ikka härra!» ütlesid nad. 


Pruudid 


Kord sõitis Suvorov oma Undoli mõisasse Vladimiri lähedal, kõndis mööda külatänavat ja kohtas 
noormeeste sallka. 
«Olete abielus?» 
«Ei, teie hiilgus.» 
«Miks te pole abielus?» 
«Külas pole pruute.» 
Suvorov kutsus valitseja, hakkas tema peale karjuma. «Noormehed on sirgunud nagu tammed. Miks 
nad abielus pole?» 
«Külas pole pruute.» 
«Osta pruudid!» käsutas Suvorov. 
Suvorov tahtis, et talupojad õigeaegselt perekonna rajaksid ja lapsi saaksid, et majapidamise 
korras peaksid. 
Korralikust majapidamisest saab härra rohkem tulu. 
Järgmisel päeval sai valitseja kakssada rubla ja läks pruute ostma. 

«Nägudele ära vaata,» õpetas Suvorov. «Peaasi et terved oleksid. Ära kauaks jää. Ostad ära ja. 
tood koheUndoli. Saada vankritel teele. Vea ettevaatlikult, et keegi viga ei saaks.» 
Mõne päeva pärast jõudsid pruudid kohale. 
Suvorov kutsus noormebed. 
«Paigale!» 
Noormehed rivistusid kasvu järgi. 
Suvorov astus pruutide juurde, käsutas vankritelt maha. «Paigale!» 
Pruudid rivistusid üles. 
«Parem pool!» 


Noormehed ja neiud tegid pöörde ja olid nüüd paariti. «Sammu marss! Laulatusele! Kirikusse!» 
kamandas Suvorov ja astus ise kõige ees. 

Samas pandigi noored paari. Et aega oli vähe ja pruudid ning peigmehed ei jõudnud teineteist 
korralikult vaadatagi, siis läksid pärast laulatust paarid kohe segi. Keegi ei saanud enam aru, kes 
kelle mees, kelle naine. 

Suvorov rivistas siis noormehed ja neiud uuesti kasvu järgi üles. Ja kõik oli korrapealt oma kohal. 

Suvorov jäi rahule. Oli noored paari pannud ja enda arvates heateo teinud. Sellele, kas peigmehed 
ja pruudid teineteisele ka meeldivad, ta ei mõelnudki. Ta oli härra. Ka noored vaikisid, sest härra 
tahtele pidi alluma. 


Uisud 


Sel ajal oskasid vähesed uisutada. Aga Suvürov oskas. Talvel Undolis elades käis feldmarssal iga 
päev külmunud tiigil, veetis seal ühtejärge kaks või isegi kolm tundi. 

Koos Suvoroviga harjus tiigil käima ka poisike Fedka Uhhov. Algul läks ta tiigi äärde niisama 
vaatama, hiljem aga meisterdas vanadest rauatükkidest endale uisud. Feldmarssal pägi, et poiss on 
terane, ja hakkas teda õpetama. 

«Ära karda. Ära karda!» julgustas Suvorov. 
Fedka ei kartnudki, ainult jalad ei kuulanud tal sõna. «Seisa nii. Hoia end sirgelt,» õpetas Suvorov. 
«Samm vasakuga. Samm paremaga. Liigu! Kiiremini. Kiiremini, lase käia!» 

Fedka kiirustas ja kukkus - pauhti! - selili. 

Suvorov naeris. 

Poisike tõusis, rapsis endalt lume, hammustas huulde 

ja hakkas jälle pihta. Fedkal oli jonni. 

«Samm vasakuga! Samm paremaga!» kamandas Suvorov. «Liigu! Kiiremini. Kiiremini. Lase käia!» 
Terve nädala nägi Fedka vaeva. Kukkus. Lõi endale muhke. Kuid sai ka oma tahtmise. Seisab 

kindlalt jalul, kuigi liigub edasi veel aeglaselt. 

Ees kihutab Suvorov. 

«Kiirust juurde! Kiirust juurde!» hüüab ta Fedkale. 

Fedka jääb maha. 

Möödus veel nädal. Poiss sai uisutamise selgeks, ei jäänudki enam Suvorovist maha. 

Möödus kolmas nädal, ja Fedka hakkas feldmarssalist ette jõudma. 

«Kiirust juurde! Kiirust juurde!» hüüdis ta härrast mööda kihutades. 

Suvorov pingutas kõigest jõust, võttis viimase rammu kokku, kuid Fedkast ette enam ei saanud. 
Üha sagedamini hakkasid ka teised poisid tiigi ääres käima. Kogunesid troppi, -vaatasid, kuidas 

feldmarssal ja Fedka uisutavad. Neil oli lõbus vaadata Suvorovit, nad rõõmustasid, et oma poiss 

härrast ette läheb. Naersid. 
Suvorovil hakkas piinlik, ta ajas poisid minema. Läksidki, aga hiljem hiilisid tasahilju tiigi äärde 

tagasi. Naersid. Suvorav sai kurjaks. 

«Kasige minema!» karjus ta poistele. 

See kõik hakkas Suvorovit tüütama. Ta püüdis minna uisutama, kui Fedkat läheduses palnud. 

Vaatas, kas Fedkat pole näha, võttis uisud ja läks kiiresti liuväljale. Tegi tiigil tiiru, teise, ja juba oli 

kohal ka Fedka, kes oleks nagu maa alt üles kerkinud. Jälle jooksid poisid tiigi äärde. Jälle naersid. 

Lõpuks sai Suvorovil hing täis ja ta kutsus valitseja. 

«Kas sa Fedka Uhhovit tead?» 


«Tean, teie hiilgus.» 

«Vii ta Vladimiri ja müü maha,» käskis Suvorov, «et tema lõhnagi siia ei jääks!» 
Suvorov andis küll käsu, aga hiljem mõtles ringi: osav poiss siiski meeldis feldmarssalile. 
Fedka jäi Undolisse. 

Kolme aasta pärast meenus poiss Suvorovile uuesti ja ta käskis valitsejal Fedka sepa juurde 
õpipoisiks anda. Fedka õppis ameti ära, tuli kodukülla tagjsi ja temast sai peagi üle kogu 
ümbruskonna kuulus meister. 


Pobul 


Morovki-Šuški külas, mis asus krahv Suvorovi Pensa valdustes, elas vaene mees Grigori Nektov. 

Polnud tal maja ega naist, sugulasi samuti mitte. Ta käis külas tarest tarre, sõi kord ühes, kord 
teises peres, aga vahel kadus üldse Šuškist, ja kus ta hulkus, seda ei teadnud õieti mitte keegi. 

Siis hakati talupaegi sõjaväkke võtma. Suvorovi ajal oli sõjaväeteenistus ilmatu pikk - 
kakskümmend viis aastat. Tööinimene lahkus perest kauaks, peaaegu igaveseks. Šuški talupajad 
otsustasid, et pole siin pikka mõtlemist, mingu aga Nektov nekrutiks '. 

Suvorovile aga ei meeldinud üldse oma talupoegi nekrutiks anda. See polnud kasulik. Ta seadis 
sisse sellise korra, et nekruteid tuli osta mujalt. Poole rahast andis Suvorov, teise poole panid 
talupojad ise kokku. 

Talupojad olid rahakogumise vastu, kuid pidid olukorraga leppima. Seekord aga otsustasid: miks 
me peaksime raha kulutama, kui Griška Nektov on olemas. 

Talupojad palusid külavanem Ivan Agafonovit, et ta Griška pärast otsekohe Suvorovile kirjutaks. 

Algul Agafonov punnis vastu - kui härra hakkab riidlema? Lõpuks jäi nõusse, sest Nektovist 
polnud nagunii mingit kasu. Ta hakkas kirja kirjutama. Kirjutas kavalalt. Alustas sellest, et Šuškis on 
teist aastat ikaldus, et talupojad elavad viletsuses ja nekruti jaoks raha pole. Siis tuletas meelde, et 
kadunud isa ajal nekruteid ei ostetud ja seda tava ei maksaks muuta. Alles päris lõpus mainis ta 
Grigari Nektovit, et on selline mees, tööd ei tee, hulgub ringi ja tema olekski paras anda sõduriks. 

Šuškis jäädi Suvorovilt vastust ootama. Vastus saabuski. Külavanem heitis sellele pilgu ja silme 
ees läks mustaks: 


1 Nekrut - noorsõdur. 

«Osta otsekohe nekrut,» kirjutas Suvorov.«Ja edaspidigi tuleb osta, muidu saate piitsa.» Edasi 
kästi kirjas, et Nektovile tuleb kogu külaga «muretseda maja, lusikas, kauss, lehm ja kõik muu» ning 
aidata Griškat seni, kuni ta oma majapidamise järjele saab. Kirja lõpus seisis: «Kui Nektov siiamaani 
pobul on, siis peamist vastutust kannab selle eest külavanem Ivan Agafonov ja sellepärast käsin anda 
sellele pobulile naiseks Agafonovi tütre Lukerja ja annan selleks aega 15 päeva.» 

«Mu jumal!» karjatas Agafonov. «Ma pean oma Lukerja pobul Griškale naiseks andma!» 
Talupojad jooksid külavanema juurde. 

«Mis selles kirjas on, mis härra sulle kirjutas?» 

«Kasige välja!» röökis Agafonov. «Armas jumal! Mispärast sa mind karistad? Mispärast Lukerjat?» 
halises külavanem. «Kõik teie pärast, neetud sugu!» käratas ta külameeste peale. «Hävitan teid. .. 
Peksan läbi! . .. Kihutan mööda ilma laiali! .. .» 

Talupojad jooksid minema. 


Agafonov ohkis ja oietas, aga parata polnud midagi. Ta tundis härra järsku meelt ning laskiski 
viieteistkümnendal päeval Lukerja ja Griška paari panna, muretses neile maja, lusika, kausi, lehma ja 
kõik muu. 

Sellest ajast peale polnud Suškis enam pobul Griškat. Sõduriks läks aga nekrut, kes osteti 
talupoegade ühise rahaga, millele oli Suvorovilt lisatud pool, nagu see tavaks oli. 


Kes kuidas härraste juures elab 


Kord pühapäevasel päeval said mitmete härrade pärisorjad laadal kokku. Siin oli mõisnik Psarovi, 
mõisaproua Vodolejeva ja vürst Pirjatini talupoegi. Talumehi oli ka krahv Suvorovi Undoli mõisast. 
Talupojad hakkasid rääkima, kuidas keegi oma härraste juures elab. 

«Meie härra on vali. Ega ta asjata feldmarssal ole,» ütlesid Suvorovi talupojad. 
«Mismoodi ta siis vali on?» 

«Pani poisid ja tüdrukud sundkorras paari.» 

«Aga veel!?» 

«Tahtis poisikese Fedka Uhhovi ära müüa.» 

«Veel ?» 

«Sunnib nekruteid ostma.» 

«Või veel vali!» hakkasid teiste härra.ste talupojad naerma. «Teie pidage parem suud kinni. Teil on 
härra, nagu olema peab. Hea härra on teil. Annaks jumal meilegi sellise.» Ja talupojad hakkasid 
rääkima oma elust. 

Mõisnik Psarovi talupojad kurtsid, kuidas härra kolm korda aastas - neitsi Maarja kaitsmise 
päeval, jõulupühadel ja kolmekuningapäeval - laseb kõigile talumeestele ja naistele ihunuhtlust anda. 

«See on selleks, et härra kätt meeles peaksid, et teda kardaksid,» seletasid Psarovi talupojad. «Kui 
keegi juba vali on, siis on see meie härra: süüdlased ahelaisse, rahulolematud soldatiks, võlgade eest 
keldrisse vee ja leiva peale.» 

«Kujutage ette, Fedka Uhhovi tahtis ära müüa!» sekkusid jutusse mõisaproua Voladejeva 
talupojad. «Seda vähemalt asja pärast, vallatuse eest, aga meie proua veab mitte millegi pärast 
lapsukesi nagu kanapüegi koormate viisi turule. Proua ei kannata laste kisa. Kui mõnel teenijatüd- 
rukul, jumal hoidku, laps sünnib, kästakse ta ära uputada kui kassipoeg.» 

«Aga meie härra,» ütlesid vürst Pirjatjni talupojad oma sõna, «laskis kevadel kolm jäägrit surnuks 
peksta. Ja mille eest? Selle eest, et need jahil kogemata hurta lasksid. Koer sai terveks, aga mehed 
tuli kalmistule viia.» 

Talupojad käratsesid laadaplatsil kaua. Paljudest asjadest räägiti. Sellest, kuidas talupojad 
igasuguste haiguste kätte surevad, et tared pole mõnel üldsegi tarede moodi, vaid jumal teab mis, et 
lapsed kasvavad üles harimatuses ja et nad ise on viimseni välja kurnatud ning enampole jõudu 
alanduste talumiseks ja seljaküürutamiseks, et härraste tujusid rahuldada. 

Suvorovi. talupojad läksid tagasi oma Undolisse, meenutasid juttu laadaplatsil ja mõtlesid: «Jah, 
meil on ikkagi päris hea härra. Kuigi on feldmarssal, krahv ja vürst, siiski laseb elada. Hoidku meid 
issand teiste härrade eest!» 

Kool 


Mõned aastad elas Venemaa sõjata. Suvorovi väed olid paigal. 


Sel ajal soetasid sõdurid endale perekonnad. Sündisid lapsed. Suvorov otsustas sõdurilastele kooli 
rajada. 
Rajaski kooli ja hakkas ise õpetajaks. 
Alguses tuli kooli kaksteist poissi ja noorukit. Mõne päeva pärast tuli ka tüdruk nimega N juta. Poisid 
hakkasid teda narrima: mis tüdruk koolist otsib! Näitasid keelt. 
Tegid kõiksugu lõustu. Kiusasid. Kuid poisid pilkasid asjata. Njuta polnud poistest rumalam. 
«Kui palju on kaks korda kaks?» küsib Suvorov. 
Poisid istuvad, laubad kipras, ja arvutavad. 
«Neli!» hüüab N juta. 
«Tubli! Õige,» ütleb Suvorov. 
Kutsub siis poisse tahvli juurde, laseb sõnu kirjutada. 
Valib rasked sõnad. 
«Rõndin, kirjuta sõna «emš».» 
Rõndin läheb tahvli juurde, mõtleb, kirjutab «nn10». «Niiviisi,» lausub Suvorov. «Tule õige sina, 
Laptev.» Laptev läheb tahvli juurde, kirjutab «ncuo». Poisid näevad keerulise sõnaga vaeva. 
Kirjutavad «ecuo», «mille», «Mcue». 
«Valesti, valesti,» lausub Suvorov. «Tule õige sina, Njuta, tahvli juurde». 
Njuta läheb tahvli juurde ja kirjutab suurte tähtedega: 
«ELIE». 
«Nüüd on õige,» ütleb Suvorov ja kiidab Njutat. 
Või annab Suvorov geograafiat. 
«Kus on Doni jõgi?» 
Jälle on poistel laubad krimpsus. Üks näitab Volgat, teine Dneprit, kolmas satub üldse jumal teab 
kuhu. Njuta aga astub kaardi juurde, võtab kaardikepi ja näitab otsekohe õiget jõge. 

Suvorov määras Njuta klassivanemaks. Poisid olid solvunud: tüdruk, ja äkki klassivanem! Paar 
päeva olid nad Njuta alluvuses, siis läksid Rõndin ja Laptev kõigi poiste nimel Suvorovi juurde oma 
häda kurtma. 

«Jah,» lausus Suvorov, «teil on õigus. Nii on paha küll. Pole nagu õigesti. Poistel ei sobi tüdruku 
alluvuses olla. Kuid. Njuta on klassivanema au ära teeninud. Mida teha?» 

Poisid hakkasid koos Suvoroviga mõtlema, mida teha. 

«Njuta on meist targem,» arvas Rõndin. 

«Tal on suurem pea,» lausus Laptev. 

«Vale, vale!» katkestas Suvorov nende jutu. «Njuta pole teist targem. Njuta on hoolsam. Arge 
hulkuge õhtuti tänaval ringi, vaid istuge kodus, õppige geograafiat ja aritmeetikat, harjutage raskete 
sõnade kirjutamist ja ka teil hakkab hästi minema.» 

Poisid võtsid Suvorovi sõnu kuulda. Õppisid korrutustabeli pähe. Jätsid meelde, kus mingi meri või 
Jõgi asub. 

Õppisid igasuguseid keerulisi sõnu veatult kirjutama. 

Kuu aja pärast kontrollis Suvorov poiste teadmisi. 

«Kus on Doni jõgi?» 

Kõik ajavad käed püsti, tahavad esimesena näidata. «Kuidas kirjutatakse sõna «en». 

«E», <» ja «š»! karjuvad poisid kooris. 

«Kui palju on kaks korda kaks?» 

«Neli!» 

«Aga kolm korda kolm?» 

«Üheksa!» 

«Tublid poisid! Õige!» kiidab Suvorov. 

Suvorovil tuli näidata, et ta sõna peab. Ta otsustas määrata Njuta asemele klassivanemaks Rõndini. 


Kuid nüüd ei olnud poisid sellega nõus. 
«Las jääb pealegi Njuta.» 
«N juta!» 
«N juta!» kostis mitmelt poolt. 
Suvorov muigab, rõõmustas. Poisid olid küll väikesed, aga said aru, et Suvorovil oli õigus, kui ta 
Njuta klassivanemaks määras, et paremat klassivanemat polegi neil vaja. 


Tääk 
Kord oli Suvorov Novgorodi kubermangus oma sõbra juures külas. Õhtuti istusid sõbrad kodus, 
meenutasid vanu seltsimehi, lahinguid ja sõjaretki. Päeval käis Suvorov metsas hulkumas, tutvus 
ümbrusega. Siin metsas, vana tamme juures kohtaski ta poisikest Sanka Võdrinit. 
«Onuke, oled sa sõdur?» küsis Sanka Suvorovilt. 
«Olen sõdur,» vastas feldmarssal. 
«Kust sa tulid?» 
«Sõjast.» 

«Jutusta Suvorovist.» 
Feldmarssal kissitas silmi, vaatas poissi kavalalt. «Aga kes see Suvorov on?» 
«Kas sa ei teagi? See, kes türklastega sõdis. Kes Izmaili vallutas. Feldmarssal.» 
«Ei,» vastas Suvorov. «Ei tea.» 
«Mis sõdur sa siis oled, kui Suvorovist midagi ei tea!» Poiss haaras kepi, hüüdis Suvorovi kombel: 
«Hurraa! Minu järel! Imevägilased, edasi!» 
Sanka jooksis ümber feldmarssali ja püüdis Suvorovile kepiga kõhtu torgata. 
«Näe, kus poiss!» imestas Suvorov. Endal aga oli hea meel, et lapsedki ta tegudest teavad. 
Lõpuks Sanka taltus, pistis kepi vöö vahele ja sõnas: «Onuke, kingi mulle tääk.» 
«Milleks sul on tääki vaja?» 
«Et sõda mängida. Vaenlast lüüa.» > 
«Jumal halasta!» hüüatas Suvorov. «Mul ei ole ju tääki.» 
«Ara luiska,» ütles Sanka. «Ei või olla, et sõduril pole tääki.» 
«Jumal näeb, et pole,» kinnitas Suvürov ja laiutas käsi. 
«Aga sa too ikka,» ei jätnud Sanka lunimist. 
Ta nurus niikaua, kuni Suvorovil ei jäänud muud üle, kui lubas poisile täägi tuua. 
Järgmisel päeval jooksis Sanka metsa vana tamme juurde, ootas õhtuni, kuid sõdurit ei tulnud. 
«Luiskaja!» kirus Sanka. «Küllap oli ta vilets sõdur.» 
Mõne päeva pärast kappas Sanka kodu tare ette ratsanik, peatus, hüüdis poissi ja ulatas talle paki. 
«Feldmarssal Suvorovilt,» lausus ta. ' 
Sankal vajus suu ehmatusest lahti ja jäigi niiviisi. Poiss seisis, vaatas pakki ega uskunud oma silmi ja 
kõrvu. Kas see üldse oli võimalik, et feldmarssal ise saatis oma käskjala Sanka juurde? 
Võdrini tare juurde jüoksid kokku külamehed ja -naised, tormasid poisikesed, ühel jalal 
komberdas kohale invaliid  Katškin. 
«Tee lahti! Tee lahti!» kisasid mehed. 
Sanka keeras värisevi käsi paki lahti - selles oli tääk. «Suvürüvi oma, võitmatu tääk!» hüüdis 
Katškin. «Issand hoidku, tõeline tääk!» lõid naised risti ette. «Näita, näita!» trügisid poisikesed 
Sanka ümber. 


Tasapisi Sanka kogus end, pani suu kinni. Käed ei väri- 

senud enam. Taipas, kuidas lugu oli. Jutustas isale, emale, poistele, Katškinile ja kõigile 
külaelanikele kohtumisest metsas. 
Veel mitu aastat rääkis Sanka üksikasjaliselt kohtumisest Suvoroviga. Aga mis sai täägist? 
Sanka ei hoidnud midagi muud nii kui Suvorovi tääki. Ei heitnud ilma täägita magama, õmbles 
talle katte, puhastas ja karidis endaga kaasas kui kalleimat aaret. Kui Sanka suureks kasvas ja ise 
sõduriks sai, võttis ta täägi endaga sõtta kaasa ja lõi vaenlast suvoorovlikult. 


Kasukas 


Katariina II kinkis Suvorovile kasuka. Välismaa kalevist. Karusnahkse voodriga. Piibrinahast krae 
peal. Kasukas oli hea. Kuid Suvorovil polnud seda tarvis. Isegi kõige käredama pakasega käis 
Suvorov riides niisama kergelt kui sõdurid. 

Suvorov pani kasuka mälestuseks kirstu, kuid tsaarinna oli andnud feldmarssalile käsu kasukat 
alati kaasas kanda. Stivorov võttis kavaluse appi. 

Ta hakkas Proškat endaga kõikjale kaasa võtma: Suvorov istub saanis, feldmarssali kõrval on 
Proška., kes hoiab keiserlikku kasukat tähtsalt käes. Suvorov läheb mööda tänavat. Tema kannul 
kõnnib Proška, kasukas käes. 

Võib-olla oleks Proška jäänud surmatunnini kasukat tassima, kui keegi poleks Suvorovi 
sõnakuulmatusest valitsejannale teatanud. 

Katariina II sai vihaseks, käskis Suvorovi enda juurde kutsuda. 

«Mis see tähendab?» küsis ta. «Kas sulle pole tsaarinna heldus meelt mööda?» 

«Issand halasta!» hüüatas Suvorov. «On küll meelt mööda, emake. On küll. Olen üliväga tänulik.» 
«Sõnakuulmatuks oled läinud!» süüdistab tsaarinna. 

«Hakkad monarhile vastu.» 

«Üldsegi mitte,» õigustab Suvorov ennast. «Ma olen ju sõdur, emake. Ma ei saa end hellitada nagu 
memmepoeg. 

Aga sõnakuulmatusest on keegi teile õeluse pärast rääkinud. Kasukas on alati minuga kaasas. Kuidas 
siis teisiti. 

Tema juurde on Proška spetsiaalselt pandud... Proška! Proška!» kutsus feldmarssal. 
Proška astus sisse ja tõi kasuka. 
Tsaarinna hakkas naerma. 
«Olgu peale,» ütles ta. «Sinu kasukas, sinu asi. Ei käi peale. Tee temaga, mis tahad.» 
Suvorov mõtles ja andis keiserliku kasuka Proškale. «Võta,» ütles ta, «sina oled külmavares. Kanna. 
Täna emakest-valitsejannat.» 
«Külmavarese» pärast Proška solvus. Kuigi kasuka üle oli tal hea meel. 
Kauaks Proškal kasukat siiski polnud. Ta käis sellega mõned päevad ringi, edvistas sõdurite ees ja 
jõi siis koos sõpradega feldmarssali terviseks kasuka maha. 


Hobuste toidust ja hooplevaist mõisnikest 


Suvorovi armee oli puhkusel ühes lõunapaolses kubermangus. Käes oli sügis. Varustamine tegi 
raskusi. Eriti napilt ali habuste sööta. 

Suvorov sõimas halastamatult oma intendante, kirjutas kubermanguülematele palvekirju, kuid 
paremust polnud märgata. 

Lisaks kõigele tülitasid kohalikud mõisnikud kogu aeg. Sõitsid Suvorovit vaatama ja igaüks 
kutsus kindlasti külla. 
Suvorov ei armastanud külaskäike ja vastas kõigile: «Ei saa. Ei saa. Mul on palju tegemist.» 


Mõisnikud sõitsid küll kolme, küll nelja hobusega. Kõigil olid väledad täissöönud traavlid. Igaüks 
püüdis omadega uhkeldada, puru silma ajada, et näe, kui rikas ma alen. Mõisnik Sapelkin sõitis isegi 
kaheksahohuserakendiga. Tahtis kõiki üle trumbata. Lootis, et sellisele Suvorov juba ära ei ütle. 
Feldmarssal silmitses Sopelkini kaheksat hobust, mõtles veidi ja nõustus tõepoolest. 

Järgmisel päeval käskis Suvorov kogu sõjaväest kaheksakümmend kõige lahjemat habust kokku 
otsida ja kalessi ette rakendada. Nii tehtigi. Suvorov istus kalessi ja sõitis külaskäigule. 


Feldmarssali rakend ulatus poole versta peale. Esime- 

sed paarid jõudsid Sapelkini mõisa väravast sisse, kui Suvorovi kaless veel ei paistnudki, öli alles 
kusagil künka varjus. Sõjaväehobuseid sai mõisaõu nii täis, et polnud enam kusagil astumisruumi. 

Mõisnik taipas Suvorovi pilget, kuid vaikis. Käskis hobused tallidesse paigutada ja palus 
feldmarssalil, majja astuda. 

Terve nädala oli Suvorov Sopelkini külaliseks. Selle aja jooksul sõid sõjaväehobused ära kõik 
mõisa heina- ja kaeravarud, kosusid. 

Suvorov jättis hüvasti, sõitis sõjaväe juurde tagasi ja küsis: 

«Kuidas an lood habuste söödaga? Kas kubermangu ülematelt on vastust?» 
«Lood on pahad, teie hiilgus,» vastati Suvorovile. 

«Kubermanguülematelt vastust pole.» 

siis käskis Suv.orov teised hobused kokku korjata ja sõitis jälle külla. Seekord mõisnik Ratškini 
poale. Seejärel Šljandini, lõpuks veel Utkonossovi poole. 

Teised mõisnikud sattusid ärevusse. Nad taipasid, et Suvorovi hobused söövad neid lagedaks. 
Nimekas külaline ei valmistanud enam rõõmu. Enam ei kutsutud Suvorovit külla, kuid feldmarssal 
aina sõitis. 

Sõjaväe puhkus lõppes, uuesti mindi kaugele sõjaretkele. Löunakubermangus ent meenutati veel 
kaua Suvorovit ja heideti uhkeldavate mõisnike üle nalja. 


Puuder pole püssirohi 


Pärast Katariina II surma sai Vene tsaariks ta paeg Paul. 

Paul viis sõjaväes sisse uued kombed. Imperaatorile ei meeldinud miski venepärane, ta armastas 
kõike välismaist, üle kõige aga saksalikku. Paul otsustaski Vene armee ümter karraldada preisi, see 
tähendab saksa laadis. 

Soldateid sunniti pikki patse kandma, meelekohtadele vildist lokke kleepima, jahuga juukseid 
puuderdama. Sellist sõdurit nähes võis arvata, et tegemist on hernehirmutise, mitte vene sõduriga. 
Sõdureid ei õpetatud enam püssi laskma ja täägivõit- 

lust pidama, vaid paraadsammu käima ja kontsadel osavasti pöördeid tegema. 
Suvorov vihkas uusi kombeid ja rääkis neist sageli pahasti. 

«Venelased .on preislasi alati peksnud, mida meil neilt õppida on!» ütles feldmarssal. 

Kord kutsus Paul I Suvorovi paraadile. Seal marssisid kuulsad Vene polgud. Suvorov vaatas ega 
tundnud oma imevägilasi ära. Pole sõduriuljust. Pole kangelaslikkust. Soldatid marsivad kui 
üleskeeratud nukud. Kostab ainult kontsaklõbin sillutisel ja patside sahin seljal. 

Aga imperaator on rahul. Ta seisab ja ütleb Suvorovile: «Vaata ometi, vaata, väheke veel ja nad ei 
jää enam mitte milleski sakslastele alla.» 

Suvorov krimpsutas nende sõnade juures nägu. 

«See pole suur rõõm, teie kõrgus,» vastas ta. «Venelased on preislasi alati peksnud. Mida siin 


rõõmustada on?» 

Imperaator vaikis. Saatis üksnes vihase pilgu feldmarssali poole. Seisis mõnda aega vaikides, siis 
alustas jälle Suvoroviga juttu: 
«Vaata ometi, millised patsid. Ja veel millised lokid!» «Lokid,» pomises feldmarssal. 
Imperaator ei kannatanud enam välja. Ta pöördus Suvorovi poole, torkas näpuga vana vene, vormi, 
mida feldmarssal ikka veel kandis, ja karjus: 
«Vahetada! Otsekohe! Käsin!» 
Siis Suvorov ütleski oma kuulsa lause: 
«Puuder pole püssirohi, lokid pole suurtükid, pats pole mõõk, ja mina, teie kõrgus, pole mitte 
sakslane, vaid läbinisti venelane!» ja lahkus paraadilt. 

Paul vihastas ja saatis kangekaelse vanamehe Kontšanskoje külasse asumisele. 


Suvorotška 


Suvorovil oli tütar Nataša. Ta armastas tütart kogu südamest. Ükskõik kui kaugetel sõjaretkedel ta 
ka polnud, alati pidas tütart meeles, kirjutas talle sageli, nimetas ieda «mu hing», «kallis tuvike» ja 
sõpradele ütles: «Mu surm kuuleb isamaale, mu elu - Natašale.» 

Natašast sai neiu, ta käis õukonnas igasugustel ballidel ja vastuvõttudel ning unustas isa täiesti. 

Suvorov nukrutses üksinda. Eriti kurvaks muutus. ta, kui oli Kontšanskoje külas asumisel. 
Haruharva tuli. Piiterist kiri. 

Kontšanskojes kiindus Suvorovisse tüdrukuke Katja Kalašnikova. 

Katja käis Suvorovi ga metsas jalutamas, Suvorovi hobust Miškat vaatamas, kes oli siin «erus», 
ronis Dubihha mäe otsa, kus vanade tammede ja kuuskede vahel asus onnike, milles Suvorov 
armastas puhata ja töötada. 

Feldmarssal ja Katja kõnnivad ja ajavad juttu: 

«Sa oled vana,» ütleb Katja. 

«Mis vana ma olen,» vaidleb Suvorov vastu. «Ma olen noor. Vaata. . .» Ja hüppab üle kraavi nagu 
poisike. Kalja naerab. 

«Sa oled hall,» ütleb ta. 

«Ma pole hall, vaid ruuge,» vastab Suvorov ja raputab uljalt gma hõredaid lokkis juukseid. 

«Su nägu on kortsus.» 

«Mis kortsud need on?» naljatab Suvorov. «Need on armid.» 

«Sa pole ametis,» kuulutab Katja. 

«Kuidas pole ametis! See pole tõsi,» ütleb Suvorov juba tõsiselt. 

Ta võtab tüdrukul käest kinni ja viib ta metsa onnikesse. Katja astub üle läve ja näeb kõikjal 
raamatuid ning maakaarte. Vaatab kaarte, kus on lahingute plaanid. Kuigi Suvorov oli pagenduses, 
ei raisanud ta aega niisama, vaid valmistus uuteks sõjaretkedeks. 

Sügisel rajas Suvorov ühte Kontšanskoje mõisamaja tuppa talveaia. Koos Katjaga kaevasid nad 
metsas välja noori mände, kaski ja kuuski, istutasid toobritesse ja paigutasid tuppa. Seejärel püüdsid 
koos Kontšanskoje poistega tihaseid, leevikesi ja ohakalinde. Tuba hakati, kutsuma 
«linnukambriks». 

Suvororovile meeldis istuda «linnukambris». Siia tuli ka Katja. Ta oli feldmarssaliga sõbrunenud. 
Koos vaatasid nad linde, andsid neile süüa ja juua, kraamisid tuba. Pärast aga istus Katja Suvorovi 
kõrvale ja feldmarssal hakkas tüdrukule jutustama huvitavaid lugusid ning naljakaid muinasjutte. 

Kuid siis tuli õnnetus. Katjat tabas raske haigus - rõuged. Ta haigestus ega paranenud. 
«Linnukamber» muutus tühjaks ja kõledaks. 

Kevadel laskis Suvorov linnud vabadusse, männid, kased ja kuused käskis istutada Katja haua 
ümber. Puukesed sirgusid. Neist sai terve salu. Sageli käis seal Suvorov, seisis vaikides ja mõtiskles. 
Võib-olla Katjast. Võibolla Natašast. 

Aga Nataša elas endistviisi Piiteris, sõitis piduõhtutele ja ballidele ega kirjutanud Kontšanskojesse 
enam üldse. 


Nikolajev 


Kontšanskoje külas oli Suvorov pristav Nikolajevi valve all. 

Suvorovil oli Nikolajeviga raske. Pristav järgis rangelt režiimi eeskirju: luges feldmarssali kirjad 
läbi, teatas, kes põlualust väejuhti külastasid, jälgis, et Suvorov naaberkülades ei ikäiks. 
Vaevalt hakkab Suvorov kusagile minema, kui Nikolajev karjub: 
«Ei ole lubatud, teie hiilgus, ei ole lubatud!», ja peab hobused kinni. 

Suvorov läheb Kontšanskoje poisikestega metsa marjule või seenile, ja jälle on kohal Nikolajev 
nagu viis kopikat, käib kannul, korv käes, nagu kavatseks feldmarssal jalga lasta. 
Nikolajev oli oma seisundi üle uhke. 
«Mul on tähtis. teenistusülesanne,» seletas ta. talupoegadele, «minu alluvuses on feldmarssal.» 
«Tõsi. Sul on õigus,» nõustusid talupojad. «Võib-olla saad veel autasugi püüdlikkuse eest.» 
Selliste sõnade juures läks pristavi nägu laiale naerule. 
«Aga mis selles imelikku oleks,» vastas ta. «Võib-olla annavadki. Olen selle ära teeninud.» 
Antigi. 
Kui Suvorov armeesse tagasi kutsuti, küsis imperaator Paul 1, kas väejuhil on mingeid palveid. 
«On küll, on üks palve, teie kõrgus,» vastas Suvorov. 
«Mul on suur palve.» 
«Räägi.» 

«Mul oli Kontšanskojes pristav,» lausus Suvorov. «Ta täitis oma ülesannet korralikult: luges mu 
kirjad läbi, saatis etteklandeid, ei lasknud mind Kontšanskojest mitte kusagile minna. Sellise 
püüdlikkuse eest on ta kõrgeima autasu ära teeninud.» 

Imperaator ei taibanud pilget feldmarssali sõnades ja autasustaski Nikolajevit. 


III peatükk VIIMANE SÕJARETK 


Alpid 


Alpid on kõrged. Siin on järske nõlvu ja sügavaid kuristikke. Siin on ligipääsmatuid kaljusid ja 
mühisevaid koski. 

Mäetippe katab siin lumi ja puhuvad karmid, jäised tuuled. 

Ole Alpide, üle kuristike ja kärestike juhtis Suvorov viimasel sõjaretkel oma imesõdureid. 

Sõdureil oli rännakul raske. Tuisk. Lumesadu. Halb ilm. Tee on pikk ja tundmatu. Mäed. Külm ja 


nälg olid sõdurite teekaaslasteks. Mehed astusid, libisesid, kukkusid kuristikesse. Vedasid raskeid 
suurtükke, kandsid kätel oma külmavõetud ja haigeid seltsimehi. 

Vaenlane oli ikõikjal ümberringi. Soldatid läksid versta - lahing. Läksid veel paar versta - jälle 
lahing. 

Vene armee tungis mägedest ja vaenlasest läbi, sooritas Alpi-retke. 

Sõduritel oli rännakul raske. Poolel teel ei pidanud üks polk epam vastu. 

«Kuhu meid on toodud? Ei lähe enam edasi,» tõrkusid sõdurid. 

«Suvorov on arust ära!» 

«Tagasi! Keerake ringi! Tagasi!» 

Suvorov sõitis polgu juurde. 

«Hea küll,» lausus feldmarssal. «Minge. Selliseid sõdureid, pole jnul tarvis. Te pole venelased. 
Mijnge.» 

«Kuidas me siis venelased pole!» said soldatid pahaseks. 

«Venelane saab kõigest jagu. Venelasele on kõik võimalik!» vastas Suvorov. «Hüvasti!» Ta keeras 
hobuse ringi ja ratsutas vaikides mägedesse. 
Sõdurid jahmusid. Seda ei olnud nad oodanud. «Vennad!» hüüatas keegi. «Mida see siis tähendab? 
Vennad! Kas me siis polegi venelased?» 
«Oleme venelased! Oleme!» kostsid hääled. 
Sõdurid hakkasid käratsema ja läksid liikvele, haarasid relvad, tõstsid üles kanderaamid haavatutega 
ja ruttasid kiirustades ning tõugeldes feldmarssalile järele. 

Alpid on kõrged. Siinm on järske nõlvu ja sügavaid kuristikke. Siin on ligipääsmatuid kaljusid ja 
mühisevaid koski. Mäetippe katab siin lumi ja puhuvad karmid, jäised tuuled. 

Üle Alpide, üle kuristike ja kärestike juhtis feldmarssal Suvorov oma imesõdureid. 


Sõdurid lähevad, ajavad juttu 


Sõdurid lähevad, ajavad juttu. 

«Ei oleks vigagi,» arutavad sõdurid. «Mäed pole hirmsad. Prantslased on hirmsad. Kui hukkume, siis 
üksnes vaenlase käe läbi.» 

Ja äkki... 

«Lahingusse! Lahingusse!» kajas käsklus. 

Sõdurid pudenesid mägirajal laiali, kes kivirünka, kes kalju taha. Heitsid pikali. Ootasid vaenlast. 
Juba paistsidki prantslased. Tra-ta-taa! Tra-ta-taa! - kostis igast kandist. 

«Vennad, ärge kartma lööge! Hurraa! Pidage vastu, vennad!» 

Sõdurid pidasid vastu. Prarntslased taganesid. Sõdurid lähevad, ajavad juttu. 

«Ei oleks vigagi,» arutavad sõdurid. «Prantslased pole hirmsad. Mäed on hirmsad. Kui hukkume, siis 
üksnes mägede ja halva ilma tõttu.» 

Ja äkki... 

Tõusis lumetorm, vilistas ja möllas. Jäine tuul tuhises. Mägedelt paiskus alla laviin. 

«Hoidke alt! Hoidke kõrvale!» kostis käsklus. 

Sõdurid pudenesid mägirajal laiali, kes kivirünka, kes 

kalju taha. Heitsid pikali. Ootasid. Kivid veeresid neist mööda. Kõminal vajus kuristikku laviin. 


Taevas selgines. 

Torm vaibus. 

Sõdurid lähevad, ajavad juttu. 

«Ei oleks vigagi,» arutavad sõdurid. «Prantslased pole hirmsad. Mäed pole hignsad. Kui hukkume, 
siis üksnes taudi ja nälja läbi.» 

Toit lõppeski. Proviant sai otsa. 

Sõdurite tuju langes. Kulmud, tõmbusid kortsu. Nad läksid noruspäi. 

Ja äkki... . 


Sõjaaeg on tulnud meile. 


alustas üks hääl. 


Toonud ta meid sõjalteile. 

Oi- lulii, oi-lulii, 

toonud ta meid sõjateile. 

Sõdurid muutusid reipamaks. Tõmbasid rihmad pingumale. Tuju tõusis. Samm läks kiiremaks. 
Sõdurid ajasid pead püsti. 

Suvorov istus hobuse seljas, vaatas ja imetles. 

«Vennad!» hüüdis Suvorov. «Meid ei kohuta Alpid. Meid ei kohuta prantslased. Me ei karda nälga, 
taudi ega halba ilma, kui Vene vägedest sõdurivaim veel kadunud pole.» 

«Hurraa!» kostis feldmarssali sõnadele vastuseks. Ja uuesti kõlas laul: 


Kui meil juht on selline, 

kõiik maailmas võidame, 
oi-Ilulii, oi-lulii, 

kõik maailmas võidame! 


Liigub. Liigub. Liigub. Üle mäetippude, läbi pimedate kuristike, pilvedes, udus ja vihmas, järsakult 
järsakule, kaljult kaljule. Liigub. Liigub. Liigub.. Vene, armeed ei suudeta peatada. Sõdurid tungivad 
läbi mägede ja vaenlaste. Sooritavad Alpi-retke. 

Sankt Gotthard. Kitsas käänuline rada viib mäeharjale. Seal mägede taga .on uued mäed, uued 
rajad, uued kuristikud ja kärestikud. 

Ligipääsmatuna kõrgus Sankt Gotthard venelaste teel. Ülepääsu kohal olid end kindlustanud 
Prantsuse väed, nad täkestasid tee. 

Kaks korda läksid sõdurid rünnakule ja kaks korda löödi nad tagasi. 
Suvorov käskis rünnata kolmandat korda. 

Feldmarssal eraldas grupi sõdureid haardemanöövriks. 

Vanemaks määras ta noore kindrali, oma lemmiku vürst Pjotr Bagrationi. 
«Jumal olgu teiega,» tegi Suvorov nende poole ristimärgi. 

Sõdurid roomasid mööda astanguid ja kaljusid Sankt Gotthardi ümber haarama, et anda vastasele 
löök selja tagant. Nad olid peaaegu mäehalrjale jõudmas, kui prantslased neid märkasid. Prantsuse 
laskurid avasid marutule. See peatas venelased. Rünnak nurjus. Bagration andis käsu 
allalaskumiseks. Sõdurid roomavad järske kaljusid pidi allapoole. Nad ei kiirusta, sest teavad, et 


Suvorov neid selle eest ei kiida. 

Ja tõepoolest. Ferdmarssal haarab peast kübara; lehvitab, hüüab midagi Bagrationile. Juuksetukk 
hüpleb pealael, otsekui raevutseks temagi koos feldmarssaliga. 

«Kiiremini, lasku kiiremini!» hüüab Suvorov ja näitab mütsiga sünge taeva poole. 

Sõdurid näevad, et mägede tagant vajub Sankt Gotthardi poole must pilv. Pilve näeb ka Bagration, 
kuid ei kiirusta sõdureid laskuma. Pilv mässis endasse astangud ja kaljud, varjas vene sõdurid. 
«Alla kukuvad, alla kukuvad udus,» kirub Suvorov. 

«Aeglaselt, mitte nii nagu mina juhib Bagration vägesid.» 
Feldmarssal on erutatud. Ootab mõne minuti ja küsib: «Kuidas on, kas vürst Pjotr pole veel tagasi?» 
«Ei, veel ei ole,» teatatakse Suvorovile. 
Veel mõni minut läks mööda. 
«Kas on tagasi?» 
«Ei, teie hiilgus.» 
Umbes kolmekümne minuti pärast läks üleval ägedaks 

tulistamiseks ja mägede vaikust lõhestas sõduri kõrvale nii tuttav «hurraa». 
Suvorov jäi teraselt kuulatama. 
«Hurraa! Hurraa!» kostab mäelt. 
«Kas tõesti Bagration?!» on Suvorov hämmelduses. Küll tahaks uskuda, kuid uskuda on raske! 

Pilv oli selleks ajaks üle mägede jõudnud ning orgu vajunud ja Sankt Gotthardi mäekuru paistis 
Suvorovile selgesti. Feldmarssal vaatas - nii see ongi: Bagration oma sõduritega on üleval. 
«Edasi!» hüüdis Suvorov. 
Sõdurid tormasid rünnakule. Prantslased jäid kahe tule vahele: rünnati alt ja ülevalt. Nad ei pidanud 
vastu, hakkasid põgenema. 
Suvorov tõusis Sankt Gotthardile ja oli rahul. 
«Nii on vaja. Õige!» rääkis ta. «Vastane ei tea oodatagi, aga sina torma talle kallale mägede tagant, 
metsatihnikuist, soodest ja rabadest, otse pilvedest kuku talle kaela. Hurraa! Löö! Torka! Raiu! Nii 
on vaja! Tubli, vürst Pjotr!» pöördus Suvorov Bagrationi poole. «Ma näen, et sul on meie kombed!» 
ja suudles kindralit. 


Kuradisild 


Ületanud Sankt Gotthardi, laskusid venelased Reussi jõe äärde. Alistumatu Reuss vahutab, 
mässab, peksab laineid vastu kõrget kallast, tema ulgumist ja möirgamist on kogu ümbrus täis. See 
kajab kümnekordselt vastu mägedes. 

Õudne on siin teekäijal, õudne metsloomal, harva lendab kuristikku mõni lind. 

Kolmekümne meetri kõrgusel käib üle Reussi kivist kaar. Kaar väriseb jõe möiretest, ripub 
kurjakuulutavalt kuristiku kohal. 

Ohtlik koht. Venelaste ees on Kuradisild. 

Prantslased lasksid silla keskosa õhku ja jäid paiknema jõe vastasikaldale. 

Esimesed uljaspead tormasid sillale, kuid kuulidest tabatuina langesid kohe sügavikku. Nende järel 
tormasid uued kangelased. Jõudsid õhkulastud kohani. Sealt juba üle ei hüppa. Sõdurid peatusid. 
Täpsed prantsuse laskurid 

lausa niitsid maha Vene kangelasi. Sillale sööstis uus rühm. Jälle hukkumine. 
Rünnak jäi toppama. 
Suvorov istub kasakahobuse seljas, vaatab silda, sõdureid, vaenlase kallast. Ta taipab: kui palju 


sõdureid sillale ka ei jookseks, lõhet parandamata nad teist kallast ei näe. Feldmarssal märkab, et 
umbes sada meetrit teest eemal seisab ei tea milleks ehitatud küün. «Küün tuleb lammutada, palgid 
kokku siduda ja üle lõhe heita,» arutleb Suvorov. Vaevalt jõudis ta seda mõelda, kui nägi, et teistest 
eemaldus kõhn rõugearmilise näoga sõdur, viipas seltsimeestele ja jooksis küüni poole: Teised 
grenaderid tormasid talle järele, nonisid katusele, hakkasid palke lahti kangutama. Suvorov näeb, et 
kõhn soldat võtab vöölt rihma. Tema järel teevad sedasama ka teised. Sõdurid sidusid palgid 
rihmadega kokku ja hakkasid lõhe poole lohistama. 

«Tark poiss,» mõtles Suvorov. Talle meeldis kõhna sõduri taiplikkus. 

Sõdurid jõudsid silla juurde. «Vüiit, vüiit!» vilistasid prantslaste kuulid. 

Uljaspead heitsid palkide taha pikali. Ootasid. Tõusid jälle. Kuid mitte kõik. Pooled olid langenud. 
Kõhetu siiski tõusis. Sõdurid astusid sammu, astusid teise, ja jälle vilistasid prantslaste kuulid. Jälle 
jäi sõdureid, poole vähemaks. 

Taas viskusid ellujäänud pikali. Taas ootasid. Tõusid. 

Jälle laskmine. Ja nüüd on elus üksnes veel kolm meest. Uuesti raksatas kogupauk - kaks meest on 
alles. Veel kord - elus on ainult üks. Suvorov nägi, et ainult kõhn soldat on elus. 

Sõdur ei suutnud üksi raskeid palke tõsta. Ta heitis maha, tõukas neid enda ees, püüdis paigalt 
hihutada, pingutas kõigest jõust, palgid nihkusid õige natuke, vaksa võrra. Pingutas veel - jälle 
liikusid. palgid veidike edasi. 

«Kangelane! Tubli poiss!» ei suutnud Suvorov end talitseda. «Kangelasele appi!» hüüdis ta 
sõduritele. 

Sõdurid tormasid appi. Jooksid juurde, krahmasid palkidest kinni ja kandsid need lõheni. Sõdurid 
vajusid sillale kui laine. Raksatades langes palgikimp kuristiku kohale. Sõdurid valgusid tagasi. 
Suvorov näeb, et kõhn sõdur on ikka sillal. Ta seisab palkidel, nägu omade poole, ja vehib käega. 
Tuul rebib 

sõduri kuuehõlmu, sasib ta punakaid juukseid. Raevukas Reuss paiskab temast üle vahtu ja 
veepiisku. 
Enam feldmarssal sangarit ei näinud. Tema silme ees vilksatasid sõdurite seljad. Grenaderid 
valgusid ähvardava voona sillale. Sõduritemeri tõusis ja lainetas. 
Juba on esimesed vastaskaldal. Juba kostab mäekitsusest võidukas «hurraa». Prantslased 
jooksevad laiali, taganevad. 
Lahing lõppes. Kuradisild oli vallutatud. Väed jäid puhkama. 
«Kuidas on kangelase nimi?» tundis Suvorov kõhna soldati vastu huvi. 
«Mohhov. Kirill Mohhov, teie hiilgus. Apšeroni jalaväe polgu grenader kapten Lukovi roodust.» 
«Sangar! Sangar!» on Suvorov vaimustuses. «Ülekäigukoha tegi korda, parandas silla. Vägilane! 
Kangelane! Kutsuge ta siia!» 
«Mohhov! Mohhov!» hüüavad sõdurid. 
Mohhov ei vasta. 
Sõdur lebab kuristiku põhjas. Ei kuule enam. Ei näe. Sõdurit oli tabanud prantslase kuul. Ta kukkus 
kivide otsa puruks. Julge sõdurisüda ei tuksu enam. 
Grenader hukkus, kuid kuulsus jäi püsima. 
Sõdurid tulevad kokku, hakkavad meenutama lahinguid ja retki, meenutavad ka Kuradisilda, 
meenutavad Mohhovit. 
«Kui poleks Mohhovit olnud, poleks me võitu näinud. Jäägu temast püsima hea sõna ja üllas 
mälestus.» 


Kindralipagun 


Sõjavägi liigub edasi, tungib üle uute mägede, läbi uute mäekurude. Jõuti Mutteni orgu, kuid seal 
ootas ränk teade: polgud, kelle juurde Suvorov kiirustas, olid puruks löödud. 

Prantsuse väejuht Massena paiskas nüüd oma põhijõud Suvorovi vastu. Jõud on ebavõrdsed. 
Massenal on peaaegu neli korda rohkem sõdureid kui Suvorovil. Ja ikkagi otsustas Suvorov rünnata 
esimesena. 

Laviinina paiskusid venelased prantslastele peale. Apšeroni ja Aasovi polk ning kindral Grekovi 
kasakad lõikusid 

vaenlase vägedesse sellise jõuga, et prantslased ei pidanud vastu ja pagesid. 

Massena rabeles oma sõjaväe keskel, karjus midagi, püüdis sõdureid peatada. Sellest polnud kasu. 

Prantslased põgenesid, tallasid üksteist jalgade alla, surusid sellesse summa Massenagi. 

«Seis! Seis!» karjus kindral. 

Teiste hulgas tungis prantslaste ridadesse ka kapral Mahhotin. Ta nägi kindralit hobuse seljas. 
Mahhotin hakkas Massena poole trügima, jõudis temani ja rebis Massena hobuselt maha. «Noh, 
vennas, nüüd sa mu käest ei pääse. Nüüd võtan su kaenlasse!» Mahhotin rõõmustas, kuid nägi äkki 
oma nina ees vaenlase tääki. Üks prantsuse sõdur oli kindralile appi tulnud. Mahhotin virutas täägi 
kõrvale, lõi prantslase püssipäraga pikali. Pöördus siis uuesti Massena poole. Kindral oli juba jälle 
hobuse seljas. Kapral tormas kindrali juurde, haaras käega õlast, kuid käsi libises alla. Massena 
kannustas hobust. Ratsu kandis kindrali lahingust välja. 

«Pea kinni! Pea ta kinni!» hüüdis Mahhotin. 

Eks sa katsu! Massena kadus kui tuul. Kapral seisis ja vaatas kahetsedes järele. Seisis ega 
märganudki, et hoiab kõvasti pihus kindralipagunit. Vaatas pihku - tõepoolest pagun. 

Kapralil hakkas häbi, et oli Massena minema lasknud. Ta otsustas, et ei räägi pagunist mitte 
kellelegi. Pärast lahingut siiski rääkis. 

«Sa oled ju kangelane!» hüüdsid sõdurid. 
Sõdurid imestasid ja vahtisid kindralipagunit. Siis läksid ja rääkisid roodukomandörile, komandör 
rääkis kindralile, kindral - Suvorovile. 

Järgmisel päeval loeti vägedele ette feldmarssali käskkiri kapral Mahhotini ohvitseriks ülendamise 
kohta. 

«Hurraa Mahhotinile!» hüüdsid sõdurid. Neil oli hea meel, et nende hulgast sai üks ohvitseriks. 
Ohvitserid aga mossitasid, nende nägudelt ei paistnud rõõmu ega naeratust. Kõrgeaususi oli 
solvatud. 

Pärast käskkirja ettelugemist valisid ohvitserid endi hulgast ühe porutšiku, kapteni ja polkovniku 
ning saatsid Suvorovi juurde. 

«Kuidas siis niiviisi, teie hiilgus, milliste teenete eest?» küsisid ohvitserid. «Mõelda vaid - 
kindralipagun. Oleks ta Massena tnda elusast peast toonud.» 

Suvorov silmitses ohvitsere, viipas siis porutšiku sõrmega enda juurde. 

«Kapteniks tahad saada?» A 

Porutšik imestas küsimuse üle ja jäi mõtlema, et äkki Suvorov tõesti suvatseb seda teha. 
«Kui teie tahtmine on selline,» lausus ta kummardudes. Suvorov kutsus enda ette kapteni. 
«Polkovnikuks tahad saada?» 


«Miks masiis ei taha, teie hiilgus?» 

Suvorov kutsus polkovniku. 

«Kindraliks saada soovid?» 

«Ei julge paluda. Kõik on jumala ja teie hiilguse kätes,» kraaksatas polkovnik vastuseks. 

«Tooge mulle Massena teine pagun, siis saate ka teie aukõrgendust,» lausus Suvorov. 

Ohvitseridel hakkas häbi. Nad keerasid ringi, lahkusid. Kuid Suvorov ei suutnud veel kaua rahuneda. 
«Milliste teenete eest!» hüüdis ta. «Kas sa näe! Sõdurivapruse eest! See ongi teene.» 


Kapten Smelõi rood 


Iga lahingu järel tundis Suvorov huvi, millised väeosad olid esimesed, millised sõdisid teistest 
paremini. 

Nii oli ka pärast tormijooksu Sankt Gotthardile. 

«Mine, kuula järele,» saatis Suvorov oma adjutandi välja. 

Adjutant käis kaua ringi, päris ja uuris, kuid kasu polnud midagi. Ühed ütlesid, et apšeronlased, 
teised jälle, et aasovlased. «Bagrationi grenaderid,» kinnitasid kolmandad. «Ei, Grekovi kasakad,» 
tõendasid neljandad. Suvorovi adjutant käis väeosad läbi ega saanud kuidagi tõe jälile. Mäeharjal 
olid ju kõik. 

Ja äkki hüüdis adjutanti üks sõdur: 

«Tahad täpselt teada saada?» 

«Ütle ruttu.» 

«Kapten Smelõi ! rood oli esimene,» vastas sõdur. «Kapten Smelõi rood,» kandis adjutant 
Suvorovile ette. «Tublid poisid,» lausus feldmarssal. 


1 Julge, südi. (Vene k.) Toim. 

Pärast Kuradisilla ületamist huvitus Suvorov jälle, kes oli esimene. 
Adjutant käis jälle kaua väeosades ringi, lõpuks tuli ja teatas: 
«Kapten Smelõi rood, teie hiilgus!» 
«Tublid poisid, sangarid!» kiitis Suvoray. 
Pärast lahingut Massenaga hakkas feldmarssal jälle kangelasi välja selgitama. 
«Kapten Smelõi rood,» kuulis ta vastuseks. 
«On alles rood!» imestas Suvorov. 
Ta käskis kapten Smelõi enda juurde. Kutsuda. 
Hakati otsima. Selgus, et kapten Smelõid ja sellist roodu pole terves Suvorovi armees. 
«Ah sa suli!» vihastas Suvorov. 
Kutsus adjutandi. 
«Miks sa mulle valet ette kannad?» 
«Kuidas valet?» solvus adjutant. «Teie hiilgus, ma käisin sõdurite juures. Nemad ei valeta. Sankt 
Gotthardil ja Kuradisillal, lahingus Massenaga - alati oli kapten Smelõi rood esimene. 
«Ah niiviisi!» muigas Suvorov. «Mine, räägi veel kord sõduritega.» 
Adjutant jooksis sõdurite juurde. 
«Kus teie rood on? Kus on kapten?» 
«Kaptenit nüüd küll ei üle,» vastasid sõdurid. «Aga rood on olemas. Kuidas siis teisiti. Apšeroni 
jalaväepolgus on selline rood, Aasovi grenaderipolgus samuti, vürst Bagrationi brigaadis ja kindral 
Grekovi kasakaväes ka,» loetlesid sõdurid. 
Adjutandi nägu venis imestusest pikaks. Mis segast juttu need sõdurid ajavad? 
Tegelikult oli asi lihtsamast lihtsam. Raske oli Sankt Gotthardi vallutamisel otsustada, millised 


üksused olid esimesed, millised viimased. Polgud ja roodud läksid lahingus segamini — kõik olid 
esimesed. Siis mõtleski üks sõdur välja kapten Smelõi roodu. Väljamõeldis hakkas sõduritele 
meeldima. Sellest peale hakkasid nad kõige vapramaid niiviisi nimetama. Nii saigi tavaks. 
Apšeronlased paistsid silma. 

«See on ju kapten Smelõi rood!» hüüdsid sõdurid. 


Aasovlased olid tublid. 
«Smelõi rood! ... Smelõi... Smelõi...» käis kõmu vägedes. 

Kui võitlesid hästi Bagrationi grenaderid või Grekovi kasakad, käis sõdurite hulgas jälle jutt: 
«Smelõi rood. Au ja kuulsus talle.» 

Suvorovile see sõdurilegend meeldis. Ka tema hakkas samuti kõnelema. Arutatakse, keda saata 
ohtlikku ülesannet täitma. 

«Saatke kõige vapramaid,» ütleb feldmarssal. «Vägilasi. Neid, kes on kapten Smelõi roodust.» 


Uued saapad 


Rännakul lagunes sõdurite varustus. Mägiteedel rebenesid mundrid, saapad kulusid läbi. Külm 
teeb sõduritele liiga. Ööbimispaikades seavad kõik end võimalikult lõketele lähemale, soojendavad 
külmetavaid käsi ja selgi. 

Prohhor Grušal pole kergem kui teistel. Munder on nagu sõelapõhi. Saabastel pole taldu all. 
Paljajalu astub sõdur kaljudel, teravad kivid torgivad taldu. 

Prohhor seob nartse jalgade ümber. Käib versta ära ja nartsudest on ainult ribad järel. Lapib 
mundrit, kuid õhtuks on kõik jälle räbalas. 

Sõdur oli täiesti ära vaevatud, elu polnud enam armas, taevaski näis pilvine. 
Siis Gruša kadus kusagile, puhkepeatusel teda näha ei olnud. 
«Oh õnnetust! Küllap komistas ja kukkus kuristikku,» lõid sõdurid risti ette. 

Hommikul ilmus Prohhor välja. Sõbrad vaatasid ega tundnud Grušat ära. Nende ees seisis uhke 
sõdur. Uus munder üll, uued saapad jalas. 

Munder ja saapad olid prantslaste omad. 
Sõdurid katsuvad mundrit. On alles munder! Kalev poole sõrme paksune. Vateeritud. 
«Tõsta jalga!» paluvad sõdurid. 
Prohhor tõstab jala. On alles saapad! Juhtnahast, tallad nagu terasest, naelad all. 
«Ilusasti oled enda riidesse pannud!» on sõdurid vaimustuses. «Selliste saabastega võib käia eluaeg 
mööda kive ja jääd.» 
«Kust sa said?» kostis hääli. 
«Ega muud, kui on prantslaste hulgast sõbra leidnud!» 

«Ämma muretsenud,» naersid sõdurid. 
Prohhor jutustas, et hiilis prantslaste laagri juurde, varitses, tegi tunnimehe vagaseks - ja panigi end 
riidesse. 

Teised said kadedaks. Järgmisel ööl läks juba mitu meest saagijahile. Kuid tagasi ei tulnud ühtegi. 
Prantslased olid valvet tugevdanud ja lõid tulijad maha. 
Nii jäigi Prohhor Gruša ainsana prantsuse mundrisse. 
Möödus päev, möödus teinegi, ja sõduril hakkas ebamugav. Ta tundis end omade hulgas võõrana. 
Nagu paabulind kukkede keskel. 

Gruša ei rõõmusta enam sooja üle. Ei .meeldi talle prantsuse kuub ega juhtnahast saapad. Ta 


hakkas oma trofeesid kaaslastele pakkuma - ühele saapaid, teisele mundrit. 
Kaaslased ütlesid ära, ei võtnud, ei tahtnud. 
«Sina nad hankisid, sina ka kanna,» vastati Prohhorile. Sõdurid ütlesid seda ilma põlguse ja 
kadeduseta, neil oli lihtsalt ebamugav seltsimehelt kalleid trofeesid vastu võtta. Aga Grušale tundus, 
et teised hoiavad tast eemale, et selle neetud mundri ja saabaste pärast jääb ta ilma ustavatest 
sõpradest ja seltsimeestest. 

Möödus veel üks päev. Prahhor needis prantsuse hilbud maapõhja. Võttis mundri seljast, saapad 
jalast, sidus nööriga kokku ja viskas põhjatusse kuristikku. 
Sõdurid arutasid ägedalt Prohhor Gruša tegu. «Loll,» lausus keegi. 
«Oh sind hiiresõnnikut,» hähvasid talle sõdurid. «Õigesti tegi. Gruša on tubli poiss. Tahab 
kannatada, koos teistega.» 

«Tubli,» kinnitas ka hallivuntsiline kapral. «Võib olla toimiski Prohhor veidi tormakalt, kuid 
kõigest on näha, et tal on sõduri hing.» 


Pekk 


Nälg oli sõdurite saatjaks sõjaretkel. Halva ilmaga märgusid kuivikud ja läksid hallitama. Šveitsi 
külasid tuli ette harva ja need olid vaesed. Söödi hobuseliha, orgudes kaevati taimejuuri. Kui aga 
juured ja hobused otsa said, asuti hobusenahkade kallale. 

Sõdurid kõhnusid näljast. Tõmbasid rihmad viimaste aukudeni kinni. Astusid, ohkasid, 
meenutasid, kuidas lõhnab kapsasupp, kuidas puder sulab suus. 

«Kui saaks pätsi leibagi!» rühkasid sõdurid. «Oleks pekki killuke.» 
Ja siis leidsid sõdurid ühest mägionnist tõepoolest tüki pekki. Tükk oli väike nagu peopesa. 
Sõdurid olid selle ümber kobaras koos. Silmad sädelesid, sõõrmed nuuskisid lõhna. 
Sõdurid otsustasid peki ära jagada, kuid jäid siis mõtlema: kuidas sa seda jagad, kui ühel oleks paras 
ära süüa. 
Meeste hulgas tekkis kära. 
«Võtame liisku,» soovitas üks. 
«Las see sööb, kes esimesena märkas,» vaidles teine vastu. 
«Ei, ei, saagu igaüks!» karjus kolmas. 
Sõdurid vaidlesid. 
Äkki lausus keegi: 
«Vennad, aga mina arvan, et anname peki Suvorovile.» 
«Õige! Suvorovile! Suvorovile!» kostsid hääled. Sõdurid kutsusid Suvorovi tentsiku Proška, andsid 
peki talle, käskisid feldmarssalile viia. 
Sõdurid olid rahul. Rahul oli ka Proška. Ta hakkas aru pidama, kui kauaks pekki jätkub. Leidis, et 
kui iga päev lõigata sõrmepaksune tükk, siis jätkub parajasti nädalaks. 
Proška ilmus Suvorovi ette. 
«Pekk?!» imestas feldmarssal. «Kust see pärit on?» 
Pfioška rääkis sõduritest. Et pekk on sõdurite kingitus. 
«Lapsed, vägilased!» tuli Suvorovil pisar silma. Siis pöördus ta Proška poole ja käratas: «Kuidas sa 
võisid vastu võtta! Kuidas sa julgesid? Sõdurid närivad hobusenahku, aga peki tood sa mulle.» 
«Selleks nad ju sõdurid ongi,» hakkas Proška end õigustama. 
«Mis tähendab - sõdurid ongi?» ei saanud Suvorov rahu. «Sõdur on mulle iseendast kallim. Mine 
kohe ja anna pekk tagasi. Ja ütle aitäh. Kummarda sõdurite jalgade ette..» 
«Nad ju ise saatsid,» vaidles Proška vastu. «Ja mis neile sellest peopesasuurusest tükist jätkub? 
Igaüks ei saa mitte ampsatagi. Neid on ju palju, aga pekist jältkub parajasti ühele.» 
Suvorov silmitses pekitükki. See oli tõepoolest väike. «Hea küll,» andis Suvorov järele. «Mine siis 


sanitaartelki, anna haavatutele.» 
Kuid Proška oli jälle vastu. 

«Haavatutele?! Milleks neile pekki? Neil oleks õigem ära surra!» 
«Sa häbitu hing!» karjus Suvorov ja sirutas käe piitsa järele. 

Proška mõistis, et asi võib halvasti lõppeda. Ta krahmas peki ja kihutas sanitaartelki. Järgmisel 
päeval kohtasid sõdurid Proškat. 
«Kuidas pekk maitses? Kas feldmarssal sõi? Mis ta ütles?» 
Proška ei jõudnud veel suudki lahti teha, kui tema kõrvale kerkis Suvorov. 

«Lapsukesed!» sõnas ta. «Vägilased! Suurepärane pekk. Lapsepõlvest saadik pole sellist söönud. 
Vanamehe tänu teile!» ja kummardas sügavalt sõdurite ees. 

Proška ajas silmad üllatusest pärani. Sõdurid naeratasid, andsid au feldmarssalile, keerasid ringi ja 
marssisid oma roodu. 

«Maitses,» sosistasid nad minnes. «Näe, kuidas tänas. Pekk on selline asi, et feldmarssalgi ei ütle 
ära.» 


«Näen!» 


Kui kattelahing oli lõppenud ja haavatud kokku korjatud, liikus kapten Lukovi rood omadele järele. 
Sõdurid astusid kitsal rajal päris kuristiku äärel, rivi oli veninud verstapikkuseks. 

«Ärge maha jääge, ärge maha jääge!» hüüdis Lukov. 

«Haavatud ette!» 

Haavatud kanti ettepoole. 

Rood sammus versta kaks. Hämardus. Tuul tugevnes. 

Hakkas lund sadama, tõusis tuisk. 

Sõdurid käisid tunni, käisid kaks, käisid kolm tundi. Kapten Lukov vaatas ettepoole, kas lõkked ei 
paista juba. Ümberringi oli pilkane pimedus. Tuisk ei lasknud silmi lahti hoida. Tugev tuul rebis 
sõdurite kuubi ja keepe, puhus lumenõelu krae vahele ja särgi alla, näpistas käsi ja nägusid. Sõdurid 
sammusid, komistasid ja libisesid pimeduses. Tõstsid vaevu ränkraskeid jalgu. Sõdurite samm jäi 
üha aeglasemaks. 

«Ärge maha jääge! Ärge maha jääge!» karjus Lukov. 
Möödus teel tund. Sõdurite jõud oli lõpukorral. Jäädi 

seisma. Löö või maha - edasi ei lähe! Sõdurid vajusid kividele pikali. 
«Edasi! Edasi!» karjus Lukov kõigest kõrist. 
Kuid polnud enam sellist jõudu, mis tõstaks sõdurid uuesti jalule. Lukov oli kokku varisemas, vaatas 
veel kord pimedusse, kas pole lõkkeid näha, ja vajus ka ise kividele. 
Ja äkki: 
«Näen! Näen!» 
Kapten võpatas. Võpatasid ka sõdurid. Nad nägid, et kanderaamil ajas end istukile haavatud sõdur 
Ivan Kožin ja näitas käega ettepoole. 
«Näeb! Näeb!» liikus sõnum mööda ahelikku. 
Kust see jõud küll äkki võeti? Sõdurid hüppasid kividelt püsti. Haarati relvad ja asuti uuesti teele. 
Sõdurite meeleolu ;paranes. Oh seda Kožinit! Kus on mehel alles silmad! 

Sõdurid käisid maha versta maad, kuid tuled ei paistnud ikka veel. Need, kes olid Kožinile 
lähemal, hakkasid pahandama: 


«Kus su lõkked on? Valetasid!» 
«Näenl Näen!» karjus Kožin endiselt ja näitas näpuga ettepoole. 
Sõdurid pingutasid silmi, kuid ei näinud midagi. Ei näinud, aga läksid ikka edasi. Kes teab, ehk on 
Kožinil tõesti erakordselt terased silmad? 
Käidi veel ligi verst. Lõkked ei paistnud ikka veel. Jälle hakkasid sõdurid tõrkuma: 
«Ei lähe edasi!» 
«Ärge uskuge teda!» 
«Vennad!» hüüdis Kožin. «Näen! Jumala eest, näen! Vennad, nüüd on juba päris lähedal. Päris 
siinsamas. Näe, kuidas lõõmavad,» ja näitas jälle sõrmega ettepoole. 
Sõdurid sõimlesid, nurisesid, kuid läksid ikka edasi. 
Rada pööras järsult ümber etteulatuva kalju. Sõdurid keerasid kalju taha ja päris nende kõrval 
paistsid tõepoolest läbi tuisu ja. tormi sädelevad tulukesed. 
Sõdurid jäid seisma ega uskunud oma silmi. 
«Näed?» pärisid nad üksteiselt. 
«Näen!» 
«Näen!» 
«Näen!» 
«Oh seda Kožinit! On ikka tubli poiss! Kus on teravad silmad!» hüüdsid sõdurid. «Esimesena 
märkas. Kožinile hurraa!» 

Sõdurid hakkasid pooljoostes liikuma alla, lõkete, soojuse ja lahingukaaslaste poole. 
Alla kanti ka kanderaam, millel lamas Ivan. 
«Tule äärde, viime ta tule äärde!» karjuti. «Las saab sooja. On ära teeninud. Aitas kõik hädast 
välja!» 

Leek valgustas Ivani nägu. Sõdurid vaatasid ja tardusid paigale. Nägu oli põlenud, kulmud 
kõrbenud. Aga silmade asemel. .. 
«Vennad, ta on ju pime,» sosistas keegi. 
Sõdurid vaatasid. Silmade asemel olid Kožinil tühjad augud. Eelmisel päeval kattelahingus oli 
prantsuse granaat löönud sõduril silmad välja. 


«Lubage kannatada...» 


Kangelased ületasid mäed. Ees laius org. Sõdurid kogunesid kaljudele kobarasse, vaatasid alla. 
Seal, all, oli rännaku kauaoodatud lõpip. 
«Hurraa!» hüüdsid sõdurid. 
Kuid kangelastel oli veel vara rõõmustada. Kitsuke loomarada katkes ütse nende jalgade ees. Pea 
hakkab ringi käima, kui kuristiku äärele astud. Suvorov saatis rühmad luurele. Roomati kogu ümbrus 
läbi, aga orgu laskumise kohta ei leitud. 

Suvorov jäi mõttesse, kutsus oma kindralid ja ohvitserid sõjanõukogule. Sõdurid jäid kuristiku 
veerele ja pidasid samuti nõu. 
«Vaja tagasi minna,» ütles üks. 
«Kuhu sul tagasi minna on?» vaidles teine vastu. «Edasi tuleb minna.» 
«Aga kuhu edasi minna?» 
Sõdur jäi mõttesse. 
«Sinna,» osutas ta sõrmega oru poole. 
««Sinna»!» nöökasid seltsimehed. «See on sinu jututagi selge. Ainult kuidas sinna pääseb?» 


«Peab mõtlema.» 
Sõdurid mõtlesidki. Kulmud kortsus, arutasid nii ja teisiti. Kuid mida sa siin ikka välja mõtled! 

«Vennad,» lausus järsku üks laiaõlgne apšeronlane, «aga mis oleks, kui. . .» 

Sõdurid pöörasid pead tema poole. 

«Meil külas oli, teate, milline järsak,» hakkas noormees meenutama, «Aga meie lasksime sealt 
istmikul alla.» 

«Ptüi,» sülitas üks vuntsidega sõdur nördinult. «Istmikul! Sinust ei jää märga kohta ka järele.» 

«See on juba jumala käes,» ütles naaber vahele. «Poisi jutus on tõetera sees. Kui mitte just 
istmikul, siis selili ehk ikka saab.» 

«Võib ka selili,» nõustus noormees. 
Vaidlus võttis jälle hoogu. 
Ühed olid selle poolt, et tasuks proovida, teised arvasid, et see on kindel surm. 

«Eh!» tõmbas noormees hinge. «Tulgu mis tuleb.» Võttis mütsi peast, viskas kividele. «Lubage 
kannatada õigeuskliku rahva nimel.» 

Noormees lõi risti ette, võttis püssi kaenlasse ja läks kuristiku äärele. Heitis selili. 

«Kuhu nüüd!» jooksid sõdurid tema juurde. 
«Lubage kannatada. . .» kordas noormees ja laskis käed lahti. 

Noormees lendas alla, veeres ühelt küljelt teisele, tegi kukeppalli. Lõi end kivide vastu. Kuub 
rebenes ribadeks, püss kukkus käest. Sõdurid vaatasid ja külmajudinad jooksid üle selja. Noormees 
lendas veel sadakond meetrit ja äkki ei veerenud enam. Tõusis, kohendas kuube, lehvitas kaaslastele. 
«Elus! Elus!» hüüdsid sõdurid. 

«Ve-enna-ad!» kostis alt kauge hääl: «Julgemini, vennad!» 
Sõdurite hulgas tõusis kära. Kõik hakkasid liikuma, sügavusse veerema. Esimene, teine, kolmas... 

Suvorov.., lõpetas sõjanõukogu koosoleku, tuli järsaku äärde tagasi, vaatas ringi, aga kolmandik 
armeed oli juba all, avaras orus. 

Peagi jõudis orgu kogu Vene armee. Sama päeva õhtuks olid nad juba Ilanzi linnas. Alpi-retk oli 
lõppenud. 

«On aga lugu!» olid Austria kindralid jahmunud. «Viia mööda loomaradu terve armee!» 

«Aga mis siis sellest,» naeratas Suvorov. «Kust läheb läbi metsloom, sealt läheb ka sõdur. Kust 
metsloom enam ei lähe, ka seal pole vene sõduri tee kinni.» 


Kindralite kindral 


Alpi-retke eest anti Suvorovile Vene vägede generalissimuse aukraad. 

Teel kodumaale läks Suvorov grupi sõduritega piiriäärsesse trahterisse. Ta astus tarre, tellis külma 
vasikaliha, kausi tatraputru ja pitsi veini. 

«On alles puder, tõeline puder!» kiitis Suvorov. «Ammu pole sellist söönud. Ka vein on hea. Pole 
patt vene sõduri terviseks sellist veini juua.» 

Tare ümber istusid sõdurid. Ka nemad sõid putru ja jõid veini. 
«Hea vein,» kiitsid sõdurid. «Kange. Pole patt feldmarssali terviseks sellist veini juua.» 
Ja üksnes Proška askeldas hobuste juures. Kohalikud talumehed olid kobaras ta ümber. 
«Mis arusaamatu auaste see sinu härral nüüd on?» hakkasid nad Suvorovi tentsikult pärima. 


«Aga Mis siin arusaamatut on?» vastas Proška. «Kõik on selge. Generalissimust tuleb mõista nii, 
et see on kõigi kindralite kindral. Kõige tähtsam isik on ta nüüd.» 
«Vaata ikka!» lausus viiskudes noormees. 
«Aga see on ju tõsi!» tähendas kleenuke närustes pükstes talupoeg. 
«On selle ka ära teeninud,» nõustus habemik vanamees. 
Suvorov seisis trepil ja kuulis kõike. 
«Mitte minal Mitte mina!» hüüdis ta lävelt. «Mitte mina,» kordas ta talupoegade juurde astudes. 
«Hoopis minu Proška on kõige tähtsam: Hoopis tema,» osutas ta pika rõugearmilise sõduri poole. 
«Ja tema,» näitas ta väikest kasvu hallide vuntsidega kaprali poole. «Hoopis nemad,» sirutas ta käe 
teiste sõdurite poole. 

Nende sõnade järel istus Suvorov kaarikusse ja käskis hobustele piitsa anda. Sõdurid tõusid püsti 
ja asusid teele. Tolmupilved kerkisid üles. Sõdurid alustasid laulu. 
Talupojad jäid teeveerele seisma. Seisid ja vaatasid arusaamatuses järele. 

«Härra tegi nalja,» ütles pasteldes noormees lõpuks. 

«Ütles miskit imelikku,» lausus kleenuke talupoeg. 

«Oh teid külll» sõnas habemik talumees. «Tõtt rääkis feldmarssal. Ilma sõdurita ei tee midagi. 
Venemaa jõud on rahvas, Tema ongi kõigi kindralite kindral.» 


